PSAISTIRCA 


PROOROCYISYI ŞI ÎMPĂRATYISVI 


DAVID 


PSAISTRCA 


din Biblia Voievodului Şerban Cantacuzino 
de la 1688 tălmăcită cu mila lui Dumnezeu 
întâia oară din limba elinească de fraţii 
Greceanu cu îndemnarea şi toată cheltuiala 
Sfântului Voievod Constantin Brâncoveanu. 


Cu ajutorul lui Dumnezeu s-a reeditat în 
nouă grafie şi grai, anul 7526 de la Facerea 
lumii, anul mântuirii 2018. 


Va 
AY 


NOTĂ ASPRA EDIŢIEI 


"Păstraţi cărțile vechi, fiindcă va veni 
timpul şi veţi avea nevoie de ele, pentru 
că cele noi vor fi schimbate” — sfat dat de 
duhovnici din veacul trecut 


Iubite cititorule, 


Cu ajutorul lui Dumnezeu, şi cu 
osteneala unor frați iubitori de Hristos, 
am reuşit să diortosim Psalmii Împă- 
ratului David din Biblia lui Şerban 
Cantacuzino - 1688. Tălmăcită întâia 
oară din limba greacă de frații Radu şi 
Şerban Greceanu, ajutaţi de: stolnicul 
Constantin Cantacuzino, fratele domni- 
torului, cărturar şi istoric renumit al 
acelor vremuri, Arhiereul Gherman din 
Nissa Capadociei şi Mitrofan, episcopul 
Huşilor. Tipărirea a început la data de 5 
noiembrie 1687 sub domnitorul Şerban 


Cantacuzino şi s-a terminat în ziua de 
10 noiembrie 1688, după moartea aces- 
tuia, la începutul domniei lui Constantin 
Brâncoveanu. 


A fost o mare provocare să aducem 
psalmii în graiul vorbit astăzi, fără a 
micşora puterea duhovnicească a 
acestora. Am remarcat încă din primele 
versete diferențele uluitoare dintre o 
Psaltire ce se găseşte astăzi în pangare 
sau librării şi psalmii de la 1688. Astfel, 
după  îndelungi sfătuiri cu părinți 
dreptslăvitori am concluzionat că 
această Psaltire este necesară pentru a 
putea lupta "împotriva  începătoriilor, 
împotriva stăpâniilor, împotriva stăpâni- 
torilor întunericului acestui veac, împo- 
triva duhurilor răutăţii, care sunt în 
văzduh.” (Ef: 6,12). În ultimul secol, 
vrăjmaşii lui Hristos au țesut cu dibăcie 
pânza de păianjen care astăzi acoperă 
ochii celor mai mulți dintre creştini. 
ludeomasoneria a reuşit să nască şi să 
crească această blestemată erezie a 
ecumenismului, ajunsă iată la maturi- 
tate în vara anului 2016, odată cu 


sinodul tâlhăresc din Creta. Dar pentru 
a ajunge să muşte din trupul Bisericii 
aşa cum o face astăzi ecumenismul, a 
fost nevoie de o pregătire prealabilă a 
terenului. O direcție importantă în acest 
proces o constituie modificarea cărților 
ortodoxe. Astfel, referindu-ne strict la 
Psaltire, au fost înlocuite anumite 
cuvinte, dându-le alte înțelesuri (spre 
exemplu: demoni a fost înlocuit cu idoli, 
spovedi a fost înlocuit cu lăuda, zăbovi a 
fost înlocuit cu cugeta ş.a.) sau au fost 
modificate anumite sensuri. Un alt 
exemplu îl avem în psalmul 90 versetul 
6. În varianta de la 1688 avem: "De 
săgeata ce zboară ziua, de lucrul ce în 
întuneric umblă, de întâmplare şi diavol 
de amiazăzi.”. În Biblia de la 1914, 
regăsim aceeaşi formă: "De săgeata ce 
zboară ziua, de lucrul cel ce umblă în 
întuneric, de întâmplare şi de dracul cel 
de amiazăzi” În Biblia Sinodală din 
1988, prima parte: “Nu te vei teme de 
frica de noapte, de săgeata ce zboară 
ziua,” face parte din versetul 5, iar 
versetul 6 sună aşa: "De lucrul ce umblă 
în întuneric, de molima ce bântuie întru 


amiază.” Aceeaşi "molimă” o găsim şi 
într-o Psaltire din 2013. Mergem aleator 
şi ne oprim la Psalmul 44 versetul 10, 
care în Biblia de la 1688 sună aşa: 
"Smirnă şi stacti (ulei de smirnă) şi casie 
(scorţişoară), de la hainele tale; din tur- 
nuri de pil (fildeş), dintru care te-au 
bucurat fetele împăraților întru cinstea 
ta.” În Biblia Sinodală 1988, acelaşi 
verset sună aşa: "Smirna şi aloea 
îmbălsămează  veşmintele Tale; din 
palate de fildeş cântări de alăută Te 
veselesc; fiice de împărați întru cinstea 
Ta;” Observaţi printre alte modificări şi 
literele mari de la tale, te şi ta, dându-ne 
de înţeles că e vorba de Dumnezeu, ceea 
ce nu se regăseşte în Biblia de la 1688, 
nici în cea de la 1914. În Biblia Anania, 
versetul 10 e de fapt versetul 8 şi sună 
aşa: ”Smirnă şi balsam şi aloe mireasma 
şi-o răspândesc din veşmintele Tale; din 
palate de fildeş Te înveselesc ele, fiice de 
împărați, întru cinstea Ta.” Putem da 
foarte multe exemple, dar ne vom 
întinde pe tot atâtea pagini câte are o 
Psaltire. Este evident că în ultima sută 
de ani, odată cu ecumenismul, s-au 


diluat psalmii, s-au "înmuiat” devenind 
aproape inofensivi pentru diavol. Ei au 
fost modificaţi fie de către întregi co- 
misii, vezi Biblia Sinodală din 1988, fie 
de ierarhi masoni, fie de editurile 
deținute de aceeaşi ierahi masoni, fie de 
jidovi. O altă inovaţie a fost aceea a 
schimbării anumitor timpuri ale verbe- 
lor, plasând astfel acțiunea psalmilor în 
trecut, ca pe o poveste, un basm ce s-a 
petrecut în negura vremurilor. Astfel: 
"Cel ce mă înalți pe mine din porțile 
morţii” a devenit “Cel ce m-ai ridicat pe 
mine din porțile morţii” etc. 

În varianta pe care o aveţi în mână, 
rugăciunile dintre catisme, Pomelnicul şi 
Cântările lui Moise au fost preluate din 
Psaltirea de la Neamţ din 1843. 

Această Psaltire vine în ajutorul 
tuturor credincioşilor dreptslăvitori care 
vor să înalțe către Dumnezeu o rugă- 
ciune curată, bineplăcută Lui, psalmii 
din ea fiind cu adevărat rostiți de către 
Duhul Sfânt prin gura lui David. 


Pentru puterea Psalmilor şi ce este 
Psaltirea 


Ce este soarele între celelalte lumini 
ale Cerului, aceea este Psaltirea între 
celelalte cărți insuflate de Dumnezeu. 
Soarele luminează toate marginile lumii; 
Psaltirea luminează toate simțurile 
inimii, toate cugetele sufletului şi toate 
mişcările minții în acest ıKpos KOOHOG, 
adică „lume în mic? - căci astfel se 
înțelege omul a fi, o „lume în mic”; îl 
încălzeşte şi-l veseleşte, îl luminează 
prin cunoştinţa adevărului şi prin 
descoperirea dumnezeieştilor Taine. Îl 
cuprinde cu dragoste către Dumnezeu, 
cu căldura Duhului Sfânt şi cu umilința 
lacrimilor. Îl veseleşte cu aducerea 
aminte de Dumnezeu şi cu făgăduinţa 
veşnicelor bunătăți ale Ierusalimului 
Ceresc. Încât nu este aşa de 
trebuincioasă călătoria Soarelui lumii, 
cât este citirea Psaltirii omului. Că zice 
Sfântul Ioan Gură de Aur: Mai bine să 
înceteze Soarele din călătoria sa, decât 
să înceteze citirea Psaltirii, că Psaltirea 


este mai folositoare decât toate cărțile. 
Toate cărțile, zice, sunt de folos şi mare 
îngrijorare fac dracilor, dar nu ca 
Psaltirea. Zice şi Marele Vasilie: Nici o 
altă carte slăveşte pre Dumnezeu pre- 
cum Psaltirea, nici se poate a se 
asemăna cu folosul ei. Voia îți este a şti 
folosurile ce se pricinuiesc din citirea 
Psalmilor? Însuţi le vei pricepe, numai 
de vei citi cu luare aminte, cu trezvire şi 
cu pricepere, că nu este cu putință a 
număra ce poate lucra Psaltirea: Cu 
Îngerii slăveşte pre Dumnezeu; pre 
lumea cea din cer şi pre cea de sub cer o 
cheamă spre slavoslovia lui Dumnezeu; 
pre draci ceartă, mare plâns şi mare 
durere face diavolilor; pentru împărați, 
pentru boieri şi pentru toată lumea pre 
Dumnezeu roagă; lucrează sfințenie, pre 
suflet ca soarele luminează, ca apa 
curățeşte, ca focul încălzeşte, ca untul 
de lemn cu îndurarea lui Dumnezeu 
unge; poftele trupeşti, urgia şi mânia le 
potoleşte; înmulțeşte credința, nădejdea 
şi legătura dragostei; mai înainte spune 
cele viitoare, alege aceste de acum, 
aduce aminte de cele trecute. Citirea 


Psalmilor cu luare aminte, şi din inimă 
împietrită scoate lacrimi. Psaltirea este 
partea cea aleasă cu Îngerii, cântarea 
preaiubită lui Dumnezeu, solitoare de 
mântuire omului păcătos, mângâiere 
bătrânilor, înfrumusețare tinerilor, lumi- 
nare şi înțelepciune a pruncilor, 
podoabă preafrumoasă femeilor celor 
înțelepte; dătătoare de smerenie, 
izgonitoare trufaşilor draci, armă întru 
înfricoşările de noapte, odihnă 
ostenelilor de ziuă. Psaltirea este lucru 
îngeresc, moştenire cerească, tămâie 
duhovnicească. Şi ce zic multe? Tuturor 
toate este Cartea Psalmilor. Pentru 
aceasta unii au numit-o Biblie mică, 
pentru că toate câte sunt pre larg în 
cărțile Legământului Vechi şi ale celui 
Nou, toate sunt tâlcuite pre scurt de 
Duhul Sfânt în Psaltire. Alţii au potrivit 
Psaltirea ca o comoară mare de obşte, 
căci toate vistieriile înțelepciunii şi ale 
cunoştinței de Dumnezeu sunt ascunse 
într-însa. Această neiîmpuţinată şi fără 
de preț mare comoară o hărăzesc 
dragostei tale, iubite cititorule, ca dintru 
asta să-ți agoniseşti ție bogăţie veşnică, 


nestricăcioasă, păstrată în ceruri, unde 
furii nu se apropie, nici rugina o strică. 
Căreia şi noi, ca să ne învrednicim 
împreună cu voi, pre cel în Treime 
proslăvit Dumnezeu roagă, şi Lui 
împreună de toate să-i dăm mulțămită. 


Amin. 
Plinire, 
Slăvire, 
Armură, 
Lucire, 
Trăire, 


Iertare, 


Rugă, 


E stare. 


Amin! 


cum se cade a citi Psaltirea deosebi. 


De eşti preot, începe aşa: Binecuvântat 
este Dumnezeul nostru... 
Iară de nu, zi: Pentru rugăciunile 
Sfinţilor Părinților noştri, Doamne 
Iisuse Hristoase, Dumnezeul nostru, 
miluieşte pre noi, Amin. 

Împărate ceresc..., Sfinte Dumnezeule..., 
Preasfântă Treime..., şi după Tatăl 
nostru..., 

Troparele, glas 6: 

Miluieşte-ne pe noi, Doamne, 
miluieşte-ne pe noi, că nepricepându- 
ne de nici un răspuns, această 
rugăciune aducem Tie, ca unui 
Stăpân, noi păcătoşii robii  Tăi, 
miluieşte-ne pre noi. 


Slavă... 

Cinstita prăznuire a Proroocului 
Tău, Doamne, cer arată Biserica Ta, 
că Îngerii împreună cu oamenii se 
veselesc. Pentru rugăciunile lui, 
Hristoase Dumnezeule, în pace 
îndreptează viața noastră. 

Şi acum... 

Multe sunt mulțimile păcatelor 
mele, de Dumnezeu Născătoare. Către 
tine am năzuit, Curată, mântuire 
trebuindu-mi, cercetează neputin- 
ciosul meu suflet şi te roagă Fiului 
Tău şi Dumnezeului nostru, ca să dea 
mie iertare pentru răutățile ce am 
făcut, ceea ce eşti una binecuvântată. 

Apoi Doamne miluieşte, de 40 de ori. 
Şi te închină cât îţi este cu putinţă. 
După aceea, începe rugăciunea aceasta 
către Preasfânta Treime, la începutul 
Psaltirii: 

Întru tot Sfântă Treime, Dumnezeu- 
le şi Făcătorule a toată lumea, ajută şi 
îndreptează inima mea spre a începe 
cu înţelegere şi a sfârşi cu lucruri 
bune aceşti de Dumnezeu insuflaţi 
Psalmi, pre care Sfântul Duh prin 


. 


buzele lui David i-a revărsat, pre care 
acum voi grăi, eu nevrednicul. Ci 
înțelegând a mea nepricepere, căzând 
mă rog Tie, ajutorul cel de la Tine 
cerând. Doamne, îndreptează 


graiurile buzelor să mă îngreunez, ci 
de înțelesul celor grăite să mă 
veselesc, şi să mă gătesc spre lucrarea 
celor bune, ca să mă învăţ şi grăiesc; 
ca, prin lucrarea celor bune 
luminându-mă, la judecată, părții 
celei de-a dreapta părtaş să fiu, cu 
toți aleşii Tăi. Şi acum, Stăpâne, 
blagosloveşte ca, suspinând din 
inimă, cu limba să cânt grăind aşa: 


Veniti să ne închinăm..., de 3 ori. 


Apoi stai puţin, până ce se liniştesc 
toate simțţirile. Atunci fă începutul, nu 
în grabă, fără lenevire, şi cu umilință şi 
în zdrobirea inimii zi acestea: Fericit 
omul..., încet şi cu înțelegere, cu luare 
aminte, iară nu grăbindu-te, pentru ca 
şi cu mintea să înţelegi cele grăite. 


CAN SMA ÎNTÂI A 


PSALMUL 1 
Psalmul lui David, nescris deasupra la 
jidovi. 
A lui David prorocului şi împăratului 


1 Fericit omul care n-a mers în sfatul 
necurațţilor şi în calea păcătoşilor n-a 
stat şi pe scaunul ucigaşilor n-a şezut, 


2 Ce în legea Domnului — voia lui, şi în 
legea Lui va cugeta ziua şi noaptea. 


3 Şi va fi ca lemnul cel răsădit lângă 
trecătorile apelor, care roada lui va da în 


vremea lui şi frunza lui nu va cădea; şi 
toate, oricâte va face, se vor îndrepta. 


4 Nu aşa — necredincioşii, nu aşa, ci ca 

2 2 
praful care-l aruncă vântul de pe fața 
pământului. 


5 Pentru aceea nu vor învia 
necredincioşii la judecată, nici păcătoşii 
în sfatul drepţilor. 


6 Căci cunoaşte Domnul calea drepţilor, 
şi calea necredincioşilor va pieri. 


PSALMUL 2 


1 Pentru ce s-au înfierbântat limbile şi 
noroadele au cugetat deşarte? 


2 Şezut-au aproape împărații 
pământului, şi boierii s-au adunat într- 
un loc asupra Domnului şi asupra 
unsului Lui: 


3 "Să rupem legăturile lor şi să lepădăm 
de peste noi jugul lor”. 


4 Cel ce locuieşte în ceruri va batjocori 
pe dânşii, şi Domnul va defăima pe ei. 


5 Atunci va grăi către dânşii cu urgia 
Lui, şi cu mânia Lui va tulbura pe 
dânşii: 

6 "Şi Eu M-am pus împărat de Dânsul 
peste Sion, muntele cel sfânt al Lui, 
povestind porunca Domnului. 


7 Domnul zise către Mine: Fiul Meu eşti 
Tu, Eu astăzi Te-am născut. 


8 Cere de la Mine, şi-i voi da ţie limbile 
moştenirea Ta, şi ținerea Ta, marginile 
pământului. 


9 Paşte-vei pe dânşii cu toiag de fier, ca 
vasele olarului zdrobi-vei pe dânşii”. 


10 Şi acum, împăraţilor, pricepețţi! 
Certaţi-vă toți aceia care judecați 
pământul! 


11 Slujiţi Domnului cu frică şi vă 
bucurați Lui cu cutremur. 


12 Apucaţi învăţătura, ca nu cumva Se 
va mânia Domnul şi veți pieri din calea 
cea dreaptă. 


13 Când se va ațâţța degrabă mânia Lui, 
fericiți toți aceia care nădăjduiți spre 
Dânsul. 


PSALMUL 3 


Psalmul lui David, când fugea de către 
fața lui Avesalom, fiul lui 


1 Doamne, ce se înmulțiră cei ce mă 
necăjesc? Mulţi se scoală asupră-mi! 


2 Mulţi zic sufletului meu: "Nu este 
mântuire lui întru Dumnezeul lui”. 


3 (Strigare) Şi Tu, Doamne, ajutorul meu 
eşti, slava mea, şi înălțând capul meu. 


4 Cu glasul meu către Domnul am 
strigat şi mă ascultă din muntele cel 
sfânt al Lui. 


5 (Strigare) Şi eu m-am culcat şi am 
adormit, sculatu-m-am, căci Domnul 
îmi va ajuta mie. 


6 Nu mă voi teme de zeci de mii de 
noroade ale celor ce împrejur mă 
împresoară. Scoală, Doamne, 
mântuieşte-mă, Dumnezeul meu, 


7 Că Tu ai lovit pe toţi aceia ce mă 
vrăjmăşesc în deşert; dinţii păcătoşilor 
ai zdrobit. 


8 A Domnului e mântuirea, şi peste 


norodul Tău, blagoslovenia Ta. Slavă. 


PSALMUL 4 
La săvârşit, în laude, psalmul lui David 


1 Când am strigat eu, ascultatu-m-ai, 
Dumnezeul dreptăţii mele! Întru 
primejdie lărgit-ai pe mine! 


2 Milostiveşte-Te spre mine şi ascultă 
ruga mea. 


3 Fii oamenilor, până când grei la 
inimă? Pentru ce iubiți deşertăciunea şi 
cercați minciuna? 


4 (Strigare) Şi cunoaşteţi că a minunat 
Domnul pe cel curat al Lui; Domnul mă 
va asculta, când voi striga către El. 


5 Mâniaţi-vă, şi nu greşiţi; cele ce ziceți 
întru inimile voastre, în aşternuturile 
voastre vă umiliți. 


6 (Strigare) Jertfiți jertfa dreptăţii şi 
nădăjduiți spre Domnul. Mulţi zic: "Cine 
va arăta nouă bunătăţile?” 


7 Însemnatu-s-a peste noi lumina feţei 
Tale, Doamne! Dat-ai veselie la inima 
mea, 


8 De roada grâului, vinului şi 
undelemnului lor s-au înmulțit. 


9 Cu pace deodată mă voi culca şi voi 
adormi, 


10 Căci Tu, Doamne, deosebi întru 
nădejde m-ai aşezat. 


PSALMUL 5 
La săvârşit, pentru cea moştenitoare 


1 Graiurile mele bagă-le în urechi, 
Doamne! Înţelege strigarea mea! 


2 la aminte glasului rugii mele, 
Împăratul meu şi Dumnezeul meu, 


3 Căci către Tine mă voi ruga, Doamne! 
Dimineaţa asculta-vei glasul meu; 


4 Dimineaţa voi sta înaintea Ta şi mă vei 
vedea. Că Tu nu eşti un Dumnezeu care 
vrei fărădelegea; 


5 Nu va nemernici lângă Tine cel ce 
vicleneşte, nici nu vor rămâne cei 
fărădelege în preajma ochilor Tăi. 


6 Urât-ai pe toți cei ce fac fărădelegea. 
Pierde-i-vei pe toţi cei ce grăiesc 
minciuna; 


7 Pe bărbatul sângiuirilor şi viclean îl 
urăşte Domnul. 


8 Şi eu, întru mulțimea milei Tale, intra- 
voi în casa Ta, închina-mă-voi către 
biserica cea sfântă a Ta, cu frica Ta. 


9 Doamne, povățuieşte-mă întru 
dreptatea Ta, pentru vrăjmaşii mei! 


10 Îndreptează înaintea Ta calea mea. 
Căci nu este în rostul lor adevăr, inima 
lor e deşartă,; 


11 Groapă deschisă, grumazul lor; cu 
limbile lor vicleneau. Judecă-i pe ei, 
Dumnezeule; 


12 Cadă din sfaturile lor; după 
mulțimea necredinţei lor scoate-i pe 
dânşii, căci Te-au amărât, Doamne. 


13 Şi să veselească toți cei ce 
nădăjduiesc spre Tine; în veac se vor 
bucura şi vei sălăşlui întru ei. 


14 Şi se vor făli întru Tine toţi cei ce 
iubesc numele Tău, căci Tu vei 
blagoslovi pe cel drept. 


15 Doamne, ca cu o armă de bună voire 
ne-ai încununat pe noi. 


PSALMUL 6 


La săvârşit, întru laude, pentru a opta 


1 Doamne, nu cu mânia Ta să mă 
mustri, nici cu urgia Ta să mă cerți. 


2 Miluieşte-mă, Doamne, căci slab sunt; 
vindecă-mă, Doamne, căci se tulburară 
oasele mele; 


3 Şi sufletul meu se tulbură foarte; şi 
Tu, Doamne, până când? Întoarce-Te, 
Doamne, şi izbăveşte sufletul meu. 


4 Mântuieşte-mă pentru mila Ta! 


5 Căci nu este în moarte pomenirea Ta; 
şi în iad cine se va mărturisi Ţie? 


6 Ostenit-am întru suspinul meu, 
scălda-voi în toate nopţile patul meu, cu 
lacrimile mele aşternutul meu voi uda. 


7 Se tulbură de mânie ochiul meu, 
învechitu-m-am întru toți vrăjmaşii mei. 


8 Depărtaţi-vă de la mine toţi cei ce 
faceți fărădelege, căci a ascultat Domnul 
glasul plângerii mele. 


9 Auzit-a Domnul ruga mea, Domnul 
rugăciunea mea a primit. 


10 Ruşinează-se şi să se tulbure foarte 
toți vrăjmaşii mei; întoarcă-se şi să se 
ruşineze foarte degrabă. Slavă. 


PSALMUL 7 


Psalm al lui David care i-a cântat 
Domnului pentru cuvintele lui Husi, 
feciorul lui lemeni 


1 Doamne, Dumnezeul meu, spre Tine 
nădăjduiesc; mântuieşte-mă de toți cei 
ce mă gonesc şi mă mântuieşte, 


2 Ca nu cândva va răpi ca un leu 
sufletul meu, nefiind cel ce mântuieşte, 
nici cel ce hălăduieşte. 


3 Doamne, Dumnezeul meu, de am 
WWINM 
tasai acestea, de stă ANAmbătals A 


4 De am răsplătit celor ce-mi dau mie 
rele, să cad de la vrăjmaşii mei deşert 


5 Să gonească, vrăjmaşul sufletul meu şi 
să apuce, şi să calce la pământ viata 
mea si mărirea mea în ţărână să o 


sălăşluiască, 


6 (Ștrigare) Scoală-Te, Doamne, cu urgia 
Ta, înalță-Te cu mânie asupra 
vrăjmaşilor Tăi; 


7 Şi Te scoală Doamne, Dumnezeul 
meu, cu porunca care ai poruncit, şi 
adunarea noroadelor Te va înconjura, 


8 Şi pentru aceasta întru înălțime 
întoarce-Te. Domnul va judeca 
noroadele; 


9 Judecă mie, Doamne, după dreptatea 
mea, şi după nerăutatea care-i asupră- 
mi. 


10 Sfârşească-se dar vicleşugul celor 
păcătoşi şi vei îndrepta pe cel drept, 
cercetând inimile şi muşchii, 
Dumnezeule. 


11 Drept e ajutorul meu de la 
Dumnezeu, Cel ce mântuieşte pe cei 
drepți la inimă. 


12 Dumnezeu judecător drept e şi tare 
şi mult îngăduitor şi neaducând urgie, 
în toate zilele. 


13 De nu vă veţi întoarce, sabia Lui o va 
luci, arcul Lui l-a încordat şi l-a gătit pe 


14 Şi întru el a gătit arme de moarte; 
săgețile Lui celor ce ard le-au făcut. 


15 Iată, chinui strâmbătatea, zămisli 
dureri şi născu fărădelege. 


16 Groapă săpă şi o adânci pe ea şi va 
cădea în groapa care a făcut-o. 


17 Întoarce-se-va durerea lui la capul lui 
şi pe creştetul lui strâmbătatea lui se va 
pogori. 


18 Mărturisi-mă-voi Domnului după 
dreptatea Lui şi voi cânta numelui 
Domnului Celui Înalt. 


PSALMUL 8 
La săvârşit, pentru teascuri 


1 Doamne, Domnul nostru, foarte e 
minunat numele Tău întru tot 
pământul! 


2 Căci s-a ridicat mare cuviința Ta mai 
sus de ceruri. 


3 Din rostul pruncilor şi sugătorilor ai 
întărit laudă pentru vrăjmaşii Tăi, ca să 
surpe pe vrăjmaşi şi izbânditori. 


4 Căci voi vedea cerurile, lucrurile 
degetelor Tale, luna şi stelele care Tu le- 
ai întemeiat. 


5 Ce este omul, căci pomeneşti pe el? 
Sau fiul omului, căci socoteşti pe el? 


6 Micşoratu-l-ai pe dânsul mai puțin 
decât îngerii, cu mărire şi cu cinste l-ai 
încununat pe el şi l-ai pus pe dânsul 
peste faptele mâinilor Tale, 


7 Toate le-ai supus sub picioarele lui. 
Oile şi vacile toate; şi încă şi dobitoacele 
câmpului, 


8 Păsările cerului şi peştii mării, cele ce 
merg, pe cărările mărilor. 


9 Doamne, Domnul nostru, foarte este 
minunat numele Tău în tot pământul. 


Slavă... 


DUPĂ ÎNTÂIA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 1: 


Întru fărădelegi zămislit fiind eu, 
curvarul, nu cutez să caut la înăl- 
țimea cerului, ci îndrăznind spre iu- 
birea Ta de oameni, strig: Dumnezeu- 
le, curăţeşte pre mine, păcătosul, şi 
mă mântuieşte. De vreme ce dreptul 
abia se mântuieşte, dar eu unde mă 
voi arăta, păcătosul? Cel ce nu am 
purtat greutatea şi zăduful zilei: ci cu 
năimiţii din al unsprezecelea ceas 
împreună mă numără, Dumnezeule, şi 
mă mântuieşte. 

Slavă... 

Braţele părintești grăbeşte a 
deschide mie, căci întru pierzare am 
cheltuit toată viaţa mea. Spre bogăţia 
cea necheltuită a îndurărilor Tale 
privind, Mântuitorule, nu trece acum 
cu vederea inima mea cea sărăcită; 
căci către Tine, Doamne, cu umilinţă 
strig: greşit-am la cer şi înaintea Ta. 

Şi acum... 


născut mai presus de minte şi de 
cuvânt, neîncetat Îl roagă, împreună 
cu Puterile cele de sus, să ne dea 
iertare de păcate tuturor, şi în- 
dreptarea vieţii, celor ce cu credinţă 
şi cu dragoste pururea te proslăvim. 
Doamne miluieşte, de 40 de ori şi 
rugăciunea aceasta: 

Stăpâne  Atotţiitorule cel ne- 
ajuns, Începătorule al luminii şi 
Puterea cea mai presus de minte; 
Părintele Cuvântului celui ipostatic şi 
Purcezătorul celui de o putere al Tău 
Duh; Care pentru mila milostivirii şi 
negrăita bunătate, nu ai trecut cu 
vederea firea omenească, cea întru 
întunericul păcatului ţinută, ci, cu 
dumnezeieştile lumini ale sfintelor 
Tale învățături, a Legii şi a Prorocilor, 
ai luminat lumea; iară întru cele de 
apoi, pre acel Unul născut Fiul Tău 
bine ai voit în trup a ne străluci, şi 
către strălucirea luminării Tale pre 
noi a povăţui; fie urechile Tale luând 
aminte spre glasul rugăciunii noastre, 


şi dăruieşte nouă, Dumnezeule, cu 
priveghetoare şi trează inimă să 
petrecem toată noaptea acestei vieţi, 
așteptând venirea Fiului Tău şi 
Dumnezeului nostru, Judecătorul 
tuturor. Ca nu culcaţi şi dormind, ci 
priveghind şi  îndeletnicindu-ne cu 
lucrarea poruncilor Tale să ne aflăm, 
şi întru bucuria Lui împreună să 
intrăm, unde este glasul celor ce 
prăznuiesc neîncetat, şi  nespusa 
dulceaţă a celor ce văd negrăita 
frumuseţe a feţei Tale. Că bun şi 
iubitor de oameni Dumnezeu eşti, şi 


Tie slavă înălţăm, Tatălui celui fără 
de început, împreună şi celui Unuia 
născut Fiului Tău, şi Preasfântului şi 
de viaţă făcătorului Tău Duh, acum şi 
pururea şi în vecii vecilor. Amin. 


E e 


CAN Să d DOYA 
PSALMUL 9 


La săvârşit, pentru cele ascunse ale fiului 


lui, psalmul lui David 


1 Mărturisi-mă-voi Ţie, Doamne, cu 
toată inima mea, povesti-voi toate 
minunile Tale. 


2 Veseli-mă-voi şi mă voi bucura întru 
Tine, cânta-voi numelui Tău, Înalte. 


3 Când se va întoarce vrăjmaşul meu 
înapoi, slăbi-vor şi vor pieri de la fața 


4 Căci ai făcut judecata mea şi legiuirea 
mea, şezut-ai pe scaun, Cel ce judeci 
dreptatea. 


5 Certat-ai limbile şi pieri 
necredinciosul, numele lor l-ai stins în 
veac şi în veacul veacului. 


6 Vrăjmaşului îi lipsiră săbiile cu 
desăvârşire şi cetăți ai surpat. 


7 Pieri pomenirea lui cu sunet, şi 
Domnul în veac rămâne. 


8 Gătit-ai cu judecată scaunul Lui; şi El 
va judeca lumea cu dreptate, judeca-va 
norodul cu dreptate. 


9 Şi Se făcu Domnul scăpare săracului, 
ajutor la bune vremi, întru necazuri. 


10 Şi nădăjduiască întru Tine cei ce 
cunosc numele Tău, căci n-ai părăsit pe 
cei ce Te cercetează, Doamne! 


11 Cântaţi Domnului, Celui ce locuieşte 
în Sion, povestiți întru limbi tocmelile 
Lui! 


12 Căci Cela ce cercetează sângiuirile lor 
Şi-a adus aminte. N-a uitat strigarea 
săracilor. Miluieşte-mă, Doamne! 


13 Vezi smerenia mea de către vrăjmaşii 


mei, 


14 Cela ce mă înalți pe mine din porţile 
morții, pentru ca să povestesc toate 
laudele Tale, în porţile fetei Sionului. 


15 Veseli-ne-vom întru mântuirea Ta; 
înfipseră-se limbile întru stricăciunea 
care au făcut; 


16 În laţul acesta care au ascuns 
prinse-se piciorul lor. 


17 Cunoaşte-Se Domnul, judecăți 
făcând! Întru faptele mâinilor Lui se 
prinse păcătosul. 


18 (Cântare a strigării) Întoarcă-se 
păcătoşii la iad, toate limbile cele ce uită 
pe Dumnezeu. 


19 Căci nu până în sfârşit se va uita 
săracul, răbdarea săracilor nu va pieri 
desăvârşit. 


20 Scoală-Te, Doamne, să nu se 
întărească omul, judece-se limbile 
înaintea Ta. 


21 Pune, Doamne, tocmitor de lege peste 
ei; cunoască limbile că oameni sunt. 


22 (Strigare) Pentru ce Doamne, stai de 
departe, treci cu vederea la bune vremi 
întru necazuri? 


23 Când se semețeşte necredinciosul, 
ațâță-se săracul; prinzându-se întru 
sfaturile care le socotesc. 


24 Căci se laudă păcătosul întru poftele 
sufletului lui, şi cel ce face strâmbătate 
se binecuvântează. 


25 Întărâtă pe Domnul păcătosul, după 
mulțimea urgiei lui; nu va cerceta. 


26 Nu este Dumnezeu înaintea lui, 
spurcă-se căile lui în toată vremea. 


27 Strică-se judecăţile Tale de către fața 
lui, tuturor vrăjmaşilor lui va stăpâni de 
tot. 


28 Pentru că zise întru inima lui: "Nu 
mă voi clătina din rudă în rudă, fără de 
rău.” 


29 Care de blestem rostul lui este plin şi 
de amărăciune şi de vicleşug; sub limba 
lui osteneală şi durere. 


30 Şade întru vicleşug cu cei avuți, întru 
ascunsuri, ca să ucidă pe cel nevinovat; 


31 Ochii lui la cel sărac se uită. 


32 Pândeşte întru ascuns, ca leul la 
stâna lui; pândeşte ca să apuce pe 
sărac, să apuce pe sărac dacă-l va trage 
pe el. 


33 În laţul lui va smeri pe el; pleca-se-va 
şi va cădea dacă va stăpâni el pe săraci. 


34 Pentru că a zis întru inima lui: 
”Uitat-a Dumnezeu! Întors-a faţa Lui, ca 
să nu vadă desăvârşit”. 


35 Scoală-Te, Doamne, Dumnezeul meu, 
înalță-se mâna Ta, nu uita pe săracii Tăi 
desăvârşit. 


36 Pentru care lucru a întărâtat 
necredinciosul pe Dumnezeu? Pentru că 
a zis în inima lui: "Nu va cerceta”. 


37 Vezi, că Tu osteneala şi durerea 
socoteşti, ca să-l dai pe el în mâinile 
Tale. 


38 Ţie s-a lăsat săracul, sărmanului Tu 
ai fost ajutor. 


39 Zdrobeşte braţul celui păcătos şi rău; 
cerca-se-va păcatul lui şi nu se va afla. 


40 Domnul Împărat e în veac şi în 
veacul veacului! Pieriţi, limbi, din 
pământul Lui! 


41 Pofta săracilor ascultat-ai, Doamne, 
la gătirea inimilor lor luat-a aminte 
urechea Ta. 


42 Judecă săracului şi smeritului, 
pentru ca să nu mai adauge încă a se 
mări omul pe pământ. 


PSALMUL 10 


La săvârşit, psalmul lui David 


1 Spre Domnul nădăjduiesc. Cum va 
grăi sufletului meu: "Mută-te prin munți 
ca o vrabie?” 


2 Căci, iată, păcătoşii au întins arcul, 
gătiră săgeți în tolbă, ca să săgeteze 
întru ceață pe cei drepți la inimă. 


3 Căci carele Tu ai întărit, ei le-au 
surpat; şi dreptul ce-a făcut? 


4 Domnul, în biserica cea sfântă a Lui; 
Domnul, în cer scaunul Lui. 


5 Ochii Lui la cel sărac privesc, genele 
Lui cercetează pe fiii oamenilor. 


6 Domnul cercetează pe cel drept şi pe 
cel necredincios; iar cel ce iubeşte 
strâmbătatea urăşte sufletul Lui. 


7 Ploua-va peste cei păcătoşi laţuri, foc 
şi iarbă pucioasă; şi duh de vifor partea 
paharului lor. 


8 Căci drept e Domnul şi dreptăți a 
iubit, îndreptări a văzut fața Lui. Slavă. 


PSALMUL 11 


La săvârşit, pentru a opta, psalmul lui 
David 


1 Mântuieşte-mă, Doamne, căci a lipsit 
cel curat, căci s-au împuținat 
adevărurile de către fiii oamenilor. 


2 În deşert a grăit fiecare către 
aproapele său, buze viclene la inimă, şi 
în inimă au grăit rele. 


3 Piarză de tot Domnul toate buzele cele 
viclene şi limba grăitoare mare, 


4 Pe cei ce au zis: "Limba noastră vom 
mări, buzele noastre lângă noi sunt; cine 
este nouă Domn?” 


5 "Pentru necazul sărăcilor şi suspinul 
sărmanilor acum Mă voi scula — zice 
Domnul; 


6 Pune-voi întru mântuire, Mă voi 
îndrăzni întru el”. 


7 Cuvintele Domnului, cuvinte curate, 
argint cu foc lămurit ispitit pământului, 
curățit de 7 ori. 


8 Tu, Doamne, să ne păzeşti pe noi şi să 
ne cruți pe noi de către neamul acesta şi 
în veac. 


9 Împrejur necredincioşii umblă; după 
înălțimea Ta ai înmulțit fiii oamenilor. 


PSALMUL 12 
La săvârşit, psalmul lui David 


1 Până când, Doamne, mă vei uita 
desăvârşit, până când întorci fața Ta de 
la mine? 


2 Până când voi pune sfaturi întru 
sufletul meu, dureri în inima mea, ziua 
şi noaptea? 


3 Până când se va înălța vrăjmaşul meu 
asupra mea? Caută, ascultă-mă, 
Doamne, Dumnezeul meu. 


4 Luminează ochii mei, ca nu cândva să 
adorm de moarte, ca nu cândva să zică 
vrăjmaşul meu: "Întăritu-m-am către 
dânsul”. 


5 Cei ce mă necăjesc bucura-se-vor de 
mă voi clătina; şi eu spre mila Ta 
nădăjduiesc. 


6 Bucura-se-va inima mea de mântuirea 
Ta; cânta-voi Domnului, Celui ce a făcut 
bine mie, şi voi cânta numelui Domnului 
Celui Înalt. 


PSALMUL 13 
La săvârşit, psalmul lui David 


1 Zise cel fără minte întru inima lui: "Nu 
este Dumnezeu!” 


2 Stricară-se şi se urâră întru 
meşteşugiri; nu este făcând bunătate, 
nu este până întru unul. 


3 Domnul din cer Se plecă peste fiii 
oamenilor, ca să vadă de este pricepând 
sau cercetând pe Dumnezeu. 


4 Toţi s-au abătut, odată s-au 
netrebnicit; nu este făcând bunătate, nu 
este până la unul. 


5 Nu vor cunoaşte toţi cei ce fac 
fărădelegea? Cei ce mănâncă pe norodul 


Meu cu mâncare de pâine. Pe Domnul 
nu L-au chemat. 


6 Acolo s-au înfricoşat cu frică, unde nu 
era frică, 
Căci Domnul — în rudă dreaptă. 


7 Sfatul săracului l-aţi ruşinat, căci 
Domnul nădejdea lui este: 


8 "Cine va da din Sion mântuirea lui 
Israil?” Când va întoarce Domnul 
robimea norodului Său, bucura-se-va 
Iacov şi se va veseli Israil. Slavă. 


PSALMUL 14 
La săvârşit, psalmul lui David 


1 Doamne, cine va nemernici întru 
sălaşul Tău, sau cine va sălăşlui în 
muntele cel sfânt al Tău? 


2 Mergând fără prihană şi făcând 
dreptate, 


3 Grăind adevăr în inima lui; carele n-a 
viclenit în limba lui 


4 Şi n-a făcut vecinului lui rău, şi ocară 
n-a luat pe cei de aproape ai lui. 


5 Defaimă-se înaintea Lui cel ce 
vicleneşte, iar pe cei ce se tem de 
Domnul va slăvi; 


6 Cel ce jură aproapelui lui şi nu 
defaimă, argintul lui n-a dat spre 
camătă şi daruri pentru cei nevinovați 
n-a luat. 


7 Cel ce face acestea nu se va clătina în 
veac. 


PSALMUL 15 


Scrisoare pe stâlp, a lui David 


1 Păzeşte-mă, Doamne, căci spre Tine 
am nădăjduit. Zis-am Domnului: 
"Domnul meu eşti Tu, căci bunătăţile 
mele nu-Ți trebuiesc”. 


2 Sfinţilor celor din pământul Lui s-au 
minunat Domnul, toate voile Lui întru 
dânşii. 

3 Înmulţitu-s-au slăbiciunile lor, după 
acestea au sârguit. 


4 Nu voi aduna adunările lor din 
sângiuiri, nici voi pomeni numele lor pe 
buzele mele. 


5 Domnul, partea moştenirii mele şi 
paharului meu; Tu eşti Cel ce aşezi 
moştenirea mea mie. 


6 Funii au căzut peste mine întru cei 
mai tari, pentru că moştenirea mea mai 
tare este mie. 


7 Binecuvânta-voi pe Domnul, Cela ce 
m-a înțelepţit pe mine; şi încă şi până în 
noapte m-au certat muşchii mei. 


8 Vedeam pe Domnul înaintea mea 
pururea, căci din dreapta mea este, 
pentru ca să nu mă clintesc. 


9 Pentru aceea veseli-se-va inima mea şi 
se bucură limba mea şi încă şi trupul 
meu se va sălăşlui spre nădejde, 


10 Căci nu vei părăsi sufletul meu la 
iad, nici vei da pe cel curat al Tău să 
vadă stricăciune. 


11 Arătat-ai mie căile vieții, umplea-mă- 
vei de veselie cu fața Ta, înfrumuseţări 
în dreapta Ta, desăvârşit. 


PSALMUL 16 
Rugăciunea lui David 


1 Ascultă, Doamne, dreptăţile mele, ia 
aminte la rugăciunea mea, 


2 Bagă în urechi ruga mea, nu cu buze 
viclene. 


3 De la fața Ta judecata mea să iasă, 
ochii mei să vadă dreptăți. 


4 Ispitit-ai inima mea, socotit-ai 
noaptea; ispititu-m-ai, şi nu s-a aflat 
întru mine strâmbătate. 


5 Ca să nu grăiască rostul meu lucrurile 
oamenilor, pentru cuvintele buzelor Tale 
eu am păzit căi aspre. 


6 Întăreşte umblările mele întru cărările 
Tale, pentru ca să nu se clintească paşii 
mei. 


7 Eu am strigat, căci m-ai ascultat, 
Dumnezeule; pleacă urechea Ta mie şi 
ascultă cuvintele mele. 


8 Minunează milele Tale, Cela ce 
mântuieşti pe cei ce nădăjduiesc spre 
Tine, 


9 De cei ce stau împotriva dreptei Tale. 
Păzeşte-mă, Doamne, ca lumina 
ochiului; 


10 Întru acoperirea aripilor Tale mă voi 
acoperi de către fața necredincioşilor, 
celor ce m-au necăjit pe mine. 


11 Vrăjmaşii mei sufletul meu au 
cuprins; seul lor au închis, gura lor a 
grăit mândrie. 


12 Scoţându-mă, acum m-au 
înconjurat, ochii lor puseră ca să mă 
abată la pământ. 


13 Luară-mă ca un leu gata la vânat şi 
ca un pui de leu locuind întru 
ascunsuri. 


14 Scoală-Te, Doamne, apucă-i pe ei şi-i 
împiedică pe dânşii! Izbăveşte sufletul 
meu de cel necurat, sabia Ta de la 
vrăjmaşii mâinii Tale. 

15 Doamne, din puţini de la pământ 
împarți pe ei în viața lor; şi de cele 
ascunse ale Tale se umplu pântecele lor. 


16. Săturatu-s-au de fii şi au lăsat 
rămăşiţele pruncilor lor. 


17 Iar eu întru dreptate ivi-mă-voi feţei 
Tale, sătura-mă-voi, arătându-mi-se 
mărirea Ta. 


Slavă... 


DUPĂ A DOUA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2: 


Eu sunt, Doamne, pomul cel 
neroditor, care nici o roadă de 
pocăință nu aduc. Şi mă tem de 
tăiere, şi de focul cel nestins mă 
înfricoşez. Pentru aceea mă rog Tie: 
Mai înainte de nevoia aceea, întoarce- 
mă şi mă mântuieşte. Ca valurile 
mării s-au sculat asupra mea 
fărădelegile mele, ca o corabie în 
luciu, însumi mă înviforez de multe 
greşale; ci la limanul cel lin prin 
pocăință mă îndreptează, Doamne, şi 
mă mântuieşte. 


Slavă ... 

Miluieşte-mă, a zis David, şi eu strig 
către Tine: Greşit-am, Mântuitorule, 
păcatele mele prin pocăință ştergând, 
miluieşte-mă. 

Şi acum... 

Solitoarea cea fierbinte a creştini- 
lor, roagă pre Fiul tău, de Dumnezeu 
Născătoare, să izbăvească pre noi de 
toată răutatea şi nevoia vrăjmaşului, 
şi să dea nouă iertare de cele ce am 
greşit, pentru milele îndurărilor tale, 
cu rugăciunile tale, Maică Fecioară. 

Doamne miluieşte, de 40 de ori şi 

rugăciunea aceasta: 

Stăpâne întru tot puternice, 
Părintele Domnului nostru Iisus 
Hristos, al Unuia născut Fiului Tău, 
dă-mi trup neîntinat, inimă curată, 
minte deşteaptă, înțelegere nerătăcită 
şi venirea Duhului Sfânt, către 
câştigarea şi îndestularea adevărului 
celui în Hristosul Tău, cu Care Ți se 
cuvine slavă, cinste şi închinăciune, 
împreună cu Duhul Sfânt. Amin. 


STENS ENANS 
AA KAA KÁ 


CATI SMA A TREIA 
PSALMUL 17 


La săvârşit, copilului Domnului, lui David, 
care a grit Domnului cuvintele cântării 
acesteia, în ziua în care l-a izbăvit pe el 


Domnul din mâna tuturor vrâăjmaşilor lui 
şi din mâna lui Saul, şi zise, 


1 Îndrăgi-Te-voi, Doamne, vârtutea mea. 
Domnul, întărirea mea şi scăparea mea 
şi izbăvitorul meu, 


2 Dumnezeul meu, ajutorul meu, şi voi 
nădăjdui spre Dânsul, 


3 Scutitorul meu şi cornul mântuirii 
mele şi sprijinitorul meu. 


4 Lăudând voi chema pe Domnul şi de 
vrăjmaşii mei mă voi mântui. 


5 Cuprinsu-m-au dureri de moarte şi 
pâraiele fărădelegii m-au tulburat. 


6 Chinurile iadului m-au înconjurat; 
apucatu-m-au lațurile morții. 


7 Şi, necăjindu-mă, am chemat pe 
Domnul şi către Dumnezeul meu am 
strigat. 


8 Auzit-a din biserica cea sfântă a Lui 
glasul meu şi strigarea mea înaintea Lui 
va intra în urechile Lui. 


9 Şi se clătină şi plin de cutremur se 
făcu pământul şi temeliile munţilor s-au 
tulburat şi s-au clătinat, căci S-a urgisit 
pe ele Dumnezeu. 


10 Suitu-s-a fum întru urgia Lui şi foc 
de la fața lui se va aprinde, cărbuni s-au 
ațâţat de către Dânsul. 


11 Şi plecă cerurile şi Se pogori, şi 
negură sub picioarele Lui. 


12 Şi Se sui peste heruvim şi zbură, şi 
zbură pe aripile vânturilor. 


13 Şi puse întuneric ascunderea Lui, 
împrejurul Lui cortul Lui, întunecoasă 
apă în norii văzduhurilor. 


14 De lucire înaintea Lui norii au trecut, 
grindină şi cărbuni de foc. 


15 Şi tună din cer Domnul şi Cel Înalt a 


dat glasul Lui. 


16 Trimise săgeți şi risipi pe ei, şi fulgere 
a înmulțit şi-i tulbură pe ei. 


17 Şi se iviră izvoarele apelor şi se 
descoperiră temeliile lumii, 


18 De certarea Ta, Doamne, de suflarea 
Duhului urgiei Tale. 


19 Trimise dintru înălțime şi mă luă pe 
mine, mă apucă din ape multe. 


20 Mântui-mă-va dintru tari vrăjmaşii 
mei şi de cei ce mă urăsc pe mine, căci 
se întăriră mai mult decât mine. 


21 Apucatu-m-au în ziua răutăţii mele şi 
Se făcu Domnul întăritura mea. 


22 Şi mă scoase întru lărgime, izbăvi- 
mă-va, căci m-a vrut. 


23 Şi-mi va da Domnul după dreptatea 
mea şi după curăţenia mâinilor mele îmi 
va da. 


24 Căci am păzit căile Domului şi n-am 
păgânit de la Dumnezeul meu. 


25 Căci toate judecăţile Lui înaintea mea 
şi dreptăţile Lui nu s-au depărtat de la 
mine. 


26 Şi voi fi fără prihană cu Dânsul şi mă 
voi păzi de fărădelegea mea. 


27 Şi-mi va da Domnul după dreptatea 
mea şi după curăţenia mâinilor mele 
înaintea ochilor Lui. 


28 Cu cel drept, drept vei fi; şi cu omul 
nevinovat, nevinovat vei fi. 


29 Şi cu cel ales, ales vei fi; şi cu cel 
îndărătnic vei îndărătnici. 
30 Căci Tu norodul smerit vei mântui şi 


ochii mândrilor vei smeri. 


31 Căci Tu vei lumina luminătorul meu, 
Doamne, Dumnezeul meu, lumina-vei 
întunericul meu. 


32 Căci întru Tine mă voi izbăvi de 


bântuială şi cu Dumnezeul meu voi sări 
zidul. 


33 Dumnezeul meu, fără prihană e calea 
Lui, cuvintele Domnului lămurite-s, 
scutitor este tuturor celor ce 
nădăjduiesc în Dansul. 


34 Pentru că cine e Dumnezeu, afară de 
Domnul? Sau care e Dumnezeu, afară 
de Dumnezeul nostru? 


35 Dumnezeu, Cel ce mă încinge cu 
putere şi a pus fără prihană calea mea, 


36 Întărind picioarele mele ca unui cerb, 
şi peste cele înalte punându-mă, 


37 Învăţând mâinile mele la război şi ai 
pus arc de aramă braţele mele. 


38 Şi ai dat mie scut de mântuire şi 
dreapta Ta m-a sprijinit. 


39 Şi învățătura Ta m-a îndreptat 
desăvârşit şi certarea Ta aceasta mă va 
învăţa. 


40 Lărgit-ai paşii mei dedesubtul meu, 
şi n-au slăbit urmele mele. 


41 Goni-voi pe vrăjmaşii mei şi voi 
prinde pe dânşii, şi nu mă voi întoarce, 


până unde vor lipsi. 


42 Necăji-voi pe dânşii şi nu vor putea 
să stea, cădea-vor sub tălpile mele. 


43 Şi mă încinseşi cu putere la război, 


împiedicat-ai pe toţi cei ce se scoală 
asupra mea dedesubtul meu. 


44 Şi pe vrăjmaşii mei datu-mi-ai dos şi 
pe cei ce mă urăsc i-ai pierdut de tot. 


45 Strigară, şi nu era cel ce mântuieşte, 
către Domnul, şi nu i-a ascultat pe 
dânşii. 

46 Şi îi voi mărunți pe ei ca țărâna în 
fața vântului, ca tina ulițelor voi 
mărunți pe dânşii. 


47 Izbăvi-mă-vei de cearta norodului, 


pune-mă-vei cap neamurilor. 


48 Norodul pe care nu l-am cunoscut, 
mi-a slujit mie, întru auzul urechii m-a 
ascultat. 


49 Fii străini au mințit mie, fii străini s- 
au învechit şi au şchiopătat în căile lor. 


50 Viu Domnul, şi blagoslovit 
Dumnezeul meu, şi să înalțe Dumnezeul 
mântuirii mele. 


51 Dumnezeu, Cel ce dai izbândiri mie 
şi ai supus noroade sub mine, 
izbăvitorul meu de vrăjmaşii mei cei cu 
urgie, 


52 De către cei ce se scoală peste mine 
înălța-mă-vei, de către omul nedrept 
izbăvi-mă-vei. 


53 Pentru aceea mărturisi-mă-voi Ţie 
întru limbi, Doamne, şi numelui Tău 
cânta-voi. 


54 Mărind mântuirile împăratului şi 
făcând mila unsului, lui David, şi 
seminţiei lui, până în veac. Slavă. 


PSALMUL 18 
La săvârşit, psalmul lui David 


1 Cerurile povestesc mărirea lui 
Dumnezeu şi facerea mâinilor Lui 
povesteşte tăria. 


2 Ziua zilei spune cuvânt şi noaptea 
nopții povesteşte minte. 


3 Nu-s graiuri, nici cuvinte, cărora nu se 
aud glasurile lor. 


4 La tot pământul ieşi răspunsul lor şi 
la marginile lumii cuvintele lor. 


5 În soare a pus lăcaşul lui; şi el ca un 
ginere ieşind din cămara lui. 


6 Bucura-se-va ca un uriaş să alerge 
cale; din marginea cerului ieşirea lui 


7 Şi istovul lui până în marginea 
cerului, şi nu este cel ce se va ascunde 
de căldura lui. 


8 Legea Domnului fără prihană e, 
întorcând suflete; mărturia Domnului 
credincioasă e, înțelepțind pruncii; 


9 Dreptăţile Domnului drepte-s, veselind 
inima; porunca Domnului lucie este, 
luminând ochii; 


10 Frica Domnului curată e, rămânând 
în veacul veacului; judecățile Domnului 
adevărate-s, îndreptate deodată. 


11 Poftite-s mai mult decât aurul şi 
piatră cinstită multă şi mai dulce decât 
mierea şi fagurul. 


12 Pentru că şi robul Tău păzeşte 
acestea; şi păzind acestea, răsplătire 
multă. 


13 Greşelile cine le va pricepe? Dintru 
cele ascunse ale mele curățeşte-mă şi de 
către cei străini cruță pe robul Tău; 


14 De nu mă vor stăpâni, atunci fără 
prihană voi fi şi mă voi curăți de păcat 


mare. 


15 Şi vor fi la bunăvrere cuvintele 
rostului meu şi cercetarea inimii mele 
înaintea Ta pururea; Doamne, ajutorul 
meu şi mântuitorul meu. 


PSALMUL 19 
La săvârşit, psalmul lui David 


1 Asculte-te Domnul în ziua necazului, 
scutească-te numele Dumnezeului lui 
Iacov. 


2 Trimită ţie ajutor dintru cel sfânt şi 
din Sion sprijinească-te pe tine. 


3 Pomenească toată jertfa ta, şi arderea 
ta cea de tot să o îngraşi. 


4 (Strigare) Dea ţie Domnul după inima 
ta şi tot sfatul tău să-l plinească. 


5 Bucura-ne-vom de mântuirea ta şi 
întru numele Domnului Dumnezeului 
nostru ne vom mări. 


6 Plinească Domnul toate cererile tale. 
Acum am cunoscut că a mântuit 
Domnul pe unsul Lui. 


7 Îl va asculta pe dânsul din cerul cel 
sfânt al Lui, întru puteri mântuirea 
dreptei Lui. 


8 Aceştia cu care, şi aceştia cu cai; şi 
noi în numele Domnului Dumnezeului 
nostru ne vom chema. 


9 Ei s-au împiedicat şi au căzut, şi noi 
ne-am sculat şi ne-am îndreptat. 


10 Doamne, mântuieşte pe împăratul şi 
ascultă-ne pe noi în orice zi Te vom 
chema. 


PSALMUL 20 
1 Doamne, întru puterea Ta veseli-se-va 
împăratul şi de mântuirea Ta se va 


bucura foarte. 


2 Pofta inimii lui ai dat lui şi de voia 
buzelor lui n-ai lipsit pe dânsul. 


3 (Strigare) Căci l-ai apucat pe el cu 


blagosloveniile bunătăţii, pus-ai pe 
capul lui cunună de piatră cinstită. 


4 Viaţă a cerşit Ție şi ai dat lui 
îndelungare de zile, în veacul veacului. 


5 Mare e slava lui întru mântuirea Ta, 
mărire şi mare cuviință vei pune peste 
el. 


6 Căci da-vei lui blagoslovenie în veacul 
veacului, veseli-vei pe dânsul cu bucurie 
cu fața Ta. 


7 Căci impăratul nădăjduieşte spre 
Domnul şi cu mila Celui Inalt nu se va 
clătina. 


8 Află-se mâna Ta la toți vrăjmaşii Tăi, 
dreapta Ta să afle pe toţi cei ce Te urăsc 
pe Tine. 


9 Căci pune-vei pe dânşii ca un cuptor 
de foc la vremea feţei Tale. 


10 Domnul cu urgia Lui va tulbura pe 
dânşii şi va mânca de tot pe ei focul. 


11 Rodul lor de pe pământ pierde-l-vei şi 
sămânța lor de la fiii oamenilor. 


12 Căci plecară spre Tine rele, cugetară 
sfaturi cu care nu vor putea să stea. 


13 Căci vei pune pe dânşii umăr, în cei 
rămaşi ai Tăi găti-vei fața lor. 


14 Înalță-Te, Doamne, întru puterea Ta; 
cânta-vom şi vom lăuda puterniciile 
Tale. Slavă. 


PSALMUL 21 


La săvârşit, pentru sprijinirea cea de la 
zori 


1 Dumnezeu, Dumnezeul meu, ia 
aminte la mine, pentru ce mă părăsişi? 
Departe de mântuirea mea cuvintele 
greşalelor mele. 


2 Dumnzeul meu, striga-voi ziua, şi nu 
vei asculta, şi noaptea, şi nu la 
necunoştința mea. 


3 Şi Tu în cele sfinte locuieşti, lauda lui 
Israil. 


4 Spre Tine au nădăjduit părinţii noştri; 
nădăjduiră şi i-ai izbăvit pe dânşii. 


5 Către Tine strigară şi se mântuiră, 
spre Tine nădăjduiră şi nu se ruşinară. 


6 Iară eu sunt vierme; şi nu om, ocara 
oamenilor şi defăimarea norodului. 


7 Toţi cei ce mă văd batjocoritu-m-au, 
grăiră în buze, clătinară capul: 


8 "Nădăjduit-a spre Domnul, izbăvească 
pe el, spăşească pe el, că-l vrea pe el”. 


9 Căci Tu eşti Cel ce m-ai smuls din 
pântece, nădejdea mea, de la țâțele 
maicii mele. Spre Tine mă aruncai din 
pântece, 


10 Din pântecele maicii mele, 
Dumnezeul meu eşti Tu, să nu Te 
depărtezi de la mine. 


11 Căci necazul e aproape, căci nu este 
cel care să-mi ajute mie. 


12 Împrejurară-mă viței mulţi, tauri 
graşi mă înconjurară. 


13 Deschiseră asupra mea gura lor ca 
un leu hrăpind şi răcnind. 


14 Ca o apă mă vărsai şi se risipiră toate 
oasele mele. 


15 Se făcu inima mea ca o ceară, 
topindu-se în mijlocul pântecelui meu. 


16 Uscă-se ca un hârb vârtutea mea, şi 
limba mea s-a lipit de gâtlejul meu, şi la 
țărâna morții m-ai pogorât. 


17 Căci m-au înconjurat câini mulți, 
adunarea celor ce mă viclenesc mă 
cuprinseră. 


18 Săpară mâinile mele şi picioarele 
mele, numărară toate oasele mele. 


19 Şi ei socotiră şi mă văzură, împărțiră 
hainele mele lor şi pe îmbrăcămintea 
mea aruncară sorți. 


20 Iară Tu, Doamne, să nu depărtezi 
ajutorul Tău de la mine, spre sprijinul 
meu ia aminte. 


21 Izbăveşte de la sabie sufletul meu şi 
din mâna câinelui, pe cel singur născut 
al meu. 


22 Mântuieşte-mă din gura leului şi de 
la coarnele inorogilor, smerirea mea. 


23 Povesti-voi numele Tău fraţilor mei; 
în mijlocul adunării lăuda-Te —voi. 


24 Cei ce vă temeți de Domnul, lăudațţi 
pe Dânsul; toată sămânţa lui Iacov, 
măriți pe Dânsul! 


25 Teamă-se dar de Dânsul toată 
sămânța lui Israil, căci n-au ocărât, nici 
au defăimat ruga săracului, 


26 Nici a întors fața Lui de la mine şi, 
când am strigat către El, ascultatu-m-a. 


27 De la Tine lauda mea, întru adunare 
mare mărturisi-mă-voi Ţie; rugile mele 
voi da înaintea celor ce se tem de 
Dânsul. 


28 Mânca-vor săracii şi se vor sătura şi 
vor lăuda pe Domnul cei ce cercetează 
pe Dânsul, trăi-vor inimile lor în veacul 
veacului. 


29 Pomeni-vor şi se vor întoarce către 
Domnul toate marginile pământului. 


30 Şi se vor închina înaintea Lui toate 
neamurile limbilor. 


31 Căci a Domnului e împărăţia şi El 
oblăduieşte limbile. 


32 Mâncară şi se închinară toți graşii 
pământului, înaintea Lui vor cădea toţi 


cei ce se pogoară la pământ. 


33 Şi sufletul meu Lui trăieşte şi 


seminția mea va sluji Lui. 


34 Supune-se-va Domnului ruda ceea ce 
vine şi vor vesti dreptatea Lui la norodul 
cel ce se va naşte, pe care l-a făcut 
Domnul. 


PSALMUL 22 


1 Domnul mă paşte şi nimic nu-mi va 
lipsi; la locul otăvii, acolo m-a sălăşluit. 


2 Pe apă de repaos mă hrăni pe mine, 
sufletul meu întoarse. 


3 Povăţuitu-m-a pe cărările dreptății, 
pentru numele Lui. 


4 Că, de voi şi merge în mijlocul umbrei 
morții, nu mă voi teme de rele, căci Tu 


cu mine eşti. 


5 Toiagul Tău şi varga Ta, acestea m-au 
mângâiat. 


6 Gătit-ai înaintea mea masă din 


preajma celor ce mă necăjesc. 


7 Uns-ai cu untdelemn capul meu, şi 
paharul Tău îmbătând ca un prea tare. 


8 Şi mila Ta mă va goni în toate zilele 
vieții mele. Şi voi locui în casa Domnului 
cu îndelungare de zile. 


PSALMUL 23 


Psalmul lui David, a unei din sâmbete 


1 Al Domnului este pământul şi 
umplerea lui, lumea şi toţi cei ce 
locuiesc într-însul. 


2 Acesta pe mări l-a întemeiat pe el şi pe 
râuri l-a gătit pe el. 


3 Cine se va sui la muntele Domnului? 
Sau cine va sta în locul cel sfânt al Lui? 


4 Cel nevinovat la mâini şi curat la 
inimă care n-a luat în deşert sufletul lui 
şi n-a jurat cu vicleşug aproapelui său. 


5 Acesta va lua blagoslovenie de la 
Domnul şi milostenie de la Dumnezeu, 
Mântuitorul lui. 


6 Aceasta e ruda celor ce cearcă pe 
Domnul şi celor ce cearcă fața 
Dumnezeului lui Iacov. 


7 (Strigare) Ridicaţi porțile, boieri, ale 
voastre şi vă ridicați porți veşnice, şi va 
intra Împăratul slavei. 


8 Cine e acesta, Împăratul slavei? 
Domnul tare şi puternic, Domnul tare e 
în război. 


9 Ridicaţi porțile, boieri, ale voastre şi vă 
ridicați porți veşnice, şi va intra 
Împăratul slavei. 


10 Cine este acesta, Împăratul slavei? 
Domnul puterii: Acesta e Împăratul 
slavei. 


Slavă... 


DUPĂ A TREIA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 3: 


Nemernic fiind pre pământ, 
suflete al meu, pocăieşte-te. Tărâna în 
mormânt nu cântă, de greşale nu se 
izbăveşte. Strigă lui Hristos Dumne- 


zeu: Cunoscătorule de inimi, greşit- 
am. Mai înainte de a mă osândi, 
milostiveşte-Te spre mine, Dumne- 
zeule, şi mă miluieşte. Până când, 
suflete al meu, petreci în păcate? 
Până când pui îndelungare pocăinţei? 
Ia în minte judecata care vine şi 
strigă lui Hristos Dumnezeu: 
Cunoscătorule de inimi, greşit-am. 
Cela ce eşti fără de păcate, miluieşte- 
mă. 


Slavă... 
La înfricoşătoarea judecată, fără 
de pârâşi mă voi vădi, fără de mărturii 


mă voi osândi, că se vor deschide 
cărţile ştiinţei cugetului, şi lucrurile 
cele ascunse se vor descoperi. Deci 
mai înainte de a se cerceta întru acea 
privelişte a tot norodul, cele lucrate 
de mine, Dumnezeule, curăţeşte-mă şi 
mă mântuieşte. 
Şi acum... 

Nepătrunsă şi  neajunsă este, 
Stăpână de Dumnezeu dăruită, taina 
cea înfricoşată ce s-a lucrat întru 
tine. Că pre Cel necuprins zămislind, 
L-ai născut, în trup îmbrăcat, dintru 


preacinstitul tău sânge; pre Care, 
Curată, ca pre Fiul tău, roagă-L să 
mântuiască pre toţi cei ce cântă ţie. 

Doamne miluieşte, de 40 de ori şi 

rugăciunea aceasta: 

Doamne Atotţiitorule, Cuvinte al 
Celui fără de început Părinte, 
Dumnezeule cel întru Sine desăvârşit, 
Iisuse Hristoase, Care pentru îndu- 
rările milei Tale celei neasemănate, 
niciodată nu Te desparți de robii Tăi, 
ci pururea întru ei odihneşti, nu mă 
părăsi, pre mine robul Tău, Împărate 
întru tot sfinte, ci dă mie, 
nevrednicului, bucuria mântuirii Tale, 
şi-mi luminează mintea cu lumina 
cunoaşterii Evangheliei Tale. Sufletul 
meu cu dragostea Crucii Tale leagă-l, 
trupul meu cu  nepătimirea Ta 
împodobeşte-l, gândurile împacă şi 
picioarele mele fereşte-le de 
alunecări. Şi nu mă pierde pre mine 
cu fărădelegile mele, bunule Doamne, 
ci mă ispiteşte, Dumnezeule, şi 
înțelepţeşte inima mea, cearcă-mă şi 
cunoaşte cărările mele şi vezi de este 
calea fărădelegii întru mine, şi mă 


întoarce dintru dânsa şi mă 
călăuzeşte în calea cea veşnică. Că Tu 
eşti calea şi adevărul şi viaţa, şi Tie 
slavă înăltăm, împreună şi Celui fără 
de început al Tău Părinte, şi 
Preasfântului şi bunului şi de viaţă 
făcătorului Duh, acum şi pururea şi în 
vecii vecilor. Amin. 


E e 


CAN SMA 4 PATRA 
PSALMUL 24 


1 Către Tine, Doamne, ridicai sufletul 
meu, Dumnezeul meu. Spre Tine 
nădăjduit-am, să nu mă ruşinez în veac, 


2 Nici să mă batjocorească vrăjmaşii 
mei! Pentru că toţi aceia ce Te 
îngăduiesc pe Tine nu se vor ruşina; 


3 Ruşinează-se cei ce nelegiuiesc în 
zadar. 


4 Căile Tale, Doamne, arătă-mi mie şi 
cărările Tale învață-mă. 


5 Povăţuieşte-mă spre adevărul Tău şi 
mă învaţă, căci Tu eşti Dumnezeu, 


Mântuitorul meu, şi pe Tine Te- 
îngăduit toată ziua. 


6 Adu-Ţi aminte de îndurările Tale, 
Doamne, şi milele Tale, căci din veac 
sunt. 


7 Păcatele tinereţilor mele şi ale 
necunoştinței mele să nu-Ţi aduci 
aminte. 


8 După mila Ta, adu-Ţi aminte Tu, 
pentru bunătatea Ta, Doamne. 


9 Bun şi drept este Domnul; pentru 
aceea va pune lege celor greşiți în cale. 


10 Povăţui-va pe cei blânzi la judecată, 
învăţa-va pe cei blânzi căile Lui. 


11 Toate căile Domnului, milă şi adevăr 
celor ce cearcă făgăduinţa Lui şi 
mărturiile Lui. 


12 Pentru numele Tău, Doamne, şi iartă 
păcatul meu, pentru că mult este. 


13 Cine este omul cel ce se teme de 
Domnul? Pune-va lege lui în calea care a 
ales-o. 


14 Sufletul lui întru bunătăţi va rămâne 
şi sămânța lui va moşteni pământul. 


15 Întărirea Domnului, celor ce se tem 
de Dânsul şi făgăduinţa Lui va arăta lor. 


16 Ochii mei pururea către Domnul, 
căci El va scoate din laț picioarele mele. 


17 Priveşte peste mine şi mă miluieşte, 
căci singur născut şi sărac sunt eu. 


18 Necazurile inimii mele s-au înmulțit, 
din nevoile mele scoate-mă. 


19 Vezi smerirea mea şi osteneala mea 
şi lasă toate păcatele mele. 


20 Vezi pe vrăjmaşii mei că s-au 
înmulțit şi cu urâciune strâmbă m-au 
urât. 


21 Păzeşte sufletul meu şi mă izbăveşte 
să nu mă ruşinez, căci am nădăjduit 
spre Tine. 

22 Cei fără răutate şi cei drepţi se lipiră 
de mine, căci Te-am îngăduit pe Tine, 


Doamne. 


23 Mântuieşte, Dumnezeule, pe Israil 
din toate necazurile lui. 


PSALMUL 25 


1 Judecă-mă, Doamne, căci eu întru 


nerăutatea mea am mers şi spre 
Domnul nădăjduind nu voi slăbi. 


2 Ispiteşte-mă, Doamne, şi mă cearcă, 
lămureşte rărunchii mei şi inima mea. 


3 Căci mila Ta înaintea ochilor mei este 
şi bine am plăcut întru adevărul Tău. 


4 N-am şezut cu adunarea deşertăciunii 
şi cu cei ce nelegiuiesc nu voi intra 
înăuntru. 


5 Urât-am adunarea celor ce viclenesc şi 
cu cei necredincioşi nu voi şedea. 


6 Spăla-voi întru cei nevinovați mâinile 
mele şi voi înconjura jertfelnicul Tău, 
Doamne, 


7 Ca să aud eu glasul laudei Tale şi să 
povestesc toate minunile Tale. 


8 Doamne, iubit-am bunăcuviinţa casei 
Tale şi locul lăcaşului slavei Tale. 


9 Să nu pierzi cu cei necredincioşi 


sufletul meu şi cu oamenii sângiuirilor 
viața mea, 


10 Cărora le sunt în mâini fărădelegile, 
dreapta lor s-a umplut de daruri. 


11 Iară eu întru nerăutatea mea am 
mers; mântuieşte-mă, Doamne, şi mă 
miluieşte. 


12 Piciorul meu a stat în dreptate; întru 
adunări binecuvânta-Te-voi, Doamne. 


PSALMUL 26 
Psalmul lui David, mai înainte de a se 
unge 
1 Domnul e lumina mea şi Mântuitorul 


meu; de cine mă voi teme? 


2 Domnul, scutitorul vieții mele; de cine 
mă voi înspăimânta? 


3 Când s-ar apropia asupra mea cei ce 
chinuiesc, ca să mănânce cărnurile 
mele, 


4 Cei ce mă necăjesc şi vrăjmaşii mei, ei 
au slăbit şi au căzut. 


5 Şi de se va rândui asupra mea tabără, 
nu se va înfricoşa inima mea. 


6 De se va ridica asupra mea război, 
întru aceasta eu nădăjduiesc. 


7 Una am cerşit de la Domnul, aceasta 
voi cere: a locui eu în casa Domnului, 
toate zilele vieții mele, 


8 A vedea frumusețea Domnului şi a 
socoti biserica cea sfântă a Lui. 


9 Căci m-a ascuns în cortul Lui în ziua 
răutăților mele, acoperitu-m-a întru 
ascunsul cortului Lui. 


10 În piatră m-a înălţat şi acum, iată, a 
înălțat capul meu peste vrăjmaşii mei. 


11 Înconjurat-am şi am jertfit în cortul 
Lui jertfă de mântuire şi de strigare, 
cânta-voi şi voi lăuda Domnului. 


12 Ascultă, Doamne, glasul meu, care a 
strigat, miluieşte-mă şi mă ascultă. 


13 Ţie a zis inima mea: "Pe Domnul voi 
cerca”. Cearcă-Te fața mea, fața Ta, 
Doamne, voi cerca. 


14 Să nu-Ţi întorci fața Ta de la mine şi 
să nu Te abaţi cu urgie de la robul Tău. 


15 Ajutorul meu fii, să nu mă depărtezi 
şi să nu mă laşi, Dumnezeule, 
Mântuitorul meu. 


16 Căci tatăl meu şi maica mea m-au 
părăsit, şi Domnul m-a luat pe mine. 


17 Îndreptează-mă, Doamne, în calea Ta 
şi mă povăţțuieşte în cărare dreaptă din 
pricina vrăjmaşilor mei. 


18 Să nu mă dai la sufletele celor ce mă 
necăjesc pe mine, căci s-au sculat 
asupra mea mărturii strâmbe şi minţi 
strâmbătatea sieşi. 


19 Cred că o să văd bunătăţile 
Domnului în pământul celor vii. 


20 Îngăduieşte pe Domnul, 
îmbărbătează-te şi să se întărească 
inima ta şi îngăduieşte pe Domnul. 
Slavă. 


PSALMUL 27 


1 Către Tine, Doamne, striga-voi, 
Dumnezeul meu, să nu taci de către 
mine şi mă voi asemăna celor ce se 
pogoară la groapă. 


2 Ascultă, Doamne, glasul rugii mele 
când mă rog către Tine, când ridic 
mâinile mele către biserica cea sfântă a 
Ta. 


3 Să nu mă tragi împreună cu cei 
păcătoşi şi cu cei ce fac strâmbătate să 
nu mă pierzi, 


4 Celor ce grăiesc pace cu cei de aproape 
ai lor, şi rele în inimile lor. 


5 Dă-le lor, Doamne, după faptele lor şi 
după vicleşugul tocmelilor lor. 


6 După faptele mâinilor lor dă-le lor, dă- 
le lor răsplătirea lor. 


7 Căci n-au priceput la faptele 
Domnului şi la faptele mâinilor Lui, 
surpa-vei pe dânşii şi nu vei zidi pre 
dânşii. 


8 Blagoslovit Domnul, căci a ascultat 
glasul rugii mele. 


9 Domnul, ajutorul meu şi scutitorul 
meu; spre Ela nădăjduit inima mea şi 
mă ajută. 


10 Şi odrăsli trupul meu şi din voia mea 
mă voi mărturisi Lui. 


11 Domnul e întărirea norodului Lui şi 
scutitor mântuirilor unsului Lui este. 


12 Mântuieşte pe norodul Tău şi 
blagosloveşte moştenirea Ta; şi paşte pe 
ei şi-i înalță pe ei până în veac. 


PSALMUL 28 
Psalmul lui David, spre scosul cortului 


1 Aduceţi Domnului, fiii lui Dumnezeu, 
aduceți Domnului fii de berbeci; 


2 Aduceţi Domnului mărire şi cinste, 


aduceți Domnului mărire numelui Lui, 
închinați-vă Domnului în curtea sfântă 
a Lui. 


3 Glasul Domnului spre ape, Dumnezeul 
slavei a tunat; Domnul peste ape multe. 


4 Glasul Domnului cu putere, glasul 
Domnului cu mare cuviință; 


5 Glasul Domnului zdrobind cedrii şi va 
zdrobi Domnul cedrii Libanului; 


6 Şi va mărunți pe dânşii ca vițelul 
Libanului ; şi cel iubit, ca fiul inorogilor. 


7 Glasul Domnului tăind para focului, 
glasul Domnului clătinând pustiul, şi va 


clătina Domnul pustiul lui Cadis. 


8 Glasul Domnului întărind cerbii; şi va 
descoperi dumbrăvile; şi în biserica Lui 
tot care zice: "Slavă!”. 


9 Domnul potopul va locui şi va şedea 
Domnul Împărat în veac. 


10 Domnul vârtute norodului Lui va da, 
Domnul va blagoslovi pre norodul Lui cu 
pace. 


PSALMUL 29 


Psalmul cântării înnoirii casei lui David 


1 Înălţa-Te-voi, Doamne, căci m-ai luat 


pe mine şi n-ai veselit pe vrăjmaşii mei 
asupra mea. 


2 Doamne, Dumnezeul meu, strigat-am 
către Tine şi m-ai vindecat. 


3 Doamne, scos-ai din iad sufletul meu, 
mântuitu-m-ai dintru cei ce pogoară în 
groapă. 


4 Cântaţi Domnului, cei curați ai Lui, şi 
vă mărturisiți cu pomenirea sfințirii Lui! 
5 Căci urgie mânia Lui, şi viaţă în voia 
Lui. 

6 Seara se va sălăşlui plângere şi 


dimineaţa, bucurie. 


7 Şi eu am zis întru bunăvoia mea: "Nu 
mă voi clătina în veac!” 


8 Doamne, în voia Ta dă frumuseţii mele 
putere. 


9 Şi-Ţi întorseşi fața Ta şi mă făcui 
tulburat. 


10 Către Tine, Doamne, voi striga şi 
către Dumnezeul meu mă voi ruga. 


11 Ce-i folos în sângele meu, când mă 
pogor eu întru stricăciune? 


12 Mărturisi-va ţie ţărâna? Vesti-va 
adevărul Tău? 


13 Auzi Domnul şi mă milui, Domnul S- 
a făcut ajutor mie. 


14 Întors-ai plângerea mea spre bucurie 
mie, rupseşi sacul meu şi mă încinseşi 
cu bucurie. 


15 Pentru ca să-Ţi cânte mărirea mea şi 
nu mă voi umili; Doamne, Dumnezeul 
meu, în veac, mărturisi-mă-voi Ţie. 
Slavă. 


PSALMUL 30 


La săvârşit, psalmul lui David, al ieşirii 
din fire 


1 Spre Tine, Doamne, am nădăjduit, să 
nu mă ruşinez în veac; întru dreptatea 
Ta, izbăveşte-mă şi mă scoate. 


2 Pleacă către mine urechea Ta, 
grăbeşte de mă scoate pe mine. 


3 Fii mie întru Dumnezeu scutitor şi 
spre casa scăpării a mă mântui. 


4 Căci întărirea mea şi scăparea mea 
eşti Tu şi pentru numele Tău mă vei 
povăţui şi mă vei hrăni. 


5 Scoate-mă-vei din lațul acesta, pe care 
l-au ascuns mie, căci Tu eşti scutitorul 
meu, Doamne. 


6 În mâinile Tale pune-voi duhul meu, 
mântuitu-m-ai, Doamne, Dumnezeul 
adevărului. 


rât-ai pe cei ce păzesc deşertăciune 
adar. 


8 Şi eu spre Domnul am nădăjduit, 
bucura-mă-voi şi mă voi veseli de mila 
Ta. 


9 Căci ai căutat spre smerenia mea, 
mântuit-ai din nevoi sufletul meu. 


10 Şi nu m-ai închis în mâinile 
vrăjmaşilor; pus-ai în loc larg picioarele 
mele. 


11 Miluieşte-mă, Doamne, căci mă 
necăjesc; tulburatu-s-a cu mânie ochiul 
meu, sufletul meu şi pântecele meu. 


12. Căci au lipsit cu durere viața mea şi 
anii mei în suspinări; 


13 Slăbi cu sărăcie vârtutea mea şi 
oasele mele s-au tulburat. 


14 Lângă toți vrăjmaşii mei mă făcui 
ocară, şi vecinilor mei foarte, şi frică 
cunoscuților mei. 


15 Cei ce mă vedeau afară fugiră de 
mine. Mă uitară ca un mort de la inimă, 


16 Făcutu-m-am ca un vas pierdut, căci 
am auzit ura multora din cei ce 
nemernicesc împrejur; 


17 Când se adunară ei într-un loc 
asupra mea, ca să ia sufletul meu s-au 
sfătuit. 


18 Şi eu spre Tine, Doamne, nădăjduit- 
am, zicând: "Tu eşti Dumnezeul meu, în 
mâinile Tale sorții mei!” 


19 Izbăveşte-mă din mâna vrăjmaşilor 
mei şi de cei ce mă gonesc pe mine. 


20 Arată fața Ta peste robul Tău, 
mântuieşte-mă cu mila Ta. 


21 Doamne, să nu mă ruşinez, căci Te- 
am chemat pe Tine. 


22 Ruşinează-se necuraţii şi să se 
pogoare în iad, mute să se facă buzele 
cele viclene, 


23 Cele ce grăiesc asupra dreptului 
fărădelege, cu mândrie şi defăimare. 


24 Foarte multă e mulțimea bunătății 
Tale, Doamne, pe care ai ascuns-o celor 
ce se tem de Tine. 


25 Ai făcut celor ce nădăjduiesc spre 
Tine înaintea fiilor oamenilor. 


26 Ascunde-vei pe dânşii întru 
ascunderea obrazului Tău de tulburarea 
oamenilor. 


27 Acoperi-vei pe dânşii în cort, de 
gâlceava limbilor. 


28 Blagoslovit Domnul, căci a minunat 
mila Lui în cetatea îngrădirii. 


29 Şi eu zisei întru dezmeticirea mea: 
"Lepădatu-m-am de către fața ochilor 
Tăi.” 

30 Pentru aceea ai ascultat glasul rugii 
mele când am strigat către Tine. 


31 Iubiţi pe Domnul, toti curaţii Lui, 
căci adevăruri cearcă Domnul şi 
răsplăteşte celor ce cu prisosinţă fac 
mândrie. 


32 Îmbărbătaţi-vă şi întărească-se inima 
voastră, toți cei ce nădăjduiți spre 
Domnul! 


PSALMUL 31 


Psalmul lui David, al priceperii 


1 Fericiți cărora li se iertară fărădelegile 


şi cărora li se acoperiră păcatele. 


2 Fericit bărbatul căruia nu va socoti 
Domnul păcatul, nici este în rostul lui 
vicleşug. 


3 Căci am tăcut, învechiră-se oasele 
mele strigând eu toată ziua. 


4 Căci ziua şi noaptea se îngreună peste 
mine mâna Ta, întorsu-m-am spre 


chinuire când se înfigea în mine 
ghimpele. 


5. (Strigare) Fărădelegea mea am 
cunoscut şi păcatul meu n-am acoperit. 


6 Zis-am: "”Mărturisi-voi asupra mea 
fărădelegea mea Domnului.” Şi Tu ai 
lăsat păgânătatea inimii mele. 


7 (Strigare) Pentru aceasta ruga-se-va 
către Tine tot curatul în vremea bine 
tocmită, 


8 Însă în potop de ape multe către el nu 
se vor apropia. 


9 Tu-mi eşti scăparea din necazul ce mă 
cuprinde; bucuria mea, mântuieşte-mă 
de cei ce m-au înconjurat. 


10 (Strigare) “Învăţa-te-voi şi ocârmui- 
te-voi în calea aceasta în care vei merge, 
întări-voi asupra ta ochii Mei. 


11 Nu vă faceți ca calul şi catârul, la 
care nu este pricepere. 


12 Cu zăbală şi cu frâu fălcile lor să le 
sugrumi, celor ce nu se apropie de tine”. 


13 Multe-s bătăile păcătosului, iar pe cel 
ce nădăjduieşte spre Domnul, mila îl va 


înconjura. 


14 Bucuraţi-vă în Domnul şi vă veseliti, 
drepţilor, şi vă lăudaţi toţi cei drepţi la 
inimă! 

Slavă... 


DUPĂ A PATRA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 4: 


Smeritul meu suflet, cel ce şi-a 
cheltuit toată viața în păcate, 
cercetează-l, Doamne, şi ca pre curva, 
primeşte şi pre mine şi mă 
mântuieşte. Plutind peste adâncul 
acestei vieți, cuget la adâncul 
răutăților mele celor multe; şi 
neavând cugetul ocârmuitor, cu glasul 
lui Petru strig Ție: 


Mântuieşte-mă Hristoase, mântuieşte- 
mă Dumnezeule, ca un iubitor de 
oameni. 

Slavă... 

Degrabă să intrăm împreună în 
cămara lui Hristos, ca să auzim toţi 
fericitul glas al Acestuia, Dumnezeu- 
lui nostru: Veniţi cei ce iubiţi slava 
cea cerească. Părtaşi făcându-ne cu 
fecioarele cele înțelepte, luminând 
făcliile noastre prin credinţă. 

Şi acum... 

Suflete, pocăieşte-te mai înainte 
de ieşirea ta, că judecata este fără 
milă şi nesuferită celor ce păcătuiesc. 
Strigă către Domnul întru umilinţa 
inimii: Greşit-am ie întru cunoştinţă 
şi întru  necunoştinţă, îndurate; 
pentru rugăciunile  Născătoarei de 
Dumnezeu, Te îndură şi mă 
mântuieşte. 

Doamne miluieşte, de 40 de ori şi 

rugăciunea aceasta: 

Tie Doamne unuia şi bunului şi 
nepomenitorului de rău, îmi mărturi- 
sesc păcatele. La Tine cad eu 
nevrednicul, strigând:  Greşit-am, 


Doamne, greşit-am, şi nu sunt vrednic 
să caut spre înălțimea cerului, de 
mulțimea  nedreptăţilor mele. Ci, 
Doamne al meu, Doamne, dăruieşte- 
mi lacrimi de pocăință, Cel ce eşti 
singur bun şi milostiv; ca întru ele să 
mă rog Tie, să mă curăţeşti, mai 
înainte de sfârşit, de tot felul de 
păcate. Că înfricoşate şi groaznice 
locuri voi să trec, despărţindu-mă de 
trup. Şi mulţime de întunecaţi şi fără 
de omenie diavoli mă vor întâmpina, 
şi nimeni nu va călători împreună cu 
mine, ca să-mi ajute sau să mă 
scoată. Pentru aceea cad la bunătatea 
Ta, ca să nu fiu dat acelora ce-mi fac 
strâmbătate, nici să se laude asupra 
mea vrăjmaşii mei, bunule Doamne, 
nici să zică: în mâinile noastre ai 
venit şi nouă te-ai dat. Nu, Doamne, 
nu uita îndurările Tale, nici să 
răsplăteşti mie după fărădelegile 
mele, nici întoarce faţa Ta de către 
mine, ci Tu, Doamne, mă pedepseşte, 
însă cu milă şi cu îndurări; iar 
vrăjmaşul să nu se bucure de mine, ci 
stinge înfricoşarea lui ce are asupra 


mea, şi toată lucrarea lui o fă deşartă. 
Şi dă mie fără de ocară calea către 
Tine, bunule Doamne, pentru că de 
am şi greşit, la alt tămăduitor nu am 
năzuit, nici am întins mâinile mele 
către dumnezeu străin. Nu lepăda dar 
rugăciunea mea, ci mă auzi pentru 
bunătatea Ta, şi întăreşte inima mea 
întru frica Ta. Şi să se facă harul Tău 
peste mine, Doamne, ca un foc, şi să 
ardă gândurile cele necurate dintru 
mine; că Tu eşti, Doamne, lumina cea 
mai presus de toată lumina, bucuria 
cea mai presus de toată bucuria, 


odihna cea mai presus de toată 
odihna, viața cea adevărată 
mântuirea, care petrece 

vecilor. Amin. 


CATI Sa A cIHCeA 


PSALMUL 32 
Nescris deasupra la jidovi 


1 Bucuraţi-vă, drepţilor, întru Domnul; 
celor drepți cuvine-se laudă. 


2 Mărturisiți-vă Domnului în alăută, cu 
canon cu 10 strune, 


3 Cântaţi Lui cântare nouă, bine cântați 
Lui cu bucurie! 


4 Căci drept e cuvântul Domnului şi 
toate faptele Lui, cu credinţă. 


5 lubeşte milostenia şi judecata 
Domnul; de mila Domnului plin e 
pământul. 


6 Cu cuvântul Domnului cerurile s-au 
întărit şi cu duhul rostului Lui toată 
puterea lor. 


7 Adunând ca un burduf apele mării, 
punând în vistierii beznele. 


8 Să se teamă de Domnul tot pământul 
şi de Dânsul să se cutremure toţi cei ce 
locuiesc în lume. 


9 Căci El a zis, şi s-a făcut; Ela 
poruncit, şi s-au zidit. 


10 Domnul risipeşte sfaturile limbilor şi 
defaimă socotelile noroadelor şi defaimă 
sfaturile boierilor. 


11 Iară sfatul Domnului în veac rămâne, 
gândurile inimii Lui, din neamuri şi în 
neamuri. 


12 Fericit norodul căruia îi este Domnul 
Dumnezeul lui, norod pe care l-a ales 
spre moştenire Lui! 


13 Din cer privi Domnul, văzu pe toți fiii 
oamenilor. 


14 Din locaşul Lui gătit, privi peste toți 
cei ce locuiesc pământul. 


15 Cel ce a zidit deosebi inimile lor, Cel 
ce pricepe toate lucrurile lor. 


16 Nu se mântuieşte împăratul pentru 


multă putere şi uriaşul nu se va mântui 
cu mulțimea vârtutei lui. 


17 Mincinos e calul spre mântuire, şi cu 
mulțimea tăriei lui nu se va mântui. 


18 Iată, ochii Domnului spre cei ce se 
tem de Dânsul, cei ce nădăjduiesc spre 
mila Lui, 


19 Ca să izbăvească din moarte sufletele 
lor şi să-i hrănească pe dânşii în 
foamete. 


20 Şi sufletul nostru va îngădui 
Domnului, căci ajutor şi scutitor nouă 
este. 


21 Căci întru Dânsul se va veseli inima 
noastră şi întru numele cel sfânt al Lui 
am nădăjduit. 

22 Facă-se, Doamne, mila Ta peste noi, 
în ce chip am nădăjduit spre Tine! 


PSALMUL 33 


Când primeni fața lui înaintea lui 
Avimeleh şi-l slobozi pe dânsul şi se 
duse, 


1 Bine voi cuvânta pe Domnul în toată 
vremea, pururea lauda Lui în gura mea. 


2 Întru Domnul se va lăuda sufletul 
meu! Audă cei blânzi şi să se veselească. 


3 Măriţi pe Domnul împreună cu mine şi 
să înălțăm numele Lui dimpreună! 


4 Cercat-am pe Domnul şi mă ascultă; 
şi din toate necazurile mele mă mântui 
pe mine. 


5 Apropiaţi-vă de Dânsul şi vă luminaţi 
şi feţele voastre nu se vor ruşina. 


6 Săracul acesta a strigat, şi Domnul l-a 
ascultat pe dânsul şi din toate scârbele 
lui mântui pe el. 


7 Tăbărâ-va îngerul Domnului 
împrejurul celor ce se tem de Dânsul şi 
va izbăvi pe ei. 


8 Gustaţi şi vedeți că bun este Domnul; 
fericit bărbatul care nădăjduieşte spre 
EI! 


9 Temeţi-vă de Domnul, toți sfinţii Lui, 
căci nu este lipsă celor ce se tem de 
Dânsul. 


10 Bogaţii au sărăcit şi au flămânzit, iar 
cei ce cearcă pe Domnul nu se vor 
împuţina de tot binele. 


11 Veniti, fiilor, ascultați-mă, frica 
Domnului vă voi învăţa pe voi. 


12 Cine este omul cel ce vrea viaţă, 
iubind a vedea zile bune? 


13 Opreşte limba ta de la rău, şi buzele 
tale ca să nu grăiască vicleşug. 


14 Fereşte-te de rău şi fă bine, cearcă 
pacea şi o goneşte pe ea. 


15 Ochii Domnului spre cei drepți şi 
urechile Lui la ruga lor. 


16 Şi fața Domnului peste cei ce fac rău, 
ca să piardă de tot din pământ 
pomenirea lor. 


17 Strigară drepțţii, şi Domnul îi auzi pe 
ei, şi din toate nevoile lor îi izbăvi pe 
dânşii. 

18 Aproape e Domnul de cei zdrobiţi la 
inimă şi pe cei smeriţi cu duhul îi va 
mântui. 


19 Multe-s scârbele drepţilor, şi dintru 
toate ale lor îi va izbăvi pe ei Domnul. 


20 Păzeşte Domnul toate oasele lor şi 
nici unul din ele nu se va zdrobi. 


21 Moartea păcătoşilor e rea şi cei ce 
urăsc pe cel drept vor greşi. 


22 Mântui-va Domnul sufletele robilor 
Lui şi nu vor greşi toți cei ce nădăjduiesc 
spre El. Slavă. 


PSALMUL 34 


1 Judecă, Doamne, pe cei ce-mi fac 
strâmbătate; dă război celor ce dau 
război mie! 


2 Apucă-Te de armă şi de pavăză şi Te 
scoală întru ajutorul meu! 


3 Varsă sabie şi închide din preajma 
celor ce mă gonesc pe mine; zis-ai 
sufletului meu: "Mântuirea ta Eu sunt!” 


4 Ruşinează-se şi să se sfiască cei ce 
cearcă sufletul meu! 


5 Întoarcă-se îndărăt şi să se ruşineze 
cei ce gândesc mie răul! 


6 Facă-se ca praful în fața vântului, şi 
îngerul Domnului necăjind pe ei! 


7 Facă-se calea lor întuneric şi lunecare; 
şi îngerul Domnului gonind pe dânşii! 


8 Căci în zadar au ascuns mie 
stricăciunea laţului lor, în deşert au 
ocărât sufletul meu. 


9 Să vină lui laţ, pe care nu-l ştie, şi 
vânatul pe care l-au ascuns să-l prindă 
pe el; şi în laţul lui va cădea! 


10 Iar sufletul meu se va bucura întru 
Domnul, înfrumuseța-se-va spre 
mântuirea lui. 


11 Toate oasele mele vor zice: "Doamne, 
Doamne, cine e asemenea ie, 


12 Izbăvind pe sărac din mâna celor mai 
tari decât el, şi pe sărac şi sărman de la 
cei ce-l jefuiesc pe dânsul?” 


13 Sculându-se mie mărturii strâmbe, 
cele ce nu ştiam mă întrebau. 


14 Îmi răsplăteau rele pentru bune şi 
stârpiciune sufletului meu. 


15 Şi eu, când ei mă bântuiau, mă 
îmbrăcam cu sac. 


16 Şi smeream cu post sufletul meu, şi 
ruga mea în sânul meu se va întoarce. 


17 Ca la unul de aproape, ca la un frate 
al nostru, aşa de bine-i plăceam, ca şi 
când aş jeli şi m-aş mâhni, aşa mă 
smeream. 


18 Şi asupra mea s-au veselit şi s-au 
adunat, adunatu-s-au peste mine 
vânătăi şi n-am ştiut. 


19 Desfăcură-se şi nu se umiliră, 
ispitiră-mă, batjocoriră-mă cu batjocură, 
scrâşniră dinţii lor asupra mea. 


20 Doamne, când vei vedea? Depărtează 
sufletul meu de fapta lor cea rea, de la 
lei, pe cel singur născut al meu! 


21 Mărturisi-mă-voi Ție în adunare 
multă, întru norod greu lăuda-Te-voi. 


22 Să nu se bucure de mine cei ce 
învrăjbesc mie strâmbătate, cei ce mă 
urăsc în zadar şi clipesc cu ochii. 


23 Căci mie de pace îmi grăiau şi spre 
urgie vicleşuguri gândeau. 


24 Şi lărgiră asupra mea gura lor, 
zicând: "Bine e, bine e, văzură ochii 
noştri.” 


25 Văzuşi, Doamne, să nu taci, Doamne, 
să nu Te depărtezi de la mine! 


26 Scoală-Te, Doamne, şi ia aminte la 
judecata mea, Dumnezeul meu şi 
Domnul meu, la îndreptarea mea! 


27 Judecă-mă, Doamne, după dreptatea 
Ta, Doamne, Dumnezeul meu, şi să nu 
se bucure de mine. 


28 Să nu zică în inimile lor: "Bine e, 
bine e sufletului nostru”, nici să zică: 
“Înghiţitu-l-am pe dânsul”. 


29 Ruşineze-se şi să se sfiască deodată 
cei ce se bucură de relele mele. 


30 Îmbrace-se cu ruşine şi înfruntare cei 
ce grăiesc vorbe mari asupra mea. 


31 Să se bucure şi să se veselească cei 
ce vor dreptatea mea şi să zică pururea: 
"Mărească-Se Domnul!” cei ce vor pacea 
robului Lui! 


32 Şi limba mea va cerceta dreptatea Ta, 
toată ziua lauda Ta. 


PSALMUL 35 
La săvârşit; la copilul Domnului, la David 


1 Zice cel fără de lege ca să greşească 
întru sine: "Nu este frica lui Dumnezeu 
în preajma ochilor lui”. 


2 Căci au viclenit înaintea lui ca să afle 
fărădelegea lui şi să urască. 


3 Graiurile gurii lui, fărădelege şi 
vicleşug,; nu a vrut să priceapă ca să se 
îmbuneze. 


4 Fărădelege gândi în aşternutul lui, 
aproape stătu lângă toată calea care 
e bună şi răutatea n-a depărtat-o. 


5 Doamne, în cer e mila Ta, adevărul 
Tău, până la nori. 


6 Dreptatea Ta, ca munții lui 
Dumnezeu, judecăţile Tale, adânc mult. 


7 Oameni şi dobitoace mântui-vei, 
Doamne, foarte înmulțişi mila Ta, 
Dumnezeule. 


8 Şi fiii oamenilor în umbra aripilor Tale 
vor nădăjdui. 

9 Îmbăta-se-vor de-ngrăşarea casei Tale 
şi din pârâul desfătării Tale vei adăpa pe 
dânşii. 

10 Căci lângă Tine e izvor de viaţă; întru 
lumina Ta vom vedea lumină. 


11 Întinde mila Ta celor ce Te cunosc pe 
Tine şi dreptatea Ta celor drepţi la 
inimă. Să nu-mi vină mie piciorul 
mândriei 


12 Şi mâna păcătosului să nu mă 
clatine! 


13 Acolo căzură toţi cei ce fac 
fărădelege, împinseră-se afară şi nu vor 
putea să stea. Slavă. 


PSALMUL 36 


1 Nu te apropia cu râvnire întru cei ce 
viclenesc, nici nu râvni celor ce fac 
fărădelegea. 


2 Ca o iarbă curând se vor usca şi ca 
legumele pajiştii curând vor cădea. 


3 Nădăjduieşte spre Domnul şi fă 
bunătate; şi locuieşte pământul, şi te vei 
hrăni din avuţia lui. 


4 Desfătează-Te în Domnul, şi îţi va da 


ție cererile inimii tale. 


5 Descoperă Domnului calea ta, şi 
nădăjduieşte în El, şi El o va face. 


6 Şi va scoate ca lumina dreptatea ta, şi 
judecata ta ca amiazăzi. 


7 Supune-te Domnului şi roagă pe 
Dânsul; nu te apropia cu râvnirea la cel 
ce bine călătoreşte în calea lui, la omul 
ce face fărădelegea. 


8 Potoleşte-te de urgie şi părăseşte 
mânia; nu te apropia cu râvnirea ca să 
vicleneşti. 


9 Căci cei ce viclenesc de tot vor pieri; 
iar cei ce îngăduiesc pe Domnul, ei vor 
moşteni pământul. 


10 Şi încă puţin, şi nu va fi păcătosul; şi 
vei cerca locul lui, şi nu-l vei afla. 


11 Iară cei blânzi vor moşteni pământul 
şi se vor desfăta întru mulțimea păcii. 


12 Păzi-va păcătosul pe cel drept şi va 
scrâşni asupra lui dinţii lui. 


13 Iară Domnul va batjocori pe el, că 
mai înainte vede că va veni ziua lui. 


14 Sabie au scos păcătoşii, întinseră 
arcul lor, 


15 Ca să doboare pe sărac şi pe sărman, 
ca să junghie pe cei drepți la inimă. 


16 Sabia lor intre în inimile lor şi 
arcurile lor să se zdrobească. 


17 Mai bine puţinul celui drept, decât 
avuția multă a păcătoşilor. 


18 Căci braţele păcătoşilor se vor zdrobi, 
şi întăreşte pe cei drepți Domnul. 


19 Cunoaşte Domnul căile celor fără 
prihană şi moştenirea lor în veac va fi. 


20 Nu se vor ruşina în vreme rea şi în 
zilele foametei se vor sătura, căci 
păcătoşii vor pieri. 

21 Iară vrăjmaşii Domnului, îndată ce se 
măriră, ei se şi înălțară, lipsind ca fumul 
lipsiră. 


22 Împrumută-se păcătosul, şi nu va 
plăti; iară dreptul îndură-se şi dă. 


23 Căci cei ce blagoslovesc pe El vor 
moşteni pământul, iară cei ce blesteamă 
pe El de tot vor pieri. 


24 De la Domnul paşii omului se 
îndreaptă şi calea lui va vrea foarte. 


25 Când va cădea, nu se va zdruncina, 
căci Domnul sprijineşte mâna lui. 


26 Tânăr fusei, şi îmbătrânii, şi nu văzui 
pe dreptul părăsit, nici semințţia lui 
cerând pâine. 


27 Toată ziua miluieşte şi împrumută 
dreptul; şi seminţia lui la blagoslovenie 
va fi. 


28 Fereşte-te de rău şi fă bine şi 
locuieşte în veacul veacului. 


29 Că Domnul iubeşte judecată şi nu va 
părăsi pe cei curațţi ai Lui; în veac se vor 
păzi. 

30 Şi cei fără de lege se vor goni şi 
seminţia celor necredincioşi se va pierde 
de tot. 


31 Iară drepții vor moşteni pământul şi 
vor sălăşlui în veacul veacului peste el. 


32 Gura dreptului va deprinde 
învățătură şi limba lui va grăi judecată. 


33 Legea Dumnezeului lui, în inima lui; 
şi nu se vor poticni paşii lui. 


34 Socoteşte păcătosul pe cel drept şi 
cearcă a-l omori pe el, 


35 lară Domnul nu-l va părăsi pe el în 
mâinile lui, nici va osândi de tot pe el 
când se va judeca cu el. 


36 Îngăduieşte pe Domnul şi păzeşte 


calea Lui; şi te va înălța ca să 
moşteneşti de tot pământul: când vor 
pieri de tot păcătoşii vei vedea. 


37 Văzui pe cel necurat prea înălțându- 
se şi în sus ridicându-se, ca cedrii 
Libanului. 


38 Şi trecui, şi iată, nu era; şi cercai pe 
dânsul, şi nu se află locul lui. 


39 Păzeşte nerăutatea şi vezi dreptatea; 
căci este rămăşiţă la omul de pace. 


40 Iară cei fără de lege vor pieri de tot, 
deodată; rămăşiţele celor necurați vor 
pieri de tot. 


41 Şi mântuirea drepţilor, de la Domnul; 
şi scutitorul lor este în vremea 
necazului. 


42 Şi le va ajuta lor Domnul şi va izbăvi 
pe dânşii şi-i va scoate pe ei de la cei 
păcătoşi şi va mântui pe dânşii, căci au 
nădăjduit spre Dansul. 


Slavă... 


DUPĂ A CINCEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 5: 


Înfricoşător este scaunul Tău, 
vicleană este viaţa mea; şi cine va 
izbăvi pre mine de nevoia cea de 
atunci, de nu Te vei milostivi spre 
mine, Hristoase Dumnezeule, ca un 
îndurat şi de oameni Iubitor? 

Slavă... 


Grija vieţii m-a izgonit din Rai, şi 
ce voi face eu, deznădăjduitul? Pentru 
aceasta bat în uşă şi strig: Doamne, 
Doamne, deschide-mi prin pocăință şi 
mă mântuieşte. 

Şi acum... 

Cum vom numi Biserica ta, de 
Dumnezeu Născătoare? Liman duhov- 
nicesc sau rai al desfătării celei 
cereşti, mijlocitoare a vieţii celei 
nesfârşite? Că toate bunătăţile ai. 
Roagă-te totdeauna lui Hristos, să se 
mântuiască sufletele noastre. 

Doamne miluieşte, de 40 de ori şi 
rugăciunea aceasta: 

Dumnezeul cel drept şi lăudat, 
Dumnezeul cel mare şi puternic, 
Dumnezeul cel mai înainte de veci, 
auzi rugăciunea bărbatului celui 
păcătos. Întru acest ceas auzi pre 
mine, Cel ce Te-ai făgăduit să auzi pre 
cei ce Te vor chema întru adevăr. Şi 
să nu Te îngreţoşezi de mine, care am 
buze necurate şi sunt cuprins în 
păcate. Nădejdea tuturor marginilor 
pământului şi a celor ce sunt pre 
mare departe, ia armă şi pavăză şi Te 


scoală întru ajutorul meu. Scoate 
sabie şi stai împotriva celor ce 
prigonesc pre mine. Ceartă duhurile 
cele necurate de la faţa nebuniei 
mele. Şi să se depărteze de la gândul 
meu, duhul urii şi al pomenirii de rău, 
duhul zavistiei şi al vicleniei, duhul 
temerii şi al  negrijaniei, duhul 
mândriei şi a toată altă răutatea. Şi să 
mi se stingă toată înfocarea şi 
pornirea trupească, care se ridică din 
uneltirea diavolească; şi să se 
lumineze sufletul meu şi trupul şi 
duhul, cu lumina cunoştinței Tale 
celei dumnezeieşti; ca, întru 
mulțimea îndurărilor Tale, ajungând 
la unirea credinţei, întru bărbat 
desăvârşit, întru măsura vârstei, să 
slăvesc împreună cu îngerii şi cu toţi 
sfinţii Tăi, preacinstitul şi de mare 
cuviinţă numele Tău: al Tatălui şi al 
Fiului şi al Sfântului Duh, acum şi 
pururea şi în vecii vecilor. Amin. 


CATI Să Ad $asea 
PSALMUL 37 


Întru pomenire pentru sâmbăta 


1 Doamne, nu cu mânia Ta să mă 
mustri, nici cu urgia Ta să mă cerți! 


2 Căci săgețile Tale s-au înfipt în mine şi 
ai întărit peste mine mâna Ta. Nu este 
vindecare în trupul meu, de la fața 
urgiei Tale; 


3 Nu este pace întru oasele mele, de la 
fața păcatelor mele. 


4 Căci fărădelegile mele covârşiră capul 
meu; ca o sarcină grea se îngreună peste 
mine. 


5 Împuţiră-se şi putreziră rănile mele de 
la fața nebuniei mele. 


6 Tânguitu-m-am şi m-am gârbovit până 
în sfârşit, toată ziua mâhnit mergeam. 


7 Că măruntaiele mele s-au umplut de 
ocări şi nu este leac în trupul meu. 


8 Chinuitu-m-am şi m-am smerit foarte, 
răcnit-am de la suspinarea inimii mele. 


9 Doamne, înaintea Ta toată pofta mea, 
şi suspinul meu de la Tine nu s-a 
ascuns. 


10 Inima mea s-a tulburat, părăsitu-m-a 
vârtutea mea; şi lumina ochilor mei, nici 
aceasta nu este cu mine. 


11/12 Prietenii mei şi cei de aproape ai 
mei în preajma mea se apropiară şi 
stătură şi cei mai de aproape de mine 
departe stătură şi mă sileau cei ce 
căutau sufletul meu. 


13 Şi cei ce cercau răutățile mele grăiră 
deşertăciune şi vicleşuguri toată ziua 
cugetară. 


14 Şi eu ca un surd nu auzeam; şi ca cel 
fără grai, ce nu deschide gura lui. 


15 Şi mă făcui ca un om ce nu aude şi 
n-are în gura lui mustrări. 


16 Căci spre Tine, Doamne, 
nădăjduiam, Tu vei asculta Doamne, 
Dumnezeul meu. 


17 Căci am zis: "Ca nu cândva să se 


bucure vrăjmaşii mei de mine şi 
clătinându-se picioarele mele, asupra 
mea grăiră vorbe mari.” 


18 Căci eu spre vânătăi gata sunt şi 
durerea mea înaintea mea este pururea. 


19 Căci fărădelegea mea eu voi povesti şi 
mă voi îngriji pentru păcatul meu. 


20 Iară vrăjmaşii mei trăiesc şi se mai 
întăriră decât mine; şi se înmulțiră cei 
ce mă urăsc pe mine întru strâmbătate. 


21 Cei ce-mi răsplătesc mie rele pentru 
bune mă pârâră, de vreme ce goneam 
bunătatea. 


22 Să nu mă părăseşti, Doamne! 
Dumnezeul meu, să nu Te depărtezi de 
la mine! 


23 la aminte la ajutorul meu, Doamne al 


mântuirii mele! 


PSALMUL 38 


La săvârşit, lui Idithum, cântarea lui 
David 


1 Zis-am: ”Păzi-voi căile mele ca să nu 
greşesc cu limba mea. 


2 Pusei gurii mele pază, când se aşeză 
păcătosul înaintea mea”. 


3 Asurzit-am şi m-am smerit şi tăcui din 
bunătate, şi durerea mea se înnoi. 


4 Se încălzi inima mea înăuntrul meu şi 
în cugetul meu aţțâţa-se-va foc. 


5 Grăi-voi cu limba mea: "Arată-mi, 
Doamne, sfârşitul meu 


6 Şi numărul zilelor mele care este, 
pentru ca să cunosc ce-mi lipseşte.” 


7 lată, cu palma ai pus zilele mele şi 
ființa mea, ca o nimica înaintea Ta. 


8 Însă toate-s deşarte, tot omul ce 
trăieşte. 


9 (Strigare) Pentru aceea într-un chip 
merge omul, însă în zadar se tulbură; 


10 Strânge comori, şi nu ştie cui le 
strânge pe ele. 


11 Şi acum care e îngăduința mea, nu e 
Domnul? Şi statul meu de la Tine este. 


12 (Strigare) De toate fărădelegile mele 
izbăveşte-mă; ocară celui fără minte mă 
dăduşi! 


13 Asurzit-am şi n-am deschis gura 
mea, căci Tu ai făcut. Depărtează de la 
mine bicele Tale! 


14 Pentru că de la vârtutea mâinii Tale 
eu m-am lipsit. Întru mustrări, pentru 
nelegiuiri ai certat pe om 


15 Şi potopişi ca un păianjen sufletul 
lui; însă în deşert e tot omul. 


16 (Strigare) Ascultă ruga mea, Doamne, 
şi umilința mea; ascultă lacrimile mele! 


17 Să nu taci, căci nemernic sunt eu la 
Tine şi pribeag, ca şi toți părinții mei! 


18 Slobozeşte-mă, ca să răsuflu mai 
înainte de a mă duce şi de a nu mai fi! 


PSALMUL 39 
La săvârşit 


1 Îngăduind, am îngăduit pe Domnul şi 
luă aminte la mine, 


2 Şi ascultă rugăciunea mea şi mă 
scoase din groapa ticăloşiei şi din tina 
noroiului, 


3 Şi puse peste piatră picioarele mele şi 
îndreptă paşii mei, 


4 Şi puse în gura mea cântare nouă, 
laudă Dumnezeului nostru. 


5 Vedea-vor mulți şi se vor speria şi vor 
nădăjdui spre Domnul. 


6 Fericit bărbatul a cărui nădejde este 
numele Domnului şi n-a privit la 


deşertăciuni şi mânii mincinoase! 


7 Multe ai făcut Tu, Doamne, 
Dumnezeul meu, minunile Tale; şi 


gândurilor Tale, nu este cineva 
asemenea ie. 


8 Vesti-voi şi voi grăi; înmulțitu-s-au 
peste număr. 


9 Jertfă şi prinos n-ai vrut, şi trupul mi- 
ai închegat; 


10 Arderi-de-tot şi pentru păcat n-ai 
cerşit. Atunci am zis: "lată, vin! - 


11 Întru legăturile cărţii scrisu-s-a 
pentru mine - ca să fac voia Ta, 


Dumnezeul meu, vrut-am şi legea Ta în 
mijlocul pântecelui meu.” 


12 Binevestit-am dreptate în adunare 
mare; iată, buzele mele nu vor tăcea, 
Doamne, Tu cunoscuşi! 


13 Dreptatea Ta n-am ascuns în inima 
mea, adevărul Tău şi mântuirea Ta am 
zis, 


14 N-am ascuns mila Ta şi adevărul Tău 
de adunare multă. 


15 Şi Tu, Doamne, să nu depărtezi 
îndurările Tale de la mine; mila Ta şi 
adevărul Tău pururea să mă 
sprijinească. 


16 Căci mă cuprinseră rele, cărora nu le 
este număr, apucară-mă fărădelegile 
mele; şi nu am putut vedea. 


17 Înmulţitu-s-au mai mult decât perii 
capului meu şi inima mea mă părăsi. 


18 Binevoieşte, Doamne, ca să mă 
izbăveşti pe mine! Doamne, apropie-te şi 
m-ajută! 


19 Ruşineze-se şi să se înfrunte deodată 
cei ce cearcă sufletul meu, ca să-l ridice 
pe dânsul. 


20 Întoarcă-se îndărăt şi să se ruşineze 
cei ce îmi vor mie rele. 


21 Să-şi poarte îndată ruşinea lor cei ce- 
mi zic: "Bine, bine!” 


22 Să se bucure şi să se veselească spre 
Tine toţi cei ce Te cearcă, Doamne, şi zic 
pururea: "Mărească-Se Domnul!”, cei ce 
iubesc mântuirea Ta. 


23 Şi eu sărac sunt şi sărman; Domnul 
va purta grija mea. 


24 Ajutorul meu şi scutitorul meu eşti 
Tu; Dumnezeul meu, să nu Te zăboveşti! 
Slavă. 


PSALMUL 40 
La săvârşit 


1 Fericit cel ce înțelege pe sărac şi 
sărman! În ziua rea îl va izbăvi pe el 
Domnul. 


2 Domnul să-l păzească pe el şi să-l 
trăiască pe el şi să-l fericească pe el pe 
pământ şi să nu-l dea pe el în mâinile 
vrăjmaşilor lui! 


3 Domnul va ajuta pe el în patul durerii 
lui; tot aşternutul lui ai întors la boala 
lui. 


4 Eu am zis: "Doamne, miluieşte-mă, 
vindecă sufletul meu, căci a greşit Ţie.” 


5 Vrăjmaşii mei ziseră rele mie: "Când va 


muri şi va pieri numele lui?” 


6 Şi de vrea intra a vedea, în deşert 
grăia; inima lui îşi adună fărădelege lui, 


7 leşea afară şi grăia împreună. 


8 Asupra mea şopteau toți vrăjmaşii 
mei, împotriva mea gândeau rele. 


9 Cuvânt fără de lege puseră asupra 
mea: "Acela ce doarme nu va adăuga a 
se scula?” 


10 Pentru că omul păcii mele, spre care 
am nădăjduit, cel ce mănâncă pâinile 
mele, mări peste mine înşelăciune. 


11 Şi Tu, Doamne, miluieşte-mă şi m 
scoală şi voi răsplăti lor. 


12 Întru aceasta cunoscut-am că m-ai 
vrut pe mine, căci nu se va bucura 
duşmanul meu de mine. 


13 Şi mie pentru nerăutatea mea mi-ai 
ajutat şi m-ai întărit înaintea Ta în veac. 


14 Binecuvântat este Domnul 
Dumnezeul lui Israil, din veac şi până în 
veac! Amin! Amin! 


PSALMUL 41 
La săvârşit, spre priceperea fiilor lui Core 


1 În ce chip pofteşte cerbul spre 
izvoarele apelor, aşa pofteşte sufletul 
meu către Tine, Dumnezeule! 


2 Însetat-a sufletul meu după 
Dumnezeu cel vârtos, cel viu; când voi 
veni şi mă voi ivi feţei lui Dumnezeu? 


3 Făcură-se lacrimile mele mie pâine, 
ziua şi noaptea, când mi se zicea mie în 
toate zilele: "Unde este Dumnezeul tău?” 


4 Acestea mi-am adus aminte şi am 
revărsat peste mine sufletul meu, căci 
voi trece în loc de cort minunat, până la 
casa lui Dumnezeu, 


5 Cu glas de bucurie şi de mărturisire 
glasului ce prăznuieşte. 


6 Pentru ce eşti mâhnit, suflete al meu, 
şi pentru ce mă tulburi? 


7 Nădăjduieşte în Dumnezeu, căci mă 
voi mărturisi Lui, Mântuitorul feței mele 
şi Dumnezeul meu. 


8 În mine sufletul meu se tulbură; 
pentru aceea pomeni-Te-voi din 
pământul lordanului şi Ermonului, de la 
muntele cel mic. 


9 Cel fără fund pe cel fără fund cheamă 
la glasul jgheaburilor Tale, 


10 Toate ridicările Tale şi valurile Tale 
peste mine veniră. 


11 Ziua porunci-va Domnul mila Lui şi 
noaptea, cântarea Lui lângă mine. 


12 Rugă Dumnezeului vieţii mele zice- 
voi lui Dumnezeu: "Sprijinitor îmi eşti. 


13 Pentru ce m-ai uitat? Şi pentru ce 
mâhnind merg, când mă necăjeşte 
duşmanul?” 


14 Când se frângeau de tot oasele mele 
şi mă ocărau duşmanii mei, 


15 Când ziceau ei mie în toate zilele: 
"Unde este Dumnezeul Tău?” Pentru ce 
eşti mâhnit, suflete al meu, şi pentru ce 
mă tulburi? 


16 Nădăjduieşte în Dumnezeu, căci mă 
voi mărturisi Lui, Mântuitorul feței mele 
şi Dumnezeul meu. 


PSALMUL 42 


Nescris deasupra la jidovi 


1 Judecă mie, Dumnezeule, şi legiuieşte 
judecata mea de limbă necurată! De 
omul strâmb şi viclean mântuieşte-mă! 


2 Căci Tu eşti Dumnezeu, întărirea mea; 
pentru ce m-ai îndepărtat? Şi pentru ce 
mâhnind merg, când mă necăjeşte 
duşmanul? 


3 Trimite lumina Ta şi adevărul Tău; 
acestea m-au povăţuit şi m-au adus la 
muntele cel sfânt al Tău şi la lăcaşurile 
Tale. 


4 Şi voi intra la jertfelnicul lui 
Dumnezeu, către Dumnezeu, Cel ce 
veseleşte tinerețile mele. 


5 Mărturisi-mă-voi Ţie întru alăută, 
Dumnezeule, Dumnezeul meu! Pentru 
ce eşti mâhnit, suflete al meu şi pentru 
ce mă tulburi? 


6 Nădăjduieşte în Dumnezeu, căci mă 
voi mărturisi Lui, Mântuitorul feței mele 
şi Dumnezeul meu. Slavă. 


PSALMUL 43 
La săvârşit, fiilor lui Core, spre pricepere 


1 Dumnezeule, cu urechile noastre am 
auzit şi părinții noştri ne-au spus nouă 


2 Lucrul care l-ai făcut în zilele lor, în 
zilele de-nceput. 


3 Mâna Ta limbi a pierdut de tot şi i-ai 
sădit de tot pe dânşii; chinuit-ai noroade 
şi le-ai scos pe ele. 


4 Pentru că nu cu sabia lor au moştenit 
pământul şi braţul lor n-a mântuit pe 
dânşii, 


5 Ci dreapta Ta şi braţul Tău şi lumina 
feței Tale, căci bine ai vrut întru dânşii. 


6 Tu eşti Acela, Împăratul meu şi 
Dumnezeul meu, Cel ce porunceşte 
mântuirile lui Iacov! 


7 Cu Tine pe vrăjmaşii noştri vom 
împunge, şi cu numele Tău vom supune 
pe cei ce se scoală asupra noastră. 


8 Pentru că nu în arcul meu voi 
nădăjdui şi sabia mea nu mă va mântui; 


9 Pentru că ne-ai mântuit pe noi de cei 
ce ne necăjesc pe noi, şi pe cei ce ne 
urăsc pe noi ai ruşinat. 


10 Întru Dumnezeu ne vom lăuda toată 
ziua şi întru numele Tău ne vom 
mărturisi în veac. 


11 (Strigare) Şi acum ne-ai împins şi ne- 
ai ruşinat pe noi şi nu vei ieşi, 
Dumnezeule, întru puterile noastre; 


12 Întors-ai pe noi mai îndărăt decât pe 


vrăjmaşii noştri, şi cei ce ne urau pe noi 
jefuiau loruşi. 


13 Datu-ne-ai pe noi ca oile mâncării şi 
în limbi ne-ai risipit pe noi. 


14 Vândut-ai pe norodul Tău fără de 
preț şi nu era mulțime întru strigările 
lor. 


15 Pusu-ne-ai pe noi ocară vecinilor 
noştri, batjocură şi ocară celor 
dimprejurul nostru. 


16 Pusu-ne-ai pe noi pildă întru limbi, 
clătinare de cap întru noroade. 


17 Toată ziua ruşinea mea înaintea mea 
este şi ruşinea obrazului meu mă 
acoperă 


18 De glasul celui ce ocărăşte şi 
cleveteşte, de către fața vrăjmaşului şi 
celui ce goneşte. 


19 Acestea toate venit-au peste noi şi nu 
te-am uitat pe Tine şi n-am făcut 
strâmbătate întru făgăduinţa Ta 


20 Şi nu se depărtă înapoi inima 
noastră; şi abătuşi cărările noastre de 
către calea Ta, 


21 Căci ne-ai smerit pe noi în loc de 
chinuri şi ne-a acoperit pe noi umbră de 
moarte. 


22 De am uitat numele Dumnezeului 
nostru şi de am întins mâinile noastre 
către dumnezeu străin, 


23 Oare nu Dumnezeu va cerca acestea? 
Pentru că El ştie ascunsele inimii. 


24 Căci pentru Tine ne omorâm toată 
ziua, socotitu-ne-am ca nişte oi de 
junghiere. 


25 Scoală-Te! Pentru ce dormi, Doamne? 
Ridică-Te şi să nu ne lepezi desăvârşit! 
Pentru ce fața Ta întorci? 


26 Uiţi sărăcia noastră şi necazul 
nostru? 


27 Căci se smeri la ţărână sufletul 
nostru, lipitu-sa de pământ pântecele 
nostru. 


28 Învie, Doamne, ajută nouă şi ne 
mântuieşte pe noi pentru numele Tău! 


PSALMUL 44 


La săvârşit, pentru cei ce se vor schimba, 
fiilor lui Core, spre pricepere. Cântare 
pentru cel iubit, 


1 Izbucni inima mea cuvânt bun; zic eu: 
Faptele mele, împăratului, 


2 Limba mea, trestia scriitorului, curând 
scriitoare. 


3 Frumos cu frumusețea decât fiii 
oamenilor, revarsă-se dar în buzele Tale! 
Pentru aceea te-a blagoslovit pe tine 
Dumnezeu în veac. 


4 Încinge sabia ta pe coapsa ta, 
puternice, 


5 Cu frumuseţea ta şi cu podoaba ta; şi 
întinde şi bine călătoreşte şi 
îimpărăţeşte, 


6 Pentru adevăr şi blândeţe şi dreptate, 
şi te va povățui minunată dreptatea ta. 


7 Săgeţile tale ascuţite-s, puternice, 
noroadele sub tine vor cădea, în inima 


vrăjmaşilor împăratului. 


8 — Scaunul Tău, Dumnezeule, în veacul 
veacului; toiagul dreptăţii, toiagul 
împărăției Tale! — 


9 Ai iubit dreptatea şi ai urât 
fărădelegea; pentru aceea unse-te pe 
tine Dumnezeu, Dumnezeul tău, cu 
untdelemnul bucuriei, mai vârtos de 
părtaşii tăi. 

10 Smirnă şi ulei de smirnă şi 
scorţişoară, de la hainele tale; din 
turnuri de fildeş, dintru care te-au 
bucurat fetele împăraților întru cinstea 


11 Înainte stătu împărăteasa de-a 
dreapta ta, cu îmbrăcăminte cu aur 
îmbrăcată, împodobită. 


12 Ascultă, fiică, şi vezi, şi pleacă 
urechea ta, şi uită norodul tău şi casa 
tatălui tău. 


13 Şi va pofti împăratul frumuseţea ta, 
căci acesta este domnul tău; şi te vei 
închina lui. 


14 Şi fata Tirului cu daruri, fața ta o vor 
ruga bogaţii norodului. 


15 Toată mărirea fetei împăratului pe 
dinăuntru; cu lanţuri de aur înfăşurată 
împodobită. 


16 Aduce-se-vor împăratului fecioare în 
urma ei, cele de aproape ale ei aduce-se- 
vor ție. 


17 Aduce-se-vor cu veselie şi cu bucurie. 


18 Aduce-se-vor la biserica împăratului. 
Pentru părinţii tăi s-au născut fiii tăi; 


pune-vei pe dânşii boieri peste tot 
pământul. 


19 Pomeni-vor numele tău în toată ruda 
şi ruda. 


20 Pentru aceea noroadele se vor 
mărturisi ţie, în veac şi în veacul 
veacului. 


PSALMUL 45 


La săvârşit, pentru fiii lui Core, pentru 


cele ascunse 


1 Dumnezeul nostru, scăpare şi putere, 
ajutor întru primejdiile ce ne-au aflat pe 
noi foarte. 


2 Pentru aceea nu ne vom teme când se 
va clătina pământul şi se vor primeni 
munții în inimile mărilor. 


3 Sunară şi se tulburară apele lor, 
tulburară-se munții cu tăria lui. 


4 (Strigare) Pornirile râului veselesc 
cetatea lui Dumnezeu, sfințind lăcaşul 
Lui cel înalt. 


5 Dumnezeu e în mijlocul ei; şi nu se va 
clătina, ajuta-va ei Dumnezeu de 
dimineață, dimineaţă. 


6 Tulburară-se limbile, plecară 
împărăţii; dat-au glasul Lui Cel Înalt, 
clătină-se pământul. 


7 Domnul puterilor, cu noi, sprijinitor 
nouă, Dumnezeul lui Iacov. 


8 (Strigare) Veniţi şi vedeți faptele lui 
Dumnezeu, care au pus semne pe 
pământ, ridicând războaie până la 
marginile pământului. 


9 Arc va sfărâma şi va frânge arma şi 
scuturile le va arde cu foc. 


10 "Lăsaţi lucrul şi cunoaşteţi că Eu 
sunt Dumnezeu; înălța-Mă-voi întru 
limbi, înălța-Mă-voi pe pământ.” 


11 Domnul puterilor, cu noi, ajutorul 
nostru, Dumnezeul lui Iacov. 


Slavă... 


DUPĂ A ŞASEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 3: 


Cântare aduc Tie, Doamne, şi 
greşelile mele toate mărturisesc Tie, 
Dumnezeule, ci întorcându-Te, 
miluieşte-mă. 

Slavă... 

Mântuieşte-mă, Dumnezeul meu, 
precum  oarecând ai mântuit pre 
vameşul, şi lacrimile curvei nu le-ai 
trecut. Primeşte şi suspinurile mele, 
Mântuitorul meu, şi mă mântuieşte. 

Şi acum... 

Ca un rob mă apropii sub 
acoperământul tău, întru tot nevino- 
vată,  izbăveşte-mă, de Dumnezeu 
Născătoare, din învălmăşagul 
patimilor, ca ceea ce ai născut pre 
Pricinuitorul nepătimirii. 


Doamne miluieşte, de 40 de ori şi 
rugăciunea aceasta: 

Mulţumim Tie, Doamne Dumnezeul 
nostru, pentru toate ale Tale faceri de 
bine, care ai făcut nouă nevrednicilor, 
din vârsta cea dintâi, până întru 
aceasta de acum, pentru cele care 
ştim şi care nu ştim, pentru cele 
arătate şi cele nearătate, ce s-au făcut 
cu lucrul şi cu cuvântul. Cela ce ne-ai 
iubit, cât şi pre Unul născut Fiul Tău 
voit-ai a da pentru noi, învredniceşte 
şi pre noi să ne facem vrednici 
dragostei Tale. Dă-ne, întru cuvântul 
Tău, înţelepciune, şi întru frica Ta 
însuflă tărie, din puterea cea de la 
Tine. Şi orice am greşit, cu voie sau 
fără voie, iartă şi nu socoti. Şi păzeşte 
sufletul nostru sfânt, şi pune pre el 
înaintea divanului Tău, având ştiinţa 
cugetului curată şi sfârşit vrednic 
iubirii Tale de oameni. Şi-Ţi adu 
aminte, Doamne, de toţi cei ce 
cheamă întru adevăr numele Tău. 
Pomeneşte pre toţi cei ce vor nouă 
binele, şi pre cei ce ne vor răul, căci 
toţi suntem oameni, şi în deşert este 


tot omul. Pentru aceasta ne rugăm 
Tie, Doamne, dă nouă mare mila 
milostivirii Tale. 

CANSMA A ŞAPTEA 
PSALMUL 46 
La săvârşit, pentru fiii lui Core, 


1 Toate limbile bateţi cu mâinile, strigați 
lui Dumnezeu cu glas de bucurie! 


2 Căci Domnul e Preaînalt, înfricoşat, 
Împărat mare peste tot pământul. 


3 Supuse noroade nouă şi limbi sub 
picioarele noastre; 


4 Ales-a nouă moştenirea Lui, 
frumusețea lui Iacov, pe care a iubit. 


5 (Strigare) Se sui Dumnezeu cu 


a 


strigare, Domnul cu glas de trâmbi 


6 Cântaţi Dumnezeului nostru, cântați! 
Cântaţi Împăratului nostru, cântaţi! 


7 Căci e Împărat a tot pământul 
Dumnezeu; cântaţi înțelepţeşte! 
Împărăţit-a Dumnezeu peste limbi, 
Dumnezeu stă pe scaunul cel sfânt al 
Lui. 


8 Boierii noroadelor s-au adunat cu 
Dumnezeul lui Avraam, căci ai lui 
Dumnezeu cei tari ai pământului; foarte 
se ridicară. 


PSALMUL 47 


Psalm al cântării fiilor lui Core, a doua a 
sâmbetei, 


1 Mare e Domnul şi lăudat foarte în 
cetatea Dumnezeului nostru, în muntele 
cel sfânt al Lui; 


2 Cu bună rădăcină, bucurie a tot 
pământul, măgurile Sionului, coastele 


crivățului, cetatea Împăratului Celui 
mare. 


3 Dumnezeu în curțile ei Se cunoaşte, 
când sprijineşte pe ea. 

4 Căci iată, împărații pământului se 
adunară, trecură împreună. 

5 Acestea, văzând aşa, se mirară, se 


tulburară, se clătinară, cutremur îi 
apucă pe ei; 


6 Acolo, chinuri ca ale celei ce naşte. Cu 
duh silnic fărâma-vei vasele Tharsisului. 


7 În ce chip am auzit, aşa am şi văzut, 
în cetatea Domnului puterilor, în cetatea 
Dumnezeului nostru: 


8 Dumnezeu a întemeiat-o pe ea în veac. 
(Strigare) Apucat-am, Dumnezeule, mila 
Ta în mijlocul norodului Tău! 


9 După numele Tău, Dumnezeu, aşa şi 
lauda Ta, peste marginile pământului; 
de dreptate e plină dreapta Ta. 


10 Veselească-se muntele Sionului şi să 
se bucure fetele Iudeii pentru judecățile 
Tale, Doamne! 


11 Înconjuraţi Sionul şi cuprindeţi-l pe 
el, povestiţi în turnurile lui, 


12 Puneţi inimile voastre la puterea lui 
şi împărțiți curţile ei, pentru ca să 
povestiți la altă rudă. 


13 Căci Acesta este Dumnezeul nostru 
în veac şi în veacul veacului, Acesta ne 
va paşte pe noi în veci. 


PSALMUL 48 


La săvârşit, fiilor lui Core, 


1 Auziţi acestea toate limbile, băgați în 
urechi toţi cei ce locuiți lumea: 


2 Şi cei născuți din pământ, şi fiii 
oamenilor, dimpreună bogat şi sărac! 


3 Gura mea grăi-va înțelepciune şi 
cugetul inimii mele, pricepere. 


4 Pleca-voi la pildă urechea mea, 
deschide-voi în psaltire ghicitoarea mea. 


5 Pentru ce mă tem în ziua cea rea? — 
fărădelegea călcâiului meu mă va 
înconjura. 


6 Cei ce nădăjduiesc în puterea lor şi în 
mulțimea avuţiei lor se fălesc. 


7 Fratele nu mântuieşte; mântui-va 
omul? Nu va da lui Dumnezeu 
răscumpărarea lui 


8 Şi preţul mântuirii sufletului lui, şi 
osteni în veac; şi va trăi desăvârşit. 


9 Nu va vedea stricăciune de tot când va 
vedea pe cei înţelepţi murind; deodată 
cel nebun şi cel fără de minte vor pieri. 


10 Şi vor părăsi străinilor avuţia lor; şi 
mormânturile lor, casele lor în veac, 


11 Lăcaşurile lor în rudă şi rudă; 
numiră numele lor peste pământurile 


12 Şi omul în cinste fiind, nu pricepu; se 
alătură cu dobitoacele cele fără de minte 
şi se asemănă lor. 


13 Această cale a lor piedică le e lor, şi 
după aceasta în gura lor vor binevoi. 


14 (Strigare) Ca nişte oi în iad s-au pus, 
moartea-i va paşte pe dânşii. 


15 Şi-i vor stăpâni de tot pe ei cei drepți 
dimineaţa şi ajutorul lor se va învechi în 
iad; din cinstea lor s-au scos. 


16 Însă Dumnezeu va mântui sufletul 
meu din mâna iadului, căci mă prinde. 


17 (Strigare) Nu te teme când se va 
îmbogăți omul, sau când se va înmulți 
mărirea casei lui. 


18 Căci atunci când va muri el nu va lua 
toate, nici se va pogori cu el mărirea lui. 


19 Căci sufletul lui în viața lui se va 
blagoslovi; mărturisi-va ţie când vei face 
bine lui. 


20 Intra-va până la ruda părinţilor lui, 
până în veac nu va vedea lumină. 


21 Şi omul întru cinste fiind nu pricepu, 
se alătură dobitoacelor celor fără de 
minte şi se asemănă lor. Slavă. 


PSALMUL 49 
Psalmul lui Asaf, 


1 Dumnezeul dumnezeilor, Domnul a 
grăit şi a chemat pământul, 


2 De la răsăriturile soarelui până la 
apusuri, din Sion e bunăcuviința 
frumuseții Lui. 


3 Dumnezeu întru arătare va veni, 
Dumnezeul nostru, şi nu va tăcea. 


4 Foc înaintea Lui se va arde, şi 
împrejurul Lui, vifor mare. 


5 Chema-va cerul sus şi pământul, ca 
să osebească pe norodul Lui. 


6 Adunați Lui pe curațţii Lui, pe cei ce 
pun făgăduinţa Lui pe jertfe. 


7 Şi vor vesti cerurile dreptatea Lui, căci 
Dumnezeu judecător este. 


8 (Strigare) "Ascultă, norodul Meu, cele 
ce voi grăi ție, Israile, şi voi mărturisi ţie: 
Dumnezeu, Dumnezeul tău sunt Eu. 


9 Nu peste jertfele tale mustra-te-voi; şi 
arderile tale cele de tot înaintea Mea 
sunt pururea. 


10 Nu voi primi din casa ta viței, nici din 
turmele tale țapi. 


11 Căci ale Mele sunt toate fiarele 
dumbrăvii, dobitoace în munți, şi boi. 


12 Cunoscut-am toate păsările cerului şi 
frumuseţea ţarinii cu Mine este. 


13 De voi flămânzi, nu voi zice ţie, 
pentru că a Mea este lumea şi umplerea 


14 Oare mânca-voi carne de taur, sau 
sânge de tapi voi bea? 


15 Jertfeşte lui Dumnezeu jertfă de 
laudă şi dă Celui Preaînalt rugile tale. 


16 Şi Mă cheamă pe Mine în ziua 
necazului tău şi te voi scoate şi Mă vei 
proslăvi”. 


17 Şi păcătosului zise Dumnezeu: 
"Pentru ce povesteşti tu dreptățile Mele 
şi iei făgăduinţa Mea în gura ta? 


18 Şi tu urâşi învăţătura şi scoseşi 
cuvintele Mele îndărăt. 


19 De vedeai fur, alergai împreună cu el 
şi cu cel preacurvar partea ta puneai. 


20 Gura ta înmulți răutate şi limba ta 
împletea vicleşuguri. 


21 Şezând asupra fratelui tău cleveteai 
şi asupra fiului maicii tale puneai 
poticneli; acestea ai făcut, şi am tăcut. 


22 Gândit-ai fărădelege, că voi fi cu tine 
asemenea; mustra-te-voi şi voi pune 
înaintea feței tale păcatele tale. 


23 Pricepeţi dar acestea, cei ce uitaţi pe 
Dumnezeu, ca nu când va răpi şi nu va 
fi cel ce izbăveşte! 


24 Jertfa laudei Mă va mări şi acolo e 
calea cu care voi arăta lui mântuirea 
Mea.” 


PSALMUL 50 


La săvârşit, psalmul lui David, când a 
intrat către dânsul Nathan prorocul, când 
intra către Virsavie, muierea lui Urie 


1 Miluieşte-mă, Doamne, după mare 
mila Ta 


2 Şi după mulțimea îndurărilor Tale, 
stinge fărădelegea mea! 


3 Mai mult mă spală de fărădelegile mele 
şi de păcatul meu curățeşte-mă! 


4 Căci fărădelegea mea eu cunosc şi 
păcatul meu înaintea mea este pururea. 


5 Ţie unuia am greşit şi răul înaintea Ta 
l-am făcut, pentru ca să Te îndreptezi 
întru cuvintele Tale şi ca să biruieşti 
când vei judeca Tu. 


6 Pentru ca iată, întru fărădelegi m-am 
zămislit şi întru păcate mă născu maica 
mea. 


7 Pentru că iată, adevărul ai iubit: cele 
neivite şi cele ascunse ale înțelepciunii 
Tale ai arătat mie. 


8 Stropi-mă-vei cu isop şi mă voi curăţi; 
spăla-mă-vei, şi mai vârtos decât zăpada 
mă voi albi. 


9 Auzului mei vei da bucurie şi veselie, 
bucura-se-vor oasele smerite. 


10 Întoarce fața Ta de către păcatele 
mele, şi toate fărădelegile mele stinge! 


11 Inimă curată zideşte întru mine, 
Doamne, şi duh drept înnoieşte întru 
cele dinăuntru ale mele. 


12 Nu mă lepăda de către fața Ta şi 
Duhul Tău cel Sfânt să nu-L iei de la 
mine. 


13 Dă-mi mie bucuria mântuirii Tale şi 
cu duh povăţuitor întăreşte-mă. 


14 Învăţa-voi pe cei fără de lege căile 
Tale, şi cei necredincioşi spre Tine se vor 
întoarce. 


15 Izbăveşte-mă de sângiuiri, 
Dumnezeule, Dumnezeul mântuirii 
mele; bucura-se-va limba mea de 
dreptatea Ta. 


16 Doamne, buzele mele vei deschide şi 
gura mea vesti-va lauda Ta. 


17 Că de ai fi vrut jertfă, aş fi dat; 
arderi-de-tot nu vei binevoi. 


18 Jertfă lui Dumnezeu, duh zdrobit; 
inimă înfrântă şi smerită Dumnezeu nu 
o va defăima. 


19 Îmbunează, Doamne, cu bunăvoirea 
Ta Sionul şi zidească-se zidurile 
Ierusalimului. 


20 Atunci vei binevoi jertfa dreptății, 
aducere-în-sus şi arderi-de-tot; atunci 
vor aduce către jertfelnicul Tău viței. 
Slavă. 


PSALMUL 51 


La săvârşit, priceperii lui David, când 
venise Doic Idumeul şi vestise lui Saul şi 
zise lui:"Veni David la casa lui Avimeleh” 


1 Ce te făleşti întru răutate, cel tare? 
Fărădelege, toată ziua, 


2 Strâmbătate a gândit limba ta; ca un 
brici ascuţit ai făcut vicleşug. 


3 lubit-ai răutatea mai mult decât 
bunătatea, strâmbătate - mai mult 
decât a grăi dreptate. 


4 (Strigare) Iubit-ai toate cuvintele 
prăpădirii, limbă vicleană! 

5 Pentru aceea Dumnezeu te va surpa 
desăvârşit, să te smulgă şi să te ridice 
de la lăcaşul tău şi înrădăcinarea ta de 
la pământul celor vii. 


6 (Strigare) Vedea-vor drepții, şi se vor 
spăimânta, şi spre el vor râde, şi vor 
zice: "lată omul care n-a pus pe 
Dumnezeu ajutorul lui, 


7 Ce nădăjdui în mulțimea avuţiei lui şi 
se întări spre deşertăciunea lui”. 


8 Şi eu, ca un măslin prea rodit în casa 
lui Dumnezeu; nădăjduii în mila lui 
Dumnezeu, în veac şi în veacul veacului. 


9 Mărturisi-mă-voi Ţie în veac, căci ai 
făcut; şi voi îngădui numele Tău, căci 
este bun înaintea celor curați ai Tăi. 


PSALMUL 52 


La săvârşit pentru maeleth, priceperii lui 
David 


1 Zise cel fără minte întru inima lui: "Nu 
este Dumnezeu”. 


2 Stricară-se şi se urâră întru fărădelegi, 
nu este făcând binele. 


3 Dumnezeu din cer se plecă spre fiii 
oamenilor, ca să vadă de este cel ce 
pricepe sau cercetează pe Dumnezeu. 


4 Toţi s-au abătut, împreună se 
netrebniciră; nu este făcând binele, nu 
este până într-unul. 


5 "Oare nu vor cunoaşte toți cei ce fac 
fărădelegea, cei ce mănâncă de tot pe 


norodul Meu întru mâncare de pâine? — 
Pe Domnul n-au chemat”. 


6 Acolo s-au temut cu temere, unde nu 
era temere. 


7 Căci Dumnezeu a risipit oasele celor 
plăcuți de oameni; ruşinară-se, căci 
Dumnezeu defăimă pe dânşii. 


8 Cine va da din Sion mântuirea lui 
Israil? Când va întoarce Dumnezeu 
robimea norodului Său, bucura-se-va 
Iacov şi se va veseli Israil. 


PSALMUL 53 


La săvârşit, întru laudele; priceperii lui 
David, când veniră zifeii şi ziseră lui 
Saul: “Nu, iată, David s-a ascuns la noi” 


1 Dumnezeule, întru numele Tău 
mântuieşte-mă şi cu puterea Ta judecă- 


2 Dumnezeule, ascultă rugăciunea mea, 
bagă în urechi graiurile gurii mele! 


3 Căci străini s-au ridicat asupra mea, 
şi cei tari au cerşit sufletul meu şi nu 
puseră pe Dumnezeu înaintea lor. 


4 (Strigare) Pentru că iată, Dumnezeu 
ajută mie şi Domnul, sprijinitor 
sufletului meu! 


5 Întoarce-va răutăţile vrăjmaşilor mei; 
cu adevărul Tău pierde-i pe dânşii! 


6 De bunăvoie jertfi-voi Ţie, mărturisi- 
mă-voi numelui Tău, Doamne, căci e 
bun; 


7 Căci din toată grija, mântuitu-m-ai şi 
întru vrăjmaşii mei privi ochiul meu. 


PSALMUL 54 


La săvârşit, întru laude; priceperii lui 
Asaf, 


1 În urechi bagă, Dumnezeule, ruga 
mea, şi nu trece cu vederea rugăciunea 
mea; ia aminte mie şi ascultă-mă! 


2 Mâhnitu-m-am întru vorba mea şi m- 
am tulburat de glasul vrăjmaşului şi de 
necazul păcătosului. 


3 Căci abătură spre mine fărădelegea şi 
cu urgie pizmuiau mie. 


4 Inima mea se tulbură în mine şi 
înfricoşare de moarte căzu peste mine. 


5 Frică şi cutremur veni asupra mea şi 
mă acoperi întuneric. 


6 Şi am zis: "Cine-mi va da mie aripi ca 
porumbelului, şi voi zbura şi mă voi 
odihni?” 


7 lată, îndelung pribegind şi am rămas 
în pustie. 


8 (Strigare) Nădăjduiam spre Dumnezeu, 
spre Cel ce mă mântuieşte de 
împuţinarea sufletului şi din vifor. 


9 Prăpădeşte, Doamne, şi împarte 
limbile lor, căci văzui fărădelege şi 
gâlceavă în cetate; 


10 Ziua şi noaptea înconjura-va pe ea 
peste zidurile ei şi fărădelege şi 
osteneală în mijlocul ei şi strâmbătate; 


11 Şi nu lipsi din ulițele ei camătă şi 
vicleşug. 


12 Că, de m-ar fi ocărât vrăjmaşul, aş fi 
răbdat. 


13 Şi cel ce mă urăşte de ar fi grăit 
asupra mea mare, m-aş fi ascuns de el. 


14 Iar tu, omule, întocmai la suflet, 
povaţța mea şi cunoscutul meu, 


15 Care împreună ne-am îndulcit în 
mâncări, în casa Domnului mergând cu 
un gând! 


16 Să vină dar moarte peste ei şi să se 
pogoare la iad vii, 


17 Căci vicleşug e întru nemerniciile lor, 
în mijlocul lor. 


18 Eu către Dumnezeu am strigat şi 
Domnul mă ascultă. 


19 Seara şi dimineața şi-n amiazăzi 
povesti-voi şi voi vesti, şi va asculta 
glasul meu. 


20 Mântui-va cu pace sufletul meu de 
cei ce se apropie de mine, căci întru 
mulți era cu mine. 


21 Auzi-va Domnul şi va smeri pe dânşii 
Cel ce este mai înainte de veci. 


22 (Strigare) Pentru că nu este lor 
schimbare, căci nu s-au temut de 
Dumnezeu. 


23 Întinse mâna Lui când răsplătea; 
Spurcară făgăduinţa Lui, împărțiră-se 
de urgia feței Lui şi se apropiară inimile 
lor. 


24 Înmuiatu-s-au cuvintele lor mai mult 
decât unt-de-lemnul, şi ele sunt 
împroşcături. 


25 Aruncă spre Domnul grija ta şi El te 
va hrăni, nu va da în veac clătinare 
dreptului. 


26 Şi Tu, Dumnezeule, pogori-i-vei pe 


dânşii la puţul stricăciunii. 


27 Bărbaţii sângiuirilor şi vicleşugului 
nu vor înjumătăți zilele lor; iar eu, 
Doamne, nădăjdui-voi spre Tine. 


Slavă... 


DUPĂ A ŞAPTEA CATISMĂ: 

Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 1: 

Când va şedea Judecătorul, şi 
îngerii vor sta de faţă, şi trâmbiţa va 
răsuna, şi văpaia va arde, ce vei face, 
suflete al meu,  ducându-te la 
judecată? Că atunci răutăţile tale vor 
sta de faţă, greşelile tale cele ascunse 
se vor vădi. Pentru aceea, mai înainte 
de sfârşit, strigă către Judecătorul: 
Dumnezeule, curăţeşte pre mine şi 
mă mântuieşte. 

Slavă... 

Toţi să priveghem, şi pre Hristos 
să  întâmpinăm cu mulţime de 
untdelemn şi cu candele luminate, ca 
să ne învrednicim înlăuntrul cămării 
Mirelui; că cel ce se va apuca afară de 
uşă, în deşert va striga lui Dumnezeu: 
miluieşte-mă. 

Şi acum... 

În patul a multe păcate zăcând 
eu, îmi jefuiesc nădejdea mântuirii 
mele, că somnul lenevirii mele 
pricinuieşte sufletului meu muncă; ci 


Tu, Dumnezeule, care Te-ai născut 
din Fecioară, ridică-mă către cântarea 
Ta, ca să Te slăvesc pre Tine. 

Doamne miluieşte, de 40 de ori şi 

rugăciunea aceasta: 

Doamne, Dumnezeul meu, ca un 
bun şi de oameni iubitor, multe mile 
ai făcut cu mine, care nu mă 
aşteptam să le văd. Şi ce voi răsplăti 
bunătăţii Tale, Doamne al meu, 
Doamne? Mulţumesc numelui Tău 
celui mult cântat; mulțumesc 
milostivirii Tale celei nepovestite ce 
ai spre mine; mulţumesc îndelungii 
răbdării Tale celei neasemănate. Şi de 
acum înainte sprijineşte-mă şi-mi 
ajută şi mă acoperă, Stăpâne al 
tuturor, ca să nu mai greşesc înaintea 
Ta; că Tu cunoşti alunecarea cea 
lesnicioasă a firii mele, Tu ştii 
nepriceperea mea, Tu cunoşti cele 
lucrate de mine, cele întru cunoştinţă 
şi cele întru necunoştinţă, cele de 
voie şi cele fără de voie, cele din 
noapte şi din zi, cele cu mintea şi cu 
gândul. Deci, ca un bun şi iubitor de 
oameni Dumnezeu, şterge pre ele, 


Preabunule Doamne, cu roua milei 
Tale, şi mântuieşte pre noi, pentru 
sfânt numele Tău, cu judecăţile care 
ştii, pentru că Tu eşti lumina şi 
adevărul şi viaţa, şi Tie slavă înălţăm: 
Tatălui şi Fiului şi Sfântului Duh, 
acum şi pururea şi în vecii vecilor. 
Amin. 


PSALMUL 55 


La săvârşit, pentru norodul celor de la 
cele sfinte îndepărtat; lui David scrisoare 
pe stâlp, când îl opriră pe el cei străini de 


felul lui în Gheth 


1 Miluieşte-mă, Dumnezeule, căci m-a 
călcat omul, toată ziua dând război mă 
necăji. 

2 Călcară-mă de tot duşmanii mei toată 
ziua, căci mulți sunt cei ce-mi dau 
război de la înălțime. 


3 Ziua nu mă voi teme şi voi nădăjdui 
spre Tine. 


4 Întru Dumnezeu lăuda-voi cuvintele 
mele, spre Dumnezeu nădăjduii; nu mă 
voi teme de ce-mi va face mie carnea. 


5 Toată ziua cuvintele mele urau, 
asupra mea toate gândurile lor spre rău. 


6 Nemernici-vor şi vor ascunde ei; 
călcâiul meu vor păzi, 


7 În ce chip a răbdat sufletul meu; 
pentru nimic îi vei împinge pe dânşii, cu 
urgie noroade vei pogori. 


8 Dumnezeule, viața mea povestit-am 
Ție; pus-ai lacrimile mele înaintea Ta, 


9 Ca şi în făgăduinţa Ta. Întoarce-se-vor 
vrăjmaşii mei îndărăt, 


10 În ziua în care te voi chema pe Tine. 
Iată cunoscut-am că Dumnezeul meu 
eşti Tu. 


11 Spre Dumnezeu lăuda-voi cuvânt, 
spre Domnul lăuda-voi cuvântul; în 


Dumnezeu nădăjduit-am, nu mă voi 
teme de ce-mi va face mie omul. 


12 Întru mine sunt, Dumnezeule, 
făgăduinţele cu care voi răsplăti laudei 
Tale, 


13 Căci ai izbăvit sufletul meu din 
moarte, ochii mei de lacrimi şi picioarele 
mele din alunecare, bine voi plăcea 
înaintea Domnului, în lumina celor vii. 


PSALMUL 56 


La săvârşit, "Nu strica”, lui David spre 
scrisoare de stâlp, când el fugea de către 
fața lui Saul la peşteră, 


1 Miluieşte-mă, Dumnezeule, miluieşte- 
mă, căci în Tine nădăjduieşte sufletul 
meu! 


2 Şi în umbra aripilor Tale voi nădăjdui, 
până unde va trece fărădelegea. 


3 Striga-voi către Dumnezeul Cel 
Preaîinalt, Dumnezeul Cel ce mi-a făcut 
bine. 


4 Trimise din cer şi mă mântui, dat-a în 
ocară pe cei ce mă calcă de tot. 


5 Trimise Dumnezeu mila Lui şi 
adevărul Lui şi mântui sufletul meu din 
mijlocul puilor de lei. Culcatu-m-am 
tulburat; 


6 Fiii oamenilor, dinții lor, arme şi 
săgeți, şi limba lor, sabie ascuțită. 


7 Înalță-Te peste ceruri, Dumnezeule, şi 
peste tot pământul slava Ta. 


8 Cursă gătiră picioarelor mele şi mi-au 
împilat sufletul meu; 


9 Săpară înaintea feței mele groapă şi 
căzură într-iînsa. 


10 (Strigare) Gata e inima mea, 
Dumnezeule, gata e inima mea! Cânta- 
voi şi te voi lăuda întru mărirea mea! 


11 Deşteaptă-te, mărirea mea! 
Deşteaptă-te, canonul şi lăuta! 
Deştepta-mă-voi dimineața. 


12 Mărturisi-mă-voi Ţie întru noroade, 
Doamne! Cânta-voi Ţie întru limbi! 


13 Căci se mări până la ceruri mila Ta şi 
până la nori adevărul Tău. Înalță-Te 
peste ceruri, Dumnezeule, şi peste tot 
pământul slava Ta. 


PSALMUL 57 


La săvârşit, “Să nu strici”, lui David la 
scrisoarea stâlpului. 


1 Cu adevărat oare dreptate grăiți, cele 
drepte judecați, fii oamenilor? 


2 Pentru că în inimă fărădelege lucraţi 
pe pământ, strâmbătate mâinile voastre 
împletesc. 


3 Înstrăinară-se păcătoşii, din pântece, 
rătăcitu-s-au din pântece, grăit-au 
minciuni. 


4 Mânia lor e după asemănarea 
şarpelui, ca a unei aspide surde, ce-şi 
astupă urechile ei, 


5 Care nu va auzi glasul celor ce cântă, 
otrăveşte-se otrăvindu-se de înțelept. 


6 Dumnezeu zdrobi-va dinţii lor în gura 
lor; măselele leilor sfărâmă Domnul. 


7 Defăima-se-vor ca o apă curgătoare; 
întinde-va arcul Lui până unde slăbi. 


8 Ca o ceară topindu-se se vor ridica; 
căzu foc peste dânşii şi nu văzură 
soarele. 


9 Mai înainte de a pricepe spinii voştri 
păducelul, ca pe nişte vii, ca într-o urgie 
va înghiţi de tot pe dânşii. 


10 Veseli-se-va dreptul când va vedea 


izbândă; mâinile lui le va spăla în 
sângele păcătosului. 


11 Şi va zice omul: "De este oare roadă 
dreptului! Oare este Dumnezeu 
judecând pe dânşii pe pământ?” Slavă. 


PSALMUL 58 


La săvârşit, "Să nu strici”, lui David, la 
scrisoarea stâlpului, când trimise Saul şi 
păzi casa lui, ca să-l omoare pe el, 


1 Scoate-mă dintre vrăjmaşii mei, 
Dumnezeule, şi de cei ce se scoală 
asupra mea mântuieşte-mă! 


2 Izbăveşte-mă de cei ce fac fărădelegea 
şi de oamenii sângiuirilor mântuieşte- 
mă! 


3 Căci iată, au vânat sufletul meu; s-au 
pus asupra mea cei tari. 


4 Nici fărădelegea mea, nici păcatul 
meu, Doamne! Fără de nelegiuire am 
alergat şi am îndreptat; 


5 Scoală-Te spre întâmpinarea mea şi 
vezi. Şi Tu, Doamne, Dumnezeul 
puterilor, Dumnezeul lui Israil, 


6 la aminte a socoti toate limbile, să nu 
Te milostiveşti spre toţi cei ce fac 
fărădelegea! 


7 (Strigare) Întoarce-se-vor către seară 
şi vor muri de foame, ca un câine, şi vor 
înconjura cetatea. 


8 lată, ei vor răspunde cu gura lor, şi 
sabie, în buzele lor; căci cine a auzit? 


9 Şi Tu, Doamne, batjocori-vei pe dânşii, 
defăima-vei toate limbile. 


10 Tăria mea către Tine voi păzi, căci 
Tu, Dumnezeule, sprijinitorul meu eşti, 
Dumnezeul Meu, mila Lui mă va apuca. 


11 Dumnezeul meu îmi va arăta mie 
întru duşmanii mei. Să nu-i omori pe 
dânşii, ca nu cumva să uite legea Ta; 


12 Risipeşte pe dânşii cu puterea Ta şi 
pogoară-i pe dânşii, scutitorul meu, 
Doamne. 


13 Păcatul gurii lor, cuvântul buzelor 
lor, şi să se prindă întru mândria lor. 


14 Şi din osândă şi minciună se vor 
vesti cu săvârşire, cu urgie de contenire, 
şi nu vor fi. 


15 Şi vor cunoaşte că Dumnezeu 
stăpâneşte lui Iacov şi marginilor 
pământului. 


16 (Strigare) Întoarce-se-vor către seară 
şi vor muri de foame ca câinele şi vor 
înconjura cetatea. 


17 Ei se vor risipi a mânca, iar de nu se 
vor sătura, şi vor cârti. 


18 Şi eu voi cânta puterii Tale şi mă voi 
bucura dimineața de mila Ta, 


19 Căci Te-ai făcut sprijinitor mie şi 
scăpare mie, în ziua necazului meu. 


20 Ajutorul meu eşti, Ţie voi cânta, că 
Tu, Dumnezeu, sprijinitorul meu eşti, 
Dumnezeul meu, mila mea. 


PSALMUL 59 


La săvârşit, celor ce se vor schimba, spre 
scrisoarea stâlpului lui David, spre 
învățătură, când au ars Mylocul-Râurilor 
Siriei şi Siria Sova, şi se întoarse loav şi 
lovi pe Edom în Valea Sărilor, 12000, 


1 Dumnezeule, împinsu-ne-ai pe noi şi 
ne-ai surpat pe noi, Te-ai urgisit şi Te-ai 
milostivit spre noi! 


2 Clătinat-ai pământul şi l-ai scuturat 
pe dânsul; vindecă sfărâmările Lui, căci 
s-au clătinat! 


3 Arătat-ai norodului Tău rele şi ne-ai 
adăpat pe noi cu vinul umilinței. 


4 Dat-ai celor ce se tem de Tine semn ca 
să fugă de la fața arcului. 


5 (Strigare) Că doar de s-ar izbăvi cei 
iubiți ai tăi, mântuieşte cu dreapta Ta şi 
ascultă-mă. 


6 Dumnezeu a grăit în sfântul Lui: 
"Bucura-Mă-voi şi voi împărți Sichemul 


şi Valea Corturilor voi măsura. 


7 Al meu este Galaad şi al Meu este 
Manase şi Efraim, întărirea capului 
Meu; 


8 Iuda, împăratul Meu, Moav, căldarea 
nădejdii Mele; 
9 Peste Idumea voi întinde încălțămintea 


Mea, Mie cei străini de fel Mi se 
supuseră”. 


10 Cine mă va duce la cetatea îngrădirii? 
Sau cine mă va povăţui până la Idumea? 


11 Oare nu Tu, Dumnezeule, Cel ce ne- 
ai împins pe noi? Şi nu vei ieşi, 
Dumnezeule, întru puterile noastre? 


12 Dă-ne nouă ajutor în necaz; că 
deşartă e mântuirea omului. 


13 Întru Dumnezeu vom face putere şi 
El va defăima pe cei ce necăjesc pe noi. 


PSALMUL 60 
La săvârşit, întru laude, lui David 


1 Ascultă, Dumnezeule, rugăciunea 
mea, ia aminte la ruga mea! 


2 De la marginile pământului către Tine 
am strigat, când se mâhni inima mea; în 
piatră mă înălțaşi. 


3 Povăţuitu-m-ai, căci Te-ai făcut 
nădejdea mea, turn de vârtute de către 
fața vrăjmaşului. 


4 Nemernici-voi întru lăcaşul Tău, în 


veci; acoperi-mă-voi în acoperământul 


aripilor Tale, 


5 (Strigare) Căci Tu, Dumnezeule, 
ascultat-ai rugile mele, dat-ai moştenire 
celor ce se tem de numele Tău. 


6 Zile peste zile împăratului vei adăuga, 
anii lui până la zi, de rudă şi de rudă. 


7 Rămâne-va în veac înaintea lui 
Dumnezeu; mila şi adevărul lui cine va 
cerceta? 


8 Aşa voi cânta numelui Tău în veci, ca 
să dau eu rugile mele din zi în zi. Slavă. 


PSALMUL 61 
La săvârşit, pentru Idithum, 


1 Oare nu lui Dumnezeu se va supune 
sufletul meu? Pentru că la Ele 
mântuirea mea. 


2 Pentru că El e Dumnezeul meu şi 
Mântuitorul meu, Sprijinitorul meu; nu 


- 


mă voi clătina mai mult. Până când vă 
puneţi peste om? 


3 Ucideţi voi toţi ca la un perete povârnit 
şi ca la un gard împins. 


4 Însă cinstea mea s-au sfătuit să o 
izeonească, alergară cu sete; cu gura lor 
binecuvântau şi cu inima lor blestemau. 


5 (Strigare) Ci numai lui Dumnezeu 
supune-te, suflete al meu, căci la El e 
îngăduința mea. 


6 Căci El e Dumnezeul meu şi 
Mântuitorul meu, Sprijinitorul meu; nu 
mă voi mai muta cu scularea. 


7 Spre Dumnezeu, Mântuitorul meu şi 
mărirea mea; Dumnezeul ajutorului 
meu; şi nădejdea mea, spre Dumnezeu. 


8 Nădăjduiţi spre El toată adunarea 
noroadelor, vărsați înaintea Lui inimile 
voastre, căci Dumnezeu, ajutorul 
nostru. 


9 (Strigare) Însă deşerți sunt fiii 
oamenilor, mincinoşi fiii oamenilor, în 
cumpene a face strâmbătate ei din 
deşertăciune împreună. 


10 Nu nădăjduiţi în strâmbătate şi spre 
jaf, nu poftiți; avuţia, de va curge, nu vă 
puneţi aproape inima. 


11 O dată a grăit Dumnezeu, doar 
acestea am auzit, căci: ” Tăria e a lui 
Dumnezeu”. Şi a Ta e, Doamne, mila, 
căci Tu vei răsplăti fiecăruia după 
faptele lui. 


PSALMUL 62 
Când era el în pustiul ludeii, 


1 Dumnezeule, Dumnezeul meu, către 
Tine mâneci! 


2 Însetă sufletul meu şi trupul meu 
după Tine, 


3 În pământ pustiu şi necălcat şi fără 
apă. Aşa întru cel sfânt m-am arătat Ție, 
ca să văd puterea Ta şi slava Ta. 


4 Căci mai bună e mila Ta decât vieţile; 
buzele mele lăuda-Te-vor. 


5 Aşa Te voi binecuvânta în viața mea, 
în numele Tău ridica-voi mâinile mele, 


6 Ca din seu şi grăsime să se sature 
sufletul meu, şi cu buze de bucurie 
lăuda-va gura mea. 


7 De-mi aduceam aminte de Tine în 
aşternutul meu, diminețţile cugetam 
către Tine, căci Te făcuşi ajutorul meu 


8 Şi întru acoperământul aripilor Tale 
bucura-mă-voi. Se lipi sufletul meu de 
Tine, şi pe mine m-a sprijinit dreapta Ta. 


9 Şi ei în deşert cercetară sufletul meu, 
intra-vor în cele mai de jos ale 
pământului; da-se-vor în mâinile sabiei, 
părți vulpilor vor fi. 


10 Şi împăratul se va veseli în 
Dumnezeu, lăuda-se-va tot cel ce se jură 
întru El, căci se astupă gura celor ce 
grăiesc strâmbătăți. 


PSALMUL 63 
La săvârşit 


1 Ascultă, Dumnezeule, glasul meu, 
când mă voi ruga către Tine; din frica 
vrăjmaşului scoate sufletul meu! 


2 Acoperă-mă de învăluirea celor ce 
viclenesc, de mulțimea celor ce fac 
strâmbătatea, 


3 Care au ascuţit ca sabia limbile lor, 
întinseră arcul lor, lucru amar, ca să 
săgeteze de tot întru cele ascunse pe cel 
curat. 


4 Fără de veste îl vor săgeta pe el şi nu 
se vor spăimânta; şi-au întărit lor 
cuvânt viclean, 


5 Povestiră să ascundă lațul; ziseră: cine 
va vedea pe dânşii? Cercetară 
fărădelegea, părăsiră cercetând 
cercetări, 


6 Apropia-se-va omul şi inima, adâncă. 
Şi Se va înălța Dumnezeu, 


7 Săgeata pruncilor se făcură rănile lor 
şi slăbiră peste dânşii limbile lor. 


8 Tulburară-se toți care văd pe dânşii şi 
se temu tot omul. 


9 Şi povestiră lucrurile lui Dumnezeu şi 
faptele Lui au priceput. 


10 Veseli-se-va cel drept întru Domnul 
şi va nădăjdui spre El şi se vor lăuda toți 
cei drepți la inimă. 


Slavă... 


DUPĂ A OPTA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 1: 

Furtuna deznădăjduirii mă visco- 
leşte pe mine, care am alunecat întru 
adâncurile păcatului. Ci apucă 
înainte, Hristoase, ca un atotputernic 
ocârmuitor a toată lumea, şi la 
limanul  nepătimirii cel lin mă 
îndreptează, pentru milostivirea Ta, 
Mântuitorule, şi mă mântuieşte. 

Slavă... 

Suflete, acestea de aici sunt vre- 
melnice, iară cele de acolo veşnice. 
Văd divanul şi pre Judecătorul şezând 
pre scaun, şi tremur de hotărâre. 
Deci, suflete,  întoarce-te, că ne- 
iertătoare este judecata. 

Şi acum... 

Nădejdea celor deznădăjduiţi, 
ajutorul celor neajutoraţi, sprijinul 
celor ce nădăjduiesc întru tine, Sfântă 
Stăpână de Dumnezeu Născătoare, 
ajutorul tău trimite nouă. 

Doamne miluieşte, de 40 de ori şi 

rugăciunea aceasta: 


Doamne, îndurate şi  milostive, 
ascultă rugăciunea mea şi ia aminte la 
glasul rugăciunii mele; fă cu mine 
semn spre bine. Povăţuieşte-mă în 
calea Ta, ca să umblu întru adevărul 
Tău; veseleşte inima mea ca să se 
teamă de numele Tău cel sfânt, că 
mare eşti şi faci minuni. Tu eşti 
Dumnezeu Unul şi nu este asemenea 
Tie între dumnezei, Doamne; puternic 
întru milă şi bun întru tărie, spre a 
ajuta şi a mângâia şi a mântui pre toţi 
cei ce nădăjduiesc în numele Tatălui, 
şi al Fiului, şi al Sfântului Duh. Amin. 


Sa Aaa A 


CAT SMA d NOVA 


PSALMUL 64 


La săvârşit, psalm cântării lui David 
(Cântare a leremiei şi a lui lezechel, a 
nemerniciei norodului, când vrea să iasă) 


1 Ţie Ţi se cuvine laudă, Dumnezeule, în 
Sion şi Ţie Ţi se va răsplăti cu rugăciune 
în Ierusalim. 


2 Ascultă ruga mea, către Tine tot 
trupul va veni. 


3 Cuvintele celor fără de lege se întăriră 
peste noi şi necurăţiile noastre Tu le vei 
ierta. 


4 Fericit cel pe care l-ai ales şi l-ai luat; 
locui-va în curțile Tale. 


5 Sătura-ne-vom întru bunătăţile casei 
Tale; sfântă e biserica Ta minunată, cu 
dreptate. 


6 Ascultă-ne pe noi Dumnezeule, 
Mântuitorul nostru, nădejdea tuturor 
marginilor pământului şi a celor din 
mare, departe, 


7 Gătind munţii cu vârtutea Lui, încins 
cu putere, Cela ce tulbură chitul mării, 
sunetele valurilor ei cine le va suferi? 


8 Tulbura-se-vor limbile şi se vor 
spăimânta cei ce locuiesc marginile, de 
către semnele Tale; ieşirile de dimineață 
şi de seară vei înfrumuseța. 


9 Socotit-ai pământul şi-l îmbătaşi pe 
dânsul, înmulțişi a-l îmbogăţi pe el. 


10 Râul lui Dumnezeu se umplu de ape; 
gătit-ai hrana lor, căci aşa e gătirea. 


11 Brazdele lui îmbată-le, înmulțeşte 
naşterile lui, cu picăturile lui veseli-se- 
va răsărind. 


12 Blagoslovi-vei cununa anului 
bunătățţii Tale şi câmpiile Tale umple-se- 
vor de grăsime. 


13 Îngrăşa-se-vor cele frumoase ale 
pustiului şi cu bucurie dealurile se vor 
încinge. 


14 Îmbrăcară-se berbecii oilor şi văile 
vor înmulți grâul; striga-vor, pentru că 
vor lăuda. 


PSALMUL 65 


La săvârşit, cântarea psalmului învierilor 


1 Strigați Domnului, tot pământul; 
cântați dar numelui Lui; dați mărire 
laudei Lui! 


2 Ziceţi lui Dumnezeu: ”Foarte-s 
înfricoşate lucrurile Tale! Cu mulțimea 
tăriei Tale, minţi-Te-vor vrăjmaşii Tăi. 


3 Tot pământul închină-se Ție şi să 
cânte Ţie, să cânte dar numelui Tău, 
Preaînalte!” 


4 (Strigare) Veniti şi vedeţi lucrurile lui 
Dumnezeu, cât e de înfricoşat în sfaturi, 
mai mult decât fiii oamenilor, 


5 Cel ce întoarce marea spre uscat; în 
râu vor trece cu piciorul. 


6 Acolo ne vom veseli de El, Celui ce 
biruieşte cu puterea Lui veacul; ochii 
Lui peste limbi privesc; cei ce amărăsc 


să nu se înalțe întru sine. 


7 (Strigare) Binecuvântaţi, limbilor pe 
Dumnezeul nostru şi ascultați glasul 
laudei Lui, 


8 Celui ce a pus sufletul meu în viaţă şi 
n-a dat spre clătinare picioarele mele! 


9 Căci ne-ai ispitit pe noi, Dumnezeule, 
lămuritu-ne-ai pe noi cum se lămureşte 
argintul. 


10 Băgatu-ne-ai pe noi în laț, pus-ai 
necazuri pe umărul nostru, încălecat-ai 
oameni peste capetele noastre, 


11 Trecut-am prin foc şi apă, şi ne-ai 
scos pe noi la repaos. 


12 Intra-voi în casa Ta cu arderi-de-tot, 
şi-Ţi voi da rugile mele care au osebit 
buzele mele 


13 Şi a grăit gura mea în necazul meu. 


14 Arderi-de-tot cu măduvă Îţi voi aduce 


Ţie, cu tămâie şi cu berbeci, Îţi voi aduce 
boi cu tapi. 


15 (Strigare) Veniţi de ascultați şi voi 
povesti vouă, toți aceia ce se tem de 
Dumnezeu, câte a făcut sufletului meu! 


16 Către Dânsul cu gura mea am strigat 
şi am înălțat sub limba mea. 


17 Strâmbătate de vedeam în inima 
mea, să nu mă asculte Domnul. 


18 Pentru aceea mă ascultă Dumnezeu, 
luă aminte glasului rugăciunii mele. 


19 Blagoslovit Domnul, Care n-a 
depărtat rugăciunea mea şi mila Lui de 
către mine! 


PSALMUL 66 


La săvârşit, întru laude, psalmul cântării 
lui David 


1 Dumnezeu să ne cruţe pe noi şi să ne 
blagoslovească pe noi, să lumineze fața 
Lui spre noi şi să ne miluiască pe noi! 


2 Ca să cunoaştem pe pământ calea Ta, 
în toate limbile mântuirea Ta. 


3 Mărturisească-se Ție noroadele, 
Dumnezeule, mărturisească-se Ţie 
noroadele toate! 


4 Veselească-se şi să se bucure limbile, 
căci vei judeca noroadele cu dreptate şi 
limbi în pământ vei povăţui. 


5 (Strigare) Mărturisească-se Ţie 
noroadele, Doamne, mărturisească-se 
Ţie noroadele toate. Pământul a dat 
roada lui. Blagoslovească pe noi 
Dumnezeu, Dumnezeul nostru. 


6 Blagoslovească pe noi Dumnezeu şi să 
se spăimânteze de El toate marginile 
pământului! Slavă. 


PSALMUL 67 
La săvărşitul cântării, 
1 Scoală-Se Dumnezeu şi risipească-se 


vrăjmaşii Lui şi să fugă de la fața Lui cei 
ce-L urăsc pe Dânsul! 


2 Cum lipseşte fumul, să lipsească; cum 
se topeşte ceara de către fața focului, 
aşa vor pieri păcătoşii de către faţa lui 
Dumnezeu. 


3 Şi drepţii veselească-se, bucure-se 
înaintea lui Dumnezeu, înfrumusețeze- 
se cu veselie. 


4 Cântaţi lui Dumnezeu, lăudaţi numele 
Lui; faceţi cale Celui ce e încălecat peste 
apusuri, Domnul - numele Lui. 


5 Şi vă bucurațţi înaintea Lui. Tulbure-se 
de către fața Lui, Părintele celor săraci şi 
Judecătorul văduvelor! 


6 Dumnezeu, în locul cel sfânt al Lui; 
Dumnezeu sălăşluieşte pe cei ce sunt 
într-un chip în casă, 


7 Scoțând pe cei din obezi cu vitejie, 
aşijderea pe cei ce amărăsc, pe cei ce 


locuiesc în mormânturi. 


8 Dumnezeule, când ieşeai Tu înaintea 
norodului Tău, când treceai în pustiu, 


9 (Strigare) Pământul se cutremură, 
pentru că şi cerurile picară de către fața 
Dumnezeului Sinaiului, de către fața 
Dumnezeului lui Israil. 


10 Ploaie de bunăvoie vei osebi, 
Dumnezeule, moştenirii Tale; şi a slăbit, 
şi Tu vei întări pe dânsa; 


11 Dobitoacele Tale locuiesc întru ea; 
gătit-ai cu bunătatea Ta săracului, 
Dumnezeule. 


12 Domnul va da cuvânt celor ce 
binevestesc, cu putere multă. 


13 Împăratul puterilor al celui iubit; cu 
înfrumusețarea casei să împartă prăzi. 


14 De veţi dormi în mijlocul sorţilor, 


aripi de porumb, ferecate cu argint, şi 
spatele lui cu verdeață de aur. 


15 Când osebeşte Cel ceresc împărați 
peste el, viscoli-vor în Selmon; muntele 
lui Dumnezeu, munte gras, 


16 Munte închegat, munte gras. Pentru 
ce socotiți, munți închegați, 


17 Muntele care a binevoit Dumnezeu să 
locuiască într-însul? Pentru că şi 
Domnul va locui desăvârşit. 


18 Carul lui Dumnezeu cu zece mii de 
părți, mii din cei ce se îndreptează,; 
Domnul întru ei, în Sinai, în cel sfânt. 


19 Suitu-Te-ai întru înălțime, robit-ai 
robime, luaşi dări întru oameni, 


20 Pentru ca şi pe cei neascultători să 
sălăşluieşti. Domnul Dumnezeu, 
blagoslovit. 


21 Blagoslovit e Domnul în zi peste zi; 
să sporească nouă Dumnezeu 
mântuirilor noastre. 


22 (Strigare) Dumnezeul nostru, 
Dumnezeu va mântui; şi ale Domnului 
Domnului, ieşirile morții. 


23 Însă Dumnezeu va sfărâma capetele 
vrăjmaşilor Lui, creştetul părului celor 
ce umblă întru greşalele lor. 


24 Zise Domnul: "Din Vasan întoarce- 
Mă-voi, întoarce-Mă-voi în fundurile 
mării, 

25 Pentru că de s-ar îmbiba pământul 
tău cu sânge, limba câinilor tăi, din 
vrăjmaşi de la dânsul.” 


26 Văzură-se umblările Tale, 
Dumnezeule, umblările Dumnezeului 
meu, Împăratului, Celui din cel sfânt. 


27 Apucară boierii ţinându-se de cei ce 
cântă, în mijlocul fetişoarelor ce cântau 
în timpane. 


28 În adunări binecuvântau pe 
Dumnezeu, pe Domnul din izvoarele lui 
Israil. 


29 Acolo Veniamin, mai tânăr, întru 
spăimântare, 


30 Boierii lui Iuda, povăţuitorii lor, 
boierii Zabulonului, boierii Neftalimului. 


31 Porunceşte, Dumnezeule, puterii 
Tale, întăreşte, Dumnezeule, acestea 
care le-ai făcut întru noi. 


32 De la biserica Ta, peste Ierusalim, Ţie 
vor aduce împărații daruri. 


33 Ceartă fiarele trestiei, adunarea 
taurilor în junicile noroadelor, ca să se 
închidă cei ispitiți cu argintul! 


34 Risipeşte limbile celor ce vor 
războaie. Veni-vor soli din Egipt; Etiopia 
va apuca înainte mâna ci lui Dumnezeu. 


35 Împărăţiile pământului, cântaţi lui 
Dumnezeu, lăudați pe Domnul, 


36 (Strigare) Celui ce S-a suit peste 
cerul cerului dinspre răsărituri! 


37 lată, va da glasul Lui glas de putere. 
Daţi mărire lui Dumnezeu! Pe Israil 
mare cuviința Lui şi puterea Lui în nori. 


38 Minunat e Dumnezeu întru sfinții 
Lui. Dumnezeul lui Israil, Acesta va da 


putere şi întărire norodului Lui. 
Blagoslovit Dumnezeu. Slavă. 


PSALMUL 68 
La săvârşit, pentru cei ce se vor schimba, 


1 Mântuieşte-mă, Doamne, căci intrară 
apele până la sufletul meu. 


2 Înfipsu-m-am în noroiul adâncului şi 
nu este stare. 


3 Venit-am la adâncurile mării şi viforul 
mă prăpădi. 


4 Ostenit-am strigând, amorțit-a gâtlejul 
meu, slăbiră ochii mei de la a nădăjdui 
eu spre Dumnezeul meu. 


5 Înmulţiră-se mai mult decât perii 
capului meu cei ce mă urăsc în zadar. 


6 Întăriră-se vrăjmaşii mei, cei ce mă 
goneau pe mine cu strâmbătate, cele ce 
nu jefuiam, atunci plăteam. 


7 Dumnezeule, Tu ai cunoscut 
necunoştința mea şi greşalele mele de la 
Tine nu s-au ascuns. 


8 Să nu se ruşineze de mine cei ce Te 
îngăduiesc, Doamne, Doamne al 
puterilor, 


9 Nici să se ruşineze de mine cei ce Te 
cercetează pe Tine, Dumnezeul lui Israil! 


10 Căci pentru Tine am suferit ocară, 
acoperit-a ruşinea obrazul meu. 


11 Înstrăinat fusei fraţilor mei şi străin 
fiilor maicii mele, 


12 Căci râvnirea casei Tale m-a mâncat 
pe mine şi ocările celor ce Te ocărăsc pe 
Tine căzură peste mine. 


13 Şi acoperii cu post sufletul meu şi-mi 
fu întru ocări mie. 


14 Şi pus-am îmbrăcămintea mea sac şi 
fusei pildă lor. 


15 Asupra mea limbuţeau cei ce şedeau 
în porți şi la mine cântau cei ce beau 
vin. 


16 Şi eu cu ruga mea către Tine, 
Doamne; vremea e de bunăvoință, 


17 Dumnezeule, cu mulțimea milei Tale; 
ascultă-mă cu adevărul mântuirii Tale, 


18 Mântuieşte-mă din tină pentru ca să 
nu mă înfig; mântui-m-aş de cei ce mă 
urăsc şi de adâncurile apelor. 


19 Să nu mă prăpădească viforul apei, 
nici să mă înghită adâncul, nici să 
cuprindă asupra mea fântâna gura sa. 


20 Ascultă-mă, Doamne, că bună e mila 
Ta, după mulțimea milosârdiilor Tale 
priveşte spre mine! 


21 Să nu întorci fața Ta de la sluga Ta, 
căci mă necăjesc. 


22 Degrabă ascultă-mă. la aminte la 
sufletul meu şi mântuieşte pe el; pentru 
vrăjmaşii mei mântuieşte-mă, 


23 Pentru că Tu cunoşti defăimarea mea 
şi ruşinea mea şi înfruntarea mea; 


24 Înaintea Ta toţi cei ce mă necăjesc pe 
mine; ocară aşteptă sufletul meu şi 
ticăloşire, 


25 Şi aşteptat-am pe cel se mâhnea 
împreună cu mine, şi nu era; şi pe cel ce 
mângâia, şi n-am aflat. 


26 Şi dădură de mâncare mie fiere şi în 
setea mea adăpară-mă cu oţet. 


27 Facă-se masa lor înaintea lor întru 
laț şi întru răsplătire şi întru poticnire; 


28 Întunece-se ochii lor ca să nu vadă şi 
umărul lor pururea îl gârboveşte; 


29 Varsă spre ei urgia Ta şi mânia urgiei 
Tale să-i cuprindă pe ei; 


30 Facă-se curtea lor pustie şi în 
lăcaşurile lor să nu fie cel ce locuieşte. 


31 Căci, cel pe care Tu ai bătut, ei l-au 
gonit şi pe durerea rănilor mele l-au 
pus; 


32 Adaugă fărădelege peste fărădelegea 
lor şi să nu intre întru dreptatea Ta. 


33 Şteargă-se din cartea celor vii şi cu 
cei drepți să nu se scrie. 


34 Sărac şi duios sunt eu; mântuirea 
Ta, Dumnezeule, să mă sprijinească. 


35 Lăuda-voi numele Dumnezeului meu 
cu cântare, mări-L-voi pe El cu laudă; 


36 Şi va plăcea lui Dumnezeu mai mult 
decât un vițel tânăr ce îi răsare coarne şi 
unghii. 


37 Vază săracii şi să se veselească,; 
cercetaţi pe Dumnezeu şi va trăi sufletul 
vostru! 


38 Căci a ascultat pe cei săraci Domnul 
şi pe cei legaţi ai Lui nu i-a defăimat. 


39 Să-L laude pe Dânsul cerurile şi 
pământul, marea şi câte se târăsc întru 
dânsa. 


40 Că Dumnezeu va mântui Sionul şi se 
vor zidi cetățile Iudei. 


41 Şi vor locui acolo şi vor moşteni pe 
dânsa. 


42 Şi seminţia robilor Tăi vor ține pe ea 
şi cei ce iubesc numele Tău vor locui 
într-însa. 


PSALMUL 69 


La săvârşit, lui David spre pomenire, ca 
să mântuiască Domnul, 


1 Dumnezeule, la ajutorul meu ia 


aminte! Doamne, ca să-mi ajuţi mie, 
sârguieşte! 


2 Să se ruşineze şi să se înfrunte cei ce 
cearcă sufletul meu; 


3 Întoarcă-se îndărăt şi să se ruşineze 
cei ce-mi vor mie rele; 


4 Întoarcă-se îndată ruşinându-se cei 
ce-mi ziceau mie: "Bine e, bine e!” 


5 Să se bucure de Tine şi să se 
veselească de Tine toţi cei ce te caută pe 
Tine, Dumnezeule, şi să zică pururea: 
"Mărească-Se Domnul!” cei ce iubesc 
mântuirea Ta. 


6 Şi eu sărac sunt şi sărman, 
Dumnezeule, ajută-mi! 


7 Ajutorul meu şi Izbăvitorul meu eşti 
Tu, Doamne, nu zăbovi! 


Slavă... 


DUPĂ A NOUA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2 : 

Gândesc la ziua cea înfricoşată şi 
plâng faptele mele cele viclene, cum 
voi răspunde Celui fără de moarte 
Împărat? Sau cu care îndrăznire voi 
căuta la Judecătorul, eu curvarul? 
Milostive Părinte, Fiule Unule Născut, 
Duhule cel Sfânt, miluieşte-mă. 

Slavă... 

În valea plângerii, la locul care ai 
rânduit, când vei şedea, Milostive, 
judecată dreaptă să faci, să nu vădeşti 
cele ascunse ale mele, nici să mă 
ruşinezi înaintea îngerilor, ci cruţă- 
mă, Dumnezeule, şi mă miluieşte. 

Şi acum... 

Nădejde şi acoperământ tare celor 
ce aleargă la tine, de Dumnezeu 
Născătoare bună, mijlocitoarea lumii, 
roagă stăruitor, împreună cu cei fără 
de trup, pre Cel ce ai născut, pre 
iubitorul de oameni Dumnezeu, să 
izbăvească sufletele noastre de toată 
îngrozirea, cea una binecuvântată. 


Doamne miluieşte, de 40 de ori şi 

rugăciunea aceasta: 

Stăpâne, Doamne, Dumnezeul 
nostru, Care singur ştii boala 
ticălosului meu suflet, şi tămăduirea 
acestuia, tămăduieşte pre dânsul 
precum ştii, pentru mulțimea milei 
Tale şi a îndurărilor Tale; căci din 
faptele mele nu este cu putinţă a 
pune peste dânsul alifie, nici 
untdelemn, nici legături. Ci Tu, care 
ai venit să chemi nu pre cei drepţi, ci 
pre cei păcătoşi la pocăință, fie-Ţi 
milă, îndură-Te, şi iartă pre dânsul; 
rupe zapisul faptelor mele celor multe 
şi urâte, şi mă povăţuieşte la calea Ta 
cea dreaptă; ca umblând întru 
adevărul Tău, să pot scăpa de săgețile 
vicleanului, şi aşa să stau fără de 
osândă înaintea înfricoşatului Tău 
divan, slăvind şi cântând Preasfântul 
Tău nume în vecii vecilor. Amin. 


CATI Shia A zecea 


PSALMUL 70 


Lui David psalm, fiilor lui lonadav şi al 
celor dintâi ce s-au robit, fără de 
scrisoare deasupra la jidovi, 


1 Spre Tine, Doamne, nădăjduit-am, să 
nu mă ruşinez în veac; întru dreptatea 
Ta izbăveşte-mă şi mă scoate, 


2 Pleacă către mine urechea Ta şi mă 
mântuieşte. 


3 Fii mie întru Dumnezeu scutitor şi în 
loc tare ca să mă mântuieşti. 


4 Căci întărirea mea şi scăparea mea 
eşti Tu. 


5 Dumnezeul meu, izbăveşte-mă din 
mâna păcătosului, din mâna celui ce 
face fărădelege şi face strâmbătate, 


6 Că Tu eşti îngăduința mea, Doamne; 
Doamne, nădejdea mea din tinereţile 
mele. 


7 Pe Tine m-am rezemat din pântece, 
din pântecele maicii mele, Tu-mi eşti 
acoperitor; 


8 Întru Tine e lauda mea pururea; ca o 
minune fost-am celor mulţi, şi Tu, 


ajutorul meu tare. 


9 Umple-se gura mea de laudă, pentru 
ca să laud mărirea Ta, toată ziua mare 
cuviința Ta. 


10 Să nu mă lepezi la vremi de 
bătrânețe; când va lipsi vârtutea mea, să 
nu mă părăseşti! 


11 Că ziseră vrăjmaşii mei mie şi cei ce 
păzesc sufletul meu se sfătuiră 
impreună, 


12 Zicând: "Dumnezeu l-a părăsit pe 
dânsul, goniți-l şi-l prindeţi pe dânsul, 
căci nu este cel ce-l izbăveşte.” 


13 Dumnezeul meu, să nu Te depărtezi 
de la mine; Dumnezeul meu, la ajutorul 
meu ia aminte! 


14 Ruşineze-se şi lipsească cei ce 
părăsesc sufletul meu, îmbrace-se cu 


ruşine şi înfruntare cei ce cearcă relele 


mele! 


15 Şi eu pururea voi nădăjdui în Tine şi 
voi adăuga peste toată lauda Ta. 


16 Gura mea va vesti dreptatea Ta, toată 
ziua mântuirea Ta, 


17 Căci n-am cunoscut tocmeli. Intra- 
voi cu puternicia Domnului, Doamne, 


aduce-mi-voi aminte numai de dreptatea 
Ta. 


18 Dumnezeul meu, cele ce m-ai învățat 
din tinerețile mele şi până acum voi vesti 
minunile Tale. 


19 Şi până la bătrâneţe şi căruntețe, 
20 Dumnezeul meu, să nu mă părăseşti, 


21 Până voi vesti brațul Tău la tot 
neamul care va veni! 


22 Puterea Ta şi dreptatea Ta, 
Dumnezeule, până la cele înalte, care le- 
ai făcut mie măriri. 

23 Dumnezeule, cine e asemenea Tie? 
Câte ai arătat mie necazuri multe şi rele! 
Şi întorcându-Te, m-ai înviat şi din 
beznele pământului mă scoseşi. 


24 Înmulţit-ai asupra mea mărirea Ta şi, 
întorcându-Te, m-ai mângâiat şi din 


fără-fundurile pământului iarăşi mă 
scoseşi. 


25 Pentru că şi eu mă voi mărturisi Ţie 
întru noroade, Doamne, cu meşteşuguri 
de cântare, adevărul Tău, Dumnezeule, 
cânta-voi Ție cu alăută, Cel Sfânt al lui 
Israil. 


26 Bucura-se-vor buzele mele când cânt 
Ţie şi sufletul meu, care l-ai mântuit. 


27 Şi încă şi limba mea toată ziua va 
cugeta dreptatea Ta, când se vor ruşina 
şi se vor înfrunta cei ce cearcă relele 
mele. 


PSALMUL 71 
La Solomon 


1 Dumnezeule, judecata Ta dă 
împăratului şi dreptatea Ta, fiului 
împăratului, 


2 Să judece pe norodul Tău cu dreptate 
şi pe săracii Tăi, cu judecată. 


3 Să ia munții pace norodului şi 
dealurile, dreptate. 


4 Judeca-va pe săracii norodului şi va 
mântui pe fiii săracilor şi va smeri pe cel 
năpăstuitor. 


5 Şi va rămâne împreună cu soarele şi 
mai înainte de lună, în neamuri de 
neamuri. 


6 Pogori-se-va ca ploaia pe lână şi ca o 
picătură ce pică pe pâmânt. 


7 Răsări-va în zilele lui dreptate şi 
mulțime de pace, până unde se va ridica 
luna. 


8 Şi va domni de tot, de la mare până la 
mare şi de la râuri până la marginile 
lumii. 


9 Înaintea lui vor cădea arapii şi 
vrăjmaşii lui ţărână vor linge. 


10 Împărații Tharsisului şi ostroavele 
daruri vor aduce, împărații arapilor şi 
Sava daruri vor aduce. 


11 Şi se vor închina lui toate împărăţiile 
pământului, toate limbile sluji-vor lui. 


12 Căci a izbăvit pe sărac de la cel silnic 
şi pe cel sărman căruia n-a fost ajutor. 


13 Se va îndura de cel sărac şi sărman, 
şi sufletele sărmanilor le va mântui. 


14 Din camătă şi din strâmbătate 
mântui-va sufletele lor şi cinstit numele 
lui înaintea lor. 


15 Şi va trăi şi se va da lui din aurul 
Arabiei şi se vor ruga pentru dânsul 
pururea, toată ziua vor binecuvânta pe 
dânsul. 


16 Fi-va reazem în pământ peste 
vârfurile munților, se va ridica mai sus 
decât Libanul roada lui şi vor înflori din 
cetate ca iarba pământului. 


17 Fi-va numele lui binecuvântat în veci, 
mai înainte de soare rămâne numele lui. 


18 Şi se vor blagoslovi întru el toate 
neamurile pământului, toate limbile vor 
ferici pe el. 


19 Blagoslovit Domnul, Dumnezeul lui 
Israil, Cel ce face minuni singur! 


20 Şi blagoslovit numele măririi Lui, în 
veac şi în veacul veacului! 


21 Şi se va umple de slava Lui tot 
pământul. Amin, Amin! Slavă. 


PSALMUL 72 


Sfârşiră-se laudele lui David, fiului lui 
lessei. Psalmul lui Asaf 


1 Cât e de bun Dumnezeul lui Israil 
celor drepți la inimă! 


2 Şi mie puţin îmi alunecară picioarele, 
puţin se revărsară paşii mei. 


3 Căci am râvnit spre cei fără de lege, 
pacea păcătoşilor văzând, 


4 Căci nu este zăbavă la moartea lor şi 
întărire întru bătaia lor. 


5 Întru ostenelile oamenilor nu sunt şi 
cu oamenii nu se vor răni. 


6 Pentru aceea i-a prins pe ei mândria 
lor desăvârşit, îmbrăcară-se cu 
strâmbătatea şi cu necurăţia lor. 


7 leşi-va ca din rost strâmbătatea lor, 
trecură la plăcerea inimii. 


8 Gândit-au şi grăiră cu vicleşug, 
strâmbătate la înălțime grăiră. 


9 Pus-au la cer gura lor şi limba lor 
trecu peste pământ. 


10 Pentru aceea întoarce-se-va norodul 
meu aici şi zile pline se vor afla întru 
dânşii. 


11 Şi ziseră: "Cum a cunoscut 
Dumnezeu şi de este cunoştinţă întru 
cel Înalt?” 


12 lată, acestea păcătoşii şi care se 
îndreptează în veci, cuprinseră avuțţie. 


13 Şi vream a zice: "Oare în deşert am 
îndreptat inima mea şi am spălat întru 
cei nevinovați mâinile mele? 


14 Şi fusei bătut toată ziua şi mustrarea 
mea — diminețile”. 

15 Vream să zic: "Povesti-voi aşa”, iată, 
rudei fiilor Tăi făgăduii. 

16 Şi gândii a şti aceasta; trudă este 


înaintea mea. 


17 Până unde voi intra la sfinţirea lui 
Dumnezeu şi voi înțelege cele de-apoi ale 
lor: 


18 Însă pentru vicleşugurile lor puseşi 
lor rele, doborâşi pe ei când se semeţiră. 


19 Cum se făcură întru pustiire, îndată! 
Se sfârşiră, pieriră pentru fărădelegea 
lor. 


20 Ca un vis celui ce se scoală, Doamne, 
în cetatea Ta, chipul lor vei defăima. 


21 Căci se ațâţă inima mea şi rărunchii 
mei se primeniră şi eu, ocărât, şi n-am 
ştiut; 


22 Dobitoc mă făcui lângă Tine. Şi eu - 
pururea cu Tine. 


23 Tinuşi de mâna dreptei mele; şi în 
sfatul Tău m-ai povăţuit şi cu mărire m- 
ai luat. 


24 Pentru că ce este mie în cer? Şi de la 
Tine ce am vrut pe pământ? 


25 Se sfârşi inima mea şi trupul meu, 
Dumnezeul inimii mele, şi partea mea, 


Dumnezeul meu, în veac. 


26 Căci iată, cei ce se depărtează pe sine 
de la Tine pier, pierdut-ai de la tine de 
tot pe cel ce curveşte. 


27 Şi mie a mă lipi de Dumnezeu bine 
este, a pune întru Domnul nădejdea 
mea, ca să povestesc eu toate laudele 
Tale în porțile fetei Sionului. 


PSALMUL 73 


Înțelegerii lui Asaf 


1 De ce Dumnezeule ne lepădaşi 
desăvârşit, urgisindu-se mânia Ta peste 
oile păşunii Tale? 


2 Adu-Ţi aminte de adunarea Ta, care ai 
câştigat-o din început. 


3 Mântuit-ai toiagul moştenirii Tale, 
muntele Sion acesta, în care ai locuit. 


4 Ridică mâinile Tale peste mândriile lor 
la săvârşit, câte a viclenit vrăjmaşul 
întru cel sfânt al Tău. 


5 Şi s-au fălit cei ce Te urăsc pe Tine în 
mijlocul praznicului Tău; 


6 Puseră semnele lor semne şi n-au 
ştiut ca la ieşiri mai presus. 


7 Ca într-o dumbravă de lemne, cu 
topoare au tăiat uşile Lui deodată, cu 
securi şi cu barda surpară pe el. 


8 Arseră cu foc sfințenia Ta; la pământ 
spurcară lăcaşul numelui Tău. 


9 Ziseră întru inimile lor rudeniile lor 


dimpreună: ”Veniţi şi să potolim toate 
praznicele lui Dumnezeu de la pământ 


1? 


10 Semnele lor n-am văzut; nu este încă 
proroc şi pe noi nu ne va cunoaşte încă. 


11 Până când, Dumnezeule, va ocărî 
vrăjmaşul, întărâta-va pizmaşul numele 
Tău la săvârşit? 


12 Pentru ce întorci mâna Ta şi dreapta 
Ta din mijlocul sânului Tău, la săvârşit? 


13 Şi Dumnezeu, Împăratul nostru, mai 
înainte de veac făcu mântuire în 
mijlocul pământului. 


14 Tu ai întărit cu puterea Ta marea, Tu 
zdrobişi capetele balaurilor în apă; 


15 Tu zdrobişi capul zmeului, datu-l-ai 
pe el mâncare noroadelor arapilor. 


16 Tu ai rupt izvoare şi pâraie, Tu 
uscaşi râurile cele din început. 


17 A Ta este ziua şi a Ta este noaptea, 
Tu săvârşişi lumina şi soarele. 


18 Tu ai făcut toate hotarele 
pământului; vară şi primăvară Tu ai 
zidit pe ele. 


19 Adu-Ţi aminte de aceasta: vrăjmaşul 
ocări pe Domnul şi norod fără minte 
defăimă numele Tău. 


20 Să nu dai fiarelor sufletul ce se 
mărturiseşte Ţie, sufletele sărmanilor 
Tăi să nu le uiţi întru sfârşit. 


21 Caută la făgăduinţa Ta, căci s-au 
plinit cei întunecațţi ai pământului de 
casele fărădelegilor. 


22 Să nu se întoarcă smerit şi înfruntat; 
săracul şi sărmanul vor lăuda numele 
Tău. 


23 Scoală-Te, Doamne, judecă judecata 
Ta, adu-Ţi aminte de ocara Ta, cea de 
către cel fără minte, toată ziua. 


24 Nu uita glasul slugilor Tale, mândria 
celor ce Te urăsc pe Tine să sui pururea. 
Slavă. 


PSALMUL 74 


La săvârşit, “Să nu strici”, psalmul 
cântării lui Asaf 


1 Mărturisi-ne-vom Ție, Dumnezeule, 
mărturisi-ne-vom Ție şi vom chema 
numele Tău. 


2 Povesti-voi toate minunile Tale. "Când 
voi lua vreme Eu, dreptatea voi judeca. 


3 Se topi pământul şi toţi cei ce locuiesc 
întru dânsul; 
(Strigare) Eu am întărit stâlpii lui”. 


4 Zis-am celor ce fac fărădelege: "Nu 
faceţi fărădelege!” Şi celor ce greşesc: 
"Nu înălțați corn!” 


5 Nu ridicați la înălțime cornul vostru şi 
nu grăiți asupra lui Dumnezeu 
strâmbătate! 


6 Căci nici de la ieşiri, nici de la 
apusuri, nici de la munții pustiei, căci 
Dumnezeu Judecător este. 


7 Pe acesta smereşte, şi pe acesta înalță, 
căci pahar este în mâna Domnului, de 
vin curat, plin de amestecătură. 


8 Şi plecă din acesta în acesta, însă 
drojdiile lui nu s-au deşertat, bea-vor 
toți păcătoşii pământului. Şi eu mă voi 
bucura în veac; cânta-voi Dumnezeului 
lui Iacov. 


9 Şi toate coarnele păcătoşilor voi 
zdrobi; şi se va înălța cornul dreptului. 


PSALMUL 75 


La săvârşit, întru laude, psalmul lui Asaf, 
cântare către asirieni, 


1 Cunoscut e în Iudeea Dumnezeu, în 
Israil mare e numele Lui. 


2 Şi se făcu în pace locul Lui şi lăcaşul 
Lui în Sion. 


3 Acolo zdrobi tăriile arcelor, arma şi 
sabia şi războiul. 


4 (Strigare) Luminezi Tu minunat, de la 


munții veşnici. Tulburară-se toți cei 
nepricepuți la inimă, 


5 Adormiră somnul lor; şi nu aflară 
nimic toți oamenii avuției cu mâinile lor. 


6 De certarea Ta, Dumnezeul lui Iacov, 
adormit-au cei călare pe cai. 


7 Tu înfricoşat eşti! Şi cine va sta 
împotriva Ta, dacă atunci e urgia Ta? 


8 Din cer ai ascultat judecata; pământul 
s-a temut şi a odihnit, 


9 Când Se va scula la judecată 
Dumnezeu ca să mântuiască pe toți 
blânzii pământului. 

10 (Strigare) Căci gândirea omului va 
mărturisi Ţie şi rămăşița gândirii va 
prăznui Ţie. 


11 Rugaţi-vă şi răsplătiți Domnului 


Dumnezeului nostru! Toţi cei 
dimprejurul Lui aduce-vor daruri 


12 Celui înfricoşat şi luătorului 
duhurilor boierilor, groaznic lângă 
împărații pământului. 


PSALMUL 76 


La săvârşit, pentru Idethum, psalmul lui 
Asaf 


1 Cu glasul meu către Domnul am 
strigat, cu glasul meu către Dumnezeu, 
şi-mi luă aminte. 


2 În ziua necazului meu pe Dumnezeu 
am cercetat; cu mâinile mele înaintea 
Lui noaptea, şi nu mă amăgii; 


3 Se părăsi a se mângâia sufletul meu. 


Îmi adusei aminte de Dumnezeu şi mă 
veselii; mă uimii întru mine şi leşină 
duhul meu. 


4 (Strigare) Apucară înainte străji ochii 
mei, mă tulburai, şi n-au grăit. 


5 Socotii zilele vechi şi de anii veşnici 
îmi adusei aminte. 


6 Şi cugetai noaptea cu inima mea, 
chibzuiam şi cerca sufletul meu; 


7 Oare în veci va lepăda Domnul şi nu 
va adăuga a binevoi încă? 


8 Oare desăvârşit mila Lui o va tăia? 
Sfârşi cuvânt din rudă în rudă? 


9 Oare uita-va a Se milostivi Dumnezeu? 
Oare opri-va întru urgia Lui îndurările 
Lui? 


10 (Strigare) Şi zisei: "Acum începui, 
aceasta este primenirea dreptei Celui de 
sus!” 


11 Pomenii lucrurile Domului, căci îmi 
voi aduce aminte de-ncepătura 
minunilor Tale; 


12 Şi voi cugeta întru toate lucrurile 
Tale şi întru tocmelile Tale voi glumi. 


13 Dumnezeule, întru cel sfânt e calea 
Ta! Cine e Dumnezeu mare ca 
Dumnezeul nostru? Tu eşti Dumnezeu, 
Cel ce faci minuni; 


14 Ai arătat întru noroade puterea Ta. 
Mântuişi cu braţul Tău pe norodul Tău, 
pe fiii lui Iacov şi Iosif. 


15 (Strigare) Văzură-Te apele, Doamne, 
văzură-Te apele şi se spăimântară, 
tulburară-se beznele, 


16 Mulțimea sunetului apelor. Glas 
dădură norii, 

17 Pentru că şi săgețile Tale trec. 
18 Glasul tunetului Tău, în roată; 


Străluciră fulgerele Tale lumii; se clătină 
şi se îngrozi pământul. 


19 În mare — căile Tale, şi cărările Tale, 


în ape multe; şi urmele Tale nu se vor 
cunoaşte. 


20 Povăţuişi ca pe nişte oi norodul Tău, 
cu mâna lui Moise şi a lui Aaron. 


Slavă... 


DUPĂ A ZECEA CATISMĂ: 

Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 6 : 

De înfricoşătoarea zi a venirii 
Tale înfricoşându-mă, Hristoase, şi de 
nemitarnicul judeţ temându-mă, mă 
spăimântez şi tremur, ca unul ce am 
mulțime de păcate. Ci ca un milostiv 
Dumnezeu, mai înainte de sfârşit 
întoarce-mă şi mă  mântuieşte, 
Mântuitorul meu, mult milostive. 

Slavă... 

Când se vor pune scaunele la 
judecată, Doamne, şi oamenii vor sta 
înaintea divanului Tău, atunci nu va 
fi mai cinstit împăratul decât ostaşul, 
nici va fi mai presus stăpânul decât 
robul, că fiecare din faptele sale, sau 
se va slăvi, sau se va ruşina. 

Şi acum... 

De marile daruri, Preacurată 
Fecioară, Maica lui Dumnezeu, tu 
singură te-ai  învrednicit, căci ai 
născut cu trup pre unul din Treime, 
pre Hristos dătătorul de viaţă, spre 
mântuirea sufletelor noastre. 


Doamne miluieşte, de 40 de ori şi 
rugăciunea aceasta : 


Doamne, Dumnezeul nostru, Cel 
bogat în milă şi necuprins în îndurări, 
Care singur eşti din fire fără de păcat, 
şi pentru noi fără de păcat Te-ai făcut 
om, ascultă în ceasul de acum această 
dureroasă a mea rugăciune, că sărac 
şi lipsit sunt eu de fapte bune, şi 
inima mea s-a tulburat întru mine. Că 
Tu, Doamne, Înaltule Împărat al 
cerului şi al pământului, ştii că toată 
tinereţea mea în păcate am cheltuit, 
şi după poftele trupului meu umblând, 
cu totul bucurie dracilor m-am făcut, 
cu totul am urmat diavolului, 
tăvălindu-mă totdeauna în noroiul 
poftelor. Că întunecându-mi-se gândul 
din copilărie şi până acum, niciodată 
am voit să fac voia Ta cea sfântă, ci 
cu totul robindu-mă de poftele care 
mă înconjoară, m-am făcut de râs şi 
batjocură dracilor, nicidecum în 
minte socotind că nesuferită este 
urgia  îngrozirii Tale cea asupra 


păcătoşilor, şi gătită gheena focului. 


Şi dintru această pricină în deznădă- 
jduire căzând, nicidecum întru sim- 
tire de întoarcere venind, pustiu şi 
gol de dragostea cea de la Tine m-am 
făcut. Că ce fel de păcat nu am făcut? 
Ce lucru drăcesc nu am lucrat? Ce 
faptă grozavă şi înverşunată nu am 
săvârşit cu covârşire şi cu sârguinţă? 
Mintea cu totul mi-am întinat prin 
cugete trupeşti; trupul mi-am spurcat 
prin amestecări; duhul cu totul mi-am 
pângărit cu învoirea spre păcat. Toate 
mădularele ticălosului meu trup, a 
lucra şi a sluji păcatelor le-am pornit. 
Şi cine dar nu mă va plânge pre mine, 
ticălosul? Cine nu mă va tângui pre 
mine, osânditul? Pentru că eu singur, 
Stăpâne, mânia Ta am întărâtat-o, eu 
singur urgia Ta asupra mea am aţâţțat- 
o, eu singur răutate înaintea Ta am 
făcut, întrecând şi covârşind pre toţi 
cei din veac păcătoşi, fără asemănare 
păcătuind, şi fără de iertare. Ci de 
vreme ce eşti mult milostiv şi mult 
milosârd, lubitorule de oameni, şi 
aştepţi întoarcerea oamenilor, iată şi 
eu mă arunc pre mine înaintea 


înfricoşătorului şi nesuferitului Tău 
divan, şi, ca  atingându-mă de 
preacuratele Tale picioare, dintru 
adâncul sufletului meu strig Tie: 
Milostiveşte-Te, Doamne, iartă-mă, 
Îndurate, ajută neputinței mele, 
pleacă-Te nedumeririi mele, ia aminte 
la rugăciunea mea, şi lacrimile mele 
să nu le treci. Primeşte-mă pre cel ce 
mă pocăiesc, şi rătăcit fiind întoarce- 
mă, şi întorcându-mă îmbrăţişează- 
mă şi mă iartă, căci mă rog. Pentru că 
nu ai pus pocăință drepţilor, nu ai pus 
iertare celor ce nu greşesc; ci ai pus 
pocăință asupra mea, păcătosului, 
întru acele care spre întărâtarea Ta 
am lucrat. Gol şi descoperit stau 
înaintea Ta, cunoscătorule de inimi, 
Doamne,  mărturisindu-mi păcatele, 
pentru că nu pot să caut şi să văd 
înălţimea cerului, împilat fiind de 
greutatea păcatelor mele. Deci 
luminează ochii inimii mele şi dă mie 
umilinţă spre pocăință şi zdrobire de 
inimă spre îndreptare, ca, astfel cu 
bună nădejde şi cu adevărată adeveri- 
re, la lumea cea de dincolo să merg, 


lăudând şi binecuvântând totdeauna 
preasfânt numele Tău: al Tatălui şi al 
Fiului şi al Sfântului Duh, acum şi 
pururea şi în vecii vecilor. Amin. 

CATI SMA A YNSPREZECCA 
Stihuri la dumnezeiescul David 
Taci, Orfef, leapădă, Ermi, lăuta. 


Cel cu trei picioare din Delfis, încă 
apune-te spre uitare. 


Că David nouă, a duhului lovind lăută, 
Iveşte ascunsele tainelor lui Dumnezeu. 
Mulţime de vechi istoriseşte minuni 


Porneşte spre laudă Celui ce a zidit 
lumea, 


Mântuind pe toţi; tăinuieşte şi scrie. 


Pe cei ce greşesc spre-ntoarcere-i aduce. 


Cu multe ş-alte şi a judecătorului 
arătând lege, 


A curăți învaţă sufleteştile greşale. 
Lui Dumnezeu slavă. 


A armoniei sfinte, ca mierea de dulce, 
cântarile lui David. 


PSALMUL 77 


Înțelegerii lui Asaf 


1 Luaţi aminte, norodul meu, la legea 
mea, plecaţi urechea voastră la graiurile 
gurii mele! 


2 Deschide-voi în pilde rostul meu, 
răspunde-voi întrebărilor de-nceput. 


3 Câte am auzit şi am cunoscut pe ele, 
şi părinţii noştri ne-au povestit nouă; 


4 Nu s-au ascuns de fiii lor la altă rudă, 


5 Vestind laudele Domnului şi puterile 
Lui şi minunile Lui care le-a făcut. 


6 Şi ridică mărturie întru lacov şi lege 
puse în Israil, 


7 Câte a poruncit părinţilor noştri, ca să 
arate pe ele fiilor lor, pentru ca să 
cunoască altă rudă, 


8 Fiii cei ce se vor naşte şi se vor scula 
şi vor vesti pe ele fiilor lor. 


9 Pentru ca să pună pe Dumnezeu 


nădejdea lor şi să nu uite lucrurile lui 
Dumnezeu şi poruncile Lui voi cerceta. 


10 Pentru ca să nu se facă ca părinții 
lor, rudă îndărătnică şi amărâtoare, 


11 Rudă care n-a îndreptat inima ei şi 
nu se încredință cu Dumnezeu duhul ei! 


12 Fiii lui Efraim, încordând şi lovind cu 
arcele, întoarseră-se în ziua războiului; 


13 N-au păzit făgăduinţa lui Dumnezeu 
şi în legea Lui n-au vrut să meargă. 


14 Şi au uitat facerile cele de bine ale 
Lui, şi minunile Lui, care le-a arătat lor, 


15 Înaintea părinţilor lor, care a făcut 
minuni în pămîntul Egiptului, în câmpul 
lui Taneos. 


16 Rupse marea şi-i trecu pe ei, opri 
apele ca un burduf. 


17 Şi povăţui pe dânşii cu nor ziua, şi 


toată noaptea cu lumină de foc. 


18 Rupse piatra în pustiu şi-i adăpă pe 
ei, ca într-o beznă multă. 


19 Şi scoase apă din piatră şi pogori ca 
râurile apele. 


20 Şi au adăugat încă a greşi Lui, 
amărâră pe Cel Înalt la loc fără de apă. 


21 Şi ispitiră pe Dumnezeu întru 
inimile lor a cere mâncări sufletelor lor. 


22 Şi clevetiră asupra lui Dumnezeu şi 
ziseră: "Oare va putea Dumnezeu să 
gătească masă în pustie? 


23 De vreme ce a lovit piatra şi curseră 
ape şi pâraiele se înecară, 


24 Oare şi pâine poate da, sau să 
gătească masă norodului Lui?” 


25 Pentru aceea auzi Domnul şi Se 
mânie şi foc se ațâță întru Iacov şi urgie 
se sui peste Israel, 


26 Căci n-au crezut întru Dumnezeu, 
nici au nădăjduit spre Mântuitorul lui. 


27 Şi porunci norilor de deasupra şi 
uşile cerului deschise. 


28 Şi le-a plouat lor mană să mănânce 
şi pâinea cerului dădu lor. 


29 Pâinea îngerilor mâncă omul; hrană 
trimise lor de sațţiu. 


30 Ridică austrul din cer şi aduse cu 
puterea Lui vântul de miazăzi. 


31 Şi plouă peste dânşii ca pulberea 
cărnuri şi ca nisipul mării păsări 
zburătoare. 


32 Şi căzură în mijlocul taberei lor, 
împrejurul lăcaşelor lor. 


33 Şi mâncară şi se săturară foarte şi 
pofta lor aduse lor, nu se lipsiră de către 
pofta lor. 


34 Încă mâncarea fiind în gura lor, şi 
urgia lui Dumnezeu se sui peste dânşii. 


35 Şi ucise pe cei mai mulți ai lor, şi pe 
cei aleşi ai lui Israil îi împiedică. 


36 Cu toate acestea, încă greşeau şi n- 
au crezut în minunile Lui. 


37 Şi se sfârşiră cu deşertăciune zilele 
lor şi anii lor, cu sârguială. 


38 Când îi omora pe dânşii, atunci 
căutau pe El şi se întorceau şi mânecau 
către Dumnzeu. 


39 Şi-şi aduseră aminte că Dumnezeu 
Ajutorul lor este şi Dumnezeul Cel Înalt 
Mântuitorul lor este. 


40 Şi-L iubiră pe Dânsul cu gura lor şi 
cu limba lor au minţit Lui. 


41 Şi inima lor nu era dreaptă cu 
Dânsul, nici nu s-au încrezut în 
făgăduinţa Lui. 


42 Şi El este milostiv şi iartă păcatele lor 
şi nu va strica. 


43 Şi va înmulți a întoarce mânia Lui şi 
nu va ațâţa toată mânia Lui. 


44 Şi-Şi aduse aminte că trup sunt, duh 
mergând, şi nu întorcându-se. 


45 De câte ori amărâră pe Dânsul în 
pustie, mâniară pe Dânsul la pământ 
fără de apă? 


46 Şi se întoarseră şi ispitiră pe 
Dumnezeu şi pe Cel Sfânt al lui Israil 
întărâtară. 


47 Nu-şi aduseră aminte de mâna Lui, 
de ziua în care i-a mântuit pe ei din 
mâna celui ce-i supăra; 


48 Cum a pus în Egipt semnele Lui, şi 
minunile Lui în câmpul lui Taneos; 


49 Şi întoarse în sânge râurile lor şi 
şipotele lor, pentru ca să nu bea. 


50 Trimise la ei muscă câinească şi-i 
mâncă pe ei, şi broască, şi strică pe 
dânşii. 


51 Şi dădu păliciunii roadele lor şi 
ostenelile lor, lăcustei. 


52 Uciseră cu grindină via lor şi dudele 
lor cu bruma. 


53 Şi dădu la grindină dobitoacele lor şi 
averea lor focului. 


54 Trimise la ei urgia mâniei Lui, mânie, 
urgie şi necaz, trimise prin îngeri răi. 


55 Făcu cale cărării urgiei Lui şi nu 
cruță de moarte sufletele lor şi 
dobitoacele lor la moarte le închise. 


56 Şi lovi pe tot cel dintâi născut în 
pământul Egiptului, începătura a toată 
truda lor, în lăcaşurile lui Ham. 


57 Şi ridică ca oile norodul Lui şi sui pe 
ei ca o turmă în pustie. 


58 Şi-i povăţui pe dânşii spre nădejde, şi 


nu s-au înfricoşat, şi pe vrăjmaşii lor 
acoperitu-i-a marea. 


59 Şi-i bagă pe dânşii în muntele 
sfințeniei Lui, muntele acesta pe care l-a 
câştigat dreapta Lui. 


60 Şi izgoni de la faţa lor limbi şi le dădu 
cu sorți lor, cu funii de dare de sorți; 


61 Şi sălăşlui întru sălaşurile lor 
neamurile lui Israil. 


62 Şi ispitiră şi amărâră pe Dumnezeu 
Cel Preaînalt, şi mărturiile Lui nu le-au 
păzit. 

63 Şi se întoarseră şi vicleniră ca şi 
părinţii lor, întoarseră-se la arcul 
strâmb. 


64 ŞI-L urgisiră pe Dânsul în dealurile 
lor şi cu cele cioplite ale lor mâniară pe 
EI. 


65 Auzi Dumnezeu şi trecu cu vederea şi 
defăimă foarte pe Israil. 


66 Şi lepădă cortul lui Silom, lăcaşul în 
care a locuit întru oameni. 


67 Şi dădu robimii vârtutea lor şi 
frumuseţea lor, în mâinile vrăjmaşilor. 


68 Şi închise cu sabie pe norodul Lui şi 
moştenirea Lui trecu cu vederea. 


69 Pe junii lor i-a mâncat focul şi 
fecioarele lor nu se jeliră. 


70 Preoţii lor de sabie căzură şi văduvele 
lor nu se vor plânge. 


71 Şi se sculă ca cel adormit Domnul, ca 
un tare şi ameţit de vin, 

72 Şi lovi pe vrăjmaşii Lui dindărăt; 
ocară veşnică dădu lor. 


73 Şi lepădă lăcaşul lui Iosif şi pe cel de 
felul lui Efraim n-a ales; 


74 Ci alese pe cel de felul Iudei, muntele 
Sionului, care l-a iubit. 


75 Şi zidi ca a inorogului sfințenia Lui; 
pe pământ întemeindu-l pe dânsul în 


veac. 


76 Şi alese pe David, robul Lui, şi-l luă 
pe el din turmele oilor, de la cele 
fătătoare l-a luat pe dânsul, 


77 Să pască pe Iacov, robul Lui, şi pe 
Israil, moştenirea Lui. 


78 Şi păscu pe dânşii cu nerăutatea 
inimii sale, şi cu priceperile mâinilor lui 
povățui pe ei. Slavă. 


PSALMUL 78 
Psalmul lui Asaf 


1 Dumnezeule, veniră limbi la 
moştenirea Ta, spurcară biserica cea 
sfântă a Ta, 


2 Puseră lerusalimul ca o cramă. Puseră 
mortăciunile robilor Tăi mâncare 
păsărilor cerului, cărnurile celor curați 
ai Tăi, fiarelor pământului. 


3 Vărsară sângele lor ca apa împrejurul 
Ierusalimului, şi nu era cine să-i 
îngroape. 


4 Făcutu-ne-am ocară vecinilor noştri, 
batjocură şi râs celor dimprejurul 
nostru. 


5 Până când, Doamne, Te vei urgisi 
desăvârşit, ațâţa-se-va ca focul râvnirea 
Ta? 


6 Varsă urgia Ta peste limbile care nu 
Te ştiu şi peste împărăţiile care numele 
Tău nu l-au chemat. 


7 Căci au mâncat pe Iacov şi locul lui 1- 
au pustiit. 


8 Să nu-Ţi aduci aminte de fărădelgile 
cele vechi ale noastre, degrabă să ne 
apuce pe noi milosârdiile Tale, Doamne, 
căci am sărăcit foarte. 


9 Ajută nouă, Dumnezeule, Mântuitorul 
nostru, pentru mărirea numelui Tău! 
Doamne, izbăveşte-ne pe noi şi iartă 
păcatele noastre, pentru numele Tău! 


10 Ca nu cândva vor zice limbile: "Unde 
este Dumnezeul lor?” Şi să cunoască 
întru limbi, înaintea ochilor noştri, 


11 Izbânda sângelui robilor Tăi, celui 
vărsat; să intre înaintea Ta suspinul 
celor legați. 


12 După mărimea braţului Tău, 
ocroteşte pe fiii celor omorâți. 


13 Răsplăteşte vecinilor noştri, cu 7 
părți în sânul lor, ocara lor cu care au 
ocărât pe Tine, Doamne! 


14 Iar noi norodul Tău şi oile păşunii 
Tale, ne vom mărturisi Ţie, Dumnezeule, 
în veac, 


15 În neam şi în neam vom vesti lauda 
Ta. 


PSALMUL 79 


La săvârşit, pentru cei ce se vor schimba, 
mărturie lui Asaf, psalm pentru asirieni 


1 Cela ce paşti pe Israil, ia aminte, Cela 
ce povățuieşti ca pe o oaie pe Iosif! 


2 Cela ce şezi peste heruvimi, iveşte-Te 
înaintea lui Efraim şi Veniamin şi 
Manassi. 


3 Ridică puterea Ta şi vino, ca să ne 
mântuieşti pe noi! 


4 Dumnezeule, întoarce-ne pe noi şi 
arată fața Ta şi ne vom mântui! 


5 Doamne, Dumnezeul puterilor, până 
când Te vei scârbi spre ruga robilor Tăi? 


6 Hrăni-ne-vei pe noi cu pâine de lacrimi 


şi ne vei adăpa pe noi cu lacrimi cu 
măsură. 


7 Pus-ai pe noi întru prigonire vecinilor 
noştri şi vrăjmaşii noştri ne batjocoriră 
pe noi. 


8 Doamne, Dumnezeul puterilor, 
întoarce-ne pe noi şi iveşte fața Ta şi ne 
vom mântui! 


9 Vie de la Egipt ai ridicat, scoseşi limbi 
şi răsădişi pe ea. 


10 Făcut-ai cale înaintea ei şi răsădişi 
rădăcinile ei, şi umplu pământul. 


11 Acoperi munții umbra ei şi mlădițele 
ei, cedrii lui Dumnezeu. 


12 Întinse viţele ei până la mare şi până 
la râuri, odraslele ei. 


13 Pentru ce risipeşti gardul ei şi culeg 
pe ea toți cei ce merg pe cale? 


14 O strică pe ea scroafa din dumbravă 
şi porcul sălbatic pe ea o păscu. 


15 Dumnezeul puterilor, întoarce-Te dar 
şi caută din cer şi vezi şi socoteşte via 
aceasta! 


16 Şi o săvârşeşte pe ea, pe carea 
răsădit-o dreapta Ta, şi peste fiul 
omului, pe care l-ai întărit Ţie! 


17 Arsă cu foc şi săpată! De către 
certarea feței Tale pieri-vor. 


18 Facă-se mâna Ta peste omul dreptei 
Tale şi peste fiul omului, pe care l-ai 
întărit Ţie! 


19 Şi nu ne vom depărta de către Tine; 
învia-ne-vei pe noi şi numele Tău îl vom 
chema. 


20 Doamne, Dumnezeul puterilor, 
întoarce-ne pe noi şi iveşte fața Ta, şi ne 
vom mântui! 


PSALMUL 80 


La săvârşit, pentru teascuri, psalm al 
cântării lui Asaf 


1 Bucuraţi-vă lui Dumnezeu, ajutorului 
nostru; strigați Dumnezeului lui Iacov! 


2 Luaţi psalm şi daţi timpană, canon 
înfrumusețat cu alăută! 


3 Trâmbiţaţi în lună nouă cu trâmbiţe, 
în bună rânduită zi a sărbătorii voastre! 


4 Căci poruncă lui Israil este şi judecata 
Dumnezeului lui Iacov. Mărturie în Iosif 
puse pe dânsul, când ieşi el din 
pământul Egiptului; limba pe care n-au 
ştiut-o au auzit-o: 


5 "Depărtă de sarcini umărul lui, 
mâinile lui la coşuri au lucrat. 


6 Întru necaz M-ai chemat şi te-am 


izbăvit pe tine, ascultatu-te-am întru 
ascundere de vifor, ispititu-te-am la Apa 
Certării. 

7 (Strigare) Ascultă, norodul Meu, şi voi 
mărturisi ţie, Israil: De Mă vei auzi, nu 
va fi întru tine Dumnezeu nou, nici te 
vei închina la dumnezeu străin, 


8 Pentru că Eu sunt Domnul 
Dumnezeul tău, Cela ce te-a scos din 
pământul Egiptului; lărgeşte gura ta şi o 
voi umple pe ea. 


9 Şi n-a ascultat norodul Meu glasul 
Meu şi Israil nu luă aminte la Mine. 


10 Şi trimis-am pe dânşii după tocmelile 
inimilor lor, merge-vor întru tocmelile 
lor. 


11 De M-ar fi ascultat norodul Meu, 
Israil, de ar fi mers în căile Mele, 


12 Întru nimic aş fi smerit pe vrăjmaşii 
lor şi pe cei ce necăjeau pe dânşii aş fi 
pus mâna Mea.” 


13 Vrăjmaşii Domnului mințiră Lui, şi 
va fi vremea lor în veac. 


14 Şi hrăni pe ei din grăsimea grâului şi 
din piatră cu miere a săturat pe dânşii. 
Slavă. 


PSALMUL 81 
Psalmul lui Asaf 


1 Dumnezeu stătu în adunare de 
dumnezei şi în mijloc pe dumnezei va 
osebi. 


2 Până când judecaţi strâmbătate şi 
fețele păcătoşilor vegheaţi? 


3 (Strigare) Judecaţi sărmanul şi 
săracul, pe cel smerit şi pe cel sărman 
îndreptați. 


4 Scoateţi pe cel sărman şi pe cel sărac, 
din mâna păcătosului izbăviți-l pe 
dânsul! 


5 N-au cunoscut, nici au priceput, întru 
întuneric merg; clatine-se toate temeliile 
pământului. 


6 Eu am zis: "Dumnezei sunteți şi fiii 
Celui de Sus toți.” 


T Şi voi ca nişte oameni muriți şi ca 
unul din boieri cădeți. 


8 Scoală, Dumnezeule, judecă 
pământul, căci Tu vei moşteni de tot 
întru toate limbile! 


PSALMUL 82 
Cântare, psalmul lui Asaf 


1 Doamne, cine se va asemăna Ție? Să 
nu taci, nici să Te potoleşti, Doamne! 

2 Căci iată, vrăjmaşii Tăi răsunară şi cei 
ce urăsc pe Tine ridicară capul. 


3 Peste norodul Tău meşteşugiră gând şi 
se sfătuiră asupra sfinților Tăi. 


4 Ziseră: "Veniţi şi să-i pierdem de tot pe 
dânşii din limbă şi să nu se pomenească 
numele lui Israil încă!” 


5 Că se sfătuiră întru unire dimpreună, 
asupra Ta făgăduință puseră lăcaşurile 
idumeilor şi ismaelitenii, 


6 Moav şi agarenii, Gheval şi Ammon şi 
Amalic, cei străini de fel, cu cei ce 
locuiesc Tirul. 


7 Pentru că şi Asur veni împreună cu 
dânşii, făcură-se sprijineală fiilor lui Lot. 


8 (Strigare) Fă lor ca lui Madiam şi 
Sisarii, ca lui lavim la pârâul Chisson. 


9 Pieriră de tot în Endor, făcură-se ca 
balega pământului. 


10 Pune pe boierii lor ca pe Oriv şi Ziv şi 
Zevee şi Salmanan, 


11 Pe toţi boierii lor, care au zis: "Să 
moştenim noi jertfelnicul lui 
Dumnezeu!” 


12 Dumnezeul meu, pune-i pe ei ca pe o 
roată, ca trestia din fața vântului, 


13 Ca focul care va arde dumbrava, ca 


para care va arde munții, 


14 Aşa vei goni pe dânşii cu viforul Tău 
şi cu urgia Ta vei tulbura pe dânşii. 


15 Umple obrajii lor de necinste şi vor 
căuta numele Tău, Doamne. 


16 Ruşineze-se şi să se tulbure în veacul 
veacului şi să se înfrunte şi să piară. 


17 Şi să cunoască că numele Tău — 
Domnul. Tu singur înalt eşti peste tot 
pământul! 


PSALMUL 83 


La săvârşit, pentru teascuri, fiilor lui 
Core, 


1 Cât sunt de îndrăgite sălaşele Tale, 
Doamne al puterilor! Pofteşte şi se 
sfârşeşte sufletul meu la curțile 
Domnului; 


2 Inima mea şi trupul meu bucurară-se 
de Dumnezeu cel viu. 


3 Pentru că şi vrabia şi-a aflat ei casă şi 
turtureaua cuibul ei, unde-şi va pune 
puii ei: 


4 Jertfelnicele Tale, Doamne al puterilor, 


Împăratul meu şi Dumnezeul meu. 


5 Fericiţi cei ce locuiesc în casa Ta, în 
vecii vecilor lăuda-Te-vor pe Tine. 


6 (Strigare) Fericit omul căruia ajutorul 
lui este de la Tine; suiri în inima lui a 
pus, la Valea Plângerii, la locul care l-a 
pus. 


7 Pentru că blagoslovenii va da cel ce 
pune lege, merge-vor din putere în 
putere, ivi-Se-va Dumnezeul 
dumnezeilor în Sion. 


8 Domnul, Dumnezeul puterilor, ascultă 
ruga mea, bagă în ureche, Dumnezeul 
lui Iacov! 


9 (Strigare) Scutitorul nostru, vezi, 
Dumnezeule, şi caută la fața unsului 
Tău! 


10 Căci mai bună e o zi în curțile Tale 
decât mii. 


11 Ales-am a mă lepăda în casa 
Dumnezeului meu, mai vârtos decât a 
locui în sălaşele păcătoşilor. 


12 Căci milă şi adevăr iubeşte Domnul 
Dumnezeu, dar şi mărire va da Domnul. 


13 Nu vor lipsi bunătăţile celor ce merg 
cu nerăutate. Doamne Dumnezeul 
puterilor, fericit omul ce nădăjduieşte în 
Tine! 


PSALMUL 84 
La săvârşit, fiilor lui Core, 


1 Bine vruşi, Doamne, pământului Tău, 
întorseşi robimea lui Iacov. 


2 Lăsat-ai fărădelegile norodului Tău, 
acoperit-ai toate păcatele lor. 


3 (Strigare) Potolişi toată mânia Ta; 
întorsu-Te-ai de către urgia mâniei Tale. 


4 Întoarce-ne pe noi, Dumnezeul 
mântuirilor noastre, şi întoarce mânia 
Ta de peste noi! 


5 Oare în veci ne vei urgisi pe noi? Oare 
întinde-vei urgia Ta din rudă în rudă? 


6 Dumnezeule, Tu întorcându-Te vei 
învia pe noi, şi norodul Tău se va veseli 
întru Tine. 


7 Arată-ne nouă, Doamne, mila Ta, şi 
mântuirea Ta ne-o vei da nouă. 


8 Auzi-voi ce va grăi întru mine Domnul 
Dumnezeu; căci va grăi pace peste 
norodul Lui 


9 Şi peste cei curaţi ai Lui şi peste cei ce 
întorc inima către El. 


10 Însă aproape e de cei se tem de 
Dânsul mântuirea Lui, ca să 
sălăşluiască mărire în pământul nostru. 


11 Mila şi adevărul s-au întâmpinat, 
dreptatea şi pacea s-au sărutat. 


12 Adevărul din pământ a răsărit şi 
dreptatea din cer se plecă. 


13 Pentru că şi Domnul va da bunătate 
şi pământul nostru va da roada lui. 


14 Dreptate înaintea Lui va merge şi va 
pune la cale paşii Lui. 


Slavă... 


DUPĂ A UNSPREZECEA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2: 


Având, suflete al meu, leacul 
pocăinţei, apropie-te lăcrimând, cu 
suspinuri strigând  Tămăduitorului 
sufletelor şi trupurilor: slobozeşte-mă, 
Iubitorule de oameni, de greşelile 
mele, şi mă numără împreună cu 
curva şi cu tâlharul şi cu vameşul, şi- 
mi dăruieşte, Dumnezeule, iertare 
păcatelor, şi mă mântuieşte. 

Slavă... 

Pocăinţa vameşului nu am râv- 
nit, şi lacrimile curvei nu am câştigat, 
că sunt lipsit din orbire de acest fel 


de îndreptare. Ci cu milostivirea Ta 
mă mântuieşte, Hristoase Dumnezeu- 
le, ca un iubitor de oameni. 

Şi acum... 

Preacurată Fecioară de Dumnezeu 
Născătoare, roagă pre Fiul tău, 
împreună cu puterile cele de sus, ca 
să dăruiască nouă iertare de păcate, 
mai înainte de sfârşit, şi mare milă. 


Doamne miluieşte, de 40 de ori şi 
rugăciunea aceasta: 


Străluceşte întru inimile noastre, 


Iubitorule de oameni Doamne, lumina 
cea  nestricăcioasă a  cunoştinţei 
Dumnezeirii Tale, şi deschide ochii 
cugetului nostru spre cunoştinţa 
evangheliceştilor Tale propovăduiri; 
pune întru noi şi frica fericitelor Tale 
porunci, ca poftele trupeşti cu totul 
călcând, viață duhovnicească să 
petrecem, toate cele ce sunt spre 
plăcerea Ta, şi cugetând, şi făcând. Că 
Tu eşti luminarea şi sfinţirea şi 
Mântuitorul sufletelor noastre, şi Tie 
slavă înălţăm, împreună şi Celui fără 


de început al Tău Părinte şi întru tot 
Sfântului, şi Bunului, şi de viaţă 
făcătorului Tău Duh, acum şi pururea 
şi în vecii vecilor. Amin. 


CAT SMA A DOVĂSPREZECeA 
PSALMUL 85 


Ruga lui David 


1 Pleacă, Doamne, urechea Ta şi mă 
ascultă, căci sărac şi sărman sunt eu. 


2 Păzeşte sufletul meu, căci curat sunt; 
mântuieşte pe robul Tău, Dumnezeul 
meu, pe cel ce nădăjduieşte spre Tine! 


3 Miluieşte-mă, Doamne, căci către Tine 
voi striga toată ziua. Veseleşte sufletul 
robului Tău, căci către Tine ridicai 
sufletul meu. 


4 Căci Tu, Doamne, bun şi blând şi 
mult-milostiv la toţi cei ce Te cheamă pe 
Tine. 


5 Bagă în urechi, Doamne, rugăciunea 
mea şi ia aminte la glasul rugii mele! 


6 În ziua necazului meu strigai către 
Tine, căci m-ai ascultat. 


7 Nu este asemenea ie întru dumnezei, 
Doamne, şi nu este după faptele Tale. 


8 Toate limbile câte ai făcut veni-vor şi 
se vor închina înaintea Ta, Doamne, şi 
vor mări numele Tău. 


9 Căci mare eşti Tu şi făcând minuni, 
Tu eşti Dumnezeu singur. 


10 Povăţuieşte-mă, Doamne, întru calea 
Ta şi voi merge întru adevărul Tău; 
veselească-se inima mea, ca să se teamă 
de numele Tău. 


11 Mărturisi-mă-voi Ţie, Doamne 
Dumnezeul meu, dintru toată inima mea 
şi voi mări numele Tău în veac. 


12 Căci mila Ta mare e peste mine şi ai 
izbăvit sufletul meu din iadul cel mai de 
jos. 


13 Dumnezeule, cei fără de lege s-au 
ridicat asupra mea şi adunarea celor tari 
a căutat sufletul meu şi n-au pus 
înaintea lor pe Tine. 


14 Şi Tu, Doamne Dumnezeul meu, 
milosârd şi milostiv, mult îngăduitor şi 
mult milostiv şi adevărat. 


15 Priveşte spre mine şi mă miluieşte, 
dă tăria Ta slugii Tale şi mântuieşte pe 
fiul slujnicei Tale. 


16 Fă cu mine semn spre bine şi să vadă 
cei ce mă urăsc pe mine şi să se 
ruşineze, căci Tu, Doamne, mi-ai ajutat 
mie şi m-ai mângâiat. 


PSALMUL 86 


Fiuilor lui Core, psalmul cântării 


1 Temeiurile lui — în munții cei sfinți. 


lubeşte Domnul porțile Sionului, mai 
vârtos decât toate sălaşele lui Iacov. 


2 Slăvite se grăiră pentru tine, cetatea 
lui Dumnezeu. 


3 (Strigare) Aduce-mi-voi aminte de Raav 
şi de Vavilon celor ce mă cunosc pe 
mine. 


4 Şi iată, cei străini de fel şi Tirul şi 
norodul arapilor, aceştia s-au născut 
acolo. 


5 "Maică Sion”, grăi-va omul, şi om s-a 
născut întru ea şi singur Cel Preaîinalt a 
întemeiat pe dânsa. 


6 Domnul va povesti întru scrisoarea 
noroadelor şi boierilor acestora, celor ce 
s-au născut întru ea. 


7 (Strigare) Ca celor ce se veselesc 
tuturor ce au lăcaşul întru tine. 


PSALMUL 87 


Cântare psalmului fiilor lui Core, la 
săvârşit, pentru maeleth, ca să 
răspundă, priceperii lui Etham 

Israeliteanul, 


1 Doamne, Dumnezeul mântuirii mele, 
ziua am strigat şi noaptea înaintea Ta. 


2 Să intre înaintea Ta ruga mea; pleacă 


urechea Ta la rugăciunea mea, 


3 Căci se umplu de rele sufletul meu şi 
viața mea la iad s-a apropiat. 


4 Mă socotii cu cei ce se pogoară în 
groapă, mă făcui ca un om neajutorat, 
în morți slobod. 


5 Ca nişte răniți ce dorm în mormânt, 
de care nu Ţi-ai mai adus aminte, şi ei 
de la mâna Ta s-au împins. 


6 Pusu-m-au în groapa cea mai de jos, 
întru întuneric şi în umbra morții. 


T Asupra mea se întări mânia Ta şi toate 
valurile Tale aduseşi peste mine. 


8 (Strigare) Depărtaşi pe cunoscuţii mei 
de la mine, puseră-mă urâciune lor. 


9 Mă dădui şi nu ieşeam, ochii mei 
slăbiră de sărăcie. 


10 Strigat-am către Tine, Doamne, toată 
ziua, întins-am către Tine mâinile mele. 


11 Oare morților vei face minuni, oare 
doctorii se vor scula şi vor mărturisi Ţie? 


12 Oare povesti-va cineva în mormânt 
mila Ta şi adevărul Tău întru pierzare? 


13 Oare cunoaşte-se-vor în întuneric 
minunile Tale şi dreptatea Ta în pământ 
uitat? 


14 Şi eu către Tine, Doamne, strigai şi 
dimineața rugăciunea mea să Te apuce. 


15 Pentru ce, Doamne, lepezi sufletul 
meu, întorci fața Ta de la mine? 


16 Sărac sunt eu şi întru osteneli din 
tinerețile mele, şi înălțându-mă m-am 
smerit şi m-am ticăloşit. 


17 Peste mine veniră urgiile Tale, 
înfricoşările Tale m-au tulburat. 


18 Înconjurară-mă ca apa, toată ziua 
mă cuprinseră dimpreună. 


19 Depărtaşi de la mine prietenul şi 


aproapele, şi pe cei cunoscuţi ai mei din 
ticăloşie. Slavă. 


PSALMUL 88 
Priceperii lui Etham Israeliteanul 
1 Milele Tale, Doamne, în veac voi cânta. 


2 La rudă şi la rudă vesti-voi adevărul 
Tău, în rostul meu. 


3 Căci ai zis: În veac milă se va zidi, în 
ceruri găti-se-va adevărul Tău. 
4 "Pus-am făgăduinţă celor aleşi ai Mei, 


juratu-M-am lui David, robului Meu, 
până în veac găti-voi sămânța ta. 


5 Şi voi zidi în neam şi în neam scaunul 
tău”. 


6 (Strigare) Mărturisi-vor cerurile 
minunile Tale, Doamne, adevărul Tău 
întru adunarea sfinților. 


7 Căci cine în nori se va potrivi cu 
Domnul, asemăna-se-va Domnului întru 
fiii lui Dumnezeu? 


8 Dumnezeu slăvindu-Se în sfatul 
sfinților, mare şi înfricoşat este, peste 
toți cei dimprejurul Lui. 


9 Doamne Dumnezeul puterilor, cine e 
asemenea Tie? Tare eşti, Doamne, şi 
adevărul Tău - împrejurul Tău. 


10 Tu stăpâneşti tăria mării, şi pornirea 
valurilor ei Tu potoleşti. 


11 Tu smerişi ca pe un rănit pe cel 
mândru, cu brațul puterii Tale risipit-ai 
vrăjmaşii Tai. 

12 Ale Tale sunt cerurile şi al Tău este 
pământul; lumea şi umplerea ei Tu ai 
întemeiat; miazănoaptea şi marea Tu ai 
zidit. 

13 Taborul şi Ermonul întru numele Tău 
se vor veseli; brațul Tău, cel cu putere. 


14 Întărească-se mâna Ta, înalțe-se 
dreapta Ta; dreptatea şi judecata gătirea 
scaunului Tău. 


15 Mila şi adevărul merge-vor înaintea 
feței Tale. Fericit norodul care ştie 
strigarea. 


16 Doamne, în lumina feţei Tale vor 
merge şi întru numele Tău se vor 


bucura toată ziua şi întru dreptatea Ta 
înălța-se-vor. 


17 Căci lauda puterii lor Tu eşti şi întru 
bunăvrerea Ta înălța-se-va cornul 
nostru. 


18 Căci a Domnului sprijineala şi a 
Sfântului Israil, împăratului nostru. 


19 Atunci ai grăit în vedere fiilor Tăi şi ai 
zis: "Pus-am ajutor asupra celui tare, 
înălțai ales din norodul Meu. 


20 Aflat-am pe David, robul meu, cu 
untdelemnul sfânt al Meu uns-am pe el; 


21 Pentru că mâna Mea sprijini-va lui şi 
braţul Meu întări-l-va pe dânsul. 


22 Nu se va folosi vrăjmaşul întru el şi 


fiul fărădelegii nu va adăuga a face rău 
lui. 


23 Şi voi zdrobi de la faţa lui pe 
vrăjmaşii lui şi pe cei ce îl urăsc pe el îi 
voi înfrânge. 


24 Şi adevărul Meu şi mila Mea, cu 
dânsul; şi în numele Meu înălța-se-va 
cornul Lui. 


25 Şi voi pune în mare mâna lui şi în 
râuri dreapta lui; 


26 El Mă va chema pe Mine: "Tată-mi 
eşti Tu, Dumnezeul meu, şi sprijinitorul 
mântuirii mele. 


27 Şi Eu dintâi născut pune-l-voi pe 
dânsul, înalt lângă împărații 
pământului; 


28 În veac păzi-voi lui mila Mea şi 
făgăduinţa Mea credincioasă lui. 


29 Şi voi pune în veacul veacului 
sămânța lui şi scaunul lui ca zilele 
cerului; 


30 De vor lăsa fiii lui legea Mea şi după 
judecăţile Mele nu vor merge, 


31 De vor spurca dreptăţile Mele, şi 
poruncile Mele nu le vor păzi, 


32 Socoti-voi cu toiag fărădelegile lor şi 
cu bice strâmbătăţile lor. 


33 lar mila Mea nu o voi risipi de la ei, 
nici voi face strâmbătate întru adevărul 
Meu, 


34 Nici voi spurca făgăduinţa Mea şi cele 
ce ies prin buzele Mele nu le voi 
defăima. 


35 Odată am jurat în sfântul Meu: De 
voi minți lui David? Sămânţa lui în veac 
va rămâne. 


36 Şi scaunul lui, ca soarele înaintea 
Mea şi ca luna întărită în veac; şi martor 
în cer credincios”. 


37 (Strigare) Şi Tu ai lepădat şi ai 
ocărât, sfiişi pe unsul Tău. 


38 Surpaşi făgăduinţa robului Tău, 
spurcaşi la pământ sfințenia lui. 


39 Doborâşi toate gardurile lui, pus-ai 
tăriile lui frică. 


40 Jefuiau pe el toţi cei ce călătoreau în 
cale, se făcu ocară vecinilor lui. 


41 Înălţaşi dreapta celor ce necăjesc pe 
dânşii, veselişi pe toți vrăjmaşii lui. 


42 Întors-ai ajutorul sabiei lui şi nu 
sprijinişi lui în război. 
43 Stricaşi din curăţenia lui, scaunul lui 


la pământ l-ai surpat. 


44 Micşorat-ai zilele anului lui, vărsat-ai 
peste el ruşine. 


45 (Strigare) Până când, Doamne, Te 
întorci desăvârşit, ațâța-se-va ca focul 
urgia Ta? 


46 Adu-Ţi aminte ce e statul meu; oare 
ai zidit în deşert pe toţi fiii oamenilor? 


47 Cine este omul care va trăi şi nu va 
vedea moarte, izbăvi-va sufletul lui din 
mâna iadului? 


48 (Strigare) Unde sunt milele Tale cele 
de-nceput, Doamne, care le-ai jurat lui 
David întru adevărul Tău? 


49 Adu-Ţi aminte, Doamne, de ocara 
robilor Tăi, pe care am sprijinit-o în 
sânul meu, de la multe limbi, 


50 Cu care ocărâră pizmaşii Tăi, 
Doamne, cu care au ocărât schimbarea 
unsului Tău! 


51 Blagoslovit Domnul în veac! Amin! 
Amin! Slavă. 


PSALMUL 89 


Rugăciunea lui Moise, omul lui 
Dumnezeu, 


1 Doamne, scăpare Te făcuşi nouă în 
rudă şi rudă. 


2 Mai înainte de a se face munții şi a se 
urzi pământul şi lumea şi din veac şi 
până în veac Tu eşti. 


3 Să nu întorci om la smerenie; şi ziseşi: 
“Întoarceţi-vă, fiii oamenilor!” 


4 Căci o mie de ani înaintea ochilor Tăi, 
Doamne, ca ziua de ieri, care a trecut, 


5 Şi straja în noapte; mustrările lor ani 
vor fi, dimineața ca pajiştea va trece. 


6 Dimineaţa înflori-va şi va trece, de cu 
seara să cadă, învârtoşeze-se şi să se 
usuce. 


7 Căci ne-am sfârşit întru urgia Ta, şi 
întru mânia Ta ne-am tulburat. 


8 Pus-ai fărădelegile noastre înaintea Ta, 
veacul nostru la luminarea feței Tale. 


9 Căci toate zilele noastre s-au sfârşit şi 
întru urgia Ta ne-am sfârşit. 


10 Anii noştri ca păianjenul socoteam; 
zilele anilor nostri, întru dânşii, 70 de 
ani. 


11 Şi de vor fi în puteri, 80 de ani; şi cel 
mai mult al lor, osteneală şi durere. 


12 Căci a venit blândeţe peste noi, şi ne 
vom certa. 


13 Cine ştie tăria urgiei Tale? Şi de frica 
Ta mânia Ta să numere? 


14 Dreapta Ta aşa o arată mie, şi pe cei 
legaţi cu inima, întru învățătură. 
Întoarce-Te, Doamne! 


15 Până când? Şi Te mângâie spre robii 
Tăi! 


16 Umplutu-ne-am dimineața de mila 
Ta, Doamne, şi ne-am bucurat, şi ne-am 
veselit în toate zilele noastre. 


17 Să ne veselim pentru zilele în care 
ne-ai smerit pe noi, anii întru care am 
văzut rele. 


18 Şi vezi pe robii Tăi şi spre faptele Tale 
şi povățuieşte pe fiii lor. 


19 Şi fie lumina Domnului Dumnezeului 
nostru peste noi, şi faptele mâinilor 
noastre le îndreptează peste noi şi lucrul 
mâinilor noastre îndreptează. 


PSALMUL 90 


Laudă cântării lui David, nescrisă 
deasupra la jidovi, 


1 Cel ce locuieşte întru ajutorul Celui 
Înalt, întru acoperământul Dumnezeului 
cerului va petrece. 


2 Zice-va Domnului: "Sprijinitorul meu 
eşti şi scăparea mea, Dumnezeul meu, şi 
voi nădăjdui spre El”. 


3 Căci El te va izbăvi din laţul 
vânătorilor şi din cuvântul gâlcevitor. 


4 Cu spatele Lui va umbri ţie şi sub 
aripile Lui vei nădăjdui. 


5 Cu armă te va înconjura adevărul Lui, 
nu te vei teme de frica de noapte, 


6 De săgeata ce zboară ziua, de lucrul ce 
în întuneric umblă, de întâmplare şi 
diavol de amiazăzi. 


7 Cădea-vor din latura ta o mie şi zece 
mii din dreapta ta, şi de tine nu se vor 
apropia; 


8 Fără numai cu ochii tăi vei socoti, şi 
răsplătirea păcătoşilor vei vedea. 


9 Căci Tu, Doamne, nădejdea mea; pe 
Cel Înalt ai pus scăpare ţie. 


10 Nu se vor apropia de tine rele, şi bici 
nu se va apropia în sălaşul tău. 


11 Căci îngerilor Lui va porunci pentru 
tine ca să te păzească în toate căile tale. 


12 Pe mâini ridica-te-vor, ca să nu 
împiedici de piatră piciorul Tău. 


13 Peste aspidă şi vasilisc vei încăleca şi 
vei călca pe leu şi pe balaur. 


14 "Căci spre Mine nădăjdui şi-l voi 
izbăvi pe el, acoperi-voi pe el, căci a 
cunoscut numele Meu. 


15 Striga-va către Mine şi voi asculta pe 
el; cu dânsul sunt în necaz, scoate-voi 
pe dânsul şi-l voi mări pe el. 


16 Cu îndelungare de zile umple-voi pe 
el şi voi arăta lui mântuirea Mea.” 


Slavă... 


DUPĂ A DOUĂSPREZECEA CATISMĂ 


Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2: 


Doamne, Cel ce ai primit 
lacrimile curvei şi ale lui Petru, şi pre 
vameşul, care dintru adânc a suspi- 
nat, ai îndreptat, şi pre mine, care cu 
umilinţă cad înaintea Ta, îndură-Te, 
Mântuitorule, şi mă miluieşte. 

Slavă... 

Milostiveşte-Te spre mine ca 
spre vameşul, Doamne, şi ca pre curva 


mă curăţeşte, Stăpâne, şi ca pre 
cananeeanca mă miluieşte, după mare 
mila Ta. 

Şi acum... 

Maica luminii, binecuvântată de 
Dumnezeu Născătoare, roagă-te lui 
Hristos Dumnezeu, să răsară 
dimineaţa şi mare milă sufletelor 
noastre. 


Doamne miluieşte, de 40 de ori şi 
rugăciunea aceasta: 


Doamne, Dumnezeul meu, Cel ce 
eşti singur bun şi de oameni iubitor, 
Cel singur bun şi blând, Cel singur 
adevărat şi drept, Cel singur îndurat 
şi milostiv, Dumnezeul nostru, vie 
puterea Ta peste mine netrebnicul 
robul Tău, şi  întărească-mă cu 
bunăvestirea dumnezeieştii Tale 
învățături. Aşa Stăpâne, Ilubitorule de 
oameni,  lubitorule de bine şi 
Iubitorule de milostivire, luminează 
cele dinlăuntru ale mele şi toate 
mădularele cu voinţa Ta. Curăţeşte 
mă de toată răutatea şi păcatul. 


Păzeşte-mă  neîntinat şi fără de 
prihană de toată supărarea şi de 
lucrarea diavolului. Şi dăruieşte-mi, 
după bunătatea Ta, ale Tale să 
gândesc, ale Tale să cuget, şi întru 
voile Tale să petrec, de frica Ta să mă 
tem, ca să fac cele bine plăcute Tie, 
până la suflarea mea cea mai de pre 
urmă. Ca după mila Ta cea nepovesti- 
tă, să-mi păzeşti împreună trupul şi 
sufletul şi mintea şi cugetul meu, 
biserică nesupărată de toate cursele 
ce-mi stau înainte. Doamne al meu, 
Doamne, acoperă-mă cu milostivirea 
Ta şi să nu mă părăseşti, pre 
păcătosul şi necuratul şi nevrednicul 
robul Tău. Că Tu eşti sprijinitorul 
meu, şi întru Tine este cântarea mea 
totdeauna, şi Tie slavă înălţăm: 
Tatălui şi Fiului şi Sfântului Duh, 
acum şi pururea şi în vecii vecilor. 
Amin. 


<E 


CATI ShĂA A TREISPREZECCA 
PSALMUL 91 
Psalmul cântării, la ziua sâmbetei, 


1 Bine e a se mărturisi Domnului şi a 
cânta numelui Tău, Preaînalte, 


2 A vesti dimineața mila Ta şi adevărul 
Tău peste noapte, 


3 În psaltire cu zece strune, cu cântare 
în alăută. 


4 Căci m-ai veselit, Doamne, cu facerea 
Ta şi întru faptele mâinilor Tale bucura- 
mă-voi. 


5 Foarte se măriră faptele Tale, Doamne, 
foarte se adânciră gândurile Tale. 


6 Omul fără minte nu va cunoaşte, şi cel 
nepriceput nu va pricepe acestea. 


7 Când vor răsări păcătoşii ca iarba şi se 
plecară toți cei fac fărădelegea, 


8 Pentru ca să piară de tot în veacul 
veacului. Şi tu, Preaînalt în veac, 
Doamne. 

9 Căci iată, vrăjmaşii Tăi, Doamne, căci 
iată-i, vrăjmaşii Tăi pier; şi se vor risipi 
toți cei ce fac fărădelegea. 

10 Şi se va înălța ca al inorogului cornul 


meu, şi bătrânețile mele cu untdelemn 
gras. 


11 Şi privi ochiul meu întru vrăjmaşii 
mei şi întru cei ce se scoală peste mine, 
ce viclenesc, auzi-va urechea mea. 


12 Dreptul ca finicul va înflori, ca cedrul 
cel din Liban se va înmulți. 


13 Răsădiţi în casa Domnului, în curțile 
Dumnezeului nostru vor înflori. 


14 Încă se vor înmulţi cu bătrâneţe 
grasă şi bine pătimind vor fi, ca să 
vestească 


15 Căci drept e Domnul Dumnezeul 
nostru, şi nu este strâmbătate întru El. 


PSALMUL 92 


La ziua cea înainte de sâmbătă, când se 
locui pământul; laudă cântării lui David 


1 Domnul a împărăţit, cu bunăcuviinţă 
Se îmbrăcă, îmbrăcatu-S-a Domnul în 
putere şi Se încinse. 


2 Pentru că-Şi întări lumea, care nu se 
va clătina. 


3 Gata e scaunul Tău, de atunci din 
veac eşti Tu. 


4 Ridicară râurile, Doamne, ridicară 
râurile glasurile lor, 


5 Ridica-vor râurile sfărâmăturile lor, de 
glasuri de ape multe. 


6 Minunate-s ridicările mării, minunat e 
întru cele înalte Domnul. 


7 Mărturiile Tale se încrezură foarte, 
casei Tale se cuvine sfințire, Doamne, 
întru îndelungare de zile. 


PSALMUL 93 
Psalmul lui David, a patra sâmbetei 


1 Dumnezeul izbândelor, Domnul, 
Dumnezeul izbândelor Se arătă. 


2 Înalță-Te, Cel ce judeci pământul, 
răsplăteşte răsplătire celor mândri. Până 
când păcătoşii, Doamne, 


3 Până când păcătoşii se vor făli? 


4 Răspunde-vor şi vor grăi strâmbătate, 
grăi-vor toţi cei ce fac fărădelegea? 


5 Pe norodul Tău, Doamne, au smerit şi 
pe moştenirea Ta au chinuit. 


6 Pe văduvă şi sărac omorâră şi pe 
pripeag uciseră. 


7 Şi ziseră: "Nu va vedea Domnul, nici 
va pricepe Dumnezeul lui Iacov”. 


8 Pricepeţi dar, cei fără minte întru 
norod, şi nebuni, vreodată gândiţi? 


9 Cel ce a răsădit urechea nu aude? 
Oare cel ce a zidit ochiul nu socoteşte? 


10 Cel ce ceartă limbi nu va mustra? 


11 Cel ce învaţă pe om minte, Domnul, 
cunoaşte gândurile oamenilor că sunt în 
deşert. 


12 Fericit omul pe care-l vei certa, 
Doamne, şi din legea Ta îl vei învăța pe 
el, 


13 Ca să-l îmblânzeşti pe el în zile rele, 
până unde se va săpa păcătosului 
groapă. 


14 Căci nu va lepăda Domnul pe 
norodul Lui şi moştenirea Lui nu o va 
părăsi, 

15 Până unde dreptatea se va întoarce la 
judecată şi ținându-se de ea toți cei 
drepți la inimă. 


16 (Strigare) Cine se va scula cu mine 
peste cei ce viclenesc? Sau cine va sta 
împreună cu mine peste cei ce fac 
fărădelegea? 


17 De nu Domnul mi-ar fi ajutat mie, 


cât de aproape ar fi locuit lângă iad 
sufletul meu! 


18 De ziceam: "Clătinatu-s-a piciorul 
meu”, mila Ta, Doamne, mi-ajuta mie. 


19 După mulțimea durerilor mele în 
inima mea, mângâierile Tale au veselit 
sufletul meu. 


20 Să nu fie împreună cu Tine scaunul 
fărădelegii, cel ce zideşte osteneală peste 
poruncă. 


21 Vâna-vor peste sufletul dreptului şi 
sânge nevinovat vor osândi. 


22 Şi mi se făcu mie Domnul întru 
scăpare şi Dumnezeul meu spre ajutor 
nădejdii mele. 


23 Şi va răsplăti lor Domnul fărădelegea 
lor şi după răutatea lor stinge-i-va pe 
dânşii Domnul Dumnezeu. Slavă. 


PSALMUL 94 


Laudă cântării lui David, nescrisă 
deasupra la jidovi 


1 Veniţi să ne bucurăm Domnului, să 
strigăm lui Dumnezeu, Mântuitorul 
nostru! 


2 Să apucăm fața Lui cu mărturii şi cu 
cântări să strigăm Lui! 


3 Căci Dumnezeu mare e Domnul, şi 
Împărat mare peste tot pământul. 


4 Căci în mâna Lui — marginile 
pământului şi înălțimile munţilor ale Lui 
sunt. 


5 Căci a Lui este marea şi El a făcut pe 
ea, şi uscatul mâinile Lui au zidit. 


6 Veniţi să ne închinăm şi să cădem Lui 
şi să plângem înaintea Domnului, Celui 
ce ne-a făcut pe noi. 


7 Căci Acesta este Dumnezeul nostru, şi 
noi norodul păşunii Lui şi oile mâinii 
Lui. 

8 Astăzi de veți auzi glasul Lui: "Nu 


învârtoşați inimile voastre, 


9 Ca întru amărăciune, ca ziua ispitirii 
în pustie, 


10 Unde M-au ispitit pe Mine părinții 
voştri, ispitiră-Mă şi văzură faptele Mele! 


11 Patruzeci de ani am supărat 
neamului aceluia şi zis-am: Pururea se 


înşeală cu inimile. 

12 Şi ei n-au cunoscut căile Mele, că am 
jurat întru urgia Mea: 'De vor intra la 
odihna mea!” 


PSALMUL 95 


Lauda cântării lui David, când casa 
zidea, după robie, nescrisă deasupra la 
Jidouvi 
1 Cântați Domnului cântare nouă, 

cântați Domnului tot pământul! 


2 Cântaţi Domnului, blagosloviţi numele 
Lui, binevestiți din zi în zi mântuirea 
Lui! 


3 Vestiţi întru limbi mărirea Lui, în toate 
noroadele minunile Lui! 


4 Căci mare e Domnul şi lăudat foarte, 
groaznic este, mai mult decât toţi 
dumnezeii. 


5 Căci toți dumnezeii limbilor sunt 
demoni; iar Domnul cerurile a făcut. 


6 Mărturisire şi frumuseţe e înaintea 
Lui, sfințire şi mare cuviinţă întru 
sfințirea Lui. 


7 Aduceţi Domnului, neamurile limbilor, 
aduceţi Domnului mărire şi cinste; 
aduceţi Domnului mărire numelui Lui! 


8 Ridicaţi jertfe şi mergeţi în curțile Lui; 
închinați-vă Domnului, în curtea cea 
sfântă a Lui! 


9 Cutremure-se de către fața Lui tot 
pământul; ziceţi întru limbi că Domnul a 
împărățit! 


10 Pentru că a isprăvit lumea, care nu 
se va clătina; judeca-va noroadele cu 
dreptate. 


11 Veselească-se cerurile şi să se bucure 
pământul, clătească-se marea şi 
plinătatea ei; bucura-se-vor câmpii şi 
toate câte-s întru ei! 


12 Atunci se vor bucura toate lemnele 
dumbrăvii de către fața Domnului, căci 
vine, căci vine a judeca pământul! 


13 Judeca-va lumea cu dreptate şi 
noroadele cu adevărul Lui. 


PSALMUL 96 


Psalmul lui David, când pământul lui se 
aşeza, nescris deasupra la jidovi 


1 Domnul a împărăţit, bucure-se 
pământul, veselească-se ostroave multe! 


2 Nor şi negură împrejurul Lui, dreptate 
şi judecată, îndreptarea scaunului Lui. 


3 Foc înaintea Lui va merge şi va pârjoli 
împrejur pe vrăjmaşii Lui. 


4 Străluciră fulgerele Lui lumii; văzu şi 
se clătină pământul. 


5 Munţii ca ceara se topiră de către fața 
Domnului, de către fața Domnului a tot 
pământul. 


6 Vestiră cerurile dreptatea Lui şi văzură 
toate noroadele mărirea Lui. 


7 Ruşineze-se toţi cei ce se închină celor 
cioplite, cei ce se fălesc în idolii lor. 


8 Închinaţi-vă Lui, toţi îngerii Lui! Auzi 


şi se veseli Sionul 


9 Şi se bucurară fetele jidovimei pentru 
judecăţile Tale, Doamne. 


10 Pentru că Tu Domn Înalt eşti peste 
tot pământul; foarte Te-ai preainălțat, 
mai mult decât toți dumnezeii. 


11 Cei ce iubiți pe Domnul, urâţi relele! 
Păzeşte Domnul sufletul curațţilor Lui; 
din mâna păcătosului izbăvi-va pe 
dânşii. 


12 Lumină răsări dreptului şi celor 
drepți la inimă, veselie. 


13 Veseliți-vă, drepţilor, întru Domnul şi 
vă mărturisiți cu pomenirea sfințirii Lui. 
Slavă. 


PSALMUL 97 


1 Cântaţi Domnului cântare nouă, că 
minunate a făcut Domnul! 


2 Mântuitu-l-a pe el dreapta Lui şi 


braţul cel sfânt al Lui. 


3 Arătă Domnul mântuirea Lui, înaintea 
limbilor descoperi dreptatea Lui. 


4 Pomeni mila Lui lui lacov şi adevărul 
Lui lui Israil. 


5 Văzut-au toate marginile pământului 
mântuirea Dumnezeului nostru. 


6 Strigați lui Dumnezeu, tot pământul; 
cântați şi vă bucurațţi şi cântați! 


7 Cântaţi Domnului cu alăută, cu alăută 
şi cu glas de cântare, cu trâmbiţe bătute 
şi cu glas de trâmbiță de corn, 


8 Strigaţi înaintea Împăratului, 
Domnului. Clătească-se marea şi 
plinirea ei, lumea şi toți cei ce locuiesc 
întru ea. 


9 Râurile bate-vor cu mâna deodată, 
măgurile se vor veseli de către fața 
Domnului, căci vine, căci se apropie a 
judeca pământul. 


10 Judeca-va lumea cu dreptate şi 
noroadele cu îndreptare. 


PSALMUL 98 


1 Domnul a împărăţit: urgisească-se 
noroadele; Cela ce şade pe heruvimi: 
clatine-se pământul! 


2 Domnul în Sion mare şi înalt peste 
toate noroadele. 


3 Mărturisească-se numele Tău cel 
mare, căci groaznic şi sfânt este. Şi 
cinstea Împăratului judecată iubeşte. 


4 Tu ai gătit îndreptări; judecată şi 
dreptate întru Iacov Tu ai făcut. 


5 Înălţaţi pe Domnul Dumnezeul nostru 
şi vă închinaţi supunerii picioarelor Lui, 
căci sfânt este! 


6 Moise şi Aron, întru preoții Lui, şi 
Samuil, întru cei ce cheamă numele Lui, 


7 Chemau pe Domnul; şi El asculta pe 
dânşii, cu stâlp de nor grăia către 
dânşii; 

8 Căci păzeau mărturiile Lui şi poruncile 
Lui care le-a dat lor. 


9 Domnul Dumnezeul nostru, Tu auzeai 
pe ei; Tu bun iertător Te făceai lor, şi 
izbândind peste toate tocmelile lor. 


10 Înălţaţi pe Domnul Dumnezeul 
nostru şi vă închinațţi la măgura cea 


sfântă a Lui, căci sfânt Domnul 
Dumnezeul nostru. 


PSALMUL 99 
Spre mărturisire 


1 Strigați Domnului, tot pământul, 
slujiți Domnului cu veselie! 


2 Intraţi înaintea Lui cu bucurie! 
Cunoaşteţi că Domnul, Acesta este 
Dumnezeul nostru, El ne-a făcut pe noi, 
şi nu noi. 


3 Şi noi, norodul Lui şi oile păşunii Lui. 
Intraţi la porțile Lui cu spovedanie, la 
curțile Lui cu laude mărturisiți-vă Lui! 


4 Lăudaţi numele Lui! Căci este bun 
Domn; în veac mila Lui şi până în neam 
şi în neam adevărul Lui! 


PSALMUL 100 


2 Cânta-voi şi voi pricepe în cale fără 
prihană. Când vei veni către mine? 


3 Mergeam întru nerăutatea inimii mele 


în mijlocul casei mele. 


4 Nu puneam înaintea ochilor mei lucru 
fără de lege; pe cei ce făceau călcări de 
lege am urât. 


5 Nu se lipi de mine inima îndărătnică, 
abătându-se de la mine; pe cel rău nu 
cunoşteam. 


6 Pe cel ce clevetea pe ascuns pe 
aproapele său, pe acesta îl goneam. 


7 Cu cel mândru la ochi şi cu nesățioasă 
inimă, cu acesta nu mâncam împreună. 


8 Ochii mei, peste credincioşii 
pământului, ca să stea ei împreună cu 
mine; mergând în cale fără prihană, 
acela îmi slujea. 


9 Nu locuia în mijlocul casei mele 
făcând mândrie; grăind nedreptăți, nu 
se îndrepta înaintea ochilor mei. 


10 Întru dimineţi am ucis pe toți 
păcătoşii pământului, ca să-i pierd de 
tot, din cetatea Domnului, pe toţi cei ce 
fac fărădelegea. 


Slavă... 


DUPĂ A TREISPREZECEA CATISMĂ 
Sfinte Dumnezeule..., Preasfântă 
Treime..., Tatăl nostru..., 


Troparele acestea, glas 4: 


Cu ochi milostiv, Doamne, vezi 
smerenia mea, căci câte puţin viaţa 
mea se cheltuieşte, şi din lucruri nu 
este mie mântuire. Pentru aceasta mă 
rog: cu ochi milostiv, Doamne, vezi 
smerenia mea şi mă mântuieşte. 

Slavă... 

Ca şi când ar fi de faţă Judecăto- 
rul  grijeşte-te, suflete, şi-ţi adu 
aminte de ceasul înfricoşatei zile; că 
judecata nemilostivă este celor ce nu 


au făcut milă. Strigă dar către Hristos 
Dumnezeu: Cunoscătorule de inimi, 
greşit-am! Mai înainte de a mă osândi, 
miluieşte-mă! 

Şi acum... 

La înfricoşătoarea şi groaznica şi 
nemitarnica Ta judecată, Hristoase, 
luând aminte, ziua şi ceasul, mă 
cutremur ca un făcător de rele al 
ruşinii, fapte şi lucruri cumplite 
având, care eu singur le-am lucrat cu 
sârguinţă. Pentru aceea cad cu frică 
înaintea Ta, strigând cu durere: 
pentru rugăciunile celei ce Te-a 


născut pre Tine, mult Milostive, 
mântuieşte-mă. 


Doamne miluieşte, de 40 de ori şi 
rugăciunea aceasta: 


Doamne Sfinte, Cel ce întru cele 
înalte locuieşti, şi cu ochiul Tău cel 
atoatevăzător priveşti spre toată 
zidirea, Tie am plecat grumajii 
sufletului şi ai trupului; şi Tie ne 
rugăm, Sfinte al sfinţilor: tinde mâna 
Ta cea nevăzută dintru sfânt locaşul 


Tău şi ne blagosloveşte pre toţi. Şi 
orice am greşit Tie, cu voie sau fără 
de voie, ca un bun şi iubitor de 
oameni Dumnezeu iartă, dăruind nouă 
şi bunătăţile Tale cele lumeşti. Că al 
Tău este a ne milui şi a mântui pre 
noi, Hristoase Dumnezeul nostru, şi 
Tie slavă înălţăm: Tatălui şi Fiului şi 
Sfântului Duh, acum şi pururea şi în 
vecii vecilor. Amin. 


CATI SMA a PAISPREZECCA 


PSALMUL 101 


Rugăciune la sărac, când se va supăra şi 


înaintea Domnului va revărsa rugăciunea 
lui, 
1 Doamne, ascultă ruga mea şi strigarea 


mea către Tine să vină! 


2 Să nu întorci fața Ta de la mine; în 
orice zi mă necăjesc, pleacă către mine 
urechea Ta! 


3 În care zi Te voi chema pe Tine, 
degrabă ascultă-mă! 


4 Căci se săvârşiră ca fumul zilele mele 
şi oasele mele ca o uscăciune se uscară. 


5 Bătut am fost ca iarba şi se uscă 
inima mea; căci am uitat a mânca 
pâinea mea. 


6 De glasul suspinului meu se lipi osul 
meu de carnea mea. 


7 Mă asemănai cu pelicanul pustnic, mă 
făcui ca corbul de noapte în jărişte. 


8 Am privegheat şi m-am făcut ca o 
vrabie ce e singură pe casă. 


9 Toată ziua mă ocărau duşmanii mei, şi 
cei ce mă lăudau asupra mea se jurau. 


10 Că cenuşă ca pâinea mâncam şi 
băutura mea cu plângere amestecam, 


11 De către fața urgiei Tale şi a mâniei 
Tale; căci ridicându-mă, m-ai surpat. 


12 Zilele mele ca umbra se plecară şi eu 
ca iarba mă uscai. 


13 Şi Tu Doamne, în veac rămâi şi 
pomenirea Ta, în neam şi neam. 


14 Tu, sculându-Te, vei milui Sionul, 
căci vremea e a Te milostivi spre el, că a 
venit vremea. 


15 Căci bine au vrut robii Tăi pietrele 
lui, şi țărâna lui vor cruța. 


16 Şi se vor teme limbile de numele 
Domnului şi toți împărații pământului, 
de mărirea Ta. 


17 Căci va zidi Domnul Sionul şi se va 
ivi întru mărirea Lui. 


18 Căută spre ruga celor smeriţi, şi n-a 
defăimat ruga lor. 


19 Să se scrie aceasta la altă rudă şi 
norodul cel ce se zideşte va lăuda pe 
Domnul; 


20 Căci se plecă dintru înălțimea cea 
sfântă a Lui, Domnul din cer peste 
pământ privi, 


21 Ca să audă suspinul celor obeziți, ca 
să dezlege pe fiii celor omorâți, 


22 Ca să vestească în Sion numele 
Domnului şi lauda Lui în Ierusalim, 


23 Când se vor aduna noroade 
dimpreună şi împărați a sluji Domnului. 


24 Răspuns-am Lui în calea vârtutei 
Lui: Împuţinarea zilelor mele vesteşte- 


mi; 


25 Nu mă lua la înjumătățirea zilelor 
mele; în neam de neamuri — anii Tăi. 


26 De la început Tu, Doamne, pământul 
ai întemeiat şi faptele mâinilor Tale sunt 
cerurile. 


27 Acelea vor pieri, iar Tu vei rămâne, şi 
toți ca haina se vor învechi, 


28 Şi ca o învelitoare vei înveli pe ei, şi 
se vor primeni. Iară Tu acelaşi eşti, şi 
anii Tăi nu vor lipsi. 


29 Fiii robilor Tăi vor sălăşlui şi 
sămânţa lor în veac se va îndrepta. 


PSALMUL 102 


1 Binecuvintează, sufletul meu, pe 
Domnul şi toate cele dinlăuntrul meu, 
numele cel sfânt al Lui! 


2 Blagosloveşte, sufletul meu, pe 
Domnul, şi nu uita toate răsplătirile Lui! 


3 Pe Cel ce bine iartă toate fărădelegile 


tale, pe Cel ce vindecă toate bolile Tale; 


4 Pe Cel ce izbăveşte din stricăciune 
viața ta, pe Cel ce te încununează cu 
milă şi milosârdii,; 

5 Pe Cel ce satură întru bunătăți pofta 


ta; înnoi-se-vor ca ale vulturului 
tinerețile tale. 


6 Făcând mile Domnul şi judecată la toți 
cei ce li se face strâmbătate. 


7 Arătă căile Lui lui Moise, fiilor lui Israil 
voile Lui. 


8 Îndurător şi milostiv - Domnul, mult 
îngăduitor, şi mult milostiv. 


9 Nu desăvârşit Se va urgisi, nici în veac 
va ține mânie. 


10 Nu după fărădelegile noastre a făcut 
nouă, nici după greşalele noastre ne 
răsplăti nouă, 


11 Căci după înălțimea cerului de la 
pământ a întărit Domnul mila Lui peste 
cei ce se tem de El. 


12 Pe cât sunt depărtate răsăriturile de 
apusuri, depărtă de la noi fărădelegile 
noastre. 


13 În ce chip miluieşte părintele pe fii, a 
miluit Domnul pe cei ce se tem de El, 
căci El a cunoscut ziditura noastră. 


14 Îşi aduse aminte că ţărână suntem; 
omul, ca iarba zilele lui; ca floarea 
câmpului, aşa va înflori. 


15 Căci duh trecu într-însul şi nu va fi, 
şi nu va mai cunoaşte încă locul lui. 


16 Iar mila Domnului, din veac şi până 
în veac peste cei ce se tem de Dânsul. 


17 Şi dreptatea Lui, peste fiii fiilor, la cei 
ce păzesc făgăduinţa Lui 


18 Şi pomenesc poruncile Lui, ca să le 
facă pe ele. 


19 Domnul în cer găti scaunul Lui şi 
împărăția Lui tuturor stăpâneşte. 


20 Binecuvântaţi pe Domnul, toți îngerii 
Lui cei tari la vârtute, făcând cuvântul 
Lui, ca să auziți glasul cuvintelor Lui! 


21 Binecuvântaţi pe Domnul, toate 
puterile Lui, slujitorii Lui făcând voia 
Lui! 


22 Binecuvântaţi pe Domnul, toate 
faptele Lui, în tot locul stăpânirii Lui; 
binecuvintează, sufletul meu, pe 
Domnul! Slavă. 


PSALMUL 103 
Pentru alcătuirea lumii, 


1 Binecuvintează, sufletul meu, pe 
Domnul! Doamne, Dumnezeul meu, 
măritu-Te-ai foarte! 


2 Cu mărturisire şi mare cuviință Te 
îmbrăcaşi, îmbrăcându-Te cu lumină, ca 
o haină; 


3 Întinzând cerul ca o piele; Cel ce 
acoperi cu ape cerdacurile lui; 


4 Cela ce pune norii încălecarea Lui; 
Cela ce umblă peste aripile vânturilor; 


5 Cela ce face îngerii Lui duhuri şi pe 
slugile Lui, pară de foc; 


6 Cela ce întemeiază pământul pe 
întemeierea lui, nu se va pleca în veacul 
veacului. 


7 Fără-fundul, ca o haină - 
îmbracămintea lui, peste munţi vor sta 
ape. 


8 De certarea Ta vor fugi, de glasul 
tunetului Tău se vor speria. 


9 Să se suie munții şi să se pogoare 
câmpii la locul pe care l-ai întemeiat lor. 


10 Hotar ai pus, pe care nu-l vor trece, 
nici se vor întoarce a acoperi pământul. 


11 Cela ce trimite izvoare în văi, între 
mijlocul munților trece-vor ape. 


12 Adăpa-vor toate fiarele câmpului, 
primi-vor asinii sălbatici la setea lor. 


13 Peste ele păsările cerului vor sălăşlui; 
din mijlocul pietrelor vor da glas. 


14 Adăpând munți din cerdacurile Lui, 
din roada faptelor Tale, sătura-se-va 
pământul. 


15 Cel ce răsare iarbă dobitoacelor şi 
pajişte la lucrul oamenilor, 


16 Ca să scoată pâine din pământ, şi 
vinul veseleşte inima omului, 


17 Ca să netezească fața cu untdelemn, 
şi pâinea inima omului o întăreşte. 


18 Sătura-se-vor lemnele câmpului, 
cedrii Libanului, pe care i-ai răsădit; 
acolo păsări vor încuiba. 


19 Lăcaşul cocostârcului povăţuieşte 
lor; munții cei înalți — cerbilor, piatra- 
scăpare iepurilor. 


20 Făcu luna la vremi, soarele cunoscu 
apusul lui. 


21 Pus-ai întuneric şi se făcu noapte; 
întru ea vor trece toate fiarele 
dumbrăvii. 


22 Puii de lei - răcnind ca să apuce şi să 
ceară de la Dumnezeu mâncarea lor. 


23 Răsări soarele şi se adunară şi la 
staulele lor vor zăcea. 


24 leşi-va omul la lucrul lui şi la 
lucrarea lui până în seară. 


25 Foarte se măriră lucrurile Tale, 
Doamne, toate cu înțelepciune le-ai 
făcut; se umplu pământul de zidirea Ta! 


26 Marea aceasta — cea mare şi largă; 
acolo - fiare cărora nu le este număr, 


27 Dobitoace mici şi mari. Acolo vase 
merg; 


28 Balaurul acesta care l-ai zidit a se 
batjocori cu el. Toate către Tine aşteaptă 
să le dai hrană lor la bună vreme. 


29 Dându-le Tu lor, aduna-vor; 
deschizând Tu mâna, toate se vor umple 
de bunătate; 


30 Şi întorcând Tu faţa Ta, se vor 
tulbura; lua-vei duhul lor şi se vor sfârşi 
şi la ţărâna lor se vor întoarce. 


31 Trimite-vei duhul Tău şi se vor zidi şi 
vei înnoi fața pământului. 


32 Fie mărirea Domnului în veci! Veseli- 
Se-va Domnul de faptele Lui, 


33 Cela ce priveşti pe pământ şi faci pe 
el a tremura; Cel ce Se atinge de munţi 
şi se afumă! 


34 Cânta-voi Domnului în viața mea, 
cânta-voi Dumnezeului meu până voi fi. 


35 Îndulcească-se Lui socoteala mea, şi 
eu mă voi veseli de Domnul. 


36 Sfârşească-se păcătoşii de pe pământ 
şi cei fără de lege, cât să nu fie ei. 
Binecuvintează, sufletul meu, pe 
Domnul! Slavă. 


PSALMUL 104 
Aliluia 


1 Mărturisiți-vă Domnului şi chemaţi 
numele Lui, vestiți întru limbi faptele 
Lui. 

2 Cântațţi Lui şi lăudați Lui; povestiți 


toate minunile Lui. 


3 Lăudaţi-vă întru numele cel sfânt al 
Lui; veselească-se inima celor ce cearcă 
pe Domnul. 


4 Cercaţi pe Domnul şi vă întăriți; 
cercațţi fața lui pururea. 


5 Pomeniţi minunile Lui pe care le-a 
făcut, semnele Lui şi judecăţile rostului 
Lui, 


6 Sămânţa lui Avraam, robii Lui, fiii lui 
Iacov, aleşii Lui. 


7 Acesta este Domnul Dumnezeul 
nostru, în tot pământul judecăţile Lui. 


8 Pomeni în veac făgăduinţa Lui, cuvânt 
care a poruncit într-o mie de neamuri, 


9 Care a pus lui Avraam şi jurământul 
Lui lui Isaac. 


10 Şi puse pe el lui Iacov spre poruncă 
şi lui Israil spre făgăduinţă veşnică, 


11 Zicând: ”Ție îți voi da pământul lui 
Canaan partea moştenirii voastre”. 


12 Fiind ei la număr puțini, împuţinaţi 
şi pribegi într-însul, 


13 Şi trecu din limbă în limbă şi de lao 
împărăție, la alt norod, 


14 Nu lăsă om ca să le facă lor 
strâmbătate şi mustră pentru dânşii 
împărați: 


15 "Nu vă atingeţi de unşii Mei, şi întru 
prorocii Mei nu vicleniți!” 


16 Şi chemă foamete pe pământ, toată 
întărirea pâinii o zdrobi. 


17 Trimise înaintea lor om; întru rob se 
vându Iosif. 


18 Smeriră cu obezi picioarele lui, în fier 
petrecu sufletul lui până va veni 
cuvântul Lui. 


19 Cuvântarea Domnului lămuri pe el; 
trimise împărat şi dezlegă pe el boierul 
norodului şi-l lăsă pe el. 


20 Îl puse pe el domn casei lui şi boier a 
toată câştigarea lui, 


21 Ca să certe pe boierii lui ca pe sine şi 
pe cei bătrâni ai lui ca să-i 
înțelepțească. 


22 Şi intră Israil în Egipt şi lacov 
nemernici în pământul lui Ham. 


23 Şi crescu pe norodul Lui foarte şi-l 
întări pe el mai mult decât pe duşmanii 
lui. 


24 Întoarse inima lui ca să urască pe 
norodul Lui, ca să-i robească întru robii 
Lui. 

25 Trimise pe Moise, robul Lui, pe Aron, 


care l-a ales Lui. 


26 Puse întru dânşii cuvintele semnelor 
Lui şi minunilor Lui în pământul lui 
Ham. 


27 Trimise întuneric şi întunecă, căci 
amărâră cuvintele Lui; 


28 Întoarse apele lor spre sânge şi omori 
peştii lor; 


29 Scoase pământul lor broaşte în 
cămările împărăţiilor lor. 


30 Zise şi veni muscă câinească şi 
mugşițe în toate hotarele lor. 


31 Puse ploile lor grindină, foc arzând în 
pământul lor; 


32 Şi lovi viile lor şi smochinii lor şi 
zdrobi tot lemnul hotarului lor. 


33 Zise şi veni lăcustă şi omidă, cărora 
nu era număr, 


34 Şi mâncă toată iarba în pământul lor 
şi mâncă toată roada pământului lor. 


35 Şi lovi pe tot cel dintâi născutul, în 
pământul lor, începătura a toată 
osteneala lor, 


36 Şi-i scoase pe ei cu argint şi cu aur, 
şi nu era întru neamurile lor cel ce 
boleşte. 


37 Se veseli Egiptul întru ieşirea lor, 
căci căzu frica lor peste ei. 


38 Întinse nor spre acoperirea lor şi foc, 
ca să lumineze lor noaptea. 


39 Cerşiră şi veniră cârstei şi cu pâinea 
cerului săturară pe ei. 


40 Rupse piatra şi curseră ape, merseră 
întru râuri fără ape, 


41 Căci Îşi aduse aminte de cuvântul cel 
sfânt al Lui, cel către Avraam, robul Lui, 


42 Şi scoase norodul Lui cu bucurie şi 
pe cei aleşi ai Lui cu veselie, 


43 Şi le dădu lor ţările limbilor şi 
osteneala noroadelor moşteniră, 


44 Pentru ca să păzească dreptăţile Lui 
şi legea Lui vor cerceta. 


Slavă... 


DUPĂ A PAISPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 8: 


Ca şi curva cad înaintea Ta, ca să 
iau iertare, şi în loc de mir lacrimi Îţi 
aduc din inimă, ca şi pre dânsa să mă 
miluieşti, Mântuitorule, şi să-mi dai 


curăţire păcatelor; căci ca şi dânsa 
strig către Tine: izbăveşte-mă de 
întinăciunea faptelor mele. 

Slavă... 

De ce nu-ţi aduci aminte, sufletul 
meu, de moarte? De ce nu te întorci 
de acum către îndreptare, mai înainte 
de glăsuirea trâmbiţei la judecată? Că 
atunci nu va fi vreme de pocăință. 
Adu-ţi aminte de vameşul şi de curva 
care strigau: greşit-am Ție, Doamne, 
miluieşte-mă. 

Şi acum... 
Ca ceea ce ai întrecut cu adevărat, 


cu naşterea ta, şi puterile cereşti, 
pururea Fecioară Născătoare de 
Dumnezeu, care pentru tine cu 
Dumnezeirea ne-am îmbogățit, ne- 
încetat pre tine te mărim. 


Doamne miluieşte, de 40 de ori şi 
rugăciunea aceasta: 


Mulţumimu-Ţi, Doamne, Dumnezeul 
mântuirilor noastre, căci toate le faci 
pentru binele vieţii noastre, şi că ai 
odihnit pre noi întru măsura nopţii ce 


a trecut, şi ne-ai sculat din 
aşternuturile noastre, şi ne-ai pus la 
închinăciunea cinstitului şi slăvitului 
Tău nume. Pentru aceasta ne rugăm: 
Doamne, dă-ne har şi putere să ne 
învrednicim să cântăm Tie cu 
înţelegere, şi să ne rugăm neîncetat, 
şi pururea la Tine să căutăm, 
Mântuitorul şi binefăcătorul sufletelor 
noastre; cu frică şi cu cutremur 
mântuirea noastră lucrând. Deci auzi- 
ne şi miluieşte pre noi, Îndurate. 
Zdrobeşte sub picioarele noastre pre 
nevăzuţii şi războinicii noştri 
vrăjmaşi. Primeşte cele după putere 
ale noastre mulţumiri. Dă nouă har şi 
putere întru deschiderea gurii noastre 
şi ne învaţă îndreptările Tale; căci nu 
ştim cu ce să ne rugăm precum se 
cuvine, de nu Tu ne vei povăţțui, 
Doamne, cu Duhul Tău cel Sfânt. Şi 
orice am greşit până întru acest ceas, 
cu cuvântul sau cu lucrul sau cu 
gândul, cu voie sau fără voie, slăbeşte, 
lasă şi iartă, Doamne. Că de Te vei 
uita la fărădelegi, Doamne, Doamne, 
cine va suferi? Că la Tine este 


milostivirea, de la Tine este izbăvirea, 
Tu eşti Unul Sfânt, ajutător tare, şi 
sprijinitor al vieţii noastre, şi pre 
Tine bine Te cuvântăm întru toţi 


vecii. Amin. 


X ZANI 
PE 


camsMa A CIHCISPREZECEA 
PSALMUL 105 
Aliluia 


1 Mărturisiți-vă Domnului, căci e bun, 
căci în veac mila Lui! 


2 Cine va grăi puterniciile Domnului, 
auzite va face toate laudele Lui? 


3 Fericiți cei ce păzesc judecata şi fac 
dreptate în toată vremea. 


4 Adu-Ţi aminte de noi, Doamne, întru 
bunăvrerea norodului Tău; socoteşte pe 
noi întru mântuirea Ta, 


5 Ca să vedem întru bunătatea aleşilor 
Tăi, ca să ne veselim întru veselia limbii 
Tale, ca să ne lăudăm cu moştenirea Ta. 


6 Greşit-am cu părinții noştri, nelegiuit- 
am, făcut-am strâmbătate. 


T7 Părinţii noştri în Egipt n-au priceput 
minunile Tale, nu şi-au adus aminte de 
mulțimea milei Tale. 


8 Şi amărâră suindu-se la Marea Roşie. 


9 Şi mântui pe dânşii pentru numele 
Lui, ca să cunoască puternicia Lui. 


10 Şi certă Marea Roşie şi secă şi 
povăţțui pe dânşii în beznă ca în pustie; 


11 Şi mântui pe dânşii de mâna celui ce 
urăşte şi mântui pe ei din mâna 


vrăjmaşilor; 


12 Acoperi apa pe cei ce necăjeau pe ei, 
niciunul dintre dânşii n-a rămas. 


13 Şi crezură cuvântul Lui şi cântară 
lauda Lui; 


14 Sârguiră, uitară lucrurile Lui, nu 
îngăduiră sfatul Lui; 


15 Şi poftiră poftă în pustiu şi ispitiră pe 
Dumnezeu în loc fără de apă. 


16 Şi dădu lor cererea lor, trimise sațiu 
la sufletele lor. 


17 Şi scârbiră pe Moise în tabără, pe 
Aaron, pe sfântul Domnului. 


18 Se deschise pământul şi înghiți pe 
Dathan şi acoperi pe adunarea lui 
Aviron. 


19 Şi se ațâţă foc întru adunarea lor, 
pară a mistuit pe păcătoşi. 


20 Şi au făcut vițel în Horeb şi se 
închinară la cel cioplit. 


21 Şi schimbară mărirea Lui întru 
asemănare de vițel, ce mănâncă iarbă. 


22 Şi uitară pe Dumnezeu, Cel ce 
mântuieşte pe dânşii, pe Cel ce a făcut 
lucruri mari în Egipt, minunate în 
pământul lui Ham, înfricoşate la Marea 
Roşie. 


23 Şi zise ca să-i piardă de tot pe dânşii, 
de nu ar fi stat Moise, cel ales Lui, întru 
zdrobire înaintea Lui, 


24 Ca să întoarcă mânia Lui, ca să nu-i 
piardă de tot pe ei. 


25 Şi defăimară pământ poftit, nu 


crezură cuvântul Lui; şi cârtiră în 
sălaşele lor, nu ascultară glasul 
Domnului. 


26 Şi ridică mâna Lui peste dânşii, ca 
să-i surpe pe ei în pustiu 


27 Şi ca să le doboare sămânţa lor întru 
limbi şi să-i risipească pe dânşii prin 
țări. 


28 Şi se lipiră de Veelfegor şi mâncară 
jertfele morților. 


29 Şi-L întărâtară pe El întru tocmelile 
lor şi se înmulți întru dânşii căderea. 


30 Şi stătu Finees şi izbândi şi încetă 
rana, 


31 Şi se socoti lui întru dreptate, în 
neam şi în neam, până în veac. 


32 ŞI-L mâniară pe El la Apa Certării şi 
se dosădi Moise pentru ei, că amărâră 
Duhul Lui, 


33 Şi osebi cu buzele lui. N-a pierdut de 
tot limbile pe care le-a zis Domnul lor, 


34 Şi se amestecară întru limbi şi 
învățară faptele lor şi slujiră celor 
cioplite ale lor şi li se făcu lor întru 
piedică. 


35 Şi jertfiră pe fiii lor şi pe fetele lor 
dracilor. 


36 Şi vărsară sânge nevinovat, sângele 
fiilor lor şi al fetelor lor, cărora au jertfit 
cioplitelor lui Canaan, 


37 Şi se omori cu ucidere pământul 
întru sânge, şi se spurcă cu faptele lor şi 
curviră cu tocmelile lor. 


38 Şi se urgisi cu mânie Domnul peste 
norodul Lui şi uri moştenirea Lui. 


39 Şi-i dădu pe dânşii în mâinile 
vrăjmaşilor şi stăpâniră pe ei cei ce urau 
pe dânşii. 

40 Şi necăjiră pe ei vrăjmaşii lor şi se 
smeriră sub mâinile lor. De multe ori a 
mântuit pe dânşii, 


41 Iar ei l-au amărât pe El cu sfatul lor 
şi s-au smerit cu fărădelegile lor. 


42 Şi văzu Domnul când se necăjeau ei, 
când El auzi rugăciunea lor, 


43 Şi-Şi aduse aminte de făgăduinţa Lui 
şi Se căi după mulțimea milei Lui, 


44 Şi-i dădu pe ei la mile înaintea 
tuturor celor ce i-au robit pe dânşii. 


45 Mântuieşte-ne pe noi, Doamne, 
Dumnezeul nostru, şi ne adună pe noi 
din limbi, 

46 Ca să ne mărturisim numelui Tău 


celui sfânt, ca să ne fălim întru lauda 
Ta. 


47 Binecuvântat - Domnul Dumnezeul 
lui Israil, din veac şi până în veac! Şi va 
grăi tot norodul: "Amin. Amin!” Slavă. 


PSALMUL 106 
Aliluia 


1 Mărturisiți-vă Domnului, căci e bun, 
căci e în veac mila Lui! 


2 Să zică cei mântuiți de Domnul, pe 
care i-a mântuit din mâna vrăjmaşului, 
şi din ţări a adunat pe dânşii, 


3 De la răsărituri, şi apusuri, şi crivăț, şi 
mare. 


4 Rătăciră în pustiul cel fără apă, calea 
cetăţii lăcaşului n-au aflat, 


5 Flămânzind şi însetând, sufletul lor 
întru dânşii se sfârşea,; 


6 Şi strigară către Domnul, necăjindu-se 
ei, şi din nevoile lor mântui pe ei, 


7 Şi povăţui pe ei la cale dreaptă, ca să 
meargă la cetate de lăcaş. 


8 Mărturisească-se Domnului milele Lui 
şi minunile Lui fiilor oamenilor! 


9 Căci a săturat suflet deşert şi suflet 
flămând umplu de bunătăți. 


10 Pe cei ce şedeau întru întuneric şi în 
umbra morții, legaţi cu sărăcie şi cu fier, 


11 Căci au amărât cuvintele lui 
Dumnezeu şi sfatul Celui Înalt 
întărâtară, 


12 Şi se smeri întru osteneli inimile lor, 
slăbiră, şi nu era cine ajuta; 


13 Şi strigară către Domnul când se 
necăjeau ci şi din nevoile lor mântui pe 
dânşii, 

14 Şi-i scoase pe ei dintru întuneric şi 
umbra morții şi legăturile lor au rupt. 


15 Mărturisească-se Domnului milele 
Lui şi minunile Lui fiilor oamenilor! 


16 Căci a sfărâmat porți de aramă şi 
zăvoare de fier frânse. 


17 Îi sprijini pe dânşii din calea 
fărădelegii lor, că pentru păcatele lor s- 
au smerit. 


18 Toată mâncarea uri sufletul lor şi se 
apropiară până la porțile morții. 


19 Şi strigară către Domnul când se 
necăjeau ci şi din nevoile lor mântui pe 


20 Trimise cuvântul Lui, şi vindecă pe ei 
dintru stricăciunile lor. 


21 Mărturisească-se Domnului milele 
Lui, şi minunile Lui fiilor oamenilor! 


22 Şi jertfească Lui jertfă de laudă, şi 
vestească faptele Lui cu bucurie! 


23 Cei ce se pogoară la mare cu vase, 
făcând lucrare în ape multe, 


24 Aceştia au văzut faptele Domnului şi 
minunile Lui întru adânc. 


25 Zise şi stătu duh de vifor şi se 
înălțară valurile ei; 


26 Se sui până la ceruri şi se pogori 
până la cele fără funduri, sufletul lor 
întru răutăţi se topea. 


27 Tulburară-se, clătinară-se, ca cel ce 
se îmbată; şi toată învățătura lor se 
cufundă. 


28 Şi strigară către Domnul când se 
necăjeau ci şi din nevoile lor îi scoase pe 
dânşii 

29 Şi porunci viforului şi stătu spre 
abur, şi încetară valurile ei. 


30 Şi se veseliră, căci s-au aşezat, şi 
povățui pe dânşii la limanul voii lor. 


31 Mărturisească-se Domnului milele 
Lui şi minunile Lui fiilor oamenilor! 


32 Înalţe ei pe Dânsul întru adunarea 


norodului şi întru şederea bătrânilor să- 
L laude pe El. 


33 Puse râuri la pustiu şi cursurile 
apelor la sete, 


34 Pământul roditor la sărătură, de 
răutatea celor ce locuiesc într-însul. 


35 Pus-a pustiul la iezăre de apă şi 
pământul fără de apă la curgeri de ape 


36 Şi locui acolo flămânzind şi au aşezat 
cetăți de locuinţă 

37 Şi semănară țarine şi răsădiră vii şi 
au făcut roadă de naştere. 

38 Şi-i blagoslovi pe ei şi se înmulțiră 
foarte şi dobitoacele lor nu le-a 
împuţinat. 


39 Şi se împuţinară şi căzură la rău de 
necazul relelor şi durerii. 


40 Revărsatu-s-a ocară peste boierii lor 
şi-i rătăci pe dânşii întru neumblat loc 
şi fără cale. 


41 Şi ajută săracului din sărăcie şi puse 
ca oile neamului. 


42 Vedea-vor drepții şi se vor veseli şi 
toată fărădelegea va astupa gura ei. 


43 Cine e înțelept, şi va păzi acestea şi 
va pricepe milele Domnului. Slavă. 


PSALMUL 107 
Cântare a psalmului 


1 Gata e inima mea, Doamne, gata e 
inima mea; cânta-voi şi voi lăuda întru 
mărirea mea. 


2 Scoală-te, slava mea! Deşteaptă-te, 
psaltire şi alăută! Deştepta-mă-voi în 
zori de zi. 


3 Mărturisi-mă-voi Ţie întru noroade, 
Doamne, cânta-voi Ţie întru limbi, 


4 Căci mare e deasupra cerurilor mila 
Ta şi până la nori adevărul Tău. 


5 Înalță-te peste ceruri Dumnezeu, şi 
peste tot pământul mărirea Ta; pentru 
ca să se izbăvească cei iubiți ai Tăi, 


6 Mântuieşte cu dreapta Ta şi mă 
ascultă! Dumnezeu a grăit întru sfântul 
Lui: 


7 “Înălţa-Mă-voi şi voi împărți Sichemul 
şi Valea Corturilor voi măsura. 


8 Al Meu este Galaad şi al Meu este 
Manase; şi Efraim, sprijinire capului 
Meu; 


9 Iuda, împaratul Meu; Moav, căldarea 
nădejdii Mele, 


10 Peste Idumea voi pune încălțămintea 
Mea, Mie cei de alt neam se supuseră.” 


11 Cine mă va aduce la cetatea 
îngrădirii? Cine mă va povăţui până la 
Idumea? 


12 Oare nu Tu, Dumnezeule, Cela ce ne- 
ai lepădat pe noi? Şi nu vei ieşi, 
Dumnezeule, întru puterile noastre? 


13 Dă-ne nouă ajutor în supărare; şi 
deşartă e mântuirea omului. 


14 Întru Dumnezeu vom face putere şi 
Acesta va defăima pe vrăjmaşii nostri. 


PSALMUL 108 
La săvârşit 


1 Dumnezeule, lauda mea să nu o taci! 
Căci gura păcătosului şi gura 
vicleanului asupra mea se deschise, 


2 Grăit-au împotriva mea cu limbă 
vicleană şi cu cuvinte de urâciune m-au 
înconjurat şi-mi dădură război în zadar. 


3 În loc să mă iubească, mă pârau, şi eu 


mă rugam. 


4 Şi puseră asupra mea rele în loc de 
bune şi ură, în loc de îndrăgirea mea. 


5 Pune peste dânsul greşit şi diavolul să 
stea în dreapta lui. 


6 Când se va judeca el, să iasă osândit 
şi ruga lui facă-se întru păcat. 


7 Fie zilele lui puține şi oblăduirea lui să 
o ia altul. 


8 Facă-se fiii lui săraci şi muierea lui, 
văduvă. 


9 Legănându-se să se scoale fiii lui şi să 
ceară; scoată-se din bătătura caselor lor. 


10 Cerceteze datornicul toate câte sunt 
la el şi jefuiască străinii ostenelile lui. 


11 Să nu-i fie lui sprijinitor, nici să se 
facă milostivire sărmanilor lui. 


12 Facă-se fiii lui întru pierzare, într-un 
neam stingă-se numele lui. 


13 Pomenească-se iarăşi fărădelegea 
părinților lui înaintea Domnului; şi 
păcatul maicii lui să nu se stingă. 


14 Facă-se înaintea Domnului pururea 
şi piară de tot din pământ pomana lui, 
pentru că nu şi-a adus aminte a face 
milă 

15 Şi goni pe omul cel sărman şi sărac 
şi umilit la inimă, a-l omori. 


16 Şi iubi blestemul, şi va veni la 
dânsul; şi nu vru blagoslovenia, şi se va 
depărta de la el. 


17 Şi se îmbrăcă cu blestemul ca cu o 
haină, şi intră ca o apă în matele lui şi 
ca untul-de-lemn în oasele lui. 


18 Facă-se lui ca o haină cu care se 
îmbracă şi ca brâul cu care pururea se 
încinge. 


19 Acesta e lucrul celor ce mă pârăsc pe 
mine la Domnul şi celor ce grăiesc rele 


asupra sufletului meu. 


20 Şi Tu, Doamne, Doamne, fă cu mine 
pentru numele Tău, căci bună e mila Ta. 


21 Izbăveşte-mă, căci sărac şi sărman 
sunt eu şi inima mea se tulbură 
înăuntrul meu. 


22 Ca umbra, când se abate ea, m-am 
risipit, mă scuturai ca lăcustele. 


23 Genunchii mei slăbiră de post şi 
carnea mea se schimbă de untdelemn. 


24 Şi eu mă făcui ocară lor; văzură-mă, 
clătinară capetele lor. 


25 Ajută-mi, Doamne, Dumnezeul meu, 
şi mă mântuieşte, după mila Ta! 


26 Şi cunoască că e mâna Ta aceasta şi 
Tu, Doamne, ai făcut pe dânsa. 


27 Blestema-vor ei, şi Tu vei blagoslovi. 
Cei ce se ridică asupră-mi ruşineze-se, 
iar robul Tău se va veseli. 


28 Îmbrace-se cei ce mă pârăsc pe mine 
în ruşine şi să se învelească ca cu un 
veşmânt cu ruşinea lor. 


29 Mărturisi-mă-voi Domnului foarte în 
rostul meu şi în mijlocul multora voi 
lăuda pe El, 


30 Căci stătu în dreapta săracului, ca să 
mântuiască de cei ce gonesc sufletul 


Slavă... 


DUPĂ A CINCISPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 1: 


Cât este de mult  noianul 
greşalelor mele, Mântuitorule, şi rău 
mă afund întru păcatele mele. Dă-mi 
mâna şi mă mântuieşte, ca lui Petru, 
Dumnezeule, şi mă miluieşte. 

Slavă... 
Că pentru gânduri viclene şi 


fapte m-am osândit, Mântuitorule, 
dăruieşte-mi gând de întoarcere, 
Dumnezeule, ca să strig: mântuieşte- 
mă, Făcătorule de bine cel bun, şi mă 
miluieşte. 


Şi acum... 

De Dumnezeu fericită Fecioară şi 
întru tot nevinovată, curățeşte pre 
mine, ticălosul, care sunt întinat şi 
pângărit de cele fără de cale ale mele 
fapte şi de gânduri spurcate, prea- 
curată şi preacinstită şi întru tot 
sfântă Maică şi Fecioară. 


Doamne miluieşte, de 40 de ori şi 
rugăciunea aceasta: 

Stăpâne, Doamne, Iisuse Hristoase, 
Tu eşti ajutorul meu; în mâinile Tale 
sunt eu, ajută mie; nu mă lăsa să 
greşesc Tie, căci sunt rătăcit; nu mă 
lăsa să umblu după voia trupului meu; 
nu mă trece cu vederea, Doamne, că 
bolnav sunt. Tu cunoşti ce este mie 
de folos, nu mă lăsa să pier pentru 
păcatele mele; nu mă părăsi, Doamne, 
nici te depărta de la mine, că spre 
Tine am năzuit. Învaţă-mă să fac voia 
Ta, că Tu eşti Dumnezeul meu. 
Vindecă sufletul meu, că am greşit 
Tie; mântuieşte-mă pentru mila Ta, că 
înaintea Ta sunt toţi cei ce mă 
necăjesc pre mine, şi nu este mie altă 
scăpare, fără numai Tu, Doamne. 
Ruşineze-se dar toţi cei ce se scoală 
asupra mea, cei ce caută sufletul meu 
ca să piardă pre el; că numai Tu 
singur eşti puternic, Doamne, întru 
toate, şi a Ta este slava în vecii 
vecilor. Amin. 


CANI SA A ŞAISPREZECEA 


PSALMUL 109 


1 Zise Domnul Domnului meu: ”Şezi de- 
a dreapta Mea, 

2 Până voi pune pe vrăjmaşii Tăi 
supunere picioarelor Tale.” 


3 Toiagul puterii Îţi va trimite ie 
Domnul din Sion: "Şi biruieşte în 


1? 


mijlocul vrăjmaşilor Tăi 


4 Cu Tine, începătura în ziua puterii 
Tale, întru minunile sfinților Tăi; din 
pântece mai înainte de luceafăr Te-am 
născut pe Tine. 


5 Jură-Se Domnul şi nu Se va căi: "Tu - 
preot în veac, dupa rânduiala lui 
Melchisedec”. 


6 Domnul din dreapta Ta sfărâmat-a în 
ziua urgiei Lui împărați. 


7 Judeca-va întru limbi; plini-va căderi; 
zdrobi-va capete, pe pământ, ale 
multora; 


8 Din pârâu pe cale va bea: pentru 
aceea va înălța capul. 


PSALMUL 110 
Aliluia 


1 Mărturisi-mă-voi Ţie, Doamne, cu 
toata inima mea, în sfatul celor drepți şi 
în adunare! 


2 Mari sunt lucrurile Domnului, cercate 
la toate voile Lui! 


3 Mărturisire şi mare cuviință, lucrul 
Lui şi dreptatea Lui rămâne în veacul 
veacului. 


4 Pomenire făcu minunilor Lui; milostiv 
şi îndurător, Domnul. Hrană a dat celor 
ce se tem de Dânsul, 


5 Pomeni-va în veac făgăduinţa Lui; 
puterea lucrurilor Lui vestit-a norodului 
Său, 


6 Ca să le dea lor moştenirea limbilor: 
faptele mâinilor Lui, adevărul şi 


judecata. 


7 Crezute-s toate poruncile Lui, întărite 
în veacul veacului, făcute cu adevăr şi 
dreptate. 


8 Mântuire trimise norodului Său, 
porunci în veac făgăduinţa Lui. 


9 Sfânt şi înfricoşat este numele Lui; 
începătura înțelepciunii — frica 
Domnului 


10 Şi pricepere bună la toţi cei ce fac pe 
ea. Lauda Lui rămâne în veacul 
veacului. 


PSALMUL 111 
Aliluia 


1 Fericit omul cel ce se teme de Domnul; 
întru poruncile Lui va vrea foarte. 


2 Tare în pământ va fi sămânţa lui; 
neamul drepţilor se va blagoslovi. 


3 Măriri şi avuțţie în casa lui; şi 
dreptatea lui rămâne în veacul veacului. 


4 Răsări întru întuneric lumină 


drepţilor, milostiv şi îndurător şi drept. 


5 Bun om acela care se îndură şi 
împrumută; găti-va cuvintele lui la 
judecată, căci în veac nu se va clătina. 


6 La pomenire veşnică va fi dreptul, de 
auz rău nu se va teme. 


7 Gata e inima lui să nădăjduiască în 
Domnul; întăritu-s-a inima lui, nu se va 
teme, până unde va căuta spre vrăjmaşii 
lui, 


8 Risipi, dădu săracilor; dreptatea lui 
rămâne în veacul veacului, 


9 Cornul lui se va înălța cu mărire; 
păcătosul va vedea şi se va urgisi, dinții 
lui vor scrâşni şi se va topi; pofta 
păcătosului va pieri. Slavă. 


PSALMUL 112 


Aliluia 


1 Lăudaţi, copii, pe Domnul, lăudațţi 


numele Domnului! 


2 Fie numele Domnului blagoslovit de 
acum şi până în veac! 


3 De la răsăritul soarelui, până la 
apusuri, lăudat numele Domnului! 


4 Înalt peste toate limbile, Domnul, 
peste ceruri mărirea Lui! 


5 Cine e ca Domnul Dumnezeul nostru, 
Cel ce locuieşte întru cele înalte şi cele 
smerite privind în cer şi în pământ? 


6 Cel ce ridică de la pământ pe sărac şi 
din gunoi ridică pe sărman, 


7 Ca să-l aşeze pe el cu boierii, cu boierii 
norodului Lui. 


8 Cel ce sălăşluieşte pe stearpă în casă, 
maică peste feciori veselindu-se. 


PSALMUL 113 


Aliluia 


1 În ieşirea lui Israil din Egipt, casei lui 
Iacov din norod barbar, 


2 Se făcu Iudea sfinţirea ei; Israil, 
stăpânirea ei. 


3 Marea văzu şi fugi, Iordanul se 
întoarse îndărăt. 


4 Munţii săltară ca berbecii şi dealurile, 
ca mieii oilor. 


5 Ce-ţi este ţie, mare, de ai fugit? Şi tu, 
Iordane, de te-ai întors îndărăt? 


6 Munţii, că ați săltat ca berbecii, şi 
dealurile, ca mieii oilor? 


7 De către fața Domnului se clătină 
pământul, de către fața Dumnezeului lui 
Iacov, 


8 Celui ce a întors piatra, în iezere de 
ape, şi cea în colțuri cioplită, în izvoare 
de ape. Nu nouă, Doamne, 


9 Nu nouă, ci numai numelui Tău dă 
mărire, 


10 Întru mila Ta şi adevărul Tău, ca nu 
cândva să zică limbile: "Unde este 
Dumnezeul lor?” 


11 Şi Dumnezeul nostru, în cer şi pe 
pământ, toate câte a vrut a făcut. 


12 Idolii limbilor - argint şi aur, fapte de 
mâini de oameni; 
13 Gură au, şi nu vor grăi; ochi au, şi 


nu vor vedea; 


14 Urechi au, şi nu vor auzi; nasuri au, 
şi nu vor mirosi; 


15 Mâini au, şi nu vor pipăi; picioare au, 
şi nu vor umbla; nu vor glăsui cu 


gâtlejul lor. 


16 Asemenea lor să se facă cei ce fac 
acestea şi toți cei ce nădăjduiesc întru 
ei. 


17 Casa lui Israil nădăjdui în Domnul, 
ajutor şi scutitor lor este. 


18 Casa lui Aaron nădăjdui în Domnul, 
ajutor şi scutitor lor este. 


19 Cei ce se tem de Domnul nădăjduiră 
în Domnul, ajutor şi scutitor lor este. 


20 Domnul pomenind pe noi, blagoslovi 
pe noi; 


22 Blagoslovi casa lui Israil, blagoslovi 
casa lui Aaron. Blagoslovi pe cei ce se 
tem de Domnul, pe cei mici, cu cei mari. 


23 Adaugă Domnul peste voi, peste voi 
şi peste fiii voştri! 


24 Blagosloviţi sunteți voi Domnului, 


Celui ce a făcut cerul şi pământul. 


25 Cerul cerului - Domnului; şi 
pământul l-a dat fiilor oamenilor. 


26 Nu cei morţi Te vor lăuda, Doamne, 
nici toți cei ce locuiesc în iad, 


27 Ci noi, cei vii, vom blagoslovi pe 
Domnul, de acum şi până în veac. 


PSALMUL 114 
Aliluia 


1 Îndrăgii, căci va asculta Domnul 
glasul rugii mele, 


2 Căci a plecat urechea Lui mie, şi în 
zilele mele Îl voi chema. 


3 Cuprinseră-mă dureri de moarte, 
primejdiile iadului aflatu-m-au; 


4 Necaz şi dureri aflat-am, şi numele 
Domnului am chemat: 


5 "O, Doamne, izbăveşte sufletul meu!” 
Milostiv Domnul şi drept, şi Dumnezeul 
nostru miluieşte. 


6 Păzind pruncii Domnul; mă smerii şi 
mă mântui. 


7 Întoarce-te, sufletul meu, la odihna ta, 
căci Domnul a făcut bine ţie; 


8 Căci a scos sufletul meu din moarte, 
ochii mei din lacrimi, şi picioarele mele 
de la lunecare. 


9 Bine voi plăcea înaintea Domnului în 
țara celor vii. Slavă. 


PSALMUL 115 
Aliluia 


1 Crezut-am, pentru aceea am grăit şi 
eu m-am smerit foarte. 


2 Şi eu zis-am întru uimirea mea: "Tot 
omul - mincinos!” 


3 Ce voi răsplăti Domnului pentru toate 
câte a dat mie? 


4 Pahar de mântuire voi lua şi numele 
Domnului voi chema. 


5 Rugile mele Domnului voi da înaintea 
a tot norodul Lui. Cinstită e înaintea 
Domnului moartea cuvioşilor Lui. 


6 O, Doamne, eu - robul Tău, eu - robul 
Tău şi fiul slujnicei Tale. 

7 Rupseşi legăturile mele, Ţie voi jertfi 
jertfe de mântuire şi întru numele 
Domnului voi chema. 


8 Rugile mele Domnului voi da, înaintea 
a tot norodul Lui, în curțile casei 
Domnului, în mijlocul tău, lerusalime. 


PSALMUL 116 


Aliluia 


1 Lăudaţi pe Domnul, toate limbile; făliți 
pe El, toate noroadele! 


2 Căci se întări mila Lui peste noi şi 
adevărul Domnului rămâne în veac. 


PSALMUL 117 
Aliluia 


1 Mărturisiti-vă Domnului, căci e bun, 
căci în veac - mila Lui! 


2 Să zică, dar, casa lui Israil căci e bun, 
căci e în veac mila Lui! 


3 Să zică, dar, casa lui Aaron, că e bun, 
că e în veac mila Lui! 


4 Să zică dar, toţi cei se tem de Domnul, 
că e bun, că e în veac mila Lui! 


5 Din scârbă chemai pe Domnul şi mă 
ascultă spre lărgime. 


6 Domnul, ajutorul meu şi nu mă voi 
teme ce-mi va face mie omul. 


7 Domnul, ajutorul meu şi eu voi vedea 
pe pizmaşii mei. 


8 Bine e a nădăjdui spre Domnul decât 
a nădăjdui spre om; 


9 Bine e a nădăjdui spre Domnul decât 
a nădăjdui spre boieri. 


10 Toate limbile înconjurară-mă: şi cu 
numele Domnului îi izbândii pe ei. 


11 Înconjurându-mă înconjurare, şi cu 
numele Domnului îi izbândii pe ei. 


12 Înconjurară-mă ca albinele fagurul, 
şi se ațâţară ca focul în spini, şi cu 
numele Domnului îi izbândii pe ei. 


13 Împins fiind, mă întorseşi a cădea, şi 
Domnul m-a sprijinit. 


14 Vârtutea mea şi lauda mea — 
Domnul; şi fu mie întru mântuire. 


15 Glas de bucurie şi de mântuire în 


corturile drepţilor: 


16 "Dreapta Domnului făcu putere, 
dreapta Domnului mă înălță, dreapta 
Domnului făcu putere!” 


17 Nu voi muri, ci voi trăi şi voi povesti 
lucrurile Domnului. 


18 Certând mă certă Domnul, şi morții 
nu mă dădu. 


19 Deschideţi mie porțile dreptăţii; 
intrând întru ele, mărturisi-mă-voi 
Domnului. Aceasta e poarta Domnului; 
drepții vor intra întru ea. 


20 Mărturisi-mă-voi Ție, căci ai ascultat 
mie şi Te făcuşi mie întru mântuire. 


21 Piatra care nu au socotit-o ziditorii, 
aceasta fu în capul unghiului. 


22 De la Domnul s-a facut aceasta şi 
este minunată întru ochii noştri. 


23 Aceasta e ziua care a făcut-o 
Domnul; să ne bucurăm şi să ne veselim 
întru dânsa. 


24 O, Doamne, mântuieşte-mă dar! O, 
Doamne, sporeşte dar! Blagoslovit cel ce 
vine întru numele Domnului; 


25 Blagoslovit-am pe voi din casa 
Domnului. 


26 Dumnezeu - Domnul şi Se ivi nouă. 
Adunați sărbătoare în umbrare, până la 
cornurile jertfelnicului! 


27 Dumnezeul meu eşti Tu şi mă voi 
spovedi Ție; Dumnezeul meu eşti Tu, şi 
Te voi înălța. 


28 Mărturisi-mă-voi Ție, căci ai ascultat 
pe mine şi Te făcuşi mie întru mântuire. 


29 Mărturisiți-vă Domnului, căci e bun, 
căci în veac mila Lui! 


Slavă... 


DUPĂ A ŞAISPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 1: 

Altă lume te aşteaptă, suflete, şi 
Judecătorul va să  vădească cele 
ascunse ale tale şi cumplite. Deci nu 
rămâne întru acestea de aici, ci apucă 
mai înainte a striga către Judecăto- 
rul: Dumnezeule, milostiv fii mie şi 
mă mântuieşte. 


Slavă... 

Pentru că sunt înconjurat de 
multe păcate, Mântuitorule, şi de 
rănile fără de număr ale greşelilor, 
rogu-mă Tie, milostive Hristoase, 
tămăduitorul bolnavilor: cercetează, 
tămăduieşte şi mă mântuieşte. 

Şi acum... 

Suflete al meu, de ce zaci fără de 
grijă, lenevindu-te? De ce nu porţi 
grijă de răutăţile ce ai făcut întru 
această viață?  Nevoieşte-te de te 
îndreptează mai înainte până nu-ți 
închide uşa Domnul. Aleargă la 
Născătoarea de Dumnezeu, cazi 
înaintea ei şi strigă: Nădejdea 
deznădăjduiţilor, mântuieşte-mă, pre 
mine care mult am greşit ţie, 
Preacurată Stăpână. 

Doamne miluieşte, de 40 de ori şi 

rugăciunea aceasta: 

Doamne Sfinte, care întru cele 
de sus locuieşti, şi pre cele smerite 
priveşti, şi cu ochiul Tău cel atoate- 
văzător cauţi spre toată zidirea; Tie 
am plecat grumazul sufletului şi al 
trupului şi Ție ne rugăm, Sfinte al 


sfinţilor: tinde mâna Ta cea nevăzută 
dintru sfânt  locaşul Tău, şi ne 
blagosloveşte pre toţi, şi iartă nouă 
toată greşeala cea cu voie şi cea fără 
de voie, cu cuvântul sau cu lucrul. 
Dăruieşte nouă, Doamne, umilință; 
dăruieşte-ne lacrimi duhovniceşti din 
suflet, spre spălarea păcatelor noastre 
celor multe; dăruieşte mare mila Ta 
peste toată lumea Ta şi peste noi, 
nevrednicii robii Tăi, că binecuvântat 
şi preaproslăvit este numele Tău: al 
Tatălui şi al Fiului şi al Sfântului Duh, 
acum şi pururea şi în vecii vecilor. 
Amin. 


CANI SMA A ŞAPTESPREZECEA 
PSALMUL 118 
Aliluia 


1 Fericiți cei nevinovaţi în cale, cei ce 
umblă în legea Domnului! 


2 Fericiți cei ce cearcă mărturiile Lui; cu 
toată inima vor cerceta pe El, 


3 Pentru că nu cei ce fac fărădelegea în 
căile Lui au mers. 


4 Tu ai poruncit poruncile Tale ca să le 
păzim foarte. 


5 Măcar de s-ar îndrepta căile mele, ca 
să păzesc dreptățile Tale! 


6 Atunci nu mă voi ruşina eu, când voi 
vedea peste toate poruncile Tale. 


7 Mărturisi-mă-voi Ţie cu dreptatea 
inimii, învățând eu judecățţile dreptății 
Tale. 


8 Îndreptările Tale păzi-le-voi; nu mă 
părăsi până în sfârşit! 


9 Întru ce va isprăvi tânărul calea lui? 


10 Întru cruţarea cuvintelor Tale. Cu 
toată inima am cercat pe Tine, să nu mă 
lepezi de către poruncile Tale! 


11 În inima mea am ascuns cuvintele 
Tale, pentru ca să nu greşesc ie. 


12 Blagoslovit eşti, Doamne, învață-mă 
dreptățţile Tale! 


13 Cu buzele mele vestii eu toate 
judecăţile rostului Tău! 


14 În calea mărturiilor Tale mă desfătai 
ca spre toată avuţia. 


15 Întru poruncile Tale voi zăbovi şi voi 
socoti căile Tale. 


16 Întru dreptăţile Tale voi cugeta, nu 
voi uita cuvintele Tale. 


17 Răsplăteşte robului Tău! Trăieşte-mă, 
şi voi păzi cuvintele Tale. 


18 Descoperi ochii mei, şi voi socoti 
minunile din legea Ta. 


19 Nemernic sunt eu în pământ; să nu 
ascunzi de la mine poruncile Tale. 


20 Pofti sufletul meu ca să poftească 
judecăţile Tale, în toată vremea. 


21 Certaşi pe cei mândri; blestemațţi cei 
ce se abat de către poruncile Tale. 


22 la de primprejurul meu ocara şi 
defăimarea, căci mărturiile Tale am 
cercetat. 


23 Pentru că au şezut boieri şi asupra 
mea grăiră, iar robul Tău zăbovea întru 
dreptățile Tale. 


24 Pentru că mărturiile Tale cugetul 
meu este; şi sfaturile mele, dreptățile 
Tale. 


25 Lipitu-s-a de pământ sufletul meu; 
trăieşte-mă după cuvântul meu. 


26 Căile mele vestit-am şi m-ai ascultat; 
învață-mă dreptățile Tale. 


27 În calea îndreptărilor Tale 
înțelepțeşte-mă şi voi zăbovi întru 
minunile Tale. 


28 Adormi sufletul meu de trândăvie; 
adevereşte-mă întru cuvintele Tale. 


29 Calea strâmbătăţii depărtează de la 
mine şi cu legea Ta miluieşte-mă! 


30 Calea adevărului am ales şi 
judecăţile Tale n-am uitat. 


31 Mă lipii de mărturiile Tale; Doamne, 
nu mă ruşina! 


32 Calea poruncilor Tale am alergat, 
când ai lărgit inima mea. 


33 Lege pune mie, Doamne, calea 
dreptăților Tale, şi o voi cerceta pe ea 
pururea. 


34 Înţelepţeşte-mă şi voi cerceta legea 
Ta şi voi păzi pe ea cu toată inima mea. 


35 Povăţuieşte-mă în calea poruncilor 
Tale, căci pe dânsa am vrut eu. 


36 Pleacă inima mea la mărturiile Tale, 
şi nu la lăcomie. 


37 Întoarce ochii mei, ca să nu văd 
deşertăciune; în calea Ta trăieşte-mă. 


38 Pune robului Tău cuvântul Tău la 
frica Ta. 


39 Ia dimprejurul meu ocara mea care 
am pus-o înainte, căci judecățile Tale-s 
bune. 


40 Iată, poftit-am poruncile Tale; întru 
dreptatea Ta trăieşte-mă. 


41 Şi să vie peste mine mila Ta, 
Doamne, mântuirea Ta, după cuvântul 
Tău! 


42 Şi voi răspunde celor ce-mi dojenesc 
cuvântul, căci am nădăjduit în cuvintele 
Tale. 


43 Şi să nu iei din rostul meu cuvântul 
adevărului, până la foarte, căci în 
judecățţile Tale am nădăjduit. 


44 Şi voi cruța legea Ta, pururea în veac 
şi în veacul veacului. 


45 Şi mergeam întru lărgime, căci 
poruncile Tale am cercat. 


46 Şi grăiam întru mărturiile Tale 
înaintea împăraţilor, şi nu mă ruşinam. 


47 Şi cugetam întru poruncile Tale, care 
le-am iubit foarte. 


48 Şi am ridicat mâinile mele către 
poruncile Tale, care le-am iubit, şi 
zăboveam întru dreptățile Tale. 


49 Pomenegşte cuvintele Tale robului 
Tau, cărora m-ai nădăjduit. 


50 Aceasta m-a mângâiat întru smerenia 
mea, căci cuvântarea Ta m-a trăit. 


51 Cei mândri nelegiuiră foarte, iar de la 
legea Ta nu m-am abătut. 


52 Pomenit-am judecăţile Tale din veac, 
Doamne, şi mă mângâiai. 


53 Mâhnire mă cuprinse de la cei 
păcătoşi, care părăsesc legea Ta. 


54 Cântate erau mie dreptăţile Tale în 
locul nemerniciei mele. 


55 Îmi adusei aminte noaptea de numele 
Tău, Doamne, şi păzii legea ta. 


56 Aceasta mi se făcu mie, căci 
dreptățile Tale am cercetat. 


57 Partea mea eşti Doamne, zis-am a 
păzi legea Ta. 


58 Mă rugai feţei Tale cu toată inima 
mea, miluieşte-mă după cuvântarea Ta. 


59 Socotii căile Tale şi am întors 
picioarele mele la mărturiile Tale. 


60 Mă gătii şi nu mă tulburai a păzi 
poruncile Tale. 


61 Funiile păcătoşilor se încâlciră peste 
mine, şi legea Ta n-am uitat. 


62 La miazănoapte m-am sculat ca să 
mă mărturisesc Ţie, spre judecăţile 
dreptăţii Tale. 


63 Părtaş sunt eu tuturor celor ce se 
tem de Tine şi celor ce păzesc poruncile 
Tale. 


64 De mila Ta, Doamne, e plin 
pământul; dreptățile Tale învață-mă. 


65 Bunătate ai făcut cu robul Tău, 
Doamne, după cuvântul Tău. 


66 Bunătate şi învățătură şi cunoştinţă 
învață-mă, căci poruncile Tale am 
crezut. 


67 Mai-nainte de a mă smeri, eu am 
păcătuit; pentru aceea cuvântarea Ta 
am păzit. 


68 Bun eşti Tu, Doamne, şi cu 
bunătatea Ta învață-mă dreptăţile Tale. 


69 Se înmulți peste mine strâmbătatea 
mândrilor, şi eu cu toată inima voi 
cerceta poruncile Tale. 


70 Închegatu-s-a ca laptele inima lor, iar 
eu legea Ta am cercetat. 


71 Bine e mie, căci m-ai smerit, pentru 
ca să învăţ dreptăţile Tale. 


Buna mi-e legea gurii Tale, decât mii 
aur şi de argint. Slavă. 


Starea întâia 


73 Mâinile Tale mă făcură şi mă zidiră,; 
înțelepțeşte-mă şi voi învăța poruncile 
Tale. 


74 Cei ce se tem de Tine vedea-mă-vor şi 
se vor veseli, căci la cuvintele Tale am 
nădăjduit. 


75 Cunoscut-am, Doamne, că dreptate 


sunt judecăţile Tale şi cu adevăr m-ai 
smerit pe mine. 


76 Facă-se dar mila Ta ca să mă 
mângâie pe mine, după cuvântarea Ta, 
robului Tău. 


77 Vie mie îndurările Tale şi voi trăi, 
căci legea Ta cugetul meu este. 


78 Ruşineze-se mândrii, căci fără 
dreptate au nelegiuit mie; şi eu voi 
zăbovi întru poruncile Tale. 


79 Întoarcă-mă pe mine cei ce se tem de 
Tine şi cei ce cunosc mărturiile Tale. 


80 Facă-se inima mea nevinovată întru 
dreptățile Tale, pentru ca să nu mă 
ruşinez. 


81 Sfârşească-se la mântuirea Ta 
sufletul meu, la cuvintele Tale nădăjduii. 


82 Sfârşiră-se ochii mei la cuvântătorul 
Tău zicând: "Când mă vei mângâia?” 


83 Căci m-am făcut ca un burduf la 


brumă, dreptățile Tale n-am uitat. 


84 Câte sunt zilele robului Tău, când 
îmi vei face mie judecată de către cei ce 
mă gonesc? 


85 Povestiră mie cei fără de lege 
limbuţii; ce nu sunt ca legea Ta, 
Doamne. 


86 Toate poruncile Tale — adevăr; spre 
strâmbătate m-au gonit pe mine. Ajută 
mie! 


87 Cât de puţin mă ruinară la pământ, 
şi eu n-am părăsit poruncile Tale. 


88 După mila Ta trăieşte-mă şi voi păzi 
mărturiile gurii Tale. 


89 În veac, Doamne, cuvântul Tău 
rămâne în cer. 


90 În rudă şi în rudă, adevărul Tău. 
Întemeiat-ai pământul şi rămâne. 


91 Cu rânduiala Ta rămâne ziua, căci 
toate-s roabe ie. 


92 Căci, de nu legea Ta cugetul meu 
este, atunci aş pieri întru smerenia mea. 


93 În veac nu voi uita îndreptările Tale, 
căci întru ele m-ai trăit. 


Starea a doua 


94 Al Tău sunt eu, mântuieşte-mă, căci 
dreptățile Tale am cercetat. 

95 Pe mine îngăduiră păcătoşii ca să mă 
piardă. Mărturiile Tale pricepui. 


96 A toată săvârşirea văzui marginea, 
largă e porunca Ta foarte. 


97 Cât iubii eu legea Ta, Doamne, toată 
ziua cugetul meu este. 


98 Mai mult decât pe duşmanii mei m-ai 
învățat porunca Ta, căci în veac a mea 
este. 


99 Mai mult decât toţi cei ce mă învaţă 
pe mine pricepui, căci mărturiile Tale 
cugetul meu este. 


100 Mai mult decât cei bătrâni pricep, 
căci poruncile Tale cercetai. 


101 Din toată calea rea am oprit 
picioarele mele, pentru ca să păzesc 
cuvintele Tale. 


102 De la judecăţile Tale nu m-am 
abătut, căci Tu ai pus lege mie. Câte-s 
de dulci gâtlejului meu cuvintele Tale, 
mai mult decât mierea rostului meu! 


103 De la poruncile Tale pricep, pentru 
aceea am urât toată calea strâmbătății. 


104 Luminător picioarelor mele e legea 
Ta, şi lumină cărărilor mele. 


105 Jurai şi pusei ca să păzesc 
judecăţile dreptăţii Tale. 


106 Mă smerii până în sfârşit, Doamne, 
trăieşte-mă după cuvântul Tău! 


107 Cele de bunăvoie ale gurii mele 
binevoieşte dar, Doamne, şi judecățile 
Tale învață-mă! 


108 Sufletul meu -— în mâinile Tale 
pururea şi legea Ta n-am uitat. 


109 Puseră păcătoşii laţ mie, şi din 
poruncile Tale nu mă rătăcii. 


110 Mogştenii mărturiile Tale în veac, 
căci bucurie inimii mele sunt. 


111 Plecat-am inima mea, ca să fac 
dreptăţile Tale în veac pentru răsplătire. 


112 Pe cei fără de lege urât-am şi legea 
Ta îndrăgit-am. 


113 Ajutorul meu şi sprijinitorul meu 
eşti Tu, la cuvintele Tale nădăjduii. 


114 Abateţi-vă de la mine, cei ce 
vicleniți, şi voi cerceta poruncile 
Dumnezeului meu. 


115 Sprijineşte-mă după cuvântarea Ta 
şi mă trăieşte, şi nu mă ruşina de la 
aşteptarea mea! 


116 Ajută-mi, şi mă voi mântui şi voi 
cugeta întru dreptățile Tale pururea. 


117 Defăimaşi pe toţi cei ce viclenesc de 
la dreptăţile Tale, căci strâmbă e 
gândirea lor. 


118 Smintiţi am socotit pe toți păcătoşii 
pământului, pentru aceea am iubit 
mărturiile Tale. 


119 Ţintuieşte de frica Ta cărnurile 
mele, pentru că de judecăţile Tale mă 
spăimântai. 

120 Făcut-am judecată şi dreptate; să 


nu mă dai pe mine la cei ce mă 
năpăstuiesc. 


121 Primeşte pe robul Tău spre bine; să 
nu mă năpăstuiască mândrii. 
122 Ochii mei se sfârşiră la mântuirea 


Ta şi la cuvântătorul dreptății Tale. 


123 Fă cu robul Tău după mila Ta şi 
dreptățile Tale învață-mă. 


124 Robul Tău sunt eu; înțelepțeşte-mă 
şi voi cunoaşte mărturiile Tale. 


125 Vremea e a face Domnului; risipiră 
legea Ta. Pentru aceea iubit-am 
poruncile Tale, mai mult decât aurul şi 
topazul. 


127 Pentru aceea către toate poruncile 
Tale mă îndreptam, toată calea strâmbă 
am urât. 


128 Minunate-s mărturiile Tale; pentru 
aceea le-au cercetat pe ele sufletul meu. 


129 Arătarea cuvintelor Tale lumina-va 
şi va înţelepţi pruncii. 


130 Gura mea am deschis şi am tras 
duh, căci poruncile Tale pofteam. Slavă. 


Starea a treia 


131 Priveşte spre mine şi mă miluieşte, 
după judecata celor ce iubesc numele 
Tău. 


132 Paşii mei îndreptează după 
cuvântătorul Tău şi să nu mă 
stăpânească toată fărădelegea. 


133 Mântuieşte-mă de năpasta 
oamenilor şi voi păzi poruncile Tale. 


134 Faţa Ta iveşte spre robul Tău şi mă 
învaţă dreptăţile Tale. 


135 În curgeri de apă se afundară ochii 
mei, de vreme ce n-am păzit legea Ta. 


136 Drept eşti, Doamne, şi drepte-s 
judecăţile Tale. 


137 Poruncişi dreptate mărturiile Tale şi 
adevăr foarte. 


138 Topitu-m-a râvnirea Ta, căci uitară 
cuvintele Tale vrăjmaşii mei. 


139 Lămurit cuvântătorul Tău foarte, şi 
robul Tău iubi pe el. 


140 Tânăr eu sunt şi ocărât; dreptăţile 
Tale nu le-am uitat. 


141 Dreptatea Ta dreptate e în veac şi 
legea Ta — adevăr. 


142 Necazuri şi nevoi mă aflară,; 
poruncile Tale - cugetul meu. 


143 Dreptate-s mărturiile Tale în veac; 
înțelepțeşte-mă şi voi trăi. 


144 Strigai cu toată inima mea: Ascultă- 
mă, Doamne! 


145 Dreptăţile Tale voi cerceta. Strigat- 
am Tie; mântuieşte-mă, şi voi păzi 
mărturiile Tale. 


146 Apucai fără vreme şi strigai, la 
cuvintele Tale nădăjduii. 


147 Mă apucară ochii mei spre zori, ca 
să deprind cuvintele Tale. 


148 Glasul meu ascultă, Doamne, după 
mila Ta; după judecata Ta trăieşte-mă. 


149 Apropiară-se cei ce mă goneau cu 
nelegiuire, şi de la legea Ta s-au 
depărtat. 


150 Aproape eşti, Doamne, şi toate căile 
Tale — adevăr. 


151 De început cunoscui dintru 
mărturiile Tale, căci în veac întemeiaşi 
pe ele. 


152 Vezi smerenia mea şi mă scoate, 
căci legea Ta n-am uitat. 


153 Judecă judecata mea şi mă 
mântuieşte; pentru cuvântul Tău 
trăieşte-mă! 


154 Departe e de la păcătoşi mântuirea, 
căci dreptăţile Tale n-au cruțat. 


155 Milosârdiile Tale multe-s, Doamne; 
şi după judecata Ta trăieşte-mă. 


156 Mulţi-s cei ce mă gonesc şi mă 
necăjesc; de la mărturiile Tale nu m-am 
abătut. 


157 Văzui nepricepuţi şi mă topeam, 
căci cuvintele Tale n-au păzit. 


158 Caută că poruncile Tale am iubit, 
Doamne, în mila Ta trăieşte-mă. 


159 Începătura cuvintelor Tale e 
adevărul şi în veac toate judecăţile 
dreptăţii Tale. 


160 Boierii mă goniră în zadar; şi de 
cuvintele Tale se înfricoşă inima mea. 


161 Bucura-mă-voi eu de cuvintele Tale 
ca cel ce află jafuri multe. 


162 Strâmbătatea am urât şi m-am 
scârbit, şi legea Ta am îndrăgit. 


163 De şapte ori ziua Te-am lăudat, 


întru judecăţile dreptăţii Tale. 


164 Pace multă la cei ce iubesc legea Ta, 
şi nu este lor piedică. 


165 Aşteptam mântuirea Ta, Doamne, şi 
poruncile Tale am îndrăgit. 


166 Păzi sufletul meu mărturiile Tale şi 
le iubi foarte. 


167 Păzit-am poruncile Tale şi 
mărturiile Tale, căci toate căile mele 
înaintea Ta sunt, Doamne. 


168 Apropie-se rugăciunea mea înaintea 
Ta, Doamne; după cuvântarea ta 
înțelepțeşte-mă. 


169 Să intre rugăciunea mea înaintea 
Ta, Doamne; după cuvântătorul Tău 
mântuieşte-mă. 


170 Să izbucnească buzele mele laudă 
când mă vei învăța dreptățile Tale. 


171 Răspundă limba mea cuvintele Tale, 
căci toate poruncile Tale dreptate sunt. 


172 Facă-se mâna Ta a mă mântui, căci 
poruncile Tale am ales. 


173 Poftii mântuirea Ta, Doamne; şi 
legea Ta deprindere mie este. 


174 Trăi-va sufletul meu şi Te va lăuda, 
şi judecăţile Tale îmi vor ajuta mie. 


175 Rătăcit-am ca o oaie pierdută; 
cearcă pe robul Tău, căci poruncile Tale 
n-am uitat. 


Slavă... 


DUPĂ A ŞAPTESPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2: 


Greşit-am Tie, Mântuitorule, ca 
şi fiul cel pierdut; primeşte-mă, 
Părinte, pre mine cel ce mă pocăiesc, 
şi mă miluieşte, Dumnezeule. 

Slavă... 

Strig Tie, Hristoase Mântuitoru- 
le, cu glasul vameşului; curăţeşte-mă, 
ca şi pre acela, şi mă miluieşte, 
Dumnezeule. 

Şi acum... 

De Dumnezeu Născătoare, să nu 
mă treci cu vederea pre mine cel ce 
am trebuinţă de sprijineala cea de la 
tine, că la tine a nădăjduit sufletul 
meu, şi mă miluieşte. 


Doamne miluieşte, de 40 de ori şi 
rugăciunea aceasta: 

Stăpâne Doamne atotputernice şi 
făcătorule a toate, Părintele îndurări- 
lor şi Dumnezeul milei, Cel ce din 
pământ ai zidit pre om şi ai arătat pre 
el după chipul şi asemănarea Ta, ca şi 
prin el să se slăvească pre pământ cel 
mare-încuviinţat numele Tău, şi fiind 
el scos afară prin călcarea poruncilor 
Tale, zidind iarăşi a doua oară pre el 
mai spre bine, întru Hristosul Tău, l-ai 
suit în ceruri; mulţumescu-Ți că ai 
înmulţit spre mine mărirea Ta, şi nu 
m-ai dat vrăjmaşilor mei, care caută 
desăvârşit să mă scoată afară în 
prăpastia iadului, nici nu m-ai lăsat să 
pier împreună cu fărădelegile mele. 
Deci acum, mult  Milostive şi 
Iubitorule de bine Doamne, care nu 
voieşti moartea păcătosului, ci aştepţi 
întoarcerea lui şi-l primeşti, Cel ce 
ridici pre cei căzuţi şi pre cei zdrobiţi 
tămăduieşti, întoarce-mă şi pre mine 
la pocăință, şi căzut fiind, mă ridică, 
şi zdrobit fiind, mă vindecă. Adu-Ţi 
aminte de îndurările Tale şi de cea 


din veci a Ta neajunsă bunătate, şi 
uită cele nenumărate ale mele 
fărădelegi, care cu lucrul şi cu 
cuvântul şi cu cugetul am săvârşit. 
Dezleagă împietrirea inimii mele şi-mi 
dă lacrimi de umilinţă spre curățirea 
spurcăciunii  cugetului meu. Auzi, 
Doamne, ia aminte, lubitorule de 
oameni, milostiveşte-Te, îndurate, şi 
de tirania patimilor care împărăţesc 
în mine, slobozeşte ticălosul meu 
suflet. Şi să nu mă mai biruiască 
păcatul, nici să mă mai silnicească de 
acum vrăjmaşul drac, nici să mă mai 
ducă la voile lui, ci cu mâna Ta cea 
tare mă răpeşte de sub stăpânirea lui 
şi împărăţeşte Tu întru mine, Bunule 
şi Iubitorule de oameni Doamne, şi cu 
totul să fiu al Tău, şi binevoieşte să 
viețuiesc de acum după voia Ta; şi 
prin cea negrăită a Ta bunătate, dă-mi 
curățirea inimii, pază a gurii, 
îndreptare faptelor, cugetare smerită, 
pace gândurilor, linişte sufleteştilor 
mele puteri, bucurie duhovnicească, 
dragoste curată, îndelungă răbdare, 
bunătate,  blândeţe, credință ne- 


făţarnică şi înfrânare prea cuprinză- 
toare, şi mă umple de roadele tuturor 
bunătăţilor, cu dăruirea Preasfântului 
Tău Duh. Şi să nu mă ridici pre mine 
întru înjumătăţirea zilelor mele, nici 
să-mi răpeşti sufletul neîndreptat şi 
negătit; ci mă fă desăvârşit cu 
desăvârşirea Ta, şi aşa mă scoate 
dintru această viaţă; ca fără de 
opreală trecând  începătoriile şi 
stăpâniile întunericului, cu Harul Tău 
să văd şi eu frumuseţea cea negrăită a 
slavei Tale celei neapropiate împre- 
ună cu toţi sfinţii Tăi, întru care s-a 


sfinţit şi s-a proslăvit întru tot 
cinstitul şi de mare cuviinţă numele 
Tău. Amin. 


Cel 


AVISENS EENE 


CATI Sha A OPISPREZECEA 
PSALMUL 119 
Cântarea stepenilor 


1 Către Domnul, când mă necăjii, strigai 
şi mă ascultă. 


2 Doamne, izbăveşte sufletul meu de 
buze nedrepte şi de limbă vicleană! 


3 Ce se va da Ţie şi ce se va adăuga ie 
către limba vicleană? 


4 Săgețţile Celui tare — ascuțite, cu 
cărbunii cei pustiitori. 


5 Vai, că nemernicia mea s-a 
îndelungat, sălăşluitu-m-am cu 


sălaşurile lui Chedar! Multe nemernicii 
sufletului meu. 


6 Cu cei ce urau pacea eram cu pace; 
când grăiam lor, îmi dădeau război în 
zadar. 


PSALMUL 120 


Cântarea stepenelor 


1 Ridicai ochii mei la munți; de unde va 


veni ajutorul meu? 


2 Ajutorul meu - de la Domnul, Cel ce a 
făcut cerul şi pământul. 


3 Să nu dai la clătinare piciorul Tău, 
nici să dormiteze Cel ce te păzeşte pe 
tine. 


4 lată, nu va dormita, nici va dormi Cel 
ce păzeşte pe Israil. Domnul păzi-te-va. 


5 Domnul să te păzească pe tine, pe 
mâna dreapta ta. 


6 Ziua soarele nu te va arde, nici luna 
noaptea. 


7 Domnul te va păzi pe tine de către tot 
răul; păzi-va sufletul tău Domnul. 


8 Domnul va păzi intrarea ta şi ieşirea 
ta, de acum şi până în veac. 


PSALMUL 121 
Cântarea stepenilor 


1 Mă veselii spre cele ce mi s-au zis mie: 
"La casa Domnului merge-vom!” 


2 Stând erau picioarele noastre în 
curțile Tale, lerusalime. lerusalime, care 


te zideşti ca o cetate, căreia partea ei 
dimpreună. 


3 Pentru că acolo s-au suit neamurile, 
felurile Domnului, mărturia lui Israil, 


4 Ca să mărturisească numelui 
Domnului. 


5 Căci acolo au şezut scaune la 
judecată, scaune la casa lui David. 


6 Întrebaţi dar cele de pace 
Ierusalimului; şi ieftinătate celor ce te 
iubesc pe tine! 


7 Facă-se dar pace întru puterea ta şi 
ieftinătate întru întăriturile turnului tău. 


8 Pentru fraţii mei şi pentru vecinii mei 
grăiam dar pace pentru tine. 


9 Pentru casa Domnului Dumnezeului 
nostru, am cercetat cele bune ţie. 


PSALMUL 122 
Cântarea stepenilor 


1 Către Tine ridicai ochii mei, Cel ce 
locuieşti în cer. 


2 lată, ca ochii robilor în mâinile 
stăpânilor lor, 


3 Ca ochii slujnicei la mâinile stăpânei 
ei, aşa-s ochii noştri către Domnul 
Dumnezeul nostru, până unde Se va 
milostivi spre noi. 


4 Miluieşte-ne pe noi, Doamne, 
miluieşte-ne, căci întru mult ne-am 
umplut de hulă! 


5 Întru mult se umplu sufletul nostru de 
ocara celor ce sunt în bogăție şi hula 
celor mândri. 


PSALMUL 123 
Cântarea stepenilor 


1 De nu ar fi că Domnul era întru noi — 
zică dar Israil ! — 


2 De nu ar fi că Domnul era întru noi, 
când s-ar ridica oameni peste noi, oare 
vii ne-ar fi înghițit pe noi, când s-a 


urgisit mânia lui peste noi, 


3 Oare apa ne-ar fi cufundat pe noi, 


4 Pârâu a trecut sufletul nostru, oare 
trecut-a sufletul nostru apa cea 
neaşezată! 


5 Blagoslovit Domnul, Care n-a dat pe 
noi spre vânat dinţilor lor! 


6 Sufletul nostru ca o pasăre se izbăvi 
din lațul vânătorului; 


7 Laţul se zdrobi şi noi ne-am mântuit. 


8 Ajutorul nostru, întru numele 
Domnului, Celui ce a făcut cerul şi 
pământul. Slavă 


PSALMUL 124 
Cântarea stepenilor 


1 Cei ce nădăjduiesc în Domnul, ca 
muntele Sionului; nu se va clătina în 
veac cel ce locuieşte în Ierusalim. 


2 Munţi — împrejurul lui şi Domnul — 
împrejurul norodului Lui, de acum şi 


până în veac. 


3 Căci nu va lăsa Domnul toiagul 
păcătoşilor peste sorțul drepţilor, pentru 
ca să nu întindă drepții întru fărădelegi 
mâinile lor. 


4 Fă bine, Doamne, celor buni şi celor 
drepți la inimă. 


5 lar pe cei ce pleacă la îndărătnicii 
duce-i-va Domnul cu cei ce fac 
fărădelegea. Pace peste Israil! 


PSALMUL 125 
Cântarea stepenilor 


1 Când întoarse Domnul robirea 
Sionului, făcutu-ne-am ca nişte 
mângâiați. 

2 Atunci se umplu de bucurie gura 
noastră şi limba noastră, de veselie. 


3 Atunci vor grăi întru limbi: 


4 ”Mări Domnul a face cu danşii!” Mări 
Domnul a face cu noi, făcu-tu-ne-am 
veselindu-ne. 


5 Întoarce, Doamne, robimea noastră, ca 


pâraiele în austru! 


6 Cei ce seamănă cu lacrimi, cu bucurie 
vor secera. 


7 Mergând mergeau şi plângeau punând 
seminţele lor. 


8 Şi venind vor veni cu bucurie ridicând 
snopii lor. 


PSALMUL 126 
Cântarea stepenilor 


1 De nu va zidi Domnul casa, în deşert 
au ostenit cei ce zidesc. 


2 De nu va păzi Domnul cetatea, în 
deşert a privegheat cel ce păzeşte; în 
deşert vă este a mâneca, 


3 Sculaţi-vă, după ce ați şezut, cei ce 
mâncaţi pâinea durerii, 


4 Când va da iubiţilor Lui somnul! lată 
moştenirea Domnului - fiii, plata rodului 
pântecelui! 


5 Ca nişte săgeți în mâna celui tare, 
aşa-fiii celor scuturați. 


6 Fericit cine va plini pofta lui dintru 
dânşii; nu se vor ruşina când grăiesc 
vrăjmaşilor lor în porți. 


PSALMUL 127 


Cântarea stepenilor 


1 Fericiți toţi cei ce se tem de Domnul, 


cei ce merg în căile Lui! 


2 Ostenelile roadelor tale vei mânca; 
fericit eşti şi bine-ţi va fi. 


3 Muierea ta — ca o vie roditoare în 
laturile casei tale; 


4 Fiii tăi — ca nişte tinere odrasle de 
măslin împrejurul mesei tale. 


5 lată, aşa se va blagoslovi omul cel ce 
se teme de Domnul. 


6 Blagoslovească-te Domnul din Sion şi 
să vezi bunătăţile Ierusalimului în toate 
zilele vieţii tale. 


7 Şi să vezi fiii fiilor tăi. Pace peste Israil! 


PSALMUL 128 
Cântarea stepenilor 


1 De multe ori îmi dădură război din 
tinerețile mele — să zică dar Israil! - , 


2 De multe ori îmi dădură război din 
tinerețile mele şi încă nu putură spre 
mine. 


3 Pe umărul meu ciopleau păcătoşii, 
îndelungară fărădelegea lor. 


4 Domnul cel drept tăia grumajii 
păcătoşilor; ruşineze-se şi să se întoarcă 
îndărăt toţi cei ce urăsc Sionul. 


5 Facă-se ca iarba podurilor, care mai 
înainte de a se smulge se usucă, 


6 De care n-a umplut mâna lui 
secerătorul şi sânul lui cel ce adună 
snopii! 


T Şi nu ziseră cei ce trec pe aproape: 
"Blagoslovenia Domnului, peste voi! 
Blagoslovit-am pe voi întru numele 
Domnului ”. Slavă. 


PSALMUL 129 


Cântarea stepenilor 


1 Din adâncuri strigai Ţie, Doamne! 


2 Doamne, ascultă glasul meu! Facă-se 
urechile Tale păzind la glasul rugii mele. 


3 De vei lua aminte fărădelegile, 
Doamne, Doamne, cine va suferi? 


4 Căci lângă Tine iertarea este, pentru 
numele Tău Te îngăduii, Doamne, 


5 Îngădui sufletul meu la cuvântul Tău, 
nădăjdui sufletul meu spre Domnul, 


6 De la straja dimineții până în noapte; 
de la straja de dimineaţă să 
nădăjduiască Israil spre Domnul. 


7 Căci lângă Domnul e mila şi multă 
mântuire lângă El. 


8 Şi El va mântui pe Israil din toate 
fărădelegile Lui. 


PSALMUL 130 
Cântarea stepenilor 


1 Doamne, nu se înălță inima mea, nici 


se înălțară ochii mei, 


2 Nici mersei întru măriri, nici întru 
minunate, mai mult decât mine; 


3 De nu mă smeream, ce înălțai sufletul 
meu, 


4 Ca înțărcatul spre maica lui, aşa să 
răsplăteşti sufletului meu. 


5 Nădăjduiască Israil spre Domnul, de 
acum şi până în veac! 


PSALMUL 131 
Cântarea stepenilor 


1 Adu-Ţi aminte, Doamne, de David şi 
de toate blândeţile lui, 


2 Cum s-a jurat Domnului, făgăduitu-s- 
a Dumnezeului lui Iacov: "De voi intra în 
sălaşul casei mele, de mă voi sui în 
aşternutul patului meu, 


4 De voi da somn ochilor mei şi genelor 
mele dormitare 


5 Şi odihnă tâmplelor mele, până unde 
voi afla loc Domnului, sălaş 
Dumnezeului lui Iacov”. 


6 lată, am auzit pe ea în Efrata, aflat-am 
pe ea în câmpii Dumbrăvii. 


7 "Intra-vom la lăcaşurile Lui, închina- 
ne-vom la locul unde au stat picioarele 

Lui”. 


8 Scoală-Te, Doamne, la odihna Ta, Tu 
şi chivotul sfințirii Tale! 


9 Preoții Tăi îmbrăca-se-vor cu dreptatea 
şi curații Tăi se vor bucura. 


10 Pentru David, robul Tău, să nu 
întorci fața unsului Tău! 


11 Jură Domnul lui David adevăr şi nu 
va lepăda pe el: "Din roada pântecelui 
tău pune-voi peste scaunul tău. 


12 De vor păzi fiii tăi făgăduinţa Mea şi 
mărturiile Mele acestea, care le voi 


învăţa pe ei, 


13 Şi fiii lor până în veac vor şedea pe 
scaunul tău”. 


14 Căci a ales Domnul Sionul, osebi pe 
dânsul spre lăcaş Lui. 


15 "Aceasta e odihna Mea în veacul 
veacului, aici voi locui, căci am ales pe 
el. 


16 Vânatul lui blagoslovind voi 
blagoslovi; pe săracii lui sătura-voi de 
pâine. 

17 Pe preoții lui îmbrăca-voi cu 


mântuire, şi curaţii lui cu bucurie se vor 
bucura. 


18 Acolo voi răsări cornul lui David, 
gătit-am luminătorul unsului Meu. 


19 Pe vrăjmaşii lui îmbrăca-i-voi cu 
ruşine, şi peste dânsul va înflori 
sfințenia Mea”. 


PSALMUL 132 
Cântarea stepenilor 


1 lată dar ce bun sau ce e înfrumusețat, 
fără numai a locui frații dimpreună! 


2 Ca mirul peste cap, ce se pogoară 
peste barbă, pe barba lui Aron, 


3 Ce se pogoară pe marginea 
îmbrăcăminţii lui, ca roua Ermonului, 
ce se pogoară pe munții Sionului. 


4 Căci acolo a poruncit Domnul 
blagoslovenia, viață până în veac. 


PSALMUL 133 
Cântarea stepenilor 


1 lată dar, binecuvântaţi pe Domnul, 
toți robii Domnului, 


2 Cei ce staţi în casa Domnului, în 
curțile casei Dumnezeului nostru! 


3 În nopţi ridicați mâinile voastre la 
sfinte, blagosloviți pe Domnul! 


4 Blagoslovească-te Domnul din Sion, 
Cel ce a făcut cerul şi pământul! 


Slavă... 


DUPĂ A OPTSPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 2: 


Mai înainte de a mă osândi, 
Doamne al meu, Doamne, dă-mi 
întoarcere şi îndreptare păcatelor 
mele cele multe. Dă-mi umilinţă 
duhovnicească, ca să strig către Tine: 
Milostive iubitorule de oameni, 
Dumnezeul meu, mântuieşte-mă. 

Slavă... 

Cu dobitoacele cele fără de minte 
asemănându-mă, curvarul, cu ele m- 
am însoţit. Întoarcere îmi dăruieşte, 
Hristoase, ca să primesc de la Tine 
mare milă. 

Şi acum... 


Nu întoarce, Stăpână, faţa ta de 
către mine, care mă rog ţie, ci, ca o 
milostivă Maică a înduratului 
Dumnezeu, sârguieşte mai înainte de 
sfârşit, a-mi dărui întoarcere, ca 
mântuindu-mă prin tine, ţie să cânt; 
ca ceea ce eşti mântuirea mea, şi 
nădejdea mea cea neruşinată, Doamna 
mea. 


Doamne miluieşte, de 40 de ori şi 
rugăciunea aceasta: 


Doamne, nu cu mânia Ta să 
mustri pre mine, nici cu urgia Ta să 
mă  cerţi. Stăpâne Doamne Iisuse 
Hristoase, Fiule al lui Dumnezeu celui 
viu, miluieşte pre mine păcătosul, 
săracul, golul, leneşul, negrijuliul, 
lipsitul,  ticălosul, curvarul, prea- 
curvarul, malachiul, sodomitul, înti- 
natul,  desfrânatul, preadesfrânatul, 
nemulțumitorul, nemilostivul, împie- 
tritul, îmbătatul, aprinsul, obraznicul, 
cel fără de îndrăznire, cel fără de 
răspuns, nevrednic iubirii Tale de 
oameni şi vrednicul de tot chinul şi 


de gheenă şi de muncă. Şi nu, pentru 
mulțimea atâtor greşale ale mele, să 
mă pui sub mulţimea muncilor, 
Izbăvitorule, ci mă miluieşte, că 
neputincios sunt şi cu sufletul şi cu 
trupul şi cu socoteala şi cu gândul, şi 
mă mântuieşte, pre mine nevrednicul 
robul Tău, cu judecăţile care ştii, prin 
rugăciunile Preacuratei Stăpânei 
noastre de Dumnezeu Născătoarei, şi 
ale tuturor sfinţilor care din veci au 
făcut Tie spre plăcere, că bine eşti 
cuvântat întru toţi vecii. Amin. 

CANMSHA A NOVăsPReEZecea 


PSALMUL 134 
Aliluia 


1 Lăudaţi numele Domnului, lăudați, 
robi, pe Domnul, 


2 Cei ce staţi în casa Domnului, în 
curțile casei Dumnezeului nostru! 


3 Lăudaţi pe Domnul, căci e bun 
Domnul, cântaţi numele Lui, căci e bun! 


4 Căci pe Iacov a ales Lui Domnul, pe 
Israil, spre avere Lui. 


5 Căci eu am cunoscut că e mare 
Domnul, şi Domnul nostru - mai mare 
decât toți dumnezeii. 


6 Toate câte a vrut Domnul a făcut în 
cer şi pe pământ, în mări şi în toate 
beznele. 


7 Suind nori de la marginea pământului, 
fulgere la ploaie a făcut. 


8 Cel ce scoate vânturi din vistieriile lui; 
care a lovit cele dintâi născute ale 
Egiptului, din om până în dobitoc. 


9 Trimis-a semne şi minuni în mijlocul 
tău, Egipte, întru Faraon şi întru toți 


robii lui. 
10 Care a lovit limbi multe şi a ucis 


împărați tari, 


11 Pe Sion, împăratul amoreilor, şi pe 
Og, împăratul Vasanului, şi toate 
împărăţiile lui Hanaan, 


12 Şi dădu pământul lor moştenire lui 
Israil, norodul Lui. 


13 Doamne, numele Tău -— în veac, şi 
pomenirea Ta - în rudă şi în rudă. 


14 Căci va judeca Domnul pe norodul 
Lui, şi peste robii Lui Se va mângâia. 


15 Idolii limbilor — argint şi aur, fapte de 
mâini omeneşti. 


16 Gură au, şi nu vor grăi, ochi au, şi 
nu vor vedea, 


17 Urechi au, şi nu vor auzi, pentru că 
nu este duh în gura lor. 


18 Asemenea cu dânşii facă-se cei ce fac 
acestea şi toți cei ce nădăjduiesc în ei! 


19 Casa lui Israil, binecuvântaţi pe 
Domnul; casa lui Aaron, binecuvântaţi 
pe Domnul; 


20 Casa lui Levi, binecuvântaţi pe 
Domnul; cei ce vă temeţi de Domnul, 
binecuvântaţi pe Domnul! 


21 Bine e cuvântat Domnul din Sion, 
Cel ce locuieşte Ierusalimul. 


PSALMUL 135 
Aliluia 


1 Mărturisiți-vă Domnului, căci este 
bun, căci e în veac mila Lui! 


2 Mărturisiți-vă Dumnezeului 
dumnezeilor, căci e în veac mila Lui! 


3 Mărturisiți-vă Domnului domnilor, 
căci e în veac mila Lui! 


4 Celui ce a făcut minuni mari singur, 
căci e în veac mila Lui! 


5 Celui ce a făcut cerurile cu pricepere, 
căci e în veac mila Lui! 


6 Celui ce a întărit pământul peste ape, 
căci e în veac mila Lui! 


7 Celui ce a făcut luminători mari 
singur, căci e în veac mila Lui; 


8 Soarele, spre stăpânirea zilei, căci e în 
veac mila Lui; 


9 Luna şi stelele, spre stăpânirea nopții, 
căci e în veac mila Lui! 


10 Cel ce a lovit Egiptul cu cei dintâi 
născuți ai lor, căci e în veac mila Lui, 


11 Şi au scos pe Israil din mijlocul lor, 
căci e în veac mila Lui, 


12 Cu mână tare şi cu braț înalt, căci e 
în veac mila Lui! 


13 Celui ce a împărţit Marea Roşie în 
despărțituri, căci e în veac mila Lui, 


14 Şi a trecut pe Israil prin mijlocul ei, 
căci e în veac mila Lui, 


15 Şi a scuturat pe Faraon şi puterea 
Lui în Marea Roşie, căci e în veac mila 
Lui! 


16 Celui ce a trecut norodul Lui în 
pustiu, căci e în veac mila Lui! 


17 Celui ce a lovit împărați mari, căci e 
în veac mila Lui! 


18 Şi a omorât împărați tari, căci e în 
veac mila Lui, 


19 Pe Sion, împăratul amoreilor, căci e 
în veac mila Lui, 


20 Şi pe Og, împăratul Vasanului, căci e 
în veac mila Lui, 


21 Şi a dat pământul lor moştenire, căci 
e în veac mila Lui 


22 Moştenire lui Israil, robului Lui, căci 
e în veac mila Lui! 


23 Căci întru smerenia noastră pomeni 
pe noi Domnul, căci e în veac mila Lui! 


24 Şi ne mântui pe noi de vrăjmaşii 
noştri, căci e în veac mila Lui! 


25 Cel ce dă hrană la tot trupul, căci e 
în veac mila Lui! 


26 Mărturisiţi-vă Dumnezeului cerului, 
căci e în veac mila Lui! 


PSALMUL 136 
Lui David, prin leremia, 


1 La râurile Vavilonului, acolo am şezut 
şi am plâns, pomenind noi Sionul. 


2 La sălcii, în mijlocul lui, am spânzurat 
uneltele noastre, 


3 Căci acolo ne-au întrebat pe noi cei ce 
ne-au robit pe noi cuvinte de cântări, 


4 Şi cei ce ne-au adus pe noi laudă: 
"Cântaţi nouă din cântările Sionului!” 


5 Cum vom cânta cântarea Domnului în 
pământ străin? 


6 De te voi uita, lerusalime, să se uite 
dreapta mea! 


7 Să se lipească limba mea de gâtlejul 
meu, de nu-mi voi aduce aminte de tine, 


8 De nu voi rândui întâi lerusalimul ca 
la începătura veseliei mele! 


9 Adu-Ţi aminte, Doamne, de fiii 


Edomului ziua Ierusalimului, 


10 Cei ce ziceau: "Deşertaţi, deşertați 
până la temeliile lui!” 


11 Fata Vavilonului cea ticăloasă! Fericit 
care-ţi va da ție răsplătirea ta care ai 
dat-o nouă. 


12 Fericit cine va prinde şi va trânti 
pruncii tăi către piatră. Slavă. 


PSALMUL 137 


Cântare lui David, a lui Aggheu şi a 
Zahariei, 


1 Mărturisi-mă-voi Ţie, Doamne, cu 
toată inima mea, şi înaintea îngerilor 
cânta-voi ie, căci ai auzit toate graiurile 
rostului meu. 


2 Închina-mă-voi către biserica cea 
sfântă a Ta şi mă voi mărturisi numelui 
Tău, 


3 Spre mila Ta şi adevărul Tău; căci ai 
mărit peste tot numele cel sfânt al Tău. 


4 În care zi Te voi chema, de sârg 
ascultă-mă! Înmulţi-mă-vei în sufletul 
meu cu puterea Ta. 


5 Mărturisească-se Ţie, Doamne, toți 
împărații pământului, căci au auzit 
toate graiurile gurii Tale, 


6 Şi cânte întru cântările Domnului, 
căci mare e mărirea Domnului, 


7 Căci înalt e Domnul, şi cele smerite 
priveşte şi cele înalte de departe 
cunoaşte. 


8 De voi merge în mijlocul necazului, 
trăi-mă-vei! Peste urgia vrăjmaşilor mei 
întinseşi mâna Ta şi mă mântui dreapta 
Ta. 


9 Domnul va răsplăti pentru mine. 
Doamne, mila Ta, în veac; faptele 
mâinilor Tale să nu le treci cu vederea. 


PSALMUL 138 
La săvârşit, lui David, psalmul Zahariei 
întru risipire, 


1 Doamne, mă ispitişi şi mă cunoscuşi. 
Tu cunoscuşi şederea mea şi scularea 
mea; 


2 Tu pricepi gândurile mele de departe. 
Cărarea mea şi funia mea Tu ai iscodit-o 


3 Şi toate căile mele le-ai văzut înainte; 
căci nu este vicleşug în limba mea. 


4 lată, Doamne, Tu cunoscuşi toate, cele 
de apoi şi cele de-nceput; Tu m-ai zidit, 
şi ai pus peste mine mâna Ta. 


5 Minună-se ştiinţa Ta, de către mine; 
se întări, nu voi putea către ea. 


6 Unde voi merge de către Duhul Tău, şi 
de către fața Ta unde voi fugi? 


7 De mă voi sui în cer, Tu acolo eşti; de 
mă voi pogori la iad, eşti de față; 


8 De-mi voi lua aripile mele la mânecate 
şi voi locui la marginile mării, 


9 Pentru că şi acolo mâna Ta mă va 
povățui şi mă va ţine dreapta Ta. 


10 Şi zisei: "Oare întuneric călca-mă-va 
şi noaptea — lumină întru desfătăciunea 
mea?”. 


11 Căci întuneric nu se va întuneca de 
la Tine, şi noaptea ca ziua se va lumina; 
cum este întunericul ei, aşa e şi lumina 
ei. 


12 Căci Tu ai câştigat rărunchii mei, 
sprijinitu-m-ai din pântecele maicii 
mele. 


13 Mărturisi-mă-voi Ţie, că cu groază 
Te-ai minunat; minunate-s lucrurile 
Tale, şi sufletul meu cunoaşte foarte. 


14 Nu s-a ascuns osul meu de la Tine, 
care l-ai făcut întru ascuns, şi statul 
meu, întru cele prea de jos ale 
pământului. 


15 Cel nefăcut al meu a cunoscut ochii 
Tăi şi pe cartea Ta toţi se vor scrie; ziua 
se vor zidi, şi nimeni, întru dânşii. 


16 Şi mie foarte se cinstiră prietenii Tăi, 
Dumnezeule, o, foarte se întăriră 
începăturile lor. 


17 Număra-i-voi pe dânşii, şi mai mult 
decât nisipul se vor înmulți. Mă sculai şi 
încă sunt cu Tine. 


18 De vei omori pe păcătoşi, 
Dumnezeule! Oamenii sângiuirilor, 
abateți-vă de la mine, 


19 Căci gâlcevitori sunteţi la gânduri! 


20 Lua-vor la deşertăciune cetăţile Tale. 
Oare nu pe cei Te-au urât, Doamne, am 
urât şi de vrăjmaşii Tăi mă topeam? 


21 Cu deplină ură uram pe ei, în loc de 
duşmani mi se făcură. 


22 Ispiteşte-mă, Doamne, şi cunoaşte 
inima mea; cearcă-mă şi cunoaşte 
cărările mele 


23 Şi vezi de este cale fără de lege în 
mine şi mă povățuieşte în cale veşnică. 


PSALMUL 139 
La săvârşit, psalmul lui David 


1 Scoate-mă, Doamne, de la omul 
viclean; de om nedrept, mântuieşte-mă, 


2 Care au socotit strâmbătate la inimă, 
toată ziua rânduia războaie. 


3 Ascuţiră limbile lor ca a şarpelui; 
otrava aspidelor - sub buzele lor. 


4 (Strigare) Păzeşte-mă, Doamne, din 
mâna păcătosului; de la oamenii 
nedrepți scoate-mă, 


5 Care au socotit să împiedice paşii mei. 


6 Ascunseră mândrii laţ mie. 


Şi cu funii au întins laț picioarelor mele; 
ținându-se de cărare, piedici puseră mie 


7 (Strigare) Zis-am Domnului: 
"Dumnezeul meu eşti, bagă în urechi, 
Doamne, glasul rugii mele”. 


8 Doamne, Doamne, puterea mântuirii 
mele, umbrişi peste capul meu, în ziua 
războiului. 


9 Să nu mă dai, Doamne, de la pofta 
mea, celui păcătos; gândiră asupra mea; 
să nu mă părăseşti, pentru ca să nu se 


înalțe. 


10 (Strigare) Capul înconjurării lor, 
truda buzelor lor, va acoperi pe dânşii! 


11 Cădea-vor peste dânşii cărbuni; cu 
foc îi vei dobori pe ei, cu ticăloşii, şi nu 
vor suferi. 


12 Omul limbut nu se va îndrepta pe 
pământ, pe bărbatul strâmb relele-l vor 
vâna spre stricăciuni. 


13 Cunoscui că va face Domnul 
judecata săracilor şi dreptatea 
sărmanilor; 


14 Însă drepţii vor mărturisi numele Tău 
şi vor locui drepți împreună cu fața Ta. 
Slavă. 


PSALMUL 140 


1 Doamne, strigai către Tine, ascultă- 
mă: ia aminte la glasul rugii mele, când 
strig către Tine! 


2 Îndrepteze-se ruga mea ca tămâia 
înaintea Ta, ridicarea mâinilor mele, 


jertfă de seară. 


3 Pune, Doamne, strajă gurii mele, şi 
uşă de îngrădire împrejurul buzelor 
mele. 


4 Să nu abațţi inima mea la cuvinte de 
vicleşug, ca să mă învinuiesc cu vini în 
păcate. 


5 Cu oamenii ce lucrează fărădelegea, şi 
nu mă voi însoți cu aleşii lor. 


6 Certa-mă-va dreptul cu milă şi mă va 
mustra, şi untdelemnul păcătosului să 
nu ungă capul meu; 


7 Căci încă şi ruga mea, întru bune- 
vrerile lor. Se înghițiră lângă piatră 
judecătorii lor. 


8 Auzi-vor graiurile mele, căci se 
îndulciră; ca grăsimea pământului se 
rupse pe pământ, 


9 Risipiră-se oasele lor lângă iad. Căci 
către Tine-s Doamne, Doamne, ochii 
mei; spre Tine am nădăjduit, să nu iei 
sufletul meu. 


10 Păzeşte-mă de laţul care mi l-au 
întins mie şi de piedicile acelea ce fac 
mie fărădelegea. 


11 Cădea-vor în mreaja lor păcătoşii; în 
singurătate sunt eu până voi trece. 


PSALMUL 141 


Priceperii lui David, fiind el în peşteră, 
rugându-se 
1 Cu glasul meu către Domnul strigai, 


cu glasul meu către Domnul mă rugai. 


2 Vărsa-voi înaintea Lui ruga mea, 
necazul meu înaintea Lui voi vesti. 


3 Când lipsea dintru mine duhul meu, şi 
Tu cunoscuşi cărările mele. 


4 În calea aceasta în care mergeam 


ascunseră laț mie. 


5 Socoteam în dreapta şi priveam, şi nu 
era cel ce mă cunoaşte. 


6 Pieri fuga de la mine, şi nu este cel ce 
cearcă sufletul meu. 


7 Strigai către Tine, Doamne, zisei: "Tu 
eşti nădejdea mea, partea mea eşti în 
pământul celor vii”. 


8 la aminte către ruga mea, căci m 
smerii foarte. 


9 Mântuieşte-mă de cei ce mă gonesc pe 
mine, căci se întăriră peste mine. 


10 Scoate din temniță sufletul meu, ca 
să se mărturisească numelui Tău. 


11 Pe mine mă vor îngădui drepţii până 
unde îmi vei răsplăti. 
PSALMUL 142 


Psalmul lui David, când gonea pe dânsul 
Avesalom, fiul lui, 


1 Doamne, ascultă ruga mea, bagă în 
urechi rugăciunea mea; întru adevărul 
Tău ascultă-mă, întru dreptatea Ta! 


2 Şi să nu intri la judecată cu robul Tău, 
căci nu se va îndrepta înaintea Ta tot cel 
ce e viu. 


3 Căci a gonit vrăjmaşul sufletul meu, 
smeri la pământ viața mea; 


4 Aşezatu-m-a întru întunecări ca morții 
veacului şi se obidi întru mine duhul 
meu. 


5 Întru mine se tulbură inima mea; îmi 
adusei aminte de zilele cele de-nceput, 
mă învățai întru toate lucrurile Tale, în 
faptele mâinilor Tale mă învățam. 


6 Întins-am către Tine mâinile mele; 


sufletul meu ca pământul fără de apă e 
Ţie. 


7 (Strigare) De sârg ascultă-mă, 
Doamne! Se sfârşi duhul meu. 


8 Să nu întoci fața Ta de la mine, şi mă 
voi asemăna celor ce se pogoară la 
groapă! 


9 Auzită fă mie dimineața mila Ta, căci 
spre Tine am nădăjduit. 


10 Arată-mi, Doamne, calea întru care 
voi merge, căci către Tine ridicai sufletul 


11 Scoate-mă de la vrăjmaşii mei, 
Doamne, către Tine fugii. Învață-mă să 
fac voia Ta, căci Tu eşti Dumnezeul 
meu. 


12 Duhul Tău cel bun mă va povăţui în 
pământ drept. Pentru numele Tău, 
Doamne, mă vei trăi; în dreptatea Ta. 
Scoate-vei din necaz sufletul meu. 


13 Şi întru mila Ta vei pierde de tot pe 
pizmaşii mei, 
14 Şi vei pierde pe toți cei ce necăjesc 


sufletul meu, căci eu robul Tău sunt. 


Slavă... 


DUPĂ A NOUĂSPREZECEA CATISMĂ: 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 7: 


Mulţumind Te slăvesc, Dumnezeul 
meu, căci tuturor păcătoşilor ai dat 
pocăință. Mântuitorule, să nu mă 
ruşinezi când vei veni să judeci lumea 


toată, pre mi 
de ruşine. 
Slavă... 

Fără de număr greşindu-Ti, pedepse 
nenumărate aştept, Dumnezeul meu, 
îndură-Te şi mă mântuieşte. 

Şi acum... 

La mulţimea milei tale acum alerg. 
Dezleagă, de Dumnezeu Născătoare, 
lanţurile greşalelor mele. 


Doamne miluieşte, de 40 de ori şi 
rugăciunea aceasta: 


Stăpâne Hristoase Dumnezeule, 
Care cu patimile Tale patimile mele ai 
vindecat, şi cu rănile Tale rănile mele 
ai tămăduit, dăruieşte mie, care mult 
Ti-am greşit, lacrimi de umilinţă. 
Amestecă cu trupul meu din mireas- 
ma făcătorului de viaţă trupului Tău 
şi îndulceşte sufletul meu cu cinstit 
sângele Tău, de amărăciunea cu care 
m-a adăpat potrivnicul. Înaltă către 
Tine mintea mea cea care este trasă 
jos, şi mă ridică din prăpastia 
pierzaniei, că nu am pocăință, nu am 


umilinţă, nu am lacrimi de mângâiere 
care întorc fiii la moştenirea lor. 
Întunecatu-m-am la minte în patimile 
lumești; nu pot să caut către Tine 
întru durere, nu pot să mă înfierbânt 
cu lacrimile dragostei celei către 
Tine; ci  Stăpâne Doamne Iisuse 
Hristoase, vistieria bunătăţilor, 
dăruieşte-mi pocăință desăvârşită, şi 
inimă îndurerată spre căutarea Ta. 
Dăruieşte-mi harul Tău, şi înnoieşte 
întru mine închipuirile icoanei Tale. 
Părăsitu-Te-am eu, nu mă părăsi pre 
mine. leşi spre căutarea mea, 


întoarce-mă iarăşi la păşunea Ta şi 
mă numără împreună cu oile turmei 
Tale celei alese. Hrăneşte pre mine 
împreună cu dânsele din verdeaţa 
dumnezeieştilor Tale taine, pentru 
rugăciunile preacuratei Maicii Tale şi 
ale tuturor sfinţilor Tăi, Amin. 


e 


CAN SA A DOVăzecea 
PSALMUL 143 
Psalmul lui David, catre Goliath, 


1 Bine e cuvântat Domnul Dumnezeul 
meu, Cel ce învață mâinile mele la 
rânduială, degetele mele la război. 


2 Mila mea şi Scăparea mea, 
Sprijinitorul meu şi Mântuitorul meu, 


3 Scutitorul meu, şi peste El am 
nădăjduit, Cel ce supune norodul meu 
sub mine! 


4 Doamne, ce este omul, căci Te-ai 
cunoscut lui, sau fiul omului, căci îl 
socoteşti pe el? 


5 Omul întru deşertăciune se aseamănă, 
zilele lui ca umbra trec. 


6 Doamne, pleacă cerurile şi Te pogoară, 
atinge-Te de munți şi se vor afuma! 


7 Fulgeră fulger, şi vei risipi pe dânşii! 
Trimite săgețile Tale, şi vei tulbura pe ei! 


8 Trimite mâna Ta dintru înălțime, 
scoate-mă şi mă mântuieşte din ape 
multe, din mâna fiilor celor străini, 


9 Cărora gura a grăit în deşert şi 


dreapta lor — dreaptă de strâmbătate. 


10 Dumnezeule, cântare nouă cânta-voi 
Ţie, cu psaltire cu zece strune cânta-voi 
Ție, 


11 Celui ce dă mântuirea împăraților, 
Celui ce mântuieşte pe David, robul 
Său, din sabie rea. 


12 Mântuieşte-mă şi mă scoate din 
mâna fiilor celor străini, a cărora gură a 


grăit deşertăciune, şi dreapta lor — 
dreapta strâmbătăţii! 


13 Cărora fiii lor — ca nişte tinere 
răsădituri, întărite întru tinerețţile lor; 


14 Fetele lor - înfrumusețate, 
împodobite, ca asemănarea bisericii; 


15 Cămarile lor — pline, vărsându-se din 
aceea în aceea; 


16 Oile lor — mult fătătoare, înmulţind în 
ieşirile lor; boii lor - graşi; 
17 Nu este căzătură de gard, nici 


trecătoare, nici strigare în ulițele lor! 


18 Au fericit norodul la care acestea 
sunt, fericit norodul căruia Domnul — 
Dumnezeul lui! 


PSALMUL 144 


Laudei lui David 


1 Înălţa-Te-voi, Dumnezeul meu, 


Împăratul meu, şi voi binecuvânta 
numele Tău în veac şi în veacul 
veacului. 


2 Peste toată ziua blagoslovi-Te-voi şi voi 
lăuda numele Tău în veac şi în veacul 
veacului. 


3 Mare e Domnul şi lăudat foarte şi 
mărimii Lui nu este margine. 


4 Rudă şi rudă va lăuda lucrurile Tale şi 
puterea Ta vor vesti. 


5 Mare-cuviința măririi sfințirii Tale vor 
grăi şi minunile Tale vor povesti. 


6 Şi puterea celor groaznice ale Tale vor 
grăi şi mărimea Ta vor povesti. 


7 Pomenirea mulțimii bunătăţii Tale vor 
izbucni şi cu dreptatea Ta se vor 
bucura. 


8 Îndurător şi milostiv Domnul, mult 
îngăduitor şi mult milostiv. 


9 Bun e Domnul tuturor şi îndurările 
Lui — peste toate lucrurile Lui. 


10 Mărturisească-se Ţie, Doamne, toate 
faptele Tale şi curații Tăi blagoslovească- 
Te pe Tine. 


11 Mărirea împărăției Tale vor grăi şi 
puternicia Ta vor grăi, 


12 Ca să arate fiilor oamenilor 
puternicia Ta şi mărirea marii-cuviinţei 
împărăției Tale. 


13 Împărăţia Ta - împărăţia tuturor 
veacurilor, şi stăpânirea Ta - întru toată 
ruda şi ruda. 


14 Credincios Domnul, întru toate 
cuvintele Lui şi curat, întru toate 
lucrurile Lui. 


15 Sprijineşte Domnul pe toţi cei ce cad 
şi îndreptează pe toți cei ce-s dărâmați. 


16 Ochii tuturor la Tine nădăjduiesc şi 
Tu dai lor hrană în vreme bună. 


17 Deschizi Tu mâna Ta şi saturi pe tot 
cel viu de bunăvoie. 


18 Drept e Domnul întru toate căile Lui 
şi curat întru toate lucrurile Lui. 


19 Aproape e Domnul de toţi cei ce 
cheamă pe El, de toți cei ce cheamă pe 
El cu adevăr. 


20 Voia celor ce se tem de El va face şi 
ruga lor va asculta şi va mântui pe 
dânşii. 

21 Păzeşte Domnul pe toţi cei ce iubesc 
pe El, şi pe toți păcătoşii va pierde de 


22 Lauda Domnului va grăi gura mea, şi 
blagoslovească tot trupul numele cel 
sfânt al Lui în veac şi în veacul veacului. 
Slavă. 


PSALMUL 145 
Aliluia a lui Agheu şi Zaharia 


1 Laudă, sufletul meu, pe Domnul! 
Lăuda-voi pe Domnul în viața mea, 
cânta-voi Dumnezeului meu până voi fi! 


2 Nu nădăjduiți spre boieri, în fiii 
oamenilor, la care nu este mântuire. 


3 leşi-va duhul lui şi se va întoarce la 
pământul lui; în ziua aceea vor pieri 
toate gândurile lui. 


4 Fericit căruia Dumnezeul lui Iacov e 
ajutorul lui, nădejdea lui în Domnul 
Dumnezeul lui, în Cel ce a făcut cerul şi 
pământul, marea şi toate ce-s întru 
dânsele, 


5 Pe Cel ce păzeşte adevărul în veac, 
făcând judecată celor ce se năpăstuiesc, 
dând hrană celor flămânzi. 


6 Domnul dezleagă pe cei ce-s în obezi, 
Domnul înțelepţeşte orbii. 


7 Domnul îndreptează pe cei dărâmați. 
Domnul iubeşte pe cei drepți. 


8 Domnul păzeşte pe cei pribegi, pe 
sărac şi văduvă va ajuta, şi calea 
păcătoşilor o va stinge. 


9 Împărăţi-va Domnul în veac; 
Dumnezeul tău, Sion, — în neam şi în 
neam. 


PSALMUL 146 
Aliluia, 


1 Lăudaţi pe Domnul, căci e bun 
psalmul; Dumnezeului nostru 
îndulcească-se lauda ! 


2 Zidind Ierusalimul, Domnul răsfirările 
lui Israil va aduna, 


3 Cel ce vindecă pe cei zdrobiţi, la inimă 
şi legând zdruncinăturile lor, 


4 Cel ce numără mulțimea stelelor şi pe 
toate pe ele pe nume chemând. 


5 Mare e Domnul nostru şi mare e 
vârtutea Lui şi priceperii Lui nu este 
număr. 


6 Luând la Sine pe cei blânzi Domnul, şi 
smerind pe cei păcătoşi, până la 
pământ. 


7 Începeţi Domnului cu mărturisire, 
cântați Dumnezeului nostru cu alăută, 
Celuia ce înveleşte cerul cu nori, 


8 Celui ce găteşte pământului ploaie, 


9 Celui ce răsare în munți iarbă şi 
pajişte la lucrul oamenilor, 


10 Dând dobitoacelor hrana lor şi puilor 
corbilor celor ce cheamă pe El! 


11 Nu întru puternicia calului va vrea, 
nici în pulpele omului binevoieşte. 


12 Binevoieşte Domnul întru cei ce se 
tem de Dânsul şi întru cei ce 
nădăjduiesc în mila Lui. Aliluia. 


PSALMUL 147 
A lui Angheu si a Zahariei 


1 Laudă, lerusalime, pe Domnul, făleşte 
pe Domnul tău, Sion! 


2 Căci a întărit zăvoarele porții tale, 
blagoslovit-a pe fiii tăi întru tine 


3 Cel ce a pus hotarele tale pace şi de 
grăsime de grâu săturându-te. 


4 Căci trimițând cuvântătorul Lui 
pământului, cât de sârg va alerga 
cuvântul Lui. 


5 Dând omătul Lui ca lâna, negura ca 
cenuşa celui ce presară; 


6 Punând gheaţa Lui ca pâinile; în fața 
gerului Lui cine va suferi? 


7 Trimite-va cuvântul Lui şi le va topi pe 
ele, sufla-va vântul Lui şi va curăța 
apele: 


8 Cel ce vesteşte cuvântul Lui lui Iacov, 
dreptăţile şi judecățţile Lui lui Israil. 


9 N-a făcut aşa la toata limba, şi 
judecăţile Lui nu le-a arătat. Slavă. 


PSALMUL 148 
Aliluia, a lui Angheu şi lor, Zahariei, 


1 Lăudaţi pe Domnul din ceruri, lăudaţi 
pe El întru cele înalte! 


2 Lăudaţi pe El, toţi îngerii Lui, lăudați 
pe El, toate puterile Lui! 


3 Lăudaţi pe El, soarele şi luna, lăudați 
pe El, toate stelele şi lumina! 


4 Lăudaţi pe El, cerurile cerurilor, şi apa 
cea de deasupra cerurilor să laude 
numele Domnului! 


5 Căci El a zis şi s-au făcut, Ela 
poruncit şi s-au zidit, 


6 Pus-a pe ele în veac şi în veacul 
veacului, poruncă a pus şi nu va trece. 


7 Lăudaţi pe Domnul, din pământ, 
balauri şi toate beznele; 


8 Foc, grindină, zăpadă, gheaţă, vânt de 
vifor, acelea ce fac cuvântul Lui; 


9 Munţii şi toate dealurile, lemne 
roditoare şi toți cedrii,; 


10 Fiarele şi toate dobitoacele târâtoare 
şi păsări zburătoare; 


11 Împărații pământului şi toate 
noroadele, boieri şi toți judecătorii 
pământului; 


12 Tinerii şi fecioare, bătrâni, cu cei mai 
tineri, să laude numele Domnului! Căci 
se înălță numele Lui singur: 


13 Mărturisirea Lui — pe pământ şi în 
cer. Şi va înălța cornul norodului Lui: 


14 Laudă la toți cei curațţi ai Lui, la fiii 
lui Israil, norodului ce se apropie de EI! 


PSALMUL 149 


Aliluia, 


1 Cântați Domnului cântare nouă, lauda 


Lui în biserica cuvioşilor! 


2 Veselească-se Israil de Cel ce l-a făcut 
şi fiii Sionului să se bucure de Împăratul 
lor! 


3 Să laude numele Lui cu dans, cu 
timpană şi cu psaltire cântă Lui! 


4 Căci va binevoi Domnul întru norodul 
Lui şi va înălța pe cei blânzi cu 
mântuire. 


5 Făli-se-vor cei curați cu mărire şi se 
vor bucura în aşternuturile lor! 


6 Înălțările Dumnezeului — în gâtlejul lor 
şi săbii de amândouă părțile ascuţite în 
mâinile lor, 


7 Ca să facă izbândă întru limbi, 
mustrări întru noroade; 


8 Ca să lege pe împărații lor cu obezi şi 
pe slăviţii lor cu cătuşe de fier, 


9 Ca să facă întru ei judecată scrisă! 


Mărirea aceasta fi-va la toți cei curaţi ai 
Lui. 


PSALMUL 150 
Aliluia, 


1 Lăudaţi pe Dumnezeu întru sfinţii Lui! 
Lăudaţi pe Dânsul întru întărirea puterii 
Lui! 


2 Lăudaţi pentru puterniciile Lui, 
lăudați pe El după mulțimea mărimii 
Lui! 


3 Lăudaţi pe Dânsul cu glas de 
trâmbiță, lăudați pe El cu psaltire şi 
alăută! 


4 Lăudaţi pe El cu timpană şi dans, 
lăudaţi pe El cu strune şi organe! 


5 Lăudaţi pe El cu timbale bine 
răsunătoare, lăudațţi pe El cu ţimbale de 
strigare. Toată suflarea să laude pe 


Domnul! 
Slavă... 


DUPĂ A DOUĂZECEA CATISMĂ 
Sfinte Dumnezeule..., Preasfântă 
Treime..., Tatăl nostru..., 
Troparele acestea, glas 6: 

Plinirea tuturor bunătăţilor Tu 
eşti, Hristoase al meu. Umple de 
bucurie şi de veselie sufletul meu, şi 
mă mântuieşte, ca Cel Unul mult 
Milostiv. 


Slavă... 

De am şi greşit, Hristoase 
Mântuitorul meu, înaintea Ta, alt 
Dumnezeu afară de Tine nu ştiu, şi 
îndrăznesc la milostivirea Ta. Ci mă 
primeşte, pre mine cel ce mă întorc, 
Milostive Părinte, şi Fiule Unule 
născut, şi Duhule Sfinte, ca pre fiul 
cel pierdut, şi mă mântuieşte. 

Şi acum... 

Altă scăpare şi fierbinte spriji- 
neală afară de tine nu ştiu. Ci ca una 
ce ai îndrăzneală către Cel ce din tine 
S-a născut, Stăpână, ajută-mi şi mă 


mântuieşte pre mine, robul tău. 


Doamne miluieşte, de 40 de ori şi 
rugăciunea aceasta: 


Doamne Iisuse Hristoase, 
Dumnezeul meu, miluieşte-mă pre 
mine,  păcătosul, şi iartă mie, 
nevrednicului robului Tău, câte Ti-am 
greşit în vremea vieţii mele şi până 
astăzi. Şi orice am păcătuit ca un om: 
cele cu voie ale mele păcate şi cele 
fără de voie, cele cu lucrul şi cu 


cuvântul, cele cu mintea şi cu gândul, 
cele din nesocoteală şi din neluare 
aminte şi din multa mea lenevire şi 
negrijă; ori de m-am jurat pre numele 
Tău cel Sfânt, ori de m-am jurat 
strâmb, sau de am hulit în gândul 
meu, sau de am ocărât pre cineva, sau 
de am năpăstuit, sau m-am întristat, 
sau m-am mâniat întru ceva, sau am 
furat, sau am curvit, sau am minţit, 
sau am mâncat întru ascuns, sau 
vreun prieten a năzuit la mine şi l-am 
trecut cu vederea, sau pre vreun frate 
de am necăjit şi am amărât, sau stând 
eu la rugăciune şi la cântare, mintea 
mea cea vicleană a umblat la cele 
viclene, sau m-am desfătat peste 
cuviinţă, sau de am râs nebuneşte, 
sau de am grăit glume, sau de m-am 
trufit, sau la slavă deşartă de am 
gândit, sau m-am mândrit, sau la 
frumuseţe deşartă de am privit şi de 
dânsa m-am biruit, sau de nu m-am 
îngrijit de rugăciunea mea, sau de n- 
am păzit porunca duhovnicescului 
meu părinte, sau de am grăit vorbe 
deşarte, sau altceva viclean de am 


făcut; pentru că acestea toate şi mai 
mult decât acestea am lucrat, pe care 
nici nu le mai ţin minte; miluieşte- 
mă, Doamne, şi mi le iartă toate ca un 
bun şi iubitor de oameni, ca în pace 
să adorm şi să mă odihnesc, cântând 
şi binecuvântând şi slăvind pre Tine, 
împreună cu Cel fără de început al 
Tău Părinte şi cu Preasfântul şi bunul 
şi de viaţă făcătorul Tău Duh, acum şi 
pururea şi în vecii vecilor. Amin. 


E 


POMEISHIC 


Pe care este dator atât monahul cât şi 
mireanul să-l citească în fiecare zi, cu 
umilință, cu osârdie şi cu evlavie. 


PENTRU SFÂNTA BISERICĂ 


Adu-Ți aminte, Doamne Iisuse 
Hristoase, Dumnezeul nostru, de mila 
şi de îndurările Tale cele din veac, 
pentru care Te-ai întrupat şi de voie 
ai răbdat răstignire şi moarte şi ai 
înviat din morţi, Te-ai înălţat la cer, 
şi ai şezut de-a dreapta lui Dumnezeu 
şi Tatăl, pentru mântuirea tuturor 
celor ce cred drept în Tine. Caută 
spre smerenia şi rugăciunea tuturor 
celor ce cu toată inima Te caută pe 
Tine.  Pleacă-Ţi urechea şi auzi 
smerita mea rugăciune, a nevrednicu- 


lui robului Tău, întru miros de bună 
mireasmă duhovnicească, ce se aduce 
Tie pentru poporul Tău. Mai întâi adu- 
Ti aminte de Soborniceasca şi 
Apostoleasca Ta Biserică, pe care ai 
câştigat-o cu scump Sângele Tău, şi o 
întemeiază, şi o întăreşte, şi o lăţeşte, 
şi o înmulţeşte, şi o împacă, şi în veci 
nebiruită de porţile iadului o păzeşte; 
întărâtările ei le potoleşte. Stinge 
ridicarea păgânilor, sculările ereticilor 
degrab le sfărâmă şi le dezrădăcinează 
şi întru nimic le întoarce, cu puterea 
Sfântului Tău Duh (o închinăciune). 


PENTRU CEI VII 


Mântuieşte, Doamne, şi miluieşte 
pe dreptcredincioşii cârmuitori, supu- 
ne sub picioarele lor pe tot vrăjmaşul 
şi potrivnicul, şi pune în inima lor 
cele bune şi de pace pentru Sfânta 
Biserică şi pentru tot norodul, ca 
întru liniştea lor, viaţă lină şi fără de 
gâlceavă să vieţțuim întru dreaptă 
credinţă şi întru toată creştinătatea şi 
curăţia (o închinăciune). 


Mântuieşte, Doamne, şi miluieşte 
pe toţi episcopii ortodocşi care drept 
învaţă cuvântul adevărului Tău şi pe 
toţi preoţii, diaconii şi pe tot clerul 
bisericesc, pe care i-ai pus să 
păstorească turma Ta cea cuvântă- 
toare, întru dreaptă credinţă şi, 
pentru rugăciunile lor, miluieşte-mă 
şi mă  mântuieşte şi pe mine 
păcătosul (o închinăciune). 

Mântuieşte, Doamne, şi miluieşte 
pe dreptcredincioşii cârmuitori 
ortodocşi ai țării, pe mai-marii 
oştilor, pe căpeteniile oraşelor şi 
satelor şi pe toți binecredincioşii 
ostaşi şi de Hristos iubitori (o 
închinăciune). 

Mântuieşte, Doamne, şi miluieşte 
pe părintele nostru starețul (numele) şi 
pe toți frații cei întru Hristos, şi pentru 
rugăciunile lor, mântuieşte-mă şi pe 
mine păcătosul (numai pentru călugări; 
o închinăciune). 

Mântuieşte, Doamne, şi miluieşte 
pe părintele meu, duhovnicul (numele) 
şi pentru rugăciunile lui, iartă-mi 
păcatele (o închinăciune). 


Mântuieşte, Doamne, şi miluieşte 
pe toți cei ce se ostenesc şi slujesc, şi pe 
cei ce cu osârdie au slujit în sfânt lo- 
caşul acesta, frații noştri, cu lucrul 
mâinilor, pe cei puşi în ascultări, ico- 
nomi, şi pe cei împreună cu dânşii 
ostenitori, pe lucrătorii mireni ai sfintei 
mânăstirii acesteia, şi pe toți ortodocşii 
(o rostesc numai călugării; o închină- 
ciune). 

Mântuieşte, Doamne, şi miluieşte 
pe părinții mei (numele), fraţii, 
surorile, pe toate rudeniile cele după 
duh şi după trup, şi pe prieteni; şi le 
dăruieşte lor pacea Ta, îndestulându-i 
cu bunătăţile cele lumeşti şi cu cele 
mai presus de lume (o închinăciune). 

Mântuieşte, Doamne, şi miluieşte 
sfintele mânăstiri din Sfântul Munte, 
din România şi de pretutindenea şi pe 
cei ce viețuiesc în dreaptă credinţă 
întru dânsele, părinţii şi fraţii noştri, 
şi, pentru rugăciunile lor, miluieşte- 
mă şi pe mine păcătosul (o 
închinăciune). 

Mântuieşte, Doamne, şi miluieş- 
te, după mulţimea îndurărilor Tale, pe 


sfinţii  ieroschimonahi, iero- 
monahi, ieroschidiaconi, ierodiaconi, 
schimonahi şi monahi, schimonabhii şi 
monahii, şi pe toţi cei ce cu evlavie şi 
întru feciorie viețuiesc cu înfrânare 
prin mânăstiri, prin pustii, prin 
peşteri, prin munţi, prin închisori, 
prin crăpăturile pietrelor, prin 
ostroavele mărilor, în orice loc şi 
latură, care cu creştinească dreaptă şi 
bună credinţă slujesc Tie şi se roagă, 
uşurează-le greutatea, mângâie-i în 
necaz, şi cu puterea Ta întăreşte-i 
spre nevoinţă, şi, pentru rugăciunile 
lor,  dăruieşte-mi şi mie iertare 
păcatelor (o închinăciune). 

Mântuieşte, Doamne, şi miluieşte 
pe bătrâni şi pe tineri, pe săraci şi pe 
orfani, pe văduve şi pe cei ce se află 
în neputinţe, în griji, în nevoi, în rele 
pătimiri, în robii, în temnițe şi în 
închisori şi, mai ales, pe cei izgoniți 
pentru Tine şi pentru dreapta 
credinţă ortodoxă, de neamurile cele 
fără de Dumnezeu şi de cumpliţii 
eretici, fiind ei robii Tăi; miluieşte-i 
pe dânşii, cercetează-i, întăreşte-i, îi 


mângâie, şi degrab, cu puterea Ta, din 
toate cele grele îi slobozeşte şi le dă 
izbăvire (o închinăciune). 

Mântuieşte, Doamne, şi miluieşte 
şi îmi iartă orice eu, ca un om 
neputincios, am greşit Tie şi m-am 
smintit şi nebuneşte de la calea 
mântuirii m-am depărtat şi către 
fapte necuvioase prin deşertăciunea 
minţii mele ticăloşeşte m-am abătut; 
ci mă rog: prin dumnezeiască 
iconomia Ta, întoarce-mă iarăşi în 
calea mântuirii (o închinăciune). 

Pe cei ce s-au depărtat de la 
dreapta credință, şi cu  eresurile 
întunecându-se, întru pierzare 
aflându-se, cu strălucirea cunoştinţei 
Tale luminându-i, Sfintei, Apostoleştii 
şi Soborniceştii Tale Biserici îi uneşte 
(o închinăciune). 

Mântuieşte, Doamne, şi miluieşte 
pe cei ce mă urăsc şi mă dosădesc, şi 
mă asupresc, şi nu-i lăsa pe dânşii să 
piară pentru mine, păcătosul (o 
închinăciune). 


PENTRU CEI RĂPOSAŢI 


Pomeneşte, Doamne, pe cei ce s- 
au mutat din viaţa aceasta, 
credincioşi împărați şi domni, 
împărătese şi doamne, pe preasfinţiţii 


patriarhi, mitropoliți, arhiepiscopi şi 
episcopi  dreptslăvitori, preoți, di- 
aconi, şi pe tot clerul bisericesc, şi pe 
cei din cinul monahicesc, care au 
slujit Tie, şi pe ctitorii sfântului 
lăcaşului acestuia, împreună cu sfinţii 
Tăi în veşnicele Tale lăcaşuri îi 
odihneşte (o închinăciune). 


Pomeneşte, Doamne, sufletele 
adormiţilor robilor Tăi părinţilor mei 
(numele), fraţilor, surorilor şi tuturor 
rudeniilor mele după duh şi după 
trup, iertându-le lor toată greşeala cea 
de voie şi cea fără de voie, dăruieşte- 
le lor împărăţia şi  împărtăşirea 
veşnice Tale bunătăţi şi a Ta cea fără 
de sfârşit îndulcire şi fericită viaţă (o 
închinăciune). 


Pomeneşte, Doamne, pe toţi cei 
ce întru nădejdea Invierii şi a vieţi 


veşnice au adormit: părinţi şi fraţi a 


noştri, pe cei ce odihnesc aici şi 
pretutindeni dreptslăvitori creştini, şi 
cu sfinții Tăi sălăşluieşte-i, unde 
cercetează lumina feţei Tale, şi pe noi 
miluieşte-ne ca un bun şi de oameni 
iubitor (o închinăciune). 

Dăruieşte, Doamne, iertare de 
păcate tuturor celor ce mai înainte s- 
au mutat, întru buna credinţă şi întru 
nădejdea învierii, părinţii şi fraţii 
noştri, şi le fă lor veşnică pomenire 
(de trei ori). 


PENTRU TINE 


Doamne şi Stăpânul vieţii mele, 
duhul trândăviei, al grijii de multe, al 
iubirii de stăpânire şi al grăirii în 
deşert, nu mi-l da mie (o metanie). 

Iar duhul curăţiei, al gândului 
smerit, al răbdării şi al dragostei, 
dăruieşte-l mie, slugii Tale (o metanie). 

Aşa, Doamne, Împărate, dăruieşte- 


mi ca să îmi văd greşealele mele şi să 
nu osândesc pe fratele meu, că 
binecuvântat eşti în vecii vecilor. 
Amin (o metanie). 

Dumnezeule,  curăţeşte-mă pe 
mine păcătosul. (o închinăciune). 

Dumnezeule, milostiv fii mie 
păcătosului. (o închinăciune). 

Cel ce m-ai zidit, Dumnezeule, 
miluieşte-mă. (o închinăciune). 

Fără de număr am greşit, 
Doamne, iartă-mă. (o închinăciune). 

CÂNMĂRIISE IsYl MOISE 


După ce s-a afundat Faraon. leşire, 15 
CÂNTAREA ÎHTAA 
1 Să cântăm Domnului căci cu slavă S-a 


proslăvit; pe cal şi pe călăreț i-a aruncat 
în mare. 


2 Ajutor şi acoperitor s-a făcut mie spre 
mântuire; Acesta este Dumnezeul meu, 
şi-L voi proslăvi pe El, Dumnezeul 
părintelui meu, şi-L voi înălța pe El. 


3 Domnul Cel ce sfărâmă războaiele, 
Domnul este numele Lui; carele lui 
Faraon şi puterea lui a aruncat în mare. 


4 Pe călăreţii cei aleşi căpetenii i-a 
afundat în Marea Roşie. 


5 Cu marea i-a acoperit pe ei, afundatu- 
s-au întru adânc, ca o piatră. 


6 Dreapta Ta, Doamne, s-a proslăvit 
întru tărie, mâna Ta cea dreaptă a 
sfărâmat pe vrăjmaşi, şi întru mulțimea 
slavei Tale vei zdrobi pe cei potrivnici. 


7 Trimis-ai mânia Ta şi i-a mâncat pe 
dânşii ca pe o trestie, şi prin duhul 
mâniei Tale s-a împărțit apa. 

8 Închegatu-s-au ca un perete apele, 
închegatu-s-au şi valurile în mijlocul 
mării. 


9 Zis-a vrăjmaşul: gonind voi prinde, 
împărți-voi dobânzi, umple-voi sufletul 


meu, ucide-voi cu sabia mea, stăpâni-va 
mâna mea. 


10 Trimis-ai Duhul Tău, acoperitu-i-a pe 
ei marea, afundatu-s-au ca plumbul în 
apă mare. 


11 Cine este asemenea Ţie întru 
dumnezei, Doamne? Cine este asemenea 
Ție proslăvit întru sfinți, minunat şi cu 
slavă făcând minuni? 


12 Întins-ai dreapta Ta, înghiţitu-i-a pe 
dânşii pământul, povăţuit-ai cu dreapta 


Ta pe norodul Tău acesta, pe care l-ai 
izbăvit. 


13 Chematu-l-ai cu puterea Ta la 
lăcaşul cel sfânt al Tău. Auzit-au 
neamurile şi s-au mâniat, dureri au 
cuprins pe cei ce locuiau în Filisteea. 

14 Atunci s-au grăbit voievozii Edomului 
şi boierii moabitenilor, cuprinsu-i-a pe 


dânşii cutremur. Topitu-s-au toţi cei ce 
locuiau în Canaan. 


15 Să cadă peste dânşii frică şi 
cutremur, cu mărirea brațului Tău să se 
împietrească. 

16 Până ce se va trece norodul Tău, 
Doamne, până ce va trece norodul Tău 
acesta, pe care l-ai agonisit. 


17 Ducându-i înăuntru, răsădeşte-i pe 
ei în muntele moştenirii Tale, în lăcaşul 
Tău cel gata, pe care l-ai făcut, Doamne, 
sfințenie, pe care l-a gătit mâinile Tale. 

18 Domnul Cel ce împărăţeşte veacurile 
şi în veac şi încă. Când a intrat calul lui 
Faraon cu căruţe şi cu călăraşi în mare, 


19 Şi a adus Domnul peste dânşii apa 
mării, iar fiii lui Israil au umblat pe 
uscat prin mijlocul mării. 


Slavă... Şi acum... 


CÂNTAREA A DOVA 
Deuteronom, 32 


Cade-se a şti, că a doua cântare 
niciodată nu se citeşte, fără numai în 
Sfântul şi Marele Post, martea. Şi se 

citeşte toată până la sfărşit, iar la 
tropare zicem stihul: Slavă Ție, 
Dumnezeul nostru, slavă ie. 


1 la aminte, cerule, şi voi grăi, şi să 
audă pământul graiuri din gura mea. 


2 Să aştepte ca ploaia răspunsul meu, şi 
să se pogoare ca roua graiurile mele. 


3 Ca ploaia pe troscot şi ca ninsoarea pe 
iarbă, că numele Domnului am chemat; 
dați slavă Dumnezeului nostru. 


4 Dumnezeu, adevărate sunt lucrurile 
Lui, şi toate căile Lui judecăți. 


5 Dumnezeu este credincios, şi nu este 
nedreptate întru Dânsul, drept şi cuvios 
este Domnul. 


6 Greşit-au, nu sunt ai Lui fiii cei cu 
prihană; rudă îndărătnică şi răzvratită, 
au acestea Domnului răsplătiți? 


7 Acest norod este nebun şi nu înțelept. 
Au nu Însuşi Acesta Părintele tău te-a 
agonisit pe tine, şi te-a făcut şi te-a 
zidit? 


8 Aduceţi-vă aminte de zilele veacului, 
socotiți anii neamului neamurilor. 


9 Întreabă pe tatăl tău, şi-ţi va povesti 
ție, pe cei bătrâni ai tăi, şi vor spune ţie. 


10 Când a împărţit Cel Preaînalt 
neamurile, cum a semănat pe fiii lui 
Adam, 


11 A pus hotarele neamurilor, după 
numărul îngerilor lui Dumnezeu, şi s-a 


făcut partea Domnului, norodul lui 
Iacov, funia moştenirii lui Israel. 


12 L-a îndestulat pe el în pustie, întru 
sete de ardere în loc fără de apă. 


13 Înconjuratu-l-a pe el şi l-a învăţat, şi 
l-a păzit ca lumina ochiului. 


14 Ca un vultur şi-a acoperit cuibul 
său, şi spre puii săi a poftit, 


15 Întinzându-şi aripile sale, i-a primit 
pe ei şi i-a ridicat pe umerii săi. 


16 Domnul Însuşi i-a povăţuit pe ei, şi 
nu era împreună cu dânşii dumnezeu 
străin. 


17 Ridicatu-i-a pe dânşii la vârtutea 
pământului, hrănitu-i-a pe ei cu rodurile 
țarinilor. 


18 Supt-au miere din piatră, şi 
untdelemn din piatră vârtoasă, 


19 Unt de vaci şi lapte de oi, cu 
grăsimea mieilor şi a berbecilor, a fiilor 
de tauri şi de țapi, cu grăsime din 
măduva grâului, şi sânge de struguri a 
băut vin. 


20 Şi a mâncat Iacov şi s-a săturat, şi s- 
a lepădat cel iubit. 


21 Îngroşatu-s-a, îngrăşatu-s-a, lăţitu-s- 
a. Şi a părăsit pe Dumnezeu cel ce l-a 
făcut pe el, şi s-a depărtat de la 
Dumnezeu, Mântuitorul său. 


22 Mâniatu-M-a întru cei străini, întru 
urâciunile sale M-a amărât. 


23 Jertfit-a dracilor şi nu lui Dumnezeu, 
dumnezeilor pe care nu i-a ştiut; cei noi 
şi cei de curând au venit, pe care nu i- 
au ştiut părinții lor. 


24 Pe Dumnezeu cel ce te-a născut l-ai 
părăsit, şi ai uitat pe Dumnezeu cel ce te 
hrăneşte. 


25 Şi a văzut Domnul şi a râvnit, şi s-a 
întărâtat pentru mânia fiilor lor şi a 
fiicelor, 


26 Şi a zis: întoarce-voi fața Mea dinspre 
dânşii, şi voi arăta ce va fi lor în cele de 
apoi; 


27 Că neam îndărătnic este, fii la care 
nu este credință întru dânşii. 


28 Ei M-au întărâtat pe Mine întru cel 
ce nu este Dumnezeu, mâniatu-M-au 
întru idolii lor. 


29 Şi eu voi întărâta pe ei întru cel ce nu 
este neam, întru neamul cel 
neînţelegător voi mânia pe ei. 


30 Că foc s-a aprins din mânia Mea, 
arde-va până la iadul cel mai de jos. 


31 Mânca-va pământul şi rodurile lui, 
arde-va temeliile munților. 


32 Aduna-voi la ei rele, şi săgețile Mele 
le voi sfârşi întru dânşii, 


33 Topindu-se de foame şi de mâncarea 
păsărilor şi gârbovire nevindecată, 


34 Dinţi de fiară voi trimite asupra lor, 
cu mânia celor ce se târăsc pe pământ. 


35 Dinafară îi va stârpi pe dânşii sabia, 
şi din cămări frica; tânărul cu fata, 
copilul de la sân cu cel desăvârşit 
bătrân. 


36 Zis-am: risipi-i-voi pe ei şi voi face să 
înceteze dintru oameni pomenirea lor; 


37 Fără numai pentru mânia 
vrăjmaşilor, ca să nu-şi lungească anii, 
şi ca să nu li se pună asupră potrivnicii, 


38 Ca să nu zică: mâna noastră este 
înaltă, şi nu Domnul a făcut acestea 
toate. 


39 Că neam ce şi-a pierdut sfatul este, 
şi nu este întru dânşii ştiinţă. 


40 Nu au gândit să înțeleagă, acestea 
toate să le ia în vremea cea viitoare. 


41 Cum va goni unul o mie, şi doi vor 
muta zece mii, 


42 De nu i-ar fi dat Dumnezeu pe 
dânşii, şi Domnul i-a dat pe ei. 


43 Că nu sunt dumnezeii lor ca 
Dumnezeul nostru, şi vrăjmaşii noştri 
sunt neînțelegători. 


44 Că din via Sodomului este via lor, şi 
vița lor din Gomora. 


45 Strugurele lor, strugure de fiere, 
strugurele amărăciunii lor. 


46 Mânie de balauri este vinul lor, şi 
mânie de aspidă nevindecată. 


47 Au doară nu iată acestea toate s-au 
adunat la Mine, şi s-au pecetluit întru 
comorile Mele? 


48 În ziua izbândirii voi răsplăti, 


49 În vremea când va rătăci piciorul lor, 


50 Că aproape este ziua pieirii lor, şi 
sunt de față cele gătite vouă. 


51 Că va judeca Domnul pe norodul 
Său, şi spre slugile Sale se va îndura. 


52 Că i-a văzut pe ei slăbănogiţi şi 
părăsiți în primejdii şi neputincioşi. 


53 Şi a zis Domnul: unde sunt 
dumnezeii lor, spre care au nădăjduit? 


54 Cărora grăsimea jertfelor lor mâncaţi, 
şi beați vinul pomenilor lor. 


55 Scoale-se, şi vă ajute vouă, şi să se 
facă vouă acoperitori. 


56 Vedeţi, vedeţi, ca Eu sunt, şi nu este 
Dumnezeu afară de Mine. 


57 Eu voi ucide şi voi face viu, bate-voi, 
şi Eu voi vindeca, şi nu este cine să 
scoată din mâinile Mele. 


58 Că voi ridica la cer mâna Mea, şi mă 
voi jura pe dreapta Mea, şi voi zice: viu 
sunt Eu în veac, 


59 Că voi ascuțţi ca fulgerul sabia Mea şi 
va lua judecată mâna Mea, 


60 Şi voi răsplăti pedeapsă vrăjmaşilor, 
şi celor ce Mă urăsc pe Mine voi răsplăti. 


61 Îmbăta-voi săgețile Mele de sânge, şi 
sabia Mea va mânca carne 


62 Din sângele celor răniți şi din robime, 
din capetele boierilor neamurilor. 


63 Veseliți-vă ceruri împreună cu El, şi 
să se închine Lui toți îngerii lui 
Dumnezeu, 


64 Veseliți-vă neamuri cu norodul Lui, 
si să se întărească Lui toți fiii lui 
Dumnezeu, 


65 Că sângelui fiilor Săi face izbândă, şi 
va izbândi şi va răsplăti pedeapsă 


vrăjmaşilor, şi celor ce-L urăsc pe El va 
răsplăti. 
66 Şi va curăți Domnul pământul 
norodului Său. 

Slavă... Şi acum... 


CÂNTAREA A TREIA 


Pe Dumnezeu cinsteşte stearpa ceea ce a 
născut înstrăinat. Rugăciunea Anei, 
mama lui Samuil Proorocul. I Regi, 2 


1 Întăritu-s-a inima mea întru Domnul, 


înălțatu-s-a cornul meu întru 
Dumnezeul meu, lărgitu-s-a gura mea 
asupra vrăjmaşilor mei, veselitu-m-am 
întru mântuirea Ta. 


2 Că nu este sfânt ca Domnul, şi nu este 
drept ca Dumnezeul nostru, şi nu este 
sfânt fără numai Tu. 


3 Nu vă lăudați şi nu grăiți înalte întru 
mândrie, şi să nu iasă mari graiuri din 
gura voastră. 


4 Că Dumnezeul cunoştinţelor este 
Domnul, şi Dumnezeul cel ce găteşte 
isprăvile Sale. 

5 Arcul celor tari a slăbit, şi cei slabi s- 
au încins cu putere. 


Irmosul: 


6 Cei sătui de pâine s-au lipsit, şi cei 
flămânzi au moştenit pământul. 


7 Că cea stearpă a născut şapte, şi cea 
multă întru fii a slăbit. 


8 Domnul omoară şi face viu, pogoară în 
iad şi ridică. 


9 Domnul face sărac şi îmbogăţeşte, 
smereşte şi înalță. Ridică de la pământ 
pe cel lipsit, şi din gunoi scoală pe cel 
sărac, 


10 Ca să-l aşeze pe el cu puternicii 
norodului, şi scaunul slavei să-l dea 
moştenire lui. 

11 Cel ce dă rugăciune celui ce se roagă, 
şi a blagoslovit anii dreptului. 


12 Că nu se întăreşte omul cel puternic 
întru vârtutea sa; Domnul va face slab 
pe potrivnicul său, Domnul cel sfânt. 

13 Să nu se laude cel înțelept întru 
înțelepciunea sa, şi să nu se laude cel 
puternic întru puterea sa, şi să nu se 
laude cel bogat întru bogăţia sa; 


14 Ci numai întru aceasta să se laude, 
cel ce se laudă, ca să cunoască şi să ştie 
pe Domnul, şi să facă judecată şi 
dreptate în mijlocul pământului. 


15 Domnul S-a suit în ceruri şi a tunat, 
El va judeca marginile pământului, 
drept fiind. 


16 Şi va da tărie împăraților noştri, şi va 
înălța cornul unsului Său. 


Slavă... Şi acum... 


CÂNTAREA A PATRA 
Rugăciunea Proorocului Avacum. Cap.3 


1 Doamne, auzit-am auzul Tău şi m-am 
temut; Doamne, înțeles-am lucrurile 
Tale, şi m-am spăimântat. 


2 În mijlocul a doi vieţuitori Te vei 
cunoaşte, când se vor apropia anii Tăi 
vei cunoaşte, când va veni vremea Te vei 
arăta, când se va tulbura sufletul meu 
întru mânie, de milă Îţi vei aduce 


aminte. 


3 Dumnezeu de la amiazăzi va veni, şi 
Cel Sfânt din munte umbros cu desime. 


4 Acoperit-a cerurile bunătatea Lui, şi 
de lauda Lui este plin pământul. 


5 Şi strălucirea Lui ca lumina va fi, 
coarne în mâinile Lui, şi a pus iubirea 
cea tare a vârtutei Lui. 


6 Înaintea feţei Lui va merge cuvântul, şi 
va ieşi spre pedepsire dinapoia Lui. 


7 Stat-a şi s-a clătit pământul, privit-a şi 
s-au topit neamurile. 


8 Zdrumicatu-s-au munții cu silă, 
topitu-s-au dealuri veşnice; călătorii 
veşnice ale lor, în loc de osteneli am 
văzut. 


9 Sălaşele etiopienilor se vor spăimânta, 
şi corturile pământului lui Madiam. 


10 Au doară întru râuri Te vei mânia, 
Doamne? Au întru râuri este iuțimea 
Ta? Sau în mare este pornirea Ta? 


11 Că vei încăleca pe caii Tăi, şi 
încălecarea Ta este mântuire. 


12 Încordând vei încorda arcul Tău, 
asupra sceptrelor grăieşte Domnul. 


13 De râuri va crăpa pământul, vedea- 
vor şi în durere vor fi noroadele. 


14 Risipind apele mergerile, dat-a 
adâncul glasul său, înălțimea nălucirile 
sale. 


15 Ridicatu-s-a soarele, şi luna a stat 
întru rânduiala sa. 


16 Întru lumină săgețile Tale vor merge, 
întru strălucirea fulgerului armelor Tale. 


17 Cu înfricoşare vei împuţina 
pământul, şi întru mânie vei surpa 
neamurile. 


18 leşit-ai spre mântuirea norodului 
Tău, ca să mântuieşti pe cei unşi ai Tăi 
ai venit. 

19 Pus-ai în capetele celor fără de lege 
moarte, ridicat-ai legături până la 
grumazi, până în sfârşit. 


Irmosul: 


20 Tăiat-ai întru uimire capetele celor 
puternici, cutremura-se-vor într-însele, 
deschide-vor frânele lor, ca săracul cel 
ce mănâncă întru ascuns. 


21 Şi ai suit la mare caii Tăi, tulburând 
ape multe. 


22 Păzit-am, şi s-a spăimântat inima 


mea de glasul rugăciunii buzelor mele. 


23 Şi a intrat cutremur în oasele mele, 
şi întru mine s-a tulburat vârtutea mea. 


24 Odihni-mă-voi în ziua necazului 
meu, ca să mă sui eu la norodul 
nemerniciei mele. 


25 Pentru că smochinul nu va rodi, şi 
nu vor fi roduri în vii. 


26 Minţi-va lucrul măslinului, şi câmpii 
nu vor face mâncare. 

27 Lipsit-au de la mâncare oile, şi nu 
vor fi boi lângă iesle. 


28 lar eu întru Domnul mă voi bucura, 
veseli-mă-voi de Dumnezeu, Mântuitorul 
meu. 

29 Domnul Dumnezeul meu puterea 
mea, şi va rândui picioarele mele spre 
săvârşire, 


30 Şi peste cele înalte mă suie pe mine, 
ca să biruiesc eu întru cântarea lui. 


Slavă... Şi acum... 


CÂNTAREA A CINCEA 


A Sfântului Isaia Proorocul (Cap. 26, 9- 
20) 


1 De noapte mânecă duhul meu către 
Tine, Dumnezeule, pentru că lumină 
sunt poruncile Tale pe pământ. 


2 Dreptate vă învățați cei ce locuiți pe 
pământ, că a încetat cel necredincios, 
nu se va învăţa dreptate, pe pământ 
adevărul nu-l va face. 


3 Se ridică cel necredincios ca să nu 
vadă slava Domnului. Doamne, înalt 
este brațul Tău, şi n-au ştiut, iar 
cunoscând se vor ruşina. 

4 Pizmuire va lua pe norodul cel 


neînvățat, şi acum focul pe cei potrivnici 


va mânca. 


Irmosul: 


5 Doamne, Dumnezeul nostru, pace dă 
nouă, că toate ne-ai dat nouă. 


6 Doamne, Dumnezeul nostru, câştigă- 
ne pe noi, Doamne, afară de Tine pe 
altul nu ştim, numele Tău numim. 


7 lar morții viață nu vor vedea, nici 
doctorii nu vor face vii. 


8 Pentru aceasta le-ai adus asupră, şi ai 
pierdut şi ai ridicat toată partea 
bărbătească a lor. 


9 Adaugă lor rele, Doamne, adaugă rele 
celor măriți ai pământului. 

10 Doamne, întru necaz ne-am adus 
aminte de Tine, întru necaz mic 
pedepsirea Ta este nouă. 


11 Şi precum ceea ce se chinuieşte se 
apropie să nască, şi întru durerea sa a 


<" 


strigat, aşa ne-am făcut celui iubit al 


Tău. 

12 Pentru frica Ta, Doamne, în pântece 
am luat şi am chinuit şi am născut 
duhul mântuirii, pe care l-am făcut pe 
pământ. 


13 Nu vom cădea, ci vor cădea cei ce 
locuiesc pe pământ. 


Pe 4 


14 Învia-vor morţii, şi se vor scula cei 
din mormânturi, şi se vor veseli cei de 


pe pământ. 


15 Că roua cea de la Tine vindecare lor 
este, şi pământul necredincioşilor va 
cădea. Mergi, norodul meu, intră în 
cămara ta, încuie uşa ta, ascunde-te 
puțin, câtuşi de cât, până ce va trece 
mânia Domnului. 


Slavă... Şi acum... 


CÂNDARCA A gasea 


Rugăciunea lui Iona Proorocul (Cap. 2, 3- 
10) 


Irmos: Din fiară a strigat lona, zicând... 


1 Strigat-am întru necazul meu către 
Domnul Dumnezeul meu, şi m-a auzit. 


2 Din pântecele iadului strigarea mea, 
auzit-ai glasul meu, aruncatu-m-ai întru 
adâncurile inimii mării, şi râurile m-au 
înconjurat. 


3 Toate înălțările Tale şi valurile Tale 
peste mine au trecut. 


4 Şi eu am zis: lepădatu-m-am de la 
ochii Tăi, oare voi mai adăuga ca să 
privesc la Biserica Ta cea sfântă? 


5 Turnatu-s-a mie apă până la sufletul 
meu, adâncul cel din fund m-a 
înconjurat. 


6 Afundatu-s-a capul meu întru 
crăpături de munți, pogorâtu-m-am în 
pământul, ale căruia zăvoarele lui sunt 
încuietori veşnice. 


7 Şi să se suie din stricăciune viața mea 
la Tine, Doamne Dumnezeul meu. 

8 Când se sfârşea din mine sufletul 
meu, de Domnul mi-am adus aminte. 


9 Şi să vină la Tine rugăciunea mea, la 


Biserica cea sfântă a Ta. 

10 Cei ce păzesc cele deşarte şi 
mincinoase, mila lor şi-au părăsit. 


11 Iar eu cu glas de laudă şi de 
mărturisire voi jertfi Ţie, câte m-am 


făgăduit voi da Ţie, întru mântuirea 
Domnului. 


Slavă...Şi acum... 
CÂNTAREA A ŞAPTEA 


Rugăciunea sfinților trei tineri. Daniil, 
Cap. 3 


1 Bine eşti cuvântat, Doamne, 
Dumnezeul părinţilor noştri, şi lăudat şi 
proslăvit este numele Tău în veci, 


2 Că drept eşti pentru toate câte ai făcut 
nouă. 


3 Şi toate lucrurile Tale adevărate, şi 
căile Tale drepte, şi toate judecăţile Tale 
adevărate. 


4 Şi judecăţile adevărului ai făcut, după 
toate cele ce ai adus asupra noastră şi 
asupra cetăţii celei sfinte a părinților 
noştri, lerusalimul. 


5 Că întru adevăr şi judecată ai adus 
acestea toate asupra noastră, pentru 
păcatele noastre. 


6 Că am greşit şi am făcut fărădelege, 
depărtându-ne de la Tine. 


7 Şi am greşit întru toate, şi poruncile 
Tale nu le-am ascultat, nici le-am păzit, 
nici le-am făcut după cum ne-ai 
poruncit nouă, ca să ne fie bine nouă. 


8 Şi toate câte ai făcut nouă, şi toate 
câte ai adus asupra noastră, cu 


adevărată judecată le-ai făcut. 


9 Şi ne-ai dat pe noi în mâinile 
vrăjmaşilor celor fără de lege, 
potrivnicilor celor pizmătăreți, şi 
împăratului celui nedrept şi mai rău 
decât tot pământul. 


10 Şi acum nu este nouă a deschide 
gura, ruşine şi ocară ne-am făcut robilor 
Tăi, şi celor ce Te cinstesc pe Tine. 


11 Nu ne da pe noi până în sfârşit, 
pentru numele Tău, şi să nu risipeşti 
aşezământul Tău, şi să nu depărtezi 
mila Ta de la noi, pentru Avraam cel 
iubit de Tine, şi pentru Isaac, robul Tău, 
şi Israil, sfântul Tău. 


12 Cărora ai grăit să le înmulțeşti 
sămânţa lor ca stelele cerului, şi ca 
nisipul cel de pe marginea mării. 


13 Că, Stăpâne, ne-am împuţinat mai 
vârtos decât toate neamurile, şi suntem 


împilați în tot pământul astăzi pentru 
păcatele noastre. 


14 Şi nu este în vremea aceasta domn şi 
prooroc şi căpetenie, nici ardere de tot, 
nici jertfă, nici prinos, nici tămâie, nici 
loc a aduce înaintea Ta şi a afla milă, 

15 Ci cu suflet umilit şi cu duh plecat să 
fim primiți. 

16 Ca întru ardere de tot de berbeci şi 
de junci, şi ca întru zeci de mii de miei 


graşi, aşa să fie jertfa noastră înaintea 
Ta astăzi, şi să se sfârşească după Tine, 
că nu este ruşine celor ce nădăjduiesc 
întru Tine. 


17 Şi acum urmăm Tie cu toată inima, 
şi ne temem de Tine, şi căutam fața Ta. 


18 Să nu ne ruşinezi pe noi, ci fă cu noi 
după blândeţile Tale şi după mulțimea 
milei Tale. 


19 Scoate-ne pe noi, după minunile 
Tale, şi dă slavă numelui Tău, Doamne. 


20 Şi să se înfrunteze toți cei ce arată 
robilor Tăi rele, şi să se ruşineze de 
toată puterea Ta, şi tăria lor să se 
sfărâme. 


21 Şi să cunoască că Tu eşti Domnul 
Dumnezeu Însuţi, şi slăvit peste toată 
lumea. 


22 Şi nu au încetat cei ce i-au băgat pe 
dânşii, slugile împăratului, arzând 


cuptorul cu catran şi cu smoală şi cu 
câlți şi cu vițe 


Pe 14 


23 Şi s-a vărsat para deasupra 
cuptorului, de coți patruzeci şi nouă. 


Irmosul: 


24 Şi a înconjurat şi a ars pe care i-a 
aflat împrejurul cuptorului haldeilor. 


25 lar îngerul Domnului s-a pogorât 
împreună cu cei dimprejurul Azariei în 
cuptor. 


26 Şi a scuturat para focului din cuptor. 


27 Şi a făcut mijlocul cuptorului ca un 
duh de rouă suflând, şi nu s-a atins de 
dânşii nicicum focul, nici i-a întristat, 
nici i-a mâhnit pe ei. 


28 Atunci acei trei, ca dintru o gură au 


lăudat şi au slăvit şi bine au cuvântat pe 
Dumnezeu în cuptor, zicând: 


Cântarea de mulţumire a celor trei 
tineri: 


Pe 8 


29 Bine eşti cuvântat, Doamne, 
Dumnezeul părinţilor noştri, şi prea 
lăudat şi prea înălțat în veci. 


30 Şi bine este cuvântat numele slavei 
Tale cel sfânt, şi prea lăudat şi prea 
înălțat în veci. 


Pe 6 


31 Bine eşti cuvântat în Biserica sfintei 
slavei Tale, şi prea lăudat şi prea înălțat 
în veci. 


32 Bine eşti cuvântat Cel ce vezi 
adâncurile şi şezi pe Heruvimi, prea 
lăudat şi prea înălțat în veci. 


Pe 4 


33 Bine eşti cuvântat pe scaunul slavei 
Împărăției Tale, prea lăudat şi prea 


înălțat în veci. 


34 Bine eşti cuvântat întru întărirea 
cerului, prea lăudat şi prea înălțat în 
veci. 


Slavă...Şi acum... 


CÂNTAREA a OPTA 
Cântarea celor trei sfinți tineri. 


1 Binecuvântațţi toate lucrurile 
Domnului pe Domnul, lăudaţi-L şi-L 
prea înălțați pe Dânsul în veci. 


2 Binecuvântațţi îngerii Domnului, 
cerurile Domnului pe Domnul, lăudaţi-L 
şi-L prea înălțaţi pe Dânsul în veci. 


3 Binecuvântaţi apele toate cele mai 
presus de ceruri, toate puterile 


Domnului pe Domnul, lăudaţi-L şi-L 
prea înălțați pe Dânsul în veci. 


4 Binecuvântaţi soarele şi luna, stelele 
cerului, pe Domnul lăudați-L şi-L prea 
înălțaţi pe Dânsul în veci. 


5 Binecuvântaţi toată ploaia şi roua, 
toate duhurile, pe Domnul lăudați-L şi-L 
prea înălțați pe Dânsul în veci. 


Pe 14 


6 Binecuvântațţi focul şi zăduful, frigul şi 


căldura, pe Domnul lăudaţi-L şi-L prea 
înălțaţi pe Dânsul în veci. 


Irmosul: 


T7 Binecuvântațţi roua şi ninsoarea, 
gheața şi gerul, pe Domnul lăudaţi-L şi- 
L prea înălțați pe Dânsul în veci. 


8 Binecuvântaţi brume şi zăpezi, fulgere 
şi nori, pe Domnul lăudaţi-L şi-L prea 
înălțați pe Dânsul în veci. 


9 Binecuvântațţi lumina şi întunericul, 
nopțile şi zilele, pe Domnul lăudați-L şi- 
L prea înălțaţi pe Dânsul în veci. 


10 Binecuvântaţi pământul, munţii şi 
dealurile, toate cele ce răsar într-iînsele, 
pe Domnul lăudați-L şi-L prea înălțaţi pe 
Dânsul în veci. 


11 Binecuvântaţi izvoarele, marea şi 
râurile şi chiţii şi toate cele ce mişcă în 
ape, pe Domnul lăudaţi-L şi-L prea 
înălțaţi pe Dânsul în veci. 


Pe 8 


12 Binecuvântaţi toate păsările cerului, 
fiarele şi toate dobitoacele, pe Domnul 
lăudațţi-L şi-L prea înălțați pe Dânsul în 


veci. 


13 Binecuvântaţi fiii oamenilor, 
binecuvinteze Israil, pe Domnul lăudați- 
L şi-L prea înălțați pe Dânsul în veci. 


Pe 6 


14 Binecuvântaţi preoţii Domnului, 
slugile Domnului, pe Domnul lăudați-L 
şi-L prea înălțați pe Dânsul în veci. 


15 Binecuvântaţi duhurile şi sufletele 
drepţilor, cei cuvioşi şi smeriți cu inima, 
pe Domnul lăudați-L şi-L înălțați pe 
Dânsul în veci. 

Pe 4 
16 Binecuvântaţi Ananie, Azarie, Misail, 
pe Domnul lăudațţi-L şi-L prea înălțaţi pe 
Dânsul în veci. 
17 Binecuvântaţi apostoli, prooroci şi 
mucenicii Domnului, pe Domnul 
lăudațţi-L şi-L prea înălțați pe Dânsul în 
veci. 


Slavă... 


Binecuvântăm pe Tatăl, pe Fiul, şi pe 
Sfântul Duh, pe Domnul să-L lăudăm şi 
să-L prea înălțăm întru toți vecii. 


Şi acum... 


Să lăudăm, bine să cuvântăm, şi să ne 
închinăm Domnului, cântând şi prea 
înălțându-L pe Dânsul întru toți vecii. 


CÂNTAREA A NOVA 


Cântarea Preasfintei Născătoare de 
Dumnezeu 


Luca 1, 46-55 


1 Măreşte, suflete al meu, pe Domnul, şi 
s-a bucurat duhul meu de Dumnezeu, 
Mântuitorul meu. 


2 Că a căutat spre smerenia roabei Sale, 
că iată de acum mă vor ferici toate 
neamurile. 


3 Că mi-a făcut mie mărire Cel Puternic, 
şi sfânt numele Lui, şi mila Lui în neam 
şi în neam spre cei ce se tem de Dânsul. 


4 Făcut-a tărie cu brațul Său, risipit-a 
pe cei mândri cu cugetul inimii lor. 


5 Surpat-a pe cei puternici de pe 
scaune, şi a înălțat pe cei smeriți. Pe cei 
flămânzi i-a umplut de bunătăți, şi pe 
cei bogaţi i-a scos afară deşerți. 


6 Luat-a pe Israil, sluga Sa, ca să 
pomenească mila, precum a grăit către 
părinţii noştri, lui Avram şi seminţiei lui, 
până în veac. 


Rugăciunea Sfântului Prooroc Zaharia 
Irmosul: 


1 Bine este cuvântat Domnul, 
Dumnezeul lui Israil, că a cercetat şi a 
făcut răscumpărare norodului Său, 


2 Şi a ridicat corn de mântuire nouă în 
casa lui David, slugii Sale, 


3 Precum a grăit prin gura sfinţilor celor 
din veac prooroci ai Lui. 


4 Mântuire de vrăjmaşii noştri şi din 
mâna tuturor celor ce ne urăsc pe noi. 


5 Să facă milă cu părinţii noştri şi să-şi 
aducă aminte de aşezământul cel sfânt 
al Său. 


Pe 8 


6 De jurământul care S-a jurat către 
Avraam, părintele nostru, să ne dea 
nouă fără de frică, din mâinile 
vrăjmaşilor noştri izbăvindu-ne. 


7 Să-l slujim Lui întru sfințenie şi întru 
dreptate înaintea Lui, în toate zilele vieții 
noastre. 


Pe 6 


8 Şi tu, pruncule, prooroc Celui Prea 
Înalt te vei chema, că vei merge înaintea 
feței Domnului , să găteşti căile Lui. 


9 Ca să dai cunoştinţa mântuirii 
norodului Lui, întru iertarea păcatelor 
lor, pentru milostivirea milei 
Dumnezeului nostru. 


10 Întru care ne-a cercetat pe noi 
Răsăritul din înălțime, ca să se arate 
celor ce şedeau întru întuneric şi în 
umbra morții. 


11 Să se îndrepteze picioarele noastre în 
calea păcii. 


Slavă...Şi acum... 


După aceasta: Ceea ce eşti mai cinstită 
decât heruvimii..., Slavă... Şi acum..., 
Doamne miluieşte (de 12 ori), Doamne 
binecuvintează. 


Şi de este preot, zice otpustul preoțeşte, 
iar de nu este preot, zicem aşa: 


Doamne lisuse Hristoare, Fiul lui 
Dumnezeu, pentru rugăciunile Prea- 
curatei Maicii Tale, cu puterea cinstitei 
şi de viață făcătoarei Cruci, ale Sfintelor 
cereştilor fără de trupuri Puteri, ale 
Sfântului Mare Mucenic loan cel Nou de 


la Suceava, ale  Preacuvioşilor de 
Dumnezeu purtătorilor părinţilor noştri: 
Grigorie Decapolitul şi Nicodim Sfinţitul, 
ale Preacuvioasei Maicii noastre 
Parascheva, ale Sfântului Prooroc David, 
şi ale tuturor sfinților, miluieşte-mă şi 


mă mântuieşte pe mine păcătosul, ca un 
bun şi iubitor de oameni. 


După aceasta fă închinăciuni câte poţi. 
Apoi te îndeletniceşte la rugăciuni sau la 
lucrul mâinilor, cu obişnuita rugăciune, 
care este: 


Doamne lisuse Hristoase, Fiul lui 
Dumnezeu, miluieşte-mă pe mine, 
păcătosul. 


Sfârşit şi lui Dumnezeu laudă. 

